# verses

text:
וְיֵיעֲלוּן מַיָּא מְלָטְטַיָּא הָאִלֵּין, בִּמְעַכִי, לְאַפָּחָא מְעִין, וּלְאַמְסָאָה יִירַךְ; וְתֵימַר אִתְּתָא, אָמֵן אָמֵן. 


text:
וְיַשְׁקֵי, יָת אִתְּתָא, יָת מַיָּא מָרִירַיָּא, מְלָטְטַיָּא; וְיֵיעֲלוּן בַּהּ מַיָּא מְלָטְטַיָּא, לִלְוָט. 


text:
וְיִסַּב כָּהֲנָא מִיְּדָא דְּאִתְּתָא, יָת מִנְחַת קִנְאֲתָא; וִירִים יָת מִנְחָתָא קֳדָם יְיָ, וִיקָרֵיב יָתַהּ לְמַדְבְּחָא. 


text:
וְיִקְמוֹץ כָּהֲנָא מִן מִנְחָתָא יָת אַדְכָרְתַהּ, וְיַסֵּיק לְמַדְבְּחָא; וּבָתַר כֵּין יַשְׁקֵי יָת אִתְּתָא, יָת מַיָּא. 


text:
וְיַשְׁקֵינַהּ יָת מַיָּא, וּתְהֵי אִם אִסְתָּאַבַת וְשַׁקַּרַת שְׁקַר בְּבַעְלַהּ--וְיֵיעֲלוּן בַּהּ מַיָּא מְלָטְטַיָּא לִלְוָט, וְיִפְּחוּן מְעַהָא וְתִתְמְסֵי יִרְכַּהּ; וּתְהֵי אִתְּתָא לִלְוָטָא, בְּגוֹ עַמַּהּ. 


text:
אוֹ גְּבַר, דְּתִעְבַּר עֲלוֹהִי רוּחַ קִנְאָה--וִיקַנֵּי יָת אִתְּתֵיהּ; וִיקִים יָת אִתְּתָא, קֳדָם יְיָ, וְיַעֲבֵיד לַהּ כָּהֲנָא, יָת כָּל אוֹרָיְתָא הָדָא. 


text:
מַלֵּיל עִם בְּנֵי יִשְׂרָאֵל, וְתֵימַר לְהוֹן:  גְּבַר אוֹ אִתָּא, אֲרֵי יְפָרֵישׁ לְמִדַּר נְדַר נְזִירוּ--לְמִזַּר, קֳדָם יְיָ. 


text:
מֵחֲמַר חֲדַת וְעַתִּיק יִזַּר, חַל דַּחֲמַר חֲדַת וְחַל דַּחֲמַר עַתִּיק לָא יִשְׁתֵּי; וְכָל מַתְרוּת עִנְבִּין לָא יִשְׁתֵּי, וְעִנְבִּין רַטִּיבִין וְיַבִּישִׁין לָא יֵיכוֹל. 


text:
כֹּל, יוֹמֵי נִזְרֵיהּ:  מִכֹּל דְּיִתְעֲבֵיד מִגֻּפְנָא דְּחַמְרָא, מִפֻּרְצְנִין וְעַד עִצּוּרִין--לָא יֵיכוֹל. 


text:
כָּל יוֹמֵי נְדַר נִזְרֵיהּ, מַסְפַּר לָא יִעְבַּר עַל רֵישֵׁיהּ:  עַד מִשְׁלַם יוֹמַיָּא דִּנְזִיר קֳדָם יְיָ, קַדִּישׁ יְהֵי--יְרַבֵּי פֵּירוּעַ, סְעַר רֵישֵׁיהּ. 


text:
לַאֲבוּהִי וּלְאִמֵּיהּ, לַאֲחוּהִי וְלַאֲחָתֵיהּ--לָא יִסְתָּאַב לְהוֹן, בְּמוֹתְהוֹן:  אֲרֵי נִזְרָא דֶּאֱלָהֵיהּ, עַל רֵישֵׁיהּ. 


text:
וַאֲרֵי יְמוּת מִיתָא עֲלוֹהִי בִּתְכֵּיף שָׁלוּ, וִיסַאֵיב רֵישׁ נִזְרֵיהּ--וִיגַלַּח רֵישֵׁיהּ בְּיוֹמָא דִּדְכוּתֵיהּ, בְּיוֹמָא שְׁבִיעָאָה יְגַלְּחִנֵּיהּ. 


text:
וּבְיוֹמָא תְּמִינָאָה, יַיְתֵי תְּרֵין שַׁפְנִינִין, אוֹ תְּרֵין, בְּנֵי יוֹנָה:  לְוָת כָּהֲנָא--לִתְרַע, מַשְׁכַּן זִמְנָא. 


text:
וְיַעֲבֵיד כָּהֲנָא, חַד לְחַטָּתָא וְחַד לַעֲלָתָא, וִיכַפַּר עֲלוֹהִי, מִדְּחָב עַל מִיתָא; וִיקַדֵּישׁ יָת רֵישֵׁיהּ, בְּיוֹמָא הַהוּא. 


text:
וְיִזַּר קֳדָם יְיָ יָת יוֹמֵי נִזְרֵיהּ, וְיַיְתֵי אִמַּר בַּר שַׁתֵּיהּ לַאֲשָׁמָא; וְיוֹמַיָּא קַדְמָאֵי יִבְטְלוּן, אֲרֵי אִסְתָּאַב נִזְרֵיהּ. 


text:
וְדָא אוֹרָיְתָא, דִּנְזִירָא:  בְּיוֹם, מִשְׁלַם יוֹמֵי נִזְרֵיהּ, יַיְתֵי יָתֵיהּ, לִתְרַע מַשְׁכַּן זִמְנָא. 


text:
וִיקָרֵיב יָת קֻרְבָּנֵיהּ קֳדָם יְיָ אִמַּר בַּר שַׁתֵּיהּ שְׁלִים חַד, לַעֲלָתָא, וְאִמַּרְתָּא חֲדָא בַּת שַׁתַּהּ שַׁלְמְתָא, לְחַטָּתָא; וּדְכַר חַד שְׁלִים, לְנִכְסַת קֻדְשַׁיָּא. 


text:
וְסַל פַּטִּיר, סֹלֶת גְּרִיצָן דְּפִילָן בִּמְשַׁח, וְאֶסְפּוֹגִין פַּטִּירִין, דִּמְשִׁיחִין בִּמְשַׁח; וּמִנְחָתְהוֹן, וְנִסְכֵּיהוֹן. 


text:
וְיָת דִּכְרָא יַעֲבֵיד נִכְסַת קֻדְשַׁיָּא, קֳדָם יְיָ, עַל, סַלָּא דְּפַטִּירַיָּא; וְיַעֲבֵיד, כָּהֲנָא, יָת מִנְחָתֵיהּ, וְיָת נִסְכֵּיהּ. 


text:
וִיגַלַּח נְזִירָא, בִּתְרַע מַשְׁכַּן זִמְנָא--יָת רֵישׁ נִזְרֵיהּ; וְיִסַּב, יָת סְעַר רֵישׁ נִזְרֵיהּ, וְיִתֵּין עַל אִישָׁתָא, דִּתְחוֹת דּוּדָא דְּנִכְסַת קֻדְשַׁיָּא. 


text:
וְיִסַּב כָּהֲנָא יָת דְּרָעָא בְּשֵׁילָא, מִן דִּכְרָא, וּגְרִיצְתָא פַּטִּירְתָא חֲדָא מִן סַלָּא, וְאֶסְפּוֹג פַּטִּיר חַד; וְיִתֵּין עַל יְדֵי נְזִירָא, בָּתַר דִּיגַלַּח יָת נִזְרֵיהּ. 


text:
וִירִים יָתְהוֹן כָּהֲנָא אֲרָמָא, קֳדָם יְיָ--קֻדְשָׁא הוּא לְכָהֲנָא, עַל חַדְיָא דַּאֲרָמוּתָא וְעַל שָׁקָא דְּאַפְרָשׁוּתָא; וּבָתַר כֵּין יִשְׁתֵּי נְזִירָא, חַמְרָא. 


text:
דָּא אוֹרָיְתָא דִּנְזִירָא, דְּיִדַּר, קֻרְבָּנֵיהּ קֳדָם יְיָ עַל נִזְרֵיהּ, בָּר מִדְּתַדְבֵּיק יְדֵיהּ; כְּפֹם נִדְרֵיהּ, דְּיִדַּר--כֵּין יַעֲבֵיד, עַל אוֹרָיְתָא דְּנִזְרֵיהּ.  {פ}


text:
מַלֵּיל עִם אַהֲרוֹן וְעִם בְּנוֹהִי לְמֵימַר, כְּדֵין תְּבָרְכוּן יָת בְּנֵי יִשְׂרָאֵל:  כַּד תֵּימְרוּן, לְהוֹן.  {ס}  (בכתבי יד תימן עתיקים אין ברכת כוהנים בתרגום אונקלוס:


text:
וַהֲוָה בְּיוֹמָא דְּשֵׁיצֵי מֹשֶׁה לְאָקָמָא יָת מַשְׁכְּנָא, וְרַבִּי יָתֵיהּ וְקַדֵּישׁ יָתֵיהּ וְיָת כָּל מָנוֹהִי, וְיָת מַדְבְּחָא, וְיָת כָּל מָנוֹהִי; וְרַבִּנּוּן, וְקַדֵּישׁ יָתְהוֹן. 


text:
וְקָרִיבוּ רַבְרְבֵי יִשְׂרָאֵל, רֵישֵׁי בֵּית אֲבָהָתְהוֹן:  אִנּוּן רַבְרְבֵי שִׁבְטַיָּא, אִנּוּן דְּקָיְמִין עַל מִנְיָנַיָּא. 


text:
וְאֵיתִיאוּ יָת קֻרְבָּנְהוֹן לִקְדָם יְיָ, שֵׁית עֶגְלָן כַּד מְחַפְּיָן וּתְרֵי עֲסַר תּוֹרִין--עֲגַלְתָּא עַל תְּרֵין רַבְרְבַיָּא, וְתוֹרָא לְחַד; וְקָרִיבוּ יָתְהוֹן, לִקְדָם מַשְׁכְּנָא. 


text:
קַבֵּיל, מִנְּהוֹן, וִיהוֹן, לְמִפְלַח יָת פֻּלְחַן מַשְׁכַּן זִמְנָא; וְתִתֵּין יָתְהוֹן לְלֵיוָאֵי, גְּבַר כְּמִסַּת פֻּלְחָנֵיהּ. 


text:
יָת תַּרְתֵּין עֶגְלָן, וְיָת אַרְבְּעָא תּוֹרִין--יְהַב, לִבְנֵי גֵּרְשׁוֹן:  כְּמִסַּת, פֻּלְחָנְהוֹן. 


text:
וְיָת אַרְבַּע עֶגְלָן, וְיָת תְּמָנְיָא תּוֹרִין--יְהַב, לִבְנֵי מְרָרִי:  כְּמִסַּת, פֻּלְחָנְהוֹן, בִּידָא דְּאִיתָמָר, בַּר אַהֲרוֹן כָּהֲנָא. 


text:
וְקָרִיבוּ רַבְרְבַיָּא, יָת חֲנֻכַּת מַדְבְּחָא, בְּיוֹמָא, דְּרַבִּיאוּ יָתֵיהּ; וְקָרִיבוּ רַבְרְבַיָּא יָת קֻרְבָּנְהוֹן, לִקְדָם מַדְבְּחָא. 


text:
וַאֲמַר יְיָ, לְמֹשֶׁה:  רַבָּא חַד לְיוֹמָא, רַבָּא חַד לְיוֹמָא, יְקָרְבוּן יָת קֻרְבָּנְהוֹן, לַחֲנֻכַּת מַדְבְּחָא.  {ס}


text:
וַהֲוָה, דִּמְקָרֵיב בְּיוֹמָא קַדְמָאָה--יָת קֻרְבָּנֵיהּ:  נַחְשׁוֹן בַּר עַמִּינָדָב, לְשִׁבְטָא דִּיהוּדָה. 


text:
וְקֻרְבָּנֵיהּ מְגִסְּתָא דִּכְסַף חֲדָא, מְאָה וּתְלָתִין סִלְעִין הָוֵי מַתְקָלַהּ, מִזְרְקָא חַד דְּכַסְפָּא, מַתְקָלֵיהּ שִׁבְעִין סִלְעִין בְּסִלְעֵי קֻדְשָׁא; תַּרְוֵיהוֹן מְלַן, סֻלְתָּא דְּפִילָא בִּמְשַׁח--לְמִנְחָתָא. 


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דְּנַחְשׁוֹן, בַּר עַמִּינָדָב.  {פ}


text:
קָרֵיב יָת קֻרְבָּנֵיהּ מְגִסְּתָא דִּכְסַף חֲדָא, מְאָה וּתְלָתִין סִלְעִין הָוֵי מַתְקָלַהּ, מִזְרְקָא חַד דְּכַסְפָּא, מַתְקָלֵיהּ שִׁבְעִין סִלְעִין בְּסִלְעֵי קֻדְשָׁא; תַּרְוֵיהוֹן מְלַן, סֻלְתָּא דְּפִילָא בִּמְשַׁח--לְמִנְחָתָא. 


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דִּנְתַנְאֵל, בַּר צוּעָר.  {פ}


text:
קֻרְבָּנֵיהּ מְגִסְּתָא דִּכְסַף חֲדָא, מְאָה וּתְלָתִין סִלְעִין הָוֵי מַתְקָלַהּ, מִזְרְקָא חַד דְּכַסְפָּא, מַתְקָלֵיהּ שִׁבְעִין סִלְעִין בְּסִלְעֵי קֻדְשָׁא; תַּרְוֵיהוֹן מְלַן, סֻלְתָּא דְּפִילָא בִּמְשַׁח--לְמִנְחָתָא. 


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דֶּאֱלִיאָב, בַּר חֵילוֹן.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דֶּאֱלִיצוּר, בַּר שְׁדֵיאוּר.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דִּשְׁלוּמִיאֵל, בַּר צוּרִישַׁדָּי.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דְּאֶלְיָסָף, בַּר דְּעוּאֵל.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דֶּאֱלִישָׁמָע, בַּר עַמִּיהוּד.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דְּגַמְלִיאֵל, בַּר פְּדָהֿצוּר.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דַּאֲבִידָן, בַּר גִּדְעוֹנִי.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דַּאֲחִיעֶזֶר, בַּר עַמִּישַׁדָּי.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דְּפַגְעִיאֵל, בַּר עָכְרָן.  {פ}


text:
וּלְנִכְסַת קֻדְשַׁיָּא, תּוֹרֵי תְּרֵין, דִּכְרֵי חַמְשָׁא גְּדֵי חַמְשָׁא, אִמְּרִין בְּנֵי שְׁנָא חַמְשָׁא:  דֵּין קֻרְבָּנָא דַּאֲחִירַע, בַּר עֵינָן.  {פ}


text:
דָּא חֲנֻכַּת מַדְבְּחָא, בְּיוֹמָא דְּרַבִּיאוּ יָתֵיהּ, מִן, רַבְרְבֵי יִשְׂרָאֵל:  מְגִסֵּי כַּסְפָּא תַּרְתַּא עַסְרֵי, מִזְרְקֵי כַּסְפָּא תְּרֵי עֲסַר, בָּזִכֵּי דְּדַהְבָּא, תַּרְתַּא עַסְרֵי. 


text:
מְאָה וּתְלָתִין סִלְעִין, הָוֵי מַתְקָלַהּ דִּמְגִסְּתָא חֲדָא דְּכַסְפָּא, וְשִׁבְעִין, דְּמִזְרְקָא חַד; כֹּל כְּסַף מָנַיָּא, תְּרֵין אַלְפִין וְאַרְבַּע מְאָה בְּסִלְעֵי קֻדְשָׁא. 


text:
בָּזִכֵּי דְּדַהְבָּא תַּרְתַּא עַסְרֵי מָלְיָן קְטֹרֶת בֻּסְמַיָּא, מַתְקַל עֲסַר סִלְעִין הָוֵי מַתְקָלַהּ דְּבָזִכָּא בְּסִלְעֵי קֻדְשָׁא; כָּל דְּהַב בָּזִכַּיָּא, מְאָה וְעַסְרִין. 


text:
כָּל תּוֹרֵי לַעֲלָתָא תְּרֵי עֲסַר תּוֹרִין, דִּכְרִין תְּרֵי עֲסַר אִמְּרִין בְּנֵי שְׁנָא תְּרֵי עֲסַר--וּמִנְחָתְהוֹן; וּצְפִירֵי בְּנֵי עִזֵּי תְּרֵי עֲסַר, לְחַטָּתָא. 


text:
וְכֹל תּוֹרֵי לְנִכְסַת קֻדְשַׁיָּא, עַסְרִין וְאַרְבְּעָא תּוֹרִין, דִּכְרֵי שִׁתִּין גְּדֵי שִׁתִּין, אִמְּרִין בְּנֵי שְׁנָא שִׁתִּין:  דָּא חֲנֻכַּת מַדְבְּחָא, בָּתַר דְּרַבִּיאוּ יָתֵיהּ. 


text:
וְכַד עָלֵיל מֹשֶׁה לְמַשְׁכַּן זִמְנָא, לְמַלָּלָא עִמֵּיהּ, וְשָׁמַע יָת קָלָא דְּמִתְמַלַּל עִמֵּיהּ מֵעִלָּוֵי כָּפֻרְתָּא דְּעַל אֲרוֹנָא דְּסָהֲדוּתָא, מִבֵּין תְּרֵין כְּרוּבַיָּא; וּמִתְמַלַּל, עִמֵּיהּ.  {פ}


text:
מַלֵּיל, עִם אַהֲרוֹן, וְתֵימַר, לֵיהּ:  בְּאַדְלָקוּתָךְ, יָת בּוֹצִינַיָּא, לָקֳבֵיל אַפֵּי מְנָרְתָא, יְהוֹן מְנָהֲרִין שִׁבְעָא בּוֹצִינַיָּא. 


text:
וַעֲבַד כֵּין, אַהֲרוֹן--לָקֳבֵיל אַפֵּי מְנָרְתָא, אַדְלֵיק בּוֹצִינַהָא:  כְּמָא דְּפַקֵּיד יְיָ, יָת מֹשֶׁה. 


text:
וְדֵין עוֹבָד מְנָרְתָא נְגִידָא דְּהַב, עַד שִׁדַּהּ עַד שׁוֹשַׁנַּהּ נְגִידָא הִיא:  כְּחֶזְוָא, דְּאַחְזִי יְיָ יָת מֹשֶׁה--כֵּין עֲבַד, יָת מְנָרְתָא.  {פ}


text:
וּכְדֵין תַּעֲבֵיד לְהוֹן לְדַכּוֹאֵיהוֹן, אַדִּי עֲלֵיהוֹן מַיָּא דְּחַטָּתָא; וְיַעְבְּרוּן מַסְפַּר עַל כָּל בִּסְרְהוֹן, וִיחַוְּרוּן לְבוּשֵׁיהוֹן וְיִדְכּוֹן. 


text:
וְיִסְּבוּן, תּוֹר בַּר תּוֹרֵי, וּמִנְחָתֵיהּ, סֻלְתָּא דְּפִילָא בִּמְשַׁח; וְתוֹר תִּנְיָן בַּר תּוֹרֵי, תִּסַּב לְחַטָּתָא. 


text:
וּתְקָרֵיב, יָת לֵיוָאֵי, קֳדָם, מַשְׁכַּן זִמְנָא; וְתִכְנוֹשׁ--יָת כָּל כְּנִשְׁתָּא, דִּבְנֵי יִשְׂרָאֵל. 


text:
וִירִים אַהֲרוֹן יָת לֵיוָאֵי אֲרָמָא קֳדָם יְיָ, מִן בְּנֵי יִשְׂרָאֵל; וִיהוֹן, לְמִפְלַח יָת פֻּלְחָנָא דַּייָ. 


text:
וְלֵיוָאֵי יִסְמְכוּן יָת יְדֵיהוֹן, עַל רֵישׁ תּוֹרַיָּא; וַעֲבֵיד יָת חַד חַטָּתָא וְיָת חַד עֲלָתָא, קֳדָם יְיָ, לְכַפָּרָא, עַל לֵיוָאֵי. 


text:
וּבָתַר כֵּין יֵיעֲלוּן לֵיוָאֵי, לְמִפְלַח יָת מַשְׁכַּן זִמְנָא; וּתְדַכֵּי יָתְהוֹן, וּתְרִים יָתְהוֹן אֲרָמָא. 


text:
אֲרֵי אַפְרָשָׁא מֻפְרְשִׁין אִנּוּן קֳדָמַי, מִגּוֹ בְּנֵי יִשְׂרָאֵל:  חֲלָף פָּתַח כָּל וַלְדָּא בֻּכְרָא כּוֹלָא, מִבְּנֵי יִשְׂרָאֵל--קָרֵיבִית יָתְהוֹן, קֳדָמָי. 


text:
אֲרֵי דִּילִי כָּל בֻּכְרָא בִּבְנֵי יִשְׂרָאֵל, בַּאֲנָשָׁא וּבִבְעִירָא:  בְּיוֹמָא, דִּקְטַלִית כָּל בֻּכְרָא בְּאַרְעָא דְּמִצְרַיִם, אַקְדֵּישִׁית יָתְהוֹן, קֳדָמָי. 


text:
וִיהַבִית יָת לֵיוָאֵי מְסִירִין לְאַהֲרוֹן וְלִבְנוֹהִי, מִגּוֹ בְּנֵי יִשְׂרָאֵל, לְמִפְלַח יָת פֻּלְחַן בְּנֵי יִשְׂרָאֵל בְּמַשְׁכַּן זִמְנָא, וּלְכַפָּרָא עַל בְּנֵי יִשְׂרָאֵל; וְלָא יְהֵי בִּבְנֵי יִשְׂרָאֵל, מוֹתָא, בְּמִקְרַב בְּנֵי יִשְׂרָאֵל, לְקֻדְשָׁא. 


text:
וַעֲבַד מֹשֶׁה וְאַהֲרוֹן וְכָל כְּנִשְׁתָּא דִּבְנֵי יִשְׂרָאֵל, לְלֵיוָאֵי:  כְּכֹל דְּפַקֵּיד יְיָ יָת מֹשֶׁה, לְלֵיוָאֵי--כֵּין עֲבַדוּ לְהוֹן, בְּנֵי יִשְׂרָאֵל. 


text:
וְאִדַּכִּיאוּ לֵיוָאֵי, וְחַוַּרוּ לְבוּשֵׁיהוֹן, וַאֲרֵים אַהֲרוֹן יָתְהוֹן אֲרָמָא, קֳדָם יְיָ; וְכַפַּר עֲלֵיהוֹן אַהֲרוֹן, לְדַכּוֹאֵיהוֹן. 


text:
וּבָתַר כֵּין עָאלוּ לֵיוָאֵי, לְמִפְלַח יָת פֻּלְחָנְהוֹן בְּמַשְׁכַּן זִמְנָא, קֳדָם אַהֲרוֹן, וּקְדָם בְּנוֹהִי:  כְּמָא דְּפַקֵּיד יְיָ יָת מֹשֶׁה עַל לֵיוָאֵי, כֵּין עֲבַדוּ לְהוֹן.  {ס}


text:
דָּא, דִּלְלֵיוָאֵי:  מִבַּר עַסְרִין וַחֲמֵישׁ שְׁנִין, וּלְעֵילָא, יֵיתֵי לְחַיָּלָא חֵילָא, בְּפֻלְחַן מַשְׁכַּן זִמְנָא. 


text:
וִישַׁמֵּישׁ עִם אֲחוֹהִי בְּמַשְׁכַּן זִמְנָא, לְמִטַּר מַטְּרָא, וּפֻלְחָנָא, לָא יִפְלַח; כְּדֵין תַּעֲבֵיד לְלֵיוָאֵי, בְּמַטְּרָתְהוֹן.  {פ}


text:
וּמַלֵּיל יְיָ עִם מֹשֶׁה בְּמַדְבְּרָא דְּסִינַי בְּשַׁתָּא תִּנְיֵיתָא לְמִפַּקְהוֹן מֵאַרְעָא דְּמִצְרַיִם, בְּיַרְחָא קַדְמָאָה--לְמֵימַר. 


text:
בְּאַרְבְּעַת עַסְרָא יוֹמָא בְּיַרְחָא הָדֵין בֵּין שִׁמְשַׁיָּא, תַּעְבְּדוּן יָתֵיהּ--בְּזִמְנֵיהּ; כְּכָל גְּזֵירָתֵיהּ וּכְכָל דְּחָזֵי לֵיהּ, תַּעְבְּדוּן יָתֵיהּ. 


text:
וַעֲבַדוּ יָת פִּסְחָא בְּנִיסָן בְּאַרְבְּעַת עַסְרָא יוֹמָא לְיַרְחָא, בֵּין שִׁמְשַׁיָּא--בְּמַדְבְּרָא דְּסִינָי:  כְּכֹל דְּפַקֵּיד יְיָ, יָת מֹשֶׁה--כֵּין עֲבַדוּ, בְּנֵי יִשְׂרָאֵל. 


text:
וַהֲווֹ גֻּבְרַיָּא, דַּהֲווֹ מְסָאֲבִין לִטְמֵי נַפְשָׁא דַּאֲנָשָׁא, וְלָא יְכִילוּ לְמֶעֱבַד פִּסְחָא, בְּיוֹמָא הַהוּא; וּקְרִיבוּ קֳדָם מֹשֶׁה, וּקְדָם אַהֲרוֹן--בְּיוֹמָא הַהוּא. 


text:
וַאֲמַרוּ גֻּבְרַיָּא הָאִנּוּן, לֵיהּ, אֲנַחְנָא מְסָאֲבִין, לִטְמֵי נַפְשָׁא דַּאֲנָשָׁא; לְמָא נִתְמְנַע, בְּדִיל דְּלָא לְקָרָבָא יָת קֻרְבָּנָא דַּייָ בְּזִמְנֵיהּ, בְּגוֹ, בְּנֵי יִשְׂרָאֵל. 


text:
וַאֲמַר לְהוֹן, מֹשֶׁה:  אוֹרִיכוּ עַד דְּאֶשְׁמַע, מָא דְּאֶתְפַּקַּד מִן קֳדָם יְיָ עַל דִּילְכוֹן.  {פ}


text:
מַלֵּיל עִם בְּנֵי יִשְׂרָאֵל, לְמֵימַר:  גְּבַר גְּבַר אֲרֵי יְהֵי מְסָאַב לִטְמֵי נַפְשָׁא דַּאֲנָשָׁא אוֹ בְּאוֹרַח רַחִיקָא לְכוֹן, אוֹ לְדָרֵיכוֹן, וְיַעֲבֵיד פִּסְחָא, קֳדָם יְיָ. 


text:
בְּיַרְחָא תִּנְיָנָא בְּאַרְבְּעַת עַסְרָא יוֹמָא, בֵּין שִׁמְשַׁיָּא--יַעְבְּדוּן יָתֵיהּ:  עַל פַּטִּיר וּמְרָרִין, יֵיכְלוּנֵּיהּ. 


text:
לָא יַשְׁאֲרוּן מִנֵּיהּ עַד צַפְרָא, וְגַרְמָא לָא יִתְבְּרוּן בֵּיהּ; כְּכָל גְּזֵירַת פִּסְחָא, יַעְבְּדוּן יָתֵיהּ. 


text:
וְגֻבְרָא דְּהוּא דְּכֵי וּבְאוֹרַח לָא הֲוָה, וְיִתְמְנַע מִלְּמֶעֱבַד פִּסְחָא--וְיִשְׁתֵּיצֵי אֲנָשָׁא הַהוּא, מֵעַמֵּיהּ:  אֲרֵי קֻרְבָּנָא דַּייָ, לָא קָרֵיב בְּזִמְנֵיהּ--חוֹבֵיהּ יְקַבֵּיל, גֻּבְרָא הַהוּא. 


text:
וַאֲרֵי יִתְגַּיַּר עִמְּכוֹן גִּיּוֹרָא, וְיַעֲבֵיד פִּסְחָא קֳדָם יְיָ--כִּגְזֵירַת פִּסְחָא וּכְדַחְזֵי לֵיהּ, כֵּין יַעֲבֵיד:  קְיָמָא חַד יְהֵי לְכוֹן, וּלְגִיּוֹרַיָּא וּלְיַצִּיבַיָּא דְּאַרְעָא.  {ס}


text:
וּבְיוֹמָא, דְּאִתָּקַם מַשְׁכְּנָא, חֲפָא עֲנָנָא יָת מַשְׁכְּנָא, לְמַשְׁכְּנָא דְּסָהֲדוּתָא; וּבְרַמְשָׁא הָוֵי עַל מַשְׁכְּנָא, כְּחֵיזוּ אִישָׁתָא--עַד צַפְרָא. 


text:
וּלְפֹם אִסְתַּלָּקוּת עֲנָנָא, מֵעִלָּוֵי מַשְׁכְּנָא--וּבָתַר כֵּין, נָטְלִין בְּנֵי יִשְׂרָאֵל; וּבַאֲתַר, דְּשָׁרֵי תַּמָּן עֲנָנָא--תַּמָּן שָׁרַן, בְּנֵי יִשְׂרָאֵל. 


text:
עַל מֵימְרָא דַּייָ, נָטְלִין בְּנֵי יִשְׂרָאֵל, וְעַל מֵימְרָא דַּייָ, שָׁרַן:  כָּל יוֹמִין, דְּשָׁרֵי עֲנָנָא עַל מַשְׁכְּנָא--שָׁרַן. 


text:
וּבְאוֹרָכוּת עֲנָנָא עַל מַשְׁכְּנָא, יוֹמִין סַגִּיאִין--וְיִטְּרוּן בְּנֵי יִשְׂרָאֵל יָת מַטְּרַת מֵימְרָא דַּייָ, וְלָא נָטְלִין. 


text:
וְאִית דְּהָוֵי עֲנָנָא, יוֹמִין דְּמִנְיָן--עַל מַשְׁכְּנָא; עַל מֵימְרָא דַּייָ שָׁרַן, וְעַל מֵימְרָא דַּייָ נָטְלִין. 


text:
וְאִית דְּהָוֵי עֲנָנָא, מֵרַמְשָׁא עַד צַפְרָא, וּמִסְתַּלַּק עֲנָנָא בְּצַפְרָא, וְנָטְלִין; אוֹ יֵימָם וְלֵילֵי, וּמִסְתַּלַּק עֲנָנָא וְנָטְלִין. 


text:
אוֹ תְּרֵין יוֹמִין אוֹ יַרְחָא אוֹ עִדָּן בְּעִדָּן, בְּאוֹרָכוּת עֲנָנָא עַל מַשְׁכְּנָא לְמִשְׁרֵי עֲלוֹהִי, שָׁרַן בְּנֵי יִשְׂרָאֵל, וְלָא נָטְלִין; וּבְאִסְתַּלָּקוּתֵיהּ, נָטְלִין. 


text:
עַל מֵימְרָא דַּייָ שָׁרַן, וְעַל מֵימְרָא דַּייָ נָטְלִין:  יָת מַטְּרַת מֵימְרָא דַּייָ נָטְרִין, עַל מֵימְרָא דַּייָ בִּידָא דְּמֹשֶׁה.  {פ}


text:
עֲבֵיד לָךְ, תַּרְתֵּין חֲצוֹצְרָן דִּכְסַף--נְגִיד, תַּעֲבֵיד יָתְהוֹן; וְיִהְוְיָן לָךְ לְעָרָעָא כְּנִשְׁתָּא, וּלְאַטָּלָא יָת מַשְׁרְיָתָא. 


text:
וְאִם בַּחֲדָא, יִתְקְעוּן--וְיִזְדָּמְנוּן לְוָתָךְ רַבְרְבַיָּא, רֵישֵׁי אַלְפַיָּא דְּיִשְׂרָאֵל. 


text:
וְתִתְקְעוּן יַבָּבְתָא, תִּנְיָנוּת--וְיִטְּלוּן מַשְׁרְיָתָא, דְּשָׁרַן דָּרוֹמָא; יַבָּבְתָא יִתְקְעוּן, לְמַטְּלָנֵיהוֹן. 


text:
וּבְנֵי אַהֲרוֹן כָּהֲנַיָּא, יִתְקְעוּן בַּחֲצוֹצְרָתָא; וִיהוֹן לְכוֹן לִקְיָם עָלַם, לְדָרֵיכוֹן. 


text:
וַאֲרֵי תֵּיעֲלוּן לְאָגָחָא קְרָבָא בַּאֲרַעְכוֹן, עַל מָעִיקֵי דִּמְעִיקִין לְכוֹן--וּתְיַבְּבוּן, בַּחֲצוֹצְרָתָא; וְיֵיעוֹל דֻּכְרָנְכוֹן לְטָבָא, קֳדָם יְיָ אֱלָהֲכוֹן, וְתִתְפַּרְקוּן, מִסָּנְאֵיכוֹן. 


text:
וּבְיוֹם חֶדְוַתְכוֹן וּבְמוֹעֲדֵיכוֹן, וּבְרֵישֵׁי יַרְחֵיכוֹן--וְתִתְקְעוּן בַּחֲצוֹצְרָתָא עַל עֲלָוָתְכוֹן, וְעַל נִכְסַת קֻדְשֵׁיכוֹן; וִיהוֹן לְכוֹן לְדֻכְרָנָא קֳדָם אֱלָהֲכוֹן, אֲנָא יְיָ אֱלָהֲכוֹן.  {פ}


text:
וַהֲוָה בְּשַׁתָּא תִּנְיֵיתָא, בְּיַרְחָא תִּנְיָנָא--בְּעַסְרִין בְּיַרְחָא; אִסְתַּלַּק, עֲנָנָא, מֵעִלָּוֵי, מַשְׁכְּנָא דְּסָהֲדוּתָא. 


text:
וּנְטַלוּ בְּנֵי יִשְׂרָאֵל לְמַטְּלָנֵיהוֹן, מִמַּדְבְּרָא דְּסִינָי; וּשְׁרָא עֲנָנָא, בְּמַדְבְּרָא דְּפָארָן. 


text:
וּנְטַל טֵיקַס מַשְׁרִית בְּנֵי יְהוּדָה, בְּקַדְמֵיתָא--לְחֵילֵיהוֹן; וְעַל חֵילֵיהּ--נַחְשׁוֹן, בַּר עַמִּינָדָב. 


text:
וְנָטֵיל, טֵיקַס מַשְׁרִית בְּנֵי אֶפְרַיִם--לְחֵילֵיהוֹן; וְעַל חֵילֵיהּ--אֱלִישָׁמָע, בַּר עַמִּיהוּד. 


text:
וְנָטֵיל, טֵיקַס מַשְׁרִית בְּנֵי דָּן--מְכַנֵּישׁ לְכָל מַשְׁרְיָתָא, לְחֵילֵיהוֹן; וְעַל חֵילֵיהּ--אֲחִיעֶזֶר, בַּר עַמִּישַׁדָּי. 


text:
וַאֲמַר מֹשֶׁה, לְחוֹבָב בַּר רְעוּאֵל מִדְיַנָאָה חֲמוּהִי דְּמֹשֶׁה, נָטְלִין אֲנַחְנָא לְאַתְרָא דַּאֲמַר יְיָ, יָתֵיהּ אֶתֵּין לְכוֹן; אֵיתַא עִמַּנָא וְנוֹטֵיב לָךְ, אֲרֵי יְיָ מַלֵּיל לְאֵיתָאָה טָבְתָא עַל יִשְׂרָאֵל. 


text:
וַאֲמַר, לָא כְּעַן תִּשְׁבּוֹק יָתַנָא:  אֲרֵי עַל כֵּין יְדַעְתָּא, כַּד הֲוֵינָא שָׁרַן בְּמַדְבְּרָא, וּגְבוּרָן דְּאִתְעֲבִידָא לַנָא, חֲזֵיתָא בְּעֵינָךְ. 


text:
וּנְטַלוּ מִטּוּרָא דְּאִתְגְּלִי עֲלוֹהִי יְקָרָא דַּייָ, מַהְלַךְ תְּלָתָא יוֹמִין; וַאֲרוֹן קְיָמָא דַּייָ נָטֵיל קֳדָמֵיהוֹן, מַהְלַךְ תְּלָתָא יוֹמִין, לְאַתְקָנָא לְהוֹן, אֲתַר בֵּית מִשְׁרֵי. 


text:
וַעֲנַן יְקָרָא דַּייָ מַטַּל עִלָּוֵיהוֹן, בִּימָמָא, בְּמִטַּלְהוֹן, מִן מַשְׁרִיתָא.  {ס}  ]  {ס}


text:
וַהֲוָה בְּמִטַּל אֲרוֹנָא, וַאֲמַר מֹשֶׁה:  אִתְגְּלִי יְיָ, וְיִתְבַּדְּרוּן סָנְאָךְ, וְיִעְרְקוּן בַּעֲלֵי דְּבָבָךְ, מִן קֳדָמָךְ. 


text:
וּבְמִשְׁרוֹהִי, אֲמַר:  תּוּב יְיָ, שְׁרִי בִּיקָרָךְ בְּגוֹ רִבְּוָת אַלְפַיָּא דְּיִשְׂרָאֵל.  {ס}  ]  {פ}


text:
וַהֲוָה עַמָּא כַּד מִסְתַּקְּפִין, בִּישׁ קֳדָם יְיָ; וּשְׁמִיעַ קֳדָם יְיָ, וּתְקֵיף רֻגְזֵיהּ, וּדְלֵיקַת בְּהוֹן אִישָׁתָא מִן קֳדָם יְיָ, וְשֵׁיצִיאַת בִּסְיָפֵי מַשְׁרִיתָא. 


text:
וּקְרָא שְׁמֵיהּ דְּאַתְרָא הַהוּא, דְּלֵיקְתָא:  אֲרֵי דְּלֵיקַת בְּהוֹן, אִישָׁתָא מִן קֳדָם יְיָ. 


text:
וְרַבְרְבִין דְּבֵינֵיהוֹן, שַׁאִילוּ שְׁאֵילְתָא; וְתָבוּ וּבְכוֹ, אַף בְּנֵי יִשְׂרָאֵל, וַאֲמַרוּ, מַאן יוֹכֵילִנַּנָא בִּסְרָא. 


text:
דְּכִירִין אֲנַחְנָא, יָת נוּנַיָּא, דַּהֲוֵינָא אָכְלִין בְּמִצְרַיִם, מַגָּן; יָת בּוֹצִינַיָּא, וְיָת אֲבַטִּיחַיָּא, וְכָרָתֵי וּבֻצְלֵי, וְתוּמֵי. 


text:
שָׁיְטִין עַמָּא וְלָקְטִין דְּצָבֵי טָחֵין בְּרִחְיָא, וּדְצָבֵי דָּאֵיךְ בִּמְדוֹכְתָא, וּמְבַשְּׁלִין לֵיהּ בְּקִדְרָא, וְעָבְדִין יָתֵיהּ גְּרִיצָן; וְהָוֵי טַעְמֵיהּ, כִּטְעֵים דְּלִישׁ בְּמִשְׁחָא. 


text:
וּשְׁמַע מֹשֶׁה יָת עַמָּא, בָּכַן לְזַרְעֲיָתְהוֹן--גְּבַר, בִּתְרַע מַשְׁכְּנֵיהּ; וּתְקֵיף רֻגְזָא דַּייָ לַחְדָּא, וּבְעֵינֵי מֹשֶׁה בִּישׁ. 


text:
וַאֲמַר מֹשֶׁה קֳדָם יְיָ, לְמָא אַבְאֵישְׁתָּא לְעַבְדָּךְ, וּלְמָא לָא אַשְׁכַּחִית רַחֲמִין, קֳדָמָךְ:  לְשַׁוָּאָה, יָת מַטוּל כָּל עַמָּא הָדֵין--עֲלָי. 


text:
הֲאָב אֲנָא, לְכָל עַמָּא הָדֵין--אִם בְּנַי, אִנּוּן:  דַּאֲמַרְתְּ לִי סוֹבַרְהִי בְּתֻקְפָךְ, כְּמָא דִּמְסוֹבַר תֻּרְבְּיָנָא יָת יָנְקָא, עַל אַרְעָא, דְּקַיֵּימְתָּא לַאֲבָהָתוֹהִי. 


text:
מְנָן לִי בִּסְרָא, לְמִתַּן לְכָל עַמָּא הָדֵין:  אֲרֵי בָּכַן עֲלַי לְמֵימַר, הַב לַנָא בִּסְרָא וְנֵיכוֹל. 


text:
וְאִם כְּדֵין אַתְּ עָבֵיד לִי, קְטוֹלְנִי כְּעַן מִקְטָל--אִם אַשְׁכַּחִית רַחֲמִין, קֳדָמָךְ; וְלָא אֶחְזֵי, בְּבִשְׁתִּי.  {פ}


text:
וַאֲמַר יְיָ לְמֹשֶׁה, כְּנוֹשׁ קֳדָמַי שִׁבְעִין גֻּבְרָא מִסָּבֵי יִשְׂרָאֵל, דִּידַעְתָּא, אֲרֵי אִנּוּן סָבֵי עַמָּא וְסָרְכוֹהִי; וְתִדְבַּר יָתְהוֹן לְמַשְׁכַּן זִמְנָא, וְיִתְעַתְּדוּן תַּמָּן עִמָּךְ. 


text:
וְאֶתְגְּלֵי, וַאֲמַלֵּיל עִמָּךְ תַּמָּן, וַאֲרַבֵּי מִן רוּחָא דַּעֲלָךְ, וַאֲשַׁוֵּי עֲלֵיהוֹן; וִיסוֹבְרוּן עִמָּךְ בְּמַטוּל עַמָּא, וְלָא תְּסוֹבַר אַתְּ בִּלְחוֹדָךְ. 


text:
וּלְעַמָּא תֵּימַר אִזְדָּמַנוּ לִמְחַר, וְתֵיכְלוּן בִּסְרָא--אֲרֵי בְּכֵיתוֹן קֳדָם יְיָ לְמֵימַר מַאן יוֹכֵילִנַּנָה בִּסְרָא, אֲרֵי טָב לַנָא בְּמִצְרָיִם; וְיִתֵּין יְיָ לְכוֹן בִּסְרָא, וְתֵיכְלוּן. 


text:
לָא יוֹמָא חַד תֵּיכְלוּן, וְלָא תְּרֵין יוֹמִין; וְלָא חַמְשָׁא יוֹמִין, וְלָא עַסְרָא יוֹמִין, וְלָא, עַסְרִין יוֹם. 


text:
עַד יְרַח יוֹמִין, עַד דִּתְקוּצוּן בֵּיהּ, וִיהֵי לְכוֹן, לְתַקְלָא:  חֲלָף, דְּקַצְתּוּן בְּמֵימְרָא דַּייָ דִּשְׁכִינְתֵיהּ שָׁרְיָא בֵּינֵיכוֹן, וּבְכֵיתוֹן קֳדָמוֹהִי לְמֵימַר, לְמָא דְּנָן נְפַקְנָא מִמִּצְרָיִם. 


text:
וַאֲמַר, מֹשֶׁה, שֵׁית מְאָה אַלְפִין גֻּבְרָא רִגְלָאָה, עַמָּא דַּאֲנָא בֵּינֵיהוֹן; וְאַתְּ אֲמַרְתְּ, בִּסְרָא אֶתֵּין לְהוֹן, וְיֵיכְלוּן, יְרַח יוֹמִין. 


text:
הֲעָן וְתוֹרִין יִתְנַכְסוּן לְהוֹן, הַיְסַפְּקוּן לְהוֹן; אִם יָת כָּל נוּנֵי יַמָּא יִתְכַּנְשׁוּן לְהוֹן, הַיְסַפְּקוּן לְהוֹן.  {פ}


text:
וַאֲמַר יְיָ לְמֹשֶׁה, הֲמֵימְרָא דַּייָ מִתְעַכַּב; כְּעַן תִּחְזֵי הַיְעָרְעִנָּךְ פִּתְגָמִי, אִם לָא. 


text:
וּנְפַק מֹשֶׁה--וּמַלֵּיל עִם עַמָּא, יָת פִּתְגָמַיָּא דַּייָ; וּכְנַשׁ שִׁבְעִין גֻּבְרָא, מִסָּבֵי עַמָּא, וַאֲקֵים יָתְהוֹן, סְחוֹר סְחוֹר לְמַשְׁכְּנָא. 


text:
וְאִתְגְּלִי יְיָ בַּעֲנָנָא, וּמַלֵּיל עִמֵּיהּ, וְרַבִּי מִן רוּחָא דַּעֲלוֹהִי, וִיהַב עַל שִׁבְעִין גֻּבְרָא סָבַיָּא; וַהֲוָה, כַּד שְׁרָת עֲלֵיהוֹן רוּחַ נְבוּאָה, וּמִתְנַבַּן, וְלָא פָּסְקִין. 


text:
וְאִשְׁתְּאַרוּ תְּרֵין גֻּבְרִין בְּמַשְׁרִיתָא שׁוֹם חַד אֶלְדָּד וְשׁוֹם תִּנְיָנָא מֵידָד וּשְׁרָת עֲלֵיהוֹן רוּחַ נְבוּאָה, וְאִנּוּן בִּכְתִיבַיָּא, וְלָא נְפַקוּ, לְמַשְׁכְּנָא; וְאִתְנַבִּיאוּ, בְּמַשְׁרִיתָא. 


text:
וַאֲתֵיב יְהוֹשׁוּעַ בַּר נוּן, מְשֻׁמְשָׁנֵיהּ דְּמֹשֶׁה מֵעוּלֵימוֹהִי--וַאֲמַר:  רִבּוֹנִי מֹשֶׁה, אַסְרִנּוּן. 


text:
וַאֲמַר לֵיהּ מֹשֶׁה, הֲקִנְאֲתִי אַתְּ מְקַנֵּי; רְעֵינָא פּוֹן דִּיהוֹן כָּל עַמֵּיהּ דַּייָ, נְבִיִּין--אֲרֵי יִתֵּין יְיָ יָת רוּחַ נְבוּאֲתֵיהּ, עֲלֵיהוֹן. 


text:
וְרוּחָא נְטַל מִן קֳדָם יְיָ, וְאַפְרַח שְׂלָיו מִן יַמָּא, וּרְמָא עַל מַשְׁרִיתָא כְּמַהְלַךְ יוֹמָא לְכָא וּכְמַהְלַךְ יוֹמָא לְכָא, סְחוֹר סְחוֹר לְמַשְׁרִיתָא--וּכְרוּם תַּרְתֵּין אַמִּין, עַל אַפֵּי אַרְעָא. 


text:
וְקָם עַמָּא כָּל יוֹמָא הַהוּא וְכָל לֵילְיָא וְכֹל יוֹמָא דְּבָתְרוֹהִי, וּכְנַשׁוּ יָת שְׂלָיו--דְּאַזְעַר, כְּנַשׁ עַסְרָא דְּגוֹרִין; וּשְׁטַחוּ לְהוֹן מַשְׁטְחִין, סְחוֹר סְחוֹר לְמַשְׁרִיתָא. 


text:
בִּסְרָא, עַד כְּעַן בֵּין שִׁנֵּיהוֹן--עַד, לָא פְּסַק; וְרֻגְזָא דַּייָ, תְּקֵיף בְּעַמָּא, וּקְטַל יְיָ בְּעַמָּא, קְטוֹל סַגִּי לַחְדָּא. 


text:
וּקְרָא יָת שְׁמֵיהּ דְּאַתְרָא הַהוּא, קִבְרֵי דִּמְשַׁאֲלֵי:  אֲרֵי תַּמָּן, קְבַרוּ, יָת עַמָּא, דְּשַׁאִילוּ. 


text:
וּמַלֵּילַת מִרְיָם וְאַהֲרוֹן בְּמֹשֶׁה, עַל עֵיסַק אִתְּתָא שַׁפִּירְתָא דִּנְסֵיב:  אֲרֵי אִתְּתָא שַׁפִּירְתָא דִּנְסֵיב, רַחֵיק. 


text:
וַאֲמַרוּ, הַלְחוֹד בְּרַם עִם מֹשֶׁה מַלֵּיל יְיָ--הֲלָא, אַף עִמַּנָא מַלֵּיל; וּשְׁמִיעַ, קֳדָם יְיָ. 


text:
וַאֲמַר יְיָ בִּתְכֵּיף, לְמֹשֶׁה וּלְאַהֲרוֹן וּלְמִרְיָם, פּוּקוּ תְּלָתֵיכוֹן, לְמַשְׁכַּן זִמְנָא; וּנְפַקוּ, תְּלָתֵיהוֹן. 


text:
וְאִתְגְּלִי יְיָ בְּעַמּוּדָא דַּעֲנָנָא, וְקָם בִּתְרַע מַשְׁכְּנָא; וּקְרָא אַהֲרוֹן וּמִרְיָם, וּנְפַקוּ תַּרְוֵיהוֹן. 


text:
וַאֲמַר, שְׁמַעוּ כְּעַן פִּתְגָמָי; אִם יְהוֹן, לְכוֹן נְבִיִּין--אֲנָא יְיָ בְּחֶזְוִין אֲנָא מִתְגְּלֵי לְהוֹן, בְּחֶלְמִין אֲנָא מְמַלֵּיל עִמְּהוֹן. 


text:
מַמְלַל עִם מַמְלַל מַלֵּילְנָא עִמֵּיהּ, וּבְחֵיזוּ וְלָא בְּחֶדְוָן, וּדְמוּת יְקָרָא דַּייָ, מִסְתַּכַּל; וּמָדֵין לָא דְּחֵילְתּוּן, לְמַלָּלָא בְּעַבְדִּי בְּמֹשֶׁה. 


text:
וַעֲנָנָא, אִסְתַּלַּק מֵעִלָּוֵי מַשְׁכְּנָא, וְהָא מִרְיָם, חָוְרָא כְּתַלְגָּא; וְאִתְפְּנִי אַהֲרוֹן לְוָת מִרְיָם, וְהָא סְגִירָא. 


text:
וַאֲמַר אַהֲרוֹן, לְמֹשֶׁה:  בְּבָעוּ רִבּוֹנִי--לָא כְּעַן תְּשַׁוֵּי עֲלַנָא חוֹבָא, דְּאִטְּפַשְׁנָא וְדִסְרַחְנָא. 


text:
לָא כְּעַן תִּתְרַחַק דָּא מִבֵּינַנָא, אֲרֵי אֲחָתַנָא הִיא--צַלִּי כְּעַן עַל בִּסְרָא מִיתָא הָדֵין דְּבַהּ, וְיִתַּסֵּי. 


text:
וַאֲמַר יְיָ לְמֹשֶׁה, וְאִלּוּ אֲבוּהָא מִנְזָף נְזַף בַּהּ--הֲלָא תִּתְכְּלֵים, שִׁבְעָא יוֹמִין; תִּסְתְּגַר שִׁבְעָא יוֹמִין, מִבַּרָא לְמַשְׁרִיתָא, וּבָתַר כֵּין, תִּתְכְּנֵישׁ. 


text:
וְאִסְתְּגַרַת מִרְיָם מִבַּרָא לְמַשְׁרִיתָא, שִׁבְעָא יוֹמִין; וְעַמָּא לָא נְטַל, עַד דְּאִתְכְּנֵישַׁת מִרְיָם. 


text:
שְׁלַח לָךְ גֻּבְרִין, וִיאַלְּלוּן יָת אַרְעָא דִּכְנַעַן, דַּאֲנָא יָהֵיב, לִבְנֵי יִשְׂרָאֵל:  גֻּבְרָא חַד גֻּבְרָא חַד לְשִׁבְטָא דַּאֲבָהָתוֹהִי, תִּשְׁלְחוּן--כֹּל, רַבָּא דִּבְהוֹן. 


text:
וּשְׁלַח יָתְהוֹן מֹשֶׁה מִמַּדְבְּרָא דְּפָארָן, עַל מֵימְרָא דַּייָ:  כֻּלְּהוֹן גֻּבְרִין, רֵישֵׁי בְּנֵי יִשְׂרָאֵל אִנּוּן. 


text:
אִלֵּין שְׁמָהָת גֻּבְרַיָּא, דִּשְׁלַח מֹשֶׁה לְאַלָּלָא יָת אַרְעָא; וּקְרָא מֹשֶׁה לְהוֹשֵׁעַ בַּר נוּן, יְהוֹשׁוּעַ. 


text:
וּשְׁלַח יָתְהוֹן מֹשֶׁה, לְאַלָּלָא יָת אַרְעָא דִּכְנָעַן; וַאֲמַר לְהוֹן, סַקוּ דָּא בְּדָרוֹמָא, וְתִסְּקוּן, לְטוּרָא. 


text:
וְתִחְזוֹן יָת אַרְעָא, מָא הִיא; וְיָת עַמָּא, דְּיָתֵיב עֲלַהּ--הֲתַקִּיף הוּא אִם חַלָּשׁ, הַזְעֵיר הוּא אִם סַגִּי. 


text:
וּמָא אַרְעָא, דְּהוּא יָתֵיב בַּהּ--הֲטָבָא הִיא, אִם בִּישָׁא; וּמָא קִרְוַיָּא, דְּהוּא יָתֵיב בְּהוֹן--הַבְּפַצְחִין, אִם בְּכַּרְכִין. 


text:
וּמָא אַרְעָא הֲעַתִּירָא הִיא אִם מִסְכֵּינָא, הֲאִית בַּהּ אִילָנִין אִם לָא, וְתִתַּקְּפוּן, וְתִסְּבוּן מֵאִבָּא דְּאַרְעָא; וְיוֹמַיָּא--יוֹמֵי, בִּכּוּרֵי עִנְבִּין. 


text:
וּסְלִיקוּ בְּדָרוֹמָא, וַאֲתוֹ עַד חֶבְרוֹן, וְתַמָּן אֲחִימַן שֵׁשַׁי וְתַלְמַי, בְּנֵי גִּבָּרָא; וְחֶבְרוֹן, שְׁבַע שְׁנִין אִתְבְּנִיאַת, קֳדָם, טַאנֵיס דְּמִצְרָיִם. 


text:
וַאֲתוֹ עַד נַחְלָא דְּאֶתְכָּלָא, וְקָצוּ מִתַּמָּן עוֹבַרְתָּא וְאֶתְכָּל דְּעִנְבִּין חַד, וְנַטְלוּהִי בַּאֲרִיחָא, בִּתְרֵין; וּמִן רִמּוֹנַיָּא, וּמִן תֵּינַיָּא. 


text:
לְאַתְרָא הַהוּא, קְרָא נַחְלָא דְּאֶתְכָּלָא, עַל עֵיסַק אֶתְכָּלָא, דְּקָצוּ מִתַּמָּן בְּנֵי יִשְׂרָאֵל. 


text:
וַאֲזַלוּ וַאֲתוֹ לְוָת מֹשֶׁה וּלְוָת אַהֲרוֹן וּלְוָת כָּל כְּנִשְׁתָּא דִּבְנֵי יִשְׂרָאֵל, לְמַדְבְּרָא דְּפָארָן--לִרְקַם; וַאֲתִיבוּ יָתְהוֹן פִּתְגָמָא וְיָת כָּל כְּנִשְׁתָּא, וְאַחְזִיאוּנוּן יָת אִבָּא דְּאַרְעָא. 


text:
וְאִשְׁתַּעִיאוּ לֵיהּ, וַאֲמַרוּ, אֲתֵינָא, לְאַרְעָא דִּשְׁלַחְתַּנָא; וְאַף עָבְדָא חֲלָב וּדְבַשׁ, הִיא--וְדֵין אִבַּהּ. 


text:
לְחוֹד אֲרֵי תַּקִּיף עַמָּא, דְּיָתֵיב בְּאַרְעָא; וְקִרְוַיָּא, כְּרִיכָן רַבְרְבָן לַחְדָּא, וְאַף בְּנֵי גִּבָּרָא, חֲזֵינָא תַּמָּן. 


text:
עֲמָלְקָאָה יָתֵיב, בַּאֲרַע דָּרוֹמָא; וְחִתָּאָה וִיבוּסָאָה וֶאֱמוֹרָאָה, יָתֵיב בְּטוּרָא, וּכְנַעֲנָאָה יָתֵיב עַל יַמָּא, וְעַל כֵּיף יַרְדְּנָא. 


text:
וְאַצֵּית כָּלֵב יָת עַמָּא, לְמֹשֶׁה; וַאֲמַר, מִסָּק נִסַּק וְנֵירַת יָתַהּ--אֲרֵי מִכָּל נִכּוֹל, לַהּ. 


text:
וְגֻבְרַיָּא דִּסְלִיקוּ עִמֵּיהּ, אֲמַרוּ, לָא נִכּוֹל, לְמִסַּק לְוָת עַמָּא:  אֲרֵי תַּקִּיף הוּא, מִנַּנָא. 


text:
וְאַפִּיקוּ שׁוֹם בִּישׁ עַל אַרְעָא, דְּאַלִּילוּ יָתַהּ, לְוָת בְּנֵי יִשְׂרָאֵל, לְמֵימַר:  אַרְעָא דַּעֲבַרְנָא בַּהּ לְאַלָּלָא יָתַהּ, אֲרַע מְקַטְּלָא יָתְבַהָא הִיא, וְכָל עַמָּא דַּחֲזֵינָא בְּגַוַּהּ, אֲנָשִׁין דְּמִשְׁחָן. 


text:
וְתַמָּן חֲזֵינָא, יָת גִּבָּרַיָּא בְּנֵי עֲנָק--מִן גִּבָּרַיָּא; וַהֲוֵינָא בְּעֵינֵי נַפְשַׁנָא כְּקִמְצִין, וְכֵין הֲוֵינָא בְּעֵינֵיהוֹן. 


text:
וְאִתְרָעַמוּ עַל מֹשֶׁה וְעַל אַהֲרוֹן, כֹּל בְּנֵי יִשְׂרָאֵל; וַאֲמַרוּ לְהוֹן כָּל כְּנִשְׁתָּא, לְוֵי דְּמֵיתְנָא בְּאַרְעָא דְּמִצְרַיִם, אוֹ בְּמַדְבְּרָא הָדֵין, לְוֵי דְּמֵיתְנָא. 


text:
וּלְמָא יְיָ מַעֵיל יָתַנָא לְאַרְעָא הָדָא, לְמִפַּל בְּחַרְבָּא--נְשַׁנָא וְטַפְלַנָא, יְהוֹן לְבִזָּא; הֲלָא טָב לַנָא, דִּנְתוּב לְמִצְרָיִם. 


text:
וַאֲמַרוּ, לְכָל כְּנִשְׁתָּא דִּבְנֵי יִשְׂרָאֵל לְמֵימַר:  אַרְעָא, דַּעֲבַרְנָא בַּהּ לְאַלָּלָא יָתַהּ--טָבָא אַרְעָא, לַחְדָּא לַחְדָּא. 


text:
אִם רַעֲוָא בַּנָא, קֳדָם יְיָ--וְיַעֵיל יָתַנָא לְאַרְעָא הָדָא, וְיִתְּנַהּ לַנָא:  אַרְעָא, דְּהִיא עָבְדָא חֲלָב וּדְבָשׁ. 


text:
בְּרַם בְּמֵימְרָא דַּייָ, לָא תִּמְרְדוּן, וְאַתּוּן לָא תִּדְחֲלוּן מִן עַמָּא דְּאַרְעָא, אֲרֵי בִּידַנָא מְסִירִין אִנּוּן; עֲדָא תֻּקְפְהוֹן מִנְּהוֹן וּמֵימְרָא דַּייָ בְּסַעֲדַנָא, לָא תִּדְחֲלוּן מִנְּהוֹן. 


text:
וַאֲמַרוּ, כָּל כְּנִשְׁתָּא, לְמַרְגַּם יָתְהוֹן, בְּאַבְנַיָּא; וִיקָרָא דַּייָ, אִתְגְּלִי בְּמַשְׁכַּן זִמְנָא, לְכָל בְּנֵי, יִשְׂרָאֵל.  {פ}


text:
וַאֲמַר יְיָ לְמֹשֶׁה, עַד אִמַּתִּי יְהוֹן מַרְגְּזִין קֳדָמַי עַמָּא הָדֵין; וְעַד אִמַּתִּי, לָא יְהֵימְנוּן בְּמֵימְרִי, בְּכֹל אָתַיָּא, דַּעֲבַדִית בֵּינֵיהוֹן. 


text:
וַאֲמַר מֹשֶׁה, קֳדָם יְיָ:  וְיִשְׁמְעוּן מִצְרָאֵי, דַּאַסֵּיקְתָּא בְּחֵילָךְ יָת עַמָּא הָדֵין מִבֵּינֵיהוֹן. 


text:
וְיֵימְרוּן, לְיָתֵיב אַרְעָא הָדָא, דִּשְׁמַעוּ אֲרֵי אַתְּ יְיָ, שְׁכִינָתָךְ שָׁרְיָא בְּגוֹ עַמָּא הָדֵין:  דִּבְעֵינֵיהוֹן חֲזוֹ שְׁכִינַת יְקָרָךְ יְיָ, וַעֲנָנָךְ מַטַּל עִלָּוֵיהוֹן, וּבְעַמּוּדָא דַּעֲנָנָא אַתְּ מְדַבַּר קֳדָמֵיהוֹן בִּימָמָא, וּבְעַמּוּדָא דְּאִישָׁתָא בְּלֵילְיָא. 


text:
וּתְקַטֵּיל יָת עַמָּא הָדֵין, כְּגֻבְרָא חַד; וְיֵימְרוּן, עַמְמַיָּא, דִּשְׁמַעוּ יָת שֵׁימַע גְּבֻרְתָךְ, לְמֵימַר. 


text:
מִדְּלֵית יֻכְלָא קֳדָם יְיָ, לְאַעָלָא יָת עַמָּא הָדֵין, לְאַרְעָא, דְּקַיֵּים לְהוֹן; וְקַטֵּילִנּוּן, בְּמַדְבְּרָא. 


text:
יְיָ, מַרְחֵיק רְגַז וּמַסְגֵּי לְמֶעֱבַד טָבְוָן, שָׁבֵיק לַעֲוָיָן, וְלִמְרוֹד; סָלַח לִדְתָיְבִין לְאוֹרָיְתֵיהּ, וְלִדְלָא תָּיְבִין לָא מְזַכֵּי--מַסְעַר חוֹבֵי אֲבָהָן עַל בְּנִין מָרָדִין, עַל דָּר תְּלִיתַאי וְעַל דָּר רְבִיעָאי. 


text:
שְׁבוֹק כְּעַן, לְחוֹבֵי עַמָּא הָדֵין--כְּסַגִּיאוּת טָבְוָתָךְ; וּכְמָא דִּשְׁבַקְתָּא לְעַמָּא הָדֵין, מִמִּצְרַיִם וְעַד כְּעַן. 


text:
אֲרֵי כָּל גֻּבְרַיָּא, דַּחֲזוֹ יָת יְקָרִי וְיָת אָתְוָתַי, דַּעֲבַדִית בְּמִצְרַיִם, וּבְמַדְבְּרָא; וְנַסִּיאוּ קֳדָמַי, דְּנָן עֲסַר זִמְנִין, וְלָא קַבִּילוּ, לְמֵימְרִי. 


text:
אִם יִחְזוֹן, יָת אַרְעָא, דְּקַיֵּימִית, לַאֲבָהָתְהוֹן; וְכָל דְּאַרְגִּיזוּ קֳדָמַי, לָא יִחְזוֹנַהּ. 


text:
וְעַבְדִּי כָּלֵב, חֲלָף דַּהֲוָת רוּחַ אֻחְרִי עִמֵּיהּ, וְאַשְׁלֵים, בָּתַר דַּחְלְתִי--וְאַעֵילִנֵּיהּ, לְאַרְעָא דְּעָאל לְתַמָּן, וּבְנוֹהִי, יוֹרְתִנַּהּ. 


text:
וַעֲמָלְקָאָה וּכְנַעֲנָאָה, יָתֵיב בְּמֵישְׁרָא; מְחַר, אִתְפְּנוֹ וְטוּלוּ לְכוֹן לְמַדְבְּרָא--אוֹרַח יַמָּא דְּסוּף.  {פ}


text:
עַד אִמַּתִּי, לִכְנִשְׁתָּא בִּשְׁתָּא הָדָא, דְּאִנּוּן מִתְרָעֲמִין, עֲלָי; יָת תֻּרְעֲמָת בְּנֵי יִשְׂרָאֵל, דְּאִנּוּן מִתְרָעֲמִין עֲלַי--שְׁמִיעַ קֳדָמָי. 


text:
אֵימַר לְהוֹן, קַיָּם אֲנָא אֲמַר יְיָ, אִם לָא, כְּמָא דְּמַלֵּילְתּוּן קֳדָמָי:  כֵּין, אַעֲבֵיד לְכוֹן. 


text:
בְּמַדְבְּרָא הָדֵין יִפְּלוּן פִּגְרֵיכוֹן וְכָל מִנְיָנְכוֹן, לְכָל חֻשְׁבָּנְכוֹן, מִבַּר עַסְרִין שְׁנִין, וּלְעֵילָא:  דְּאִתְרָעֲמִתּוּן, עֲלָי. 


text:
אִם אַתּוּן, תֵּיעֲלוּן לְאַרְעָא, דְּקַיֵּימִית בְּמֵימְרִי, לְאַשְׁרָאָה יָתְכוֹן בַּהּ--אֱלָהֵין כָּלֵב בַּר יְפֻנֶּה, וִיהוֹשׁוּעַ בַּר נוּן. 


text:
וְטַפְלְכוֹן--דַּאֲמַרְתּוּן, לְבִזָּא יְהוֹן:  וְאַעֵיל יָתְהוֹן--וְיִדְּעוּן יָת אַרְעָא, דְּקַצְתּוּן בַּהּ. 


text:
וּבְנֵיכוֹן יְהוֹן מְאַחֲרִין בְּמַדְבְּרָא, אַרְבְּעִין שְׁנִין, וִיקַבְּלוּן, יָת חוֹבֵיכוֹן--עַד דִּיסוּפוּן פִּגְרֵיכוֹן, בְּמַדְבְּרָא. 


text:
בְּמִנְיַן יוֹמַיָּא דְּאַלֵּילְתּוּן יָת אַרְעָא, אַרְבְּעִין יוֹמִין--יוֹמָא לְשַׁתָּא יוֹמָא לְשַׁתָּא תְּקַבְּלוּן יָת חוֹבֵיכוֹן, אַרְבְּעִין שְׁנִין; וְתִדְּעוּן, יָת דְּאִתְרָעֲמִתּוּן עֲלָי. 


text:
אֲנָא יְיָ, גְּזַרִית בְּמֵימְרִי, אִם לָא דָּא אַעֲבֵיד לְכָל כְּנִשְׁתָּא בִּשְׁתָּא הָדָא, דְּאִזְדָּמַנוּ עֲלָי; בְּמַדְבְּרָא הָדֵין יְסוּפוּן, וְתַמָּן יְמוּתוּן. 


text:
וְגֻבְרַיָּא, דִּשְׁלַח מֹשֶׁה לְאַלָּלָא יָת אַרְעָא; וְתָבוּ, וְאַרְעִימוּ עֲלוֹהִי יָת כָּל כְּנִשְׁתָּא, לְאַפָּקָא שׁוֹם בִּישׁ, עַל אַרְעָא. 


text:
וִיהוֹשׁוּעַ בַּר נוּן, וְכָלֵב בַּר יְפֻנֶּה, אִתְקַיַּמוּ מִן גֻּבְרַיָּא הָאִנּוּן, דַּאֲזַלוּ לְאַלָּלָא יָת אַרְעָא. 


text:
וּמַלֵּיל מֹשֶׁה יָת פִּתְגָמַיָּא הָאִלֵּין, עִם כָּל בְּנֵי יִשְׂרָאֵל; וְאִתְאַבַּלוּ עַמָּא, לַחְדָּא. 


text:
וְאַקְדִּימוּ בְּצַפְרָא, וּסְלִיקוּ לְרֵישׁ טוּרָא לְמֵימַר:  הָא אֲנַחְנָא, סָלְקִין לְאַתְרָא דַּאֲמַר יְיָ--אֲרֵי חַבְנָא. 


text:
לָא תִּסְּקוּן, אֲרֵי לֵית שְׁכִינְתָא דַּייָ בֵּינֵיכוֹן; וְלָא, תִּתַּבְרוּן, קֳדָם, בַּעֲלֵי דְּבָבֵיכוֹן. 


text:
אֲרֵי עֲמָלְקָאָה וּכְנַעֲנָאָה תַּמָּן קֳדָמֵיכוֹן, וְתִפְּלוּן בְּחַרְבָּא:  אֲרֵי עַל כֵּין תַּבְתּוּן מִבָּתַר פֻּלְחָנָא דַּייָ, וְלָא יְהֵי מֵימְרָא דַּייָ בְּסַעְדְּכוֹן. 


text:
וְאַרְשַׁעוּ, לְמִסַּק לְרֵישׁ טוּרָא; וַאֲרוֹן קְיָמָא דַּייָ וּמֹשֶׁה, לָא עֲדוֹ מִגּוֹ מַשְׁרִיתָא. 


text:
וּנְחַת עֲמָלְקָאָה וּכְנַעֲנָאָה, דְּיָתֵיב בְּטוּרָא הַהוּא; וּמְחוֹנוּן וּטְרַדוּנוּן, עַד חָרְמָה.  {פ}


text:
מַלֵּיל עִם בְּנֵי יִשְׂרָאֵל, וְתֵימַר לְהוֹן:  אֲרֵי תֵּיעֲלוּן, לַאֲרַע מוֹתְבָנֵיכוֹן, דַּאֲנָא, יָהֵיב לְכוֹן. 


text:
וְתַעְבְּדוּן קֻרְבָּנָא קֳדָם יְיָ, עֲלָתָא אוֹ נִכְסַת קֻדְשַׁיָּא, לְפָרָשָׁא נִדְרָא אוֹ בִּנְדַבְתָּא, אוֹ בְּמוֹעֲדֵיכוֹן--לְמֶעֱבַד לְאִתְקַבָּלָא בְּרַעֲוָא, קֳדָם יְיָ, מִן תּוֹרֵי, אוֹ מִן עָנָא. 


text:
וִיקָרֵיב דִּמְקָרֵיב קֻרְבְּנֵיהּ, קֳדָם יְיָ--מִנְחָתָא, סֻלְתָּא עֶסְרוֹנָא, דְּפִיל, בְּרַבְעוּת הִינָא מִשְׁחָא. 


text:
וְחַמְרָא לְנִסְכָּא רַבְעוּת הִינָא, תַּעֲבֵיד עַל עֲלָתָא אוֹ לְנִכְסַת קֻדְשַׁיָּא--לְאִמְּרָא, חַד. 


text:
אוֹ לְדִכְרָא תַּעֲבֵיד מִנְחָתָא, סֻלְתָּא תְּרֵין עֶסְרוֹנִין, דְּפִילָא בִּמְשַׁח, תַּלְתוּת הִינָא. 


text:
וַאֲרֵי תַּעֲבֵיד בַּר תּוֹרֵי, עֲלָתָא אוֹ נִכְסַת קֻדְשַׁיָּא, לְפָרָשָׁא נִדְרָא אוֹ נִכְסַת קֻדְשַׁיָּא, קֳדָם יְיָ. 


text:
וִיקָרֵיב עַל בַּר תּוֹרֵי מִנְחָתָא, סֻלְתָּא תְּלָתָא עֶסְרוֹנִין, דְּפִיל בִּמְשַׁח, פַּלְגוּת הִינָא. 


text:
כְּדֵין יִתְעֲבֵיד, לְתוֹרָא חַד, אוֹ, לְדִכְרָא חַד; אוֹ לְאִמַּר בְּאִמְּרַיָּא, אוֹ בְּעִזַּיָּא. 


text:
כָּל יַצִּיבָא יַעֲבֵיד כְּדֵין, יָת אִלֵּין, לְקָרָבָא קֻרְבַּן דְּמִתְקַבַּל בְּרַעֲוָא, קֳדָם יְיָ. 


text:
וַאֲרֵי יִתְגַּיַּר עִמְּכוֹן גִּיּוֹרָא אוֹ דְּבֵינֵיכוֹן, לְדָרֵיכוֹן, וְיַעֲבֵיד קֻרְבַּן דְּמִתְקַבַּל בְּרַעֲוָא, קֳדָם יְיָ--כְּמָא דְּתַעְבְּדוּן, כֵּין יַעֲבֵיד. 


text:
קְהָלָא, קְיָמָא חַד לְכוֹן וּלְגִיּוֹרַיָּא דְּיִתְגַּיְּרוּן:  קְיָם עָלַם לְדָרֵיכוֹן, כְּוָתְכוֹן גִּיּוֹרָא יְהֵי קֳדָם יְיָ. 


text:
מַלֵּיל עִם בְּנֵי יִשְׂרָאֵל, וְתֵימַר לְהוֹן:  בְּמֵיעַלְכוֹן, לְאַרְעָא, דַּאֲנָא מַעֵיל יָתְכוֹן, לְתַמָּן. 


text:
רֵישׁ, אָצְוָתְכוֹן--חַלְּתָא, תַּפְרְשׁוּן אַפְרָשׁוּתָא:  כְּמָא דְּמַפְרְשִׁין מִן אִדְּרָא, כֵּין תַּפְרְשׁוּן יָתַהּ. 


text:
וַאֲרֵי תִּשְׁתְּלוּן--וְלָא תַּעְבְּדוּן, יָת כָּל פִּקּוֹדַיָּא הָאִלֵּין:  דְּמַלֵּיל יְיָ, עִם מֹשֶׁה. 


text:
יָת כָּל דְּפַקֵּיד יְיָ לְכוֹן, בִּידָא דְּמֹשֶׁה:  מִן יוֹמָא דְּפַקֵּיד יְיָ, וּלְהַלְאָה--לְדָרֵיכוֹן. 


text:
וִיהֵי, אִם מֵעֵינֵי כְּנִשְׁתָּא אִתְעֲבֵידַת לְשָׁלוּ, וְיַעְבְּדוּן כָּל כְּנִשְׁתָּא תּוֹר בַּר תּוֹרֵי חַד לַעֲלָתָא לְאִתְקַבָּלָא בְּרַעֲוָא קֳדָם יְיָ, וּמִנְחָתֵיהּ וְנִסְכֵּיהּ כְּדַחְזֵי; וּצְפִיר בַּר עִזִּין חַד, לְחַטָּתָא. 


text:
וִיכַפַּר כָּהֲנָא, עַל כָּל כְּנִשְׁתָּא דִּבְנֵי יִשְׂרָאֵל--וְיִשְׁתְּבֵיק לְהוֹן:  אֲרֵי שָׁלוּתָא הִיא--וְאִנּוּן אֵיתִיאוּ יָת קֻרְבָּנְהוֹן קֻרְבָּנָא קֳדָם יְיָ וְחוֹבַתְהוֹן קֳדָם יְיָ, עַל שָׁלוּתְהוֹן. 


text:
וְיִשְׁתְּבֵיק, לְכָל כְּנִשְׁתָּא דִּבְנֵי יִשְׂרָאֵל, וּלְגִיּוֹרַיָּא, דְּיִתְגַּיְּרוּן בֵּינֵיהוֹן:  אֲרֵי לְכָל עַמָּא, בְּשָׁלוּתָא.  {ס}


text:
וִיכַפַּר כָּהֲנָא, עַל אֲנָשׁ דְּאִשְׁתְּלִי בְּמֵיחֲבֵיהּ בְּשָׁלוּ--קֳדָם יְיָ:  לְכַפָּרָא עֲלוֹהִי, וְיִשְׁתְּבֵיק לֵיהּ. 


text:
יַצִּיבָא בִּבְנֵי יִשְׂרָאֵל, וּלְגִיּוֹרַיָּא דְּיִתְגַּיְּרוּן בֵּינֵיהוֹן--אוֹרָיְתָא חֲדָא יְהֵי לְכוֹן, לִדְיַעֲבֵיד בְּשָׁלוּ. 


text:
וַאֲנָשׁ דְּיַעֲבֵיד בְּרֵישׁ גְּלֵי, מִן יַצִּיבַיָּא וּמִן גִּיּוֹרַיָּא--קֳדָם יְיָ, הוּא מַרְגֵּיז; וְיִשְׁתֵּיצֵי אֲנָשָׁא הַהוּא, מִגּוֹ עַמֵּיהּ. 


text:
אֲרֵי עַל פִּתְגָמָא דַּייָ בַּסַּר, וְיָת פִּקּוֹדוֹהִי אַשְׁנִי; אִשְׁתֵּיצָאָה יִשְׁתֵּיצֵי אֲנָשָׁא הַהוּא, חוֹבֵיהּ בֵּיהּ.  {פ}


text:
וַהֲווֹ בְּנֵי יִשְׂרָאֵל, בְּמַדְבְּרָא; וְאַשְׁכַּחוּ, גְּבַר כַּד מְגָבֵיב אָעִין--בְּיוֹמָא דְּשַׁבְּתָא. 


text:
וְקָרִיבוּ יָתֵיהּ, דְּאַשְׁכַּחוּ יָתֵיהּ כַּד מְגָבֵיב אָעִין--לְוָת מֹשֶׁה, וּלְוָת אַהֲרוֹן, וּלְוָת, כָּל כְּנִשְׁתָּא. 


text:
וַאֲמַר יְיָ לְמֹשֶׁה, אִתְקְטָלָא יִתְקְטִיל גֻּבְרָא; רְגוּמוּ יָתֵיהּ בְּאַבְנַיָּא כָּל כְּנִשְׁתָּא, מִבַּרָא לְמַשְׁרִיתָא. 


text:
וְאַפִּיקוּ יָתֵיהּ כָּל כְּנִשְׁתָּא, לְמִבַּרָא לְמַשְׁרִיתָא, וּרְגַמוּ יָתֵיהּ בְּאַבְנַיָּא, וּמִית:  כְּמָא דְּפַקֵּיד יְיָ, יָת מֹשֶׁה.  {פ}


text:
מַלֵּיל עִם בְּנֵי יִשְׂרָאֵל, וְתֵימַר לְהוֹן, וְיַעְבְּדוּן לְהוֹן כְּרֻסְפְּדִין עַל כַּנְפֵי כְּסוּתְהוֹן, לְדָרֵיהוֹן; וְיִתְּנוּן עַל כְּרֻסְפַּד כַּנְפָא, חוּטָא דִּתְכִילְתָא. 


text:
וִיהוֹן לְכוֹן, לִכְרֻסְפְּדִין, וְתִחְזוֹן יָתֵיהּ וְתִדְכְרוּן יָת כָּל פִּקּוֹדַיָּא דַּייָ, וְתַעְבְּדוּן יָתְהוֹן; וְלָא תִּטְעוֹן בָּתַר הַרְהוּר לִבְּכוֹן, וּבָתַר חֵיזוּ עֵינֵיכוֹן, דְּאַתּוּן טָעַן, בָּתְרֵיהוֹן. 


text:
אֲנָא יְיָ אֱלָהֲכוֹן, דְּאַפֵּיקִית יָתְכוֹן מֵאַרְעָא דְּמִצְרַיִם, לְמִהְוֵי לְכוֹן, לֶאֱלָהּ:  אֲנָא, יְיָ אֱלָהֲכוֹן.  {פ}


text:
וְאִתְפְּלֵיג קֹרַח, בַּר יִצְהָר בַּר קְהָת בַּר לֵוִי; וְדָתָן וַאֲבִירָם בְּנֵי אֱלִיאָב, וְאוֹן בַּר פֶּלֶת--בְּנֵי רְאוּבֵן. 


text:
וְקָמוּ לְאַפֵּי מֹשֶׁה, וְגֻבְרַיָּא מִבְּנֵי יִשְׂרָאֵל מָאתַן וְחַמְשִׁין, רַבְרְבֵי כְּנִשְׁתָּא מְעָרְעֵי זְמָן, אֲנָשִׁין דִּשְׁמָא. 


text:
וְאִתְכְּנִישׁוּ עַל מֹשֶׁה וְעַל אַהֲרוֹן, וַאֲמַרוּ לְהוֹן סַגִּי לְכוֹן--אֲרֵי כָּל כְּנִשְׁתָּא כֻּלְּהוֹן קַדִּישִׁין, וּבֵינֵיהוֹן שָׁרְיָא שְׁכִינְתָא דַּייָ; וּמָדֵין אַתּוּן מִתְרַבְרְבִין, עַל קְהָלָא דַּייָ. 


text:
וּמַלֵּיל עִם קֹרַח וְעִם כָּל כְּנִשְׁתֵּיהּ, לְמֵימַר, בְּצַפְרָא וִיהוֹדַע יְיָ יָת דְּכָשַׁר לֵיהּ וְיָת דְּקַדִּישׁ, וִיקָרֵיב לִקְדָמוֹהִי; וְיָת דְּיִתְרְעֵי בֵּיהּ, יְקָרֵיב לְשִׁמּוּשֵׁיהּ. 


text:
וְהַבוּ בְּהוֹן אִישָׁתָא וְשַׁוּוֹ עֲלֵיהוֹן קְטֹרֶת בֻּסְמִין קֳדָם יְיָ, מְחַר, וִיהֵי גֻּבְרָא דְּיִתְרְעֵי יְיָ, הוּא קַדִּישׁ; סַגִּי לְכוֹן, בְּנֵי לֵוִי. 


text:
הַזְעֵיר לְכוֹן, אֲרֵי אַפְרֵישׁ אֱלָהָא דְּיִשְׂרָאֵל יָתְכוֹן מִכְּנִשְׁתָּא דְּיִשְׂרָאֵל, לְקָרָבָא יָתְכוֹן, לִקְדָמוֹהִי--לְמִפְלַח, יָת פֻּלְחַן מַשְׁכְּנָא דַּייָ, וְלִמְקָם קֳדָם כְּנִשְׁתָּא, לְשַׁמָּשׁוּתְהוֹן. 


text:
וְקָרֵיב, יָתָךְ, וְיָת כָּל אֲחָךְ בְּנֵי לֵוִי, עִמָּךְ; וּבָעַן אַתּוּן, אַף כְּהֻנְּתָא רַבְּתָא. 


text:
בְּכֵין, אַתְּ וְכָל כְּנִשְׁתָּךְ--דְּאִזְדָּמַנְתּוּן, עַל יְיָ; וְאַהֲרוֹן מָא הוּא, אֲרֵי מִתְרָעֲמִתּוּן עֲלוֹהִי. 


text:
הַזְעֵיר, אֲרֵי אַסֵּיקְתַּנָא מֵאֲרַע עָבְדָא חֲלָב וּדְבַשׁ, לְקַטָּלוּתַנָא, בְּמַדְבְּרָא:  אֲרֵי אִתְרָרַבְתְּ עֲלַנָא, אַף אִתְרַבְרָבָא. 


text:
בְּרַם לָא לַאֲרַע עָבְדָא חֲלָב וּדְבַשׁ, אַעֵילְתַּנָא, וִיהַבְתְּ לַנָא, אַחְסָנַת חַקְלִין וְכַרְמִין; הַעֵינֵי גֻּבְרַיָּא הָאִנּוּן, תִּשְׁלַח לְעַוָּרָא--לָא נִסַּק. 


text:
וּתְקֵיף לְמֹשֶׁה, לַחְדָּא, וַאֲמַר קֳדָם יְיָ, לָא תְּקַבֵּיל בְּרַעֲוָא קֻרְבָּנְהוֹן; לָא חֲמָרָא דְּחַד מִנְּהוֹן, שַׁחַרִית, וְלָא אַבְאֵישִׁית, לְחַד מִנְּהוֹן. 


text:
וַאֲמַר מֹשֶׁה, לְקֹרַח, אַתְּ וְכָל כְּנִשְׁתָּךְ, הֲווֹ זְמִינִין לִקְדָם יְיָ:  אַתְּ וְאִנּוּן וְאַהֲרוֹן, מְחַר. 


text:
וְסַבוּ גְּבַר מַחְתִּיתֵיהּ, וְתִתְּנוּן עֲלֵיהוֹן קְטֹרֶת בֻּסְמִין, וּתְקָרְבוּן קֳדָם יְיָ גְּבַר מַחְתִּיתֵיהּ, מָאתַן וְחַמְשִׁין מַחְתְּיָן; וְאַתְּ וְאַהֲרוֹן, גְּבַר מַחְתִּיתֵיהּ. 


text:
וּנְסִיבוּ גְּבַר מַחְתִּיתֵיהּ, וִיהַבוּ עֲלֵיהוֹן אִישָׁתָא, וְשַׁוִּיאוּ עֲלֵיהוֹן, קְטֹרֶת בֻּסְמִין; וְקָמוּ, בִּתְרַע מַשְׁכַּן זִמְנָא--וּמֹשֶׁה וְאַהֲרוֹן. 


text:
וְאַכְנֵישׁ עֲלֵיהוֹן קֹרַח יָת כָּל כְּנִשְׁתָּא, לִתְרַע מַשְׁכַּן זִמְנָא; וְאִתְגְּלִי יְקָרָא דַּייָ, לְכָל כְּנִשְׁתָּא.  {ס}


text:
וּנְפַלוּ עַל אַפֵּיהוֹן, וַאֲמַרוּ, אֵל, אֱלָהּ רוּחַיָּא לְכָל בִּסְרָא:  גֻּבְרָא חַד יְחוּב, וְעַל כָּל כְּנִשְׁתָּא יְהֵי רֻגְזָא.  {ס}


text:
מַלֵּיל עִם כְּנִשְׁתָּא, לְמֵימַר:  אִסְתַּלַּקוּ, מִסְּחוֹר סְחוֹר, לְמַשְׁכְּנָא דְּקֹרַח, דָּתָן וַאֲבִירָם. 


text:
וּמַלֵּיל עִם כְּנִשְׁתָּא לְמֵימַר, זוּרוּ כְּעַן מֵעִלָּוֵי מַשְׁכְּנֵי גֻּבְרַיָּא חַיָּבַיָּא הָאִלֵּין, וְלָא תִּקְרְבוּן, בְּכָל דִּילְהוֹן:  דִּלְמָא תִּלְקוֹן, בְּכָל חוֹבֵיהוֹן. 


text:
וְאִסְתַּלַּקוּ, מֵעִלָּוֵי מַשְׁכְּנָא דְּקֹרַח דָּתָן וַאֲבִירָם--מִסְּחוֹר סְחוֹר; וְדָתָן וַאֲבִירָם נְפַקוּ קָיְמִין, בִּתְרַע מַשְׁכְּנֵיהוֹן, וּנְשֵׁיהוֹן וּבְנֵיהוֹן, וְטַפְלְהוֹן. 


text:
וַאֲמַר, מֹשֶׁה, בְּדָא תִּדְּעוּן, אֲרֵי יְיָ שְׁלָחַנִי לְמֶעֱבַד יָת כָּל עוּבָדַיָּא הָאִלֵּין:  אֲרֵי לָא, מֵרְעוּתִי. 


text:
אִם כְּמוֹתָא דְּכָל אֲנָשָׁא, יְמוּתוּן אִלֵּין, וּסְעוּרָא דְּכָל אֲנָשָׁא, יִסְתְּעַר עֲלֵיהוֹן--לָא יְיָ, שַׁלְחַנִי. 


text:
וְאִם בְּרִיאָה יִבְרֵי יְיָ, וְתִפְתַּח אַרְעָא יָת פֻּמַּהּ וְתִבְלַע יָתְהוֹן וְיָת כָּל דִּילְהוֹן, וְיֵיחֲתוּן כִּד חַיִּין, לִשְׁאוֹל--וְתִדְּעוּן, אֲרֵי אַרְגִיזוּ גֻּבְרַיָּא הָאִלֵּין קֳדָם יְיָ. 


text:
וַהֲוָה, כַּד שֵׁיצִי, לְמַלָּלָא, יָת כָּל פִּתְגָמַיָּא הָאִלֵּין; וְאִתְבְּזַעַת אַרְעָא, דִּתְחוֹתֵיהוֹן. 


text:
וּפְתַחַת אַרְעָא יָת פֻּמַּהּ, וּבְלַעַת יָתְהוֹן וְיָת אֲנָשׁ בָּתֵּיהוֹן, וְיָת כָּל אֲנָשָׁא דִּלְקֹרַח, וְיָת כָּל קִנְיָנָא. 


text:
וּנְחַתוּ אִנּוּן וְכָל דִּילְהוֹן, כִּד חַיִּין--לִשְׁאוֹל; וַחֲפָת עֲלֵיהוֹן אַרְעָא, וַאֲבַדוּ מִגּוֹ קְהָלָא. 


text:
וְכָל יִשְׂרָאֵל, דִּבְסַחְרָנֵיהוֹן--עֲרַקוּ לְקָלְהוֹן:  אֲרֵי אֲמַרוּ, דִּלְמָא תִּבְלְעִנַּנָא אַרְעָא. 


text:
וְאִישָׁתָא נְפַקַת, מִן קֳדָם יְיָ; וַאֲכַלַת, יָת מָאתַן וְחַמְשִׁין גֻּבְרָא, מְקָרְבֵי, קְטֹרֶת בֻּסְמַיָּא.  {ס}


text:
אֵימַר לְאֶלְעָזָר בַּר אַהֲרוֹן כָּהֲנָא, וְיַפְרֵישׁ יָת מַחְתְּיָתָא מִבֵּין יְקֵידַיָּא, וְיָת אִישָׁתָא, יַרְחֵיק לְהַלְאָה:  אֲרֵי, אִתְקַדַּשָׁא. 


text:
יָת מַחְתְּיָת חַיָּבַיָּא הָאִלֵּין דְּאִתְחַיַּבוּ בְּנַפְשָׁתְהוֹן, וְיַעְבְּדוּן יָתְהוֹן טַסִין רְדִידִין חוּפָאָה לְמַדְבְּחָא--אֲרֵי קָרִיבוּנִין קֳדָם יְיָ, וְאִתְקַדַּשָׁא; וְיִהְוְיָן לְאָת, לִבְנֵי יִשְׂרָאֵל. 


text:
וּנְסֵיב אֶלְעָזָר כָּהֲנָא, יָת מַחְתְּיָת נְחָשָׁא, דְּקָרִיבוּ, יְקֵידַיָּא; וְרַדִּידוּנִין, חוּפָאָה לְמַדְבְּחָא. 


text:
דֻּכְרָנָא לִבְנֵי יִשְׂרָאֵל, בְּדִיל דְּלָא יִקְרַב גְּבַר חִילוֹנַי דְּלָא מִזַּרְעָא דְּאַהֲרוֹן הוּא, לְאַסָּקָא קְטֹרֶת בֻּסְמִין, קֳדָם יְיָ; וְלָא יְהֵי כְּקֹרַח וְכִכְנִשְׁתֵּיהּ, כְּמָא דְּמַלֵּיל יְיָ בִּידָא דְּמֹשֶׁה לֵיהּ.  {פ}


text:
וְאִתְרָעַמוּ כָּל כְּנִשְׁתָּא דִּבְנֵי יִשְׂרָאֵל, מִיּוֹמָא דְּבָתְרוֹהִי, עַל מֹשֶׁה וְעַל אַהֲרוֹן, לְמֵימַר:  אַתּוּן גְּרַמְתּוּן דְּמִית, עַמֵּיהּ דַּייָ. 


text:
וַהֲוָה, בְּאִתְכַּנָּשׁוּת כְּנִשְׁתָּא עַל מֹשֶׁה וְעַל אַהֲרוֹן, וְאִתְפְּנִיאוּ לְמַשְׁכַּן זִמְנָא, וְהָא חֲפָהִי עֲנָנָא; וְאִתְגְּלִי, יְקָרָא דַּייָ. 


text:
אִתְפָּרַשׁוּ, מִגּוֹ כְּנִשְׁתָּא הָדָא, וַאֲשֵׁיצֵי יָתְהוֹן, כְּשָׁעָה; וּנְפַלוּ, עַל אַפֵּיהוֹן. 


text:
וַאֲמַר מֹשֶׁה לְאַהֲרוֹן, סַב יָת מַחְתִּיתָא וְהַב עֲלַהּ אִישָׁתָא מֵעִלָּוֵי מַדְבְּחָא וְשַׁו קְטֹרֶת בֻּסְמִין, וְאוֹבֵיל בִּפְרִיעַ לִכְנִשְׁתָּא, וְכַפַּר עֲלֵיהוֹן:  אֲרֵי נְפַק רֻגְזָא מִן קֳדָם יְיָ, שָׁרִי מוֹתָנָא. 


text:
וּנְסֵיב אַהֲרוֹן כְּמָא דְּמַלֵּיל מֹשֶׁה, וּרְהַט לְגוֹ קְהָלָא, וְהָא שָׁרִי מוֹתָנָא, בְּעַמָּא; וִיהַב, יָת קְטֹרֶת בֻּסְמַיָּא, וְכַפַּר, עַל עַמָּא. 


text:
וַאֲמַר יְיָ, לְאַהֲרוֹן, אַתְּ וּבְנָךְ וּבֵית אֲבוּךְ עִמָּךְ, תְּסַלְּחוּן עַל חוֹבֵי מַקְדְּשָׁא; וְאַתְּ וּבְנָךְ עִמָּךְ, תְּסַלְּחוּן עַל חוֹבֵי כְּהֻנַּתְכוֹן. 


text:
וְאַף יָת אֲחָךְ שִׁבְטָא דְּלֵוִי שִׁבְטָא דַּאֲבוּךְ, קָרֵיב לְוָתָךְ, וְיִתּוֹסְפוּן עֲלָךְ, וִישַׁמְּשׁוּנָּךְ; וְאַתְּ וּבְנָךְ עִמָּךְ, קֳדָם מַשְׁכְּנָא דְּסָהֲדוּתָא. 


text:
וְיִטְּרוּן, מַטַּרְתָּךְ, וּמַטְּרַת, כָּל מַשְׁכְּנָא:  בְּרַם לְמָנֵי קֻדְשָׁא וּלְמַדְבְּחָא לָא יִקְרְבוּן, וְלָא יְמוּתוּן אַף אִנּוּן אַף אַתּוּן. 


text:
וְיִתּוֹסְפוּן עֲלָךְ--וְיִטְּרוּן יָת מַטְּרַת מַשְׁכַּן זִמְנָא, לְכֹל פֻּלְחַן מַשְׁכְּנָא; וְחִילוֹנַי, לָא יִקְרַב לְוָתְכוֹן. 


text:
וְתִטְּרוּן, יָת מַטְּרַת קֻדְשָׁא, וְיָת, מַטְּרַת מַדְבְּחָא; וְלָא יְהֵי עוֹד רֻגְזָא, עַל בְּנֵי יִשְׂרָאֵל. 


text:
וַאֲנָא, הָא קָרֵיבִית יָת אֲחֵיכוֹן לֵיוָאֵי, מִגּוֹ, בְּנֵי יִשְׂרָאֵל--לְכוֹן מַתְּנָא יְהִיבִין, קֳדָם יְיָ, לְמִפְלַח, יָת פֻּלְחַן מַשְׁכַּן זִמְנָא. 


text:
וְאַתְּ וּבְנָךְ עִמָּךְ תִּטְּרוּן יָת כְּהֻנַּתְכוֹן לְכָל פִּתְגָם מַדְבְּחָא, וּלְמִגָּיו לְפָרֻכְתָּא--וְתִפְלְחוּן; פֻּלְחַן מַתְּנָא, אֶתֵּין יָת כְּהֻנַּתְכוֹן, וְחִילוֹנַי דְּיִקְרַב, יִתְקְטִיל.  {פ}


text:
וּמַלֵּיל יְיָ, עִם אַהֲרוֹן, וַאֲנָא הָא יְהַבִית לָךְ, יָת מַטְּרַת אַפְרָשְׁוָתָי:  לְכָל קֻדְשַׁיָּא דִּבְנֵי יִשְׂרָאֵל לָךְ יְהַבְתִּנּוּן לִרְבוּ, וְלִבְנָךְ--לִקְיָם עָלַם. 


text:
דֵּין יְהֵי לָךְ מִקֹּדֶשׁ קֻדְשַׁיָּא, מוֹתַר מִן אִישָׁתָא:  כָּל קֻרְבָּנְהוֹן לְכָל מִנְחָוָתְהוֹן וּלְכָל חַטָּוָתְהוֹן, וּלְכָל אֲשָׁמְהוֹן דְּיָתִיבוּן קֳדָמַי--קֹדֶשׁ קֻדְשִׁין דִּילָךְ הוּא, וְדִבְנָךְ. 


text:
וְדֵין לָךְ אַפְרָשׁוּת מַתְּנָתְהוֹן, לְכָל אֲרָמוּת בְּנֵי יִשְׂרָאֵל--לָךְ יְהַבְתִּנּוּן וְלִבְנָךְ וְלִבְנָתָךְ עִמָּךְ, לִקְיָם עָלַם:  כָּל דְּיִדְכֵּי בְּבֵיתָךְ, יֵיכוֹל יָתֵיהּ. 


text:
כֹּל טוּב מְשַׁח, וְכָל טוּב חֲמַר וַעֲבוּר--רֵישִׁיתְהוֹן דְּיִתְּנוּן קֳדָם יְיָ, לָךְ יְהַבְתִּנּוּן. 


text:
בִּכּוּרֵי כָּל דְּבַאֲרַעְהוֹן, דְּיֵיתוֹן קֳדָם יְיָ--דִּילָךְ יְהֵי:  כָּל דְּיִדְכֵּי בְּבֵיתָךְ, יֵיכְלִנֵּיהּ. 


text:
כָּל פָּתַח וַלְדָּא לְכָל בִּסְרָא דִּיקָרְבוּן קֳדָם יְיָ, בַּאֲנָשָׁא וּבִבְעִירָא--יְהֵי לָךְ:  בְּרַם מִפְרָק תִּפְרוּק, יָת בֻּכְרָא דַּאֲנָשָׁא, וְיָת בֻּכְרָא דִּבְעִירָא מְסָאֲבָא, תִּפְרוּק. 


text:
וּפֻרְקָנֵיהּ, מִבַּר יַרְחָא תִּפְרוּק, בְּפֻרְסָנֵיהּ, כְּסַף חֲמֵישׁ סִלְעִין בְּסִלְעֵי קֻדְשָׁא:  עַסְרִין מָעִין, הוּא. 


text:
בְּרַם בֻּכְרָא דְּתוֹרָא אוֹ בֻּכְרָא דְּאִמְּרָא אוֹ בֻּכְרָא דְּעִזָּא, לָא תִּפְרוּק--קֻדְשָׁא אִנּוּן:  יָת דַּמְהוֹן תִּזְרוֹק עַל מַדְבְּחָא, וְיָת תַּרְבְּהוֹן תַּסֵּיק--קֻרְבַּן לְאִתְקַבָּלָא בְּרַעֲוָא, קֳדָם יְיָ. 


text:
כֹּל אַפְרָשׁוּת קֻדְשַׁיָּא, דְּיַפְרְשׁוּן בְּנֵי יִשְׂרָאֵל קֳדָם יְיָ--יְהַבִית לָךְ וְלִבְנָךְ וְלִבְנָתָךְ עִמָּךְ, לִקְיָם עָלַם:  קְיָם מֶלַח עָלְמָא הִיא קֳדָם יְיָ, לָךְ וְלִבְנָךְ עִמָּךְ. 


text:
וַאֲמַר יְיָ לְאַהֲרוֹן, בַּאֲרַעְהוֹן לָא תַּחְסֵין, וְחוּלָק, לָא יְהֵי לָךְ בֵּינֵיהוֹן:  מַתְּנָן דִּיהַבִית לָךְ אִנִּין חוּלָקָךְ וְאַחְסָנְתָךְ, בְּגוֹ בְּנֵי יִשְׂרָאֵל.  {ס}


text:
וְלִבְנֵי לֵוִי, הָא יְהַבִית כָּל מַעְסְרָא בְּיִשְׂרָאֵל לְאַחְסָנָא, חֲלָף פֻּלְחָנְהוֹן דְּאִנּוּן פָּלְחִין, יָת פֻּלְחַן מַשְׁכַּן זִמְנָא. 


text:
וְיִפְלְחוּן לֵיוָאֵי אִנּוּן, יָת פֻּלְחַן מַשְׁכַּן זִמְנָא, וְאִנּוּן, יְקַבְּלוּן חוֹבֵיהוֹן:  קְיָם עָלַם, לְדָרֵיכוֹן, וּבְגוֹ בְּנֵי יִשְׂרָאֵל, לָא יַחְסְנוּן אַחְסָנָא. 


text:
אֲרֵי יָת מַעְסְרָא דִּבְנֵי יִשְׂרָאֵל, דְּיַפְרְשׁוּן קֳדָם יְיָ אַפְרָשׁוּתָא, יְהַבִית לְלֵיוָאֵי, לְאַחְסָנָא; עַל כֵּין, אֲמַרִית לְהוֹן, בְּגוֹ בְּנֵי יִשְׂרָאֵל, לָא יַחְסְנוּן אַחְסָנָא.  {פ}


text:
וְעִם לֵיוָאֵי תְּמַלֵּיל, וְתֵימַר לְהוֹן, אֲרֵי תִּסְּבוּן מִן בְּנֵי יִשְׂרָאֵל יָת מַעְסְרָא דִּיהַבִית לְכוֹן מִנְּהוֹן, בְּאַחְסָנַתְכוֹן--וְתַפְרְשׁוּן מִנֵּיהּ אַפְרָשׁוּתָא קֳדָם יְיָ, מַעְסְרָא מִן מַעְסְרָא. 


text:
וְיִתְחֲשֵׁיב לְכוֹן, אַפְרָשׁוּתְכוֹן--כַּעֲבוּרָא, מִן אִדְּרָא, וּכְמִלְאֲתָא, מִן מַעֲצַרְתָּא. 


text:
כֵּין תַּפְרְשׁוּן אַף אַתּוּן, אַפְרָשׁוּתָא קֳדָם יְיָ, מִכֹּל מַעְסְרֵיכוֹן, דְּתִסְּבוּן מִן בְּנֵי יִשְׂרָאֵל; וְתִתְּנוּן מִנֵּיהּ יָת אַפְרָשׁוּתָא קֳדָם יְיָ, לְאַהֲרוֹן כָּהֲנָא. 


text:
מִכֹּל, מַתְּנָתְכוֹן, תַּפְרְשׁוּן, יָת כָּל אַפְרָשׁוּתָא קֳדָם יְיָ:  מִכָּל שֻׁפְרֵיהּ--יָת קֻדְשֵׁיהּ, מִנֵּיהּ. 


text:
וְתֵימַר, לְהוֹן:  בְּאַפְרָשׁוּתְכוֹן יָת שֻׁפְרֵיהּ, מִנֵּיהּ, וְיִתְחֲשֵׁיב לְלֵיוָאֵי, כְּעַלְלַת אִדְּרָא וּכְעַלְלַת מַעֲצַרְתָּא. 


text:
וְתֵיכְלוּן יָתֵיהּ בְּכָל אֲתַר, אַתּוּן וַאֲנָשׁ בָּתֵּיכוֹן:  אֲרֵי אַגְרָא הוּא לְכוֹן, חֲלָף פֻּלְחָנְכוֹן בְּמַשְׁכַּן זִמְנָא. 


text:
וְלָא תְּקַבְּלוּן עֲלוֹהִי חוֹבָא, בְּאַפְרָשׁוּתְכוֹן יָת שֻׁפְרֵיהּ מִנֵּיהּ; וְיָת קֻדְשַׁיָּא דִּבְנֵי יִשְׂרָאֵל לָא תַּחֲלוּן, וְלָא תְּמוּתוּן.  {פ}


text:
דָּא גְּזֵירַת אוֹרָיְתָא, דְּפַקֵּיד יְיָ לְמֵימַר:  מַלֵּיל עִם בְּנֵי יִשְׂרָאֵל, וְיִסְּבוּן לָךְ תּוֹרְתָא סִמּוֹקְתָא שַׁלְמְתָא דְּלֵית בַּהּ מוּמָא, דְּלָא סְלֵיק עֲלַהּ, נִירָא. 


text:
וְתִתְּנוּן יָתַהּ, לְאֶלְעָזָר כָּהֲנָא; וְיַפֵּיק יָתַהּ לְמִבַּרָא לְמַשְׁרִיתָא, וְיִכּוֹס יָתַהּ קֳדָמוֹהִי. 


text:
וְיִסַּב אֶלְעָזָר כָּהֲנָא, מִדְּמַהּ--בְּאֶצְבְּעֵיהּ; וְיַדֵּי לָקֳבֵיל אַפֵּי מַשְׁכַּן זִמְנָא, מִדְּמַהּ--שְׁבַע זִמְנִין. 


text:
וְיוֹקֵיד יָת תּוֹרְתָא, לְעֵינוֹהִי:  יָת מַשְׁכַּהּ וְיָת בִּסְרַהּ וְיָת דְּמַהּ, עַל אֻכְלַהּ יוֹקֵיד. 


text:
וְיִסַּב כָּהֲנָא, אָעָא דְּאַרְזָא וְאֵיזוֹבָא--וּצְבַע זְהוֹרִי; וְיִרְמֵי, לְגוֹ יְקֵידַת תּוֹרְתָא. 


text:
וִיצַבַּע לְבוּשׁוֹהִי כָּהֲנָא, וְיַסְחֵי בִּסְרֵיהּ בְּמַיָּא, וּבָתַר כֵּין, יֵיעוֹל לְמַשְׁרִיתָא; וִיהֵי מְסָאַב כָּהֲנָא, עַד רַמְשָׁא. 


text:
וּדְמוֹקֵיד יָתַהּ--יְצַבַּע לְבוּשׁוֹהִי בְּמַיָּא, וְיַסְחֵי בִּסְרֵיהּ בְּמַיָּא; וִיהֵי מְסָאַב, עַד רַמְשָׁא. 


text:
וְיִכְנוֹשׁ גְּבַר דְּכֵי, יָת קִטְמָא דְּתוֹרְתָא, וְיַצְנַע לְמִבַּרָא לְמַשְׁרִיתָא, בַּאֲתַר דְּכֵי; וּתְהֵי לִכְנִשְׁתָּא דִּבְנֵי יִשְׂרָאֵל לְמַטְּרָא, לְמֵי אַדָּיוּתָא--חַטָּתָא הִיא. 


text:
וִיצַבַּע דְּכָנֵישׁ יָת קִטְמָא דְּתוֹרְתָא, יָת לְבוּשׁוֹהִי, וִיהֵי מְסָאַב, עַד רַמְשָׁא; וּתְהֵי לִבְנֵי יִשְׂרָאֵל, וּלְגִיּוֹרַיָּא דְּיִתְגַּיְּרוּן בֵּינֵיהוֹן--לִקְיָם עָלַם. 


text:
הוּא יַדֵּי עֲלוֹהִי בְּיוֹמָא תְּלִיתָאָה, וּבְיוֹמָא שְׁבִיעָאָה--יִדְכֵּי; וְאִם לָא יַדֵּי עֲלוֹהִי בְּיוֹמָא תְּלִיתָאָה, וּבְיוֹמָא שְׁבִיעָאָה--לָא יִדְכֵּי. 


text:
כָּל דְּיִקְרַב בְּמִיתָא בְּנַפְשָׁא דַּאֲנָשָׁא דִּימוּת וְלָא יַדֵּי עֲלוֹהִי, יָת מַשְׁכְּנָא דַּייָ סַאֵיב--וְיִשְׁתֵּיצֵי אֲנָשָׁא הַהוּא, מִיִּשְׂרָאֵל:  אֲרֵי מֵי אַדָּיוּתָא לָא אִזְדְּרִיקוּ עֲלוֹהִי, מְסָאַב יְהֵי--עוֹד, סְאוֹבְתֵיהּ בֵּיהּ. 


text:
דָּא, אוֹרָיְתָא, אֲנָשׁ, אֲרֵי יְמוּת בְּמַשְׁכְּנָא:  כָּל דְּעָלֵיל לְמַשְׁכְּנָא וְכָל דִּבְמַשְׁכְּנָא, יְהֵי מְסָאַב שִׁבְעָא יוֹמִין. 


text:
וְכֹל דְּיִקְרַב עַל אַפֵּי חַקְלָא, בִּקְטִיל חַרְבָּא אוֹ בְּמִיתָא, אוֹ בְּגַרְמָא דַּאֲנָשָׁא, אוֹ בְּקַבְרָא--יְהֵי מְסָאַב, שִׁבְעָא יוֹמִין. 


text:
וְיִסַּב אֵיזוֹבָא וְיִטְבּוֹל בְּמַיָּא, גְּבַר דְּכֵי, וְיַדֵּי עַל מַשְׁכְּנָא וְעַל כָּל מָנַיָּא, וְעַל נַפְשָׁתָא דַּהֲווֹ תַּמָּן; וְעַל דְּיִקְרַב, בְּגַרְמָא אוֹ בִּקְטִילָא, אוֹ בְּמִיתָא, אוֹ בְּקַבְרָא. 


text:
וְיַדֵּי דָּכְיָא עַל מְסָאֲבָא, בְּיוֹמָא תְּלִיתָאָה וּבְיוֹמָא שְׁבִיעָאָה; וִידַכֵּינֵיהּ בְּיוֹמָא שְׁבִיעָאָה, וִיצַבַּע לְבוּשׁוֹהִי וְיִסְחֵי בְּמַיָּא וְיִדְכֵּי בְּרַמְשָׁא. 


text:
וּגְבַר דְּיִסְתָּאַב וְלָא יַדֵּי עֲלוֹהִי, וְיִשְׁתֵּיצֵי אֲנָשָׁא הַהוּא מִגּוֹ קְהָלָא:  אֲרֵי יָת מַקְדְּשָׁא דַּייָ סַאֵיב, מֵי אַדָּיוּתָא לָא אִזְדְּרִיקוּ עֲלוֹהִי--מְסָאַב הוּא. 


text:
וּתְהֵי לְהוֹן, לִקְיָם עָלַם; וּדְמַדֵּי מֵי אַדָּיוּתָא, יְצַבַּע לְבוּשׁוֹהִי, וּדְיִקְרַב בְּמֵי אַדָּיוּתָא, יְהֵי מְסָאַב עַד רַמְשָׁא. 


text:
וְכֹל דְּיִקְרַב בֵּיהּ מְסָאֲבָא, יְהֵי מְסָאַב; וַאֲנָשׁ דְּיִקְרַב בֵּיהּ, יְהֵי מְסָאַב עַד רַמְשָׁא.  {פ}


text:
וַאֲתוֹ בְּנֵי יִשְׂרָאֵל כָּל כְּנִשְׁתָּא לְמַדְבְּרָא דְּצִין, בְּיַרְחָא קַדְמָאָה, וִיתֵיב עַמָּא, בִּרְקַם; וּמֵיתַת תַּמָּן מִרְיָם, וְאִתְקְבַרַת תַּמָּן. 


text:
וּלְמָא אֲתִיתוֹן יָת קְהָלָא דַּייָ, לְמַדְבְּרָא הָדֵין, לִמְמָת תַּמָּן, אֲנַחְנָא וּבְעִירַנָא. 


text:
וּלְמָא אַסֵּיקְתּוּנָא, מִמִּצְרַיִם, לְאֵיתָאָה יָתַנָא, לְאַתְרָא בִּישָׁא הָדֵין:  לָא אֲתַר כָּשַׁר לְבֵית זְרַע, וְאַף לָא תֵּינִין וְגֻפְנִין וְרִמּוֹנִין, וּמַיָּא לֵית, לְמִשְׁתֵּי. 


text:
וְעָאל מֹשֶׁה וְאַהֲרוֹן מִן קֳדָם קְהָלָא, לִתְרַע מַשְׁכַּן זִמְנָא, וּנְפַלוּ, עַל אַפֵּיהוֹן; וְאִתְגְּלִי יְקָרָא דַּייָ, לְהוֹן.  {פ}


text:
סַב יָת חֻטְרָא, וּכְנוֹשׁ יָת כְּנִשְׁתָּא אַתְּ וְאַהֲרוֹן אֲחוּךְ, וּתְמַלְּלוּן עִם כֵּיפָא לְעֵינֵיהוֹן, וְיִתֵּין מוֹהִי; וְתַפֵּיק לְהוֹן מַיָּא מִן כֵּיפָא, וְתַשְׁקֵי יָת כְּנִשְׁתָּא וְיָת בְּעִירְהוֹן. 


text:
וּכְנַשׁוּ מֹשֶׁה וְאַהֲרוֹן, יָת קְהָלָא--לִקְדָם כֵּיפָא; וַאֲמַר לְהוֹן, שְׁמַעוּ כְּעַן סָרְבָנַיָּא--הֲמִן כֵּיפָא הָדֵין, נַפֵּיק לְכוֹן מַיָּא. 


text:
וַאֲרֵים מֹשֶׁה יָת יְדֵיהּ, וּמְחָא יָת כֵּיפָא בְּחֻטְרֵיהּ--תַּרְתֵּין זִמְנִין; וּנְפַקוּ מַיָּא סַגִּיאֵי, וּשְׁתִיאַת כְּנִשְׁתָּא וּבְעִירְהוֹן.  {ס}


text:
וַאֲמַר יְיָ, לְמֹשֶׁה וּלְאַהֲרוֹן, חֲלָף דְּלָא הֵימַנְתּוּן בְּמֵימְרִי, לְקַדָּשׁוּתִי לְעֵינֵי בְּנֵי יִשְׂרָאֵל--בְּכֵין, לָא תַּעֲלוּן יְת קְהָלָא הָדֵין, לְאַרְעָא, דִּיהַבִית לְהוֹן. 


text:
וּשְׁלַח מֹשֶׁה אִזְגַּדִּין מֵרְקַם, לְוָת מַלְכָּא דֶּאֱדוֹם:  כִּדְנָן אֲמַר, אֲחוּךְ יִשְׂרָאֵל, אַתְּ יְדַעְתְּ, יָת כָּל עָקְתָא דְּאַשְׁכַּחַתְנָא. 


text:
וּנְחַתוּ אֲבָהָתַנָא לְמִצְרַיִם, וִיתֵיבְנָא בְּמִצְרַיִם יוֹמִין סַגִּיאִין; וְאַבְאִישׁוּ לַנָא מִצְרָאֵי, וְלַאֲבָהָתַנָא. 


text:
וְצַלִּינָא קֳדָם יְיָ, וְקַבֵּיל צְלוֹתַנָא, וּשְׁלַח מַלְאֲכָא, וְאַפְּקַנָא מִמִּצְרָיִם; וְהָא אֲנַחְנָא בִּרְקַם, קַרְתָּא דְּבִסְטַר תְּחוּמָךְ. 


text:
נִעְבַּר כְּעַן בְּאַרְעָךְ, לָא נִעְבַּר בַּחֲקַל וּבִכְרַם, וְלָא נִשְׁתֵּי, מֵי גּוּב:  בְּאוֹרַח מַלְכָּא נֵיזֵיל, לָא נִסְטֵי לְיַמִּינָא וְלִסְמָאלָא, עַד דְּנִעְבַּר, תְּחוּמָךְ. 


text:
וַאֲמַר לֵיהּ אֱדוֹמָאָה, לָא תִּעְבַּר בִּתְחוּמִי--דִּלְמָא בִּדְקָטְלִין בְּחַרְבָּא, אֶפּוֹק לְקַדָּמוּתָךְ. 


text:
וַאֲמַרוּ לֵיהּ בְּנֵי יִשְׂרָאֵל, בְּאוֹרַח כְּבִישָׁא נִסַּק, וְאִם מַיָּךְ נִשְׁתֵּי אֲנָא וּבְעִירַי, וְאֶתֵּין דְּמֵיהוֹן; לְחוֹד לֵית פִּתְגָם בִּישׁ, בְּרַגְלַי אֶעְבַּר. 


text:
וְסָרֵיב אֱדוֹמָאָה, לָא שְׁבַק יָת יִשְׂרָאֵל, לְמִעְבַּר, בִּתְחוּמֵיהּ; וּסְטָא יִשְׂרָאֵל, מִלְּוָתֵיהּ.  {פ}


text:
יִתְכְּנֵישׁ אַהֲרוֹן, לְעַמֵּיהּ, אֲרֵי לָא יֵיעוֹל לְאַרְעָא, דִּיהַבִית לִבְנֵי יִשְׂרָאֵל--עַל דְּסָרֵיבְתּוּן עַל מֵימְרִי, לְמֵי מַצּוּתָא. 


text:
וְתַשְׁלַח יָת אַהֲרוֹן יָת לְבוּשׁוֹהִי, וְתַלְבֵּישִׁנּוּן יָת אֶלְעָזָר בְּרֵיהּ; וְאַהֲרוֹן יִתְכְּנֵישׁ, וִימוּת תַּמָּן. 


text:
וְאַשְׁלַח מֹשֶׁה יָת אַהֲרוֹן יָת לְבוּשׁוֹהִי, וְאַלְבֵּישׁ יָתְהוֹן יָת אֶלְעָזָר בְּרֵיהּ, וּמִית אַהֲרוֹן תַּמָּן, בְּרֵישׁ טוּרָא; וּנְחַת מֹשֶׁה וְאֶלְעָזָר, מִן טוּרָא. 


text:
וַחֲזוֹ, כָּל כְּנִשְׁתָּא, אֲרֵי מִית, אַהֲרוֹן; וּבְכוֹ יָת אַהֲרוֹן תְּלָתִין יוֹמִין, כֹּל בֵּית יִשְׂרָאֵל.  {ס}


text:
וּשְׁמַע כְּנַעֲנָאָה מַלְכָּא דַּעֲרָד, יָתֵיב דָּרוֹמָא, אֲרֵי אֲתָא יִשְׂרָאֵל, אוֹרַח מְאַלְּלַיָּא; וַאֲגִיחַ קְרָבָא, בְּיִשְׂרָאֵל, וּשְׁבָא מִנֵּיהּ, שִׁבְיָא. 


text:
וְקַיֵּים יִשְׂרָאֵל קְיָם קֳדָם יְיָ, וַאֲמַר:  אִם מִמְסָר תִּמְסַר יָת עַמָּא הָדֵין, בִּידִי--וַאֲגַּמַּר, יָת קִרְוֵיהוֹן. 


text:
וְקַבֵּיל יְיָ צְלוֹתֵיהּ דְּיִשְׂרָאֵל, וּמְסַר יָת כְּנַעֲנָאָה, וְגַּמַּר יָתְהוֹן, וְיָת קִרְוֵיהוֹן; וּקְרָא שְׁמֵיהּ דְּאַתְרָא, חָרְמָה.  {פ}


text:
וּנְטַלוּ מֵהוֹר טוּרָא, אוֹרַח יַמָּא דְּסוּף, לְאַקָּפָא, יָת אַרְעָא דֶּאֱדוֹם; וְעַקַת נַפְשָׁא דְּעַמָּא, בְּאוֹרְחָא. 


text:
וְאִתְרָעַם עַמָּא קֳדָם יְיָ, וְעִם מֹשֶׁה נְצוֹ, לְמָא אַסֵּיקְתּוּנָא מִמִּצְרַיִם, לִמְמָת בְּמַדְבְּרָא:  אֲרֵי לֵית לַחְמָא, וְלֵית מַיָּא, וְנַפְשַׁנָא עַקַת, בְּמַנָּא הָדֵין דְּמֵיכְלֵיהּ קַלִּיל. 


text:
וְגָרֵי יְיָ בְּעַמָּא, יָת חִיוָוָן קָלַן, וְנַכִּיתוּ, יָת עַמָּא; וּמִית עַם סַגִּי, מִיִּשְׂרָאֵל. 


text:
וַאֲתָא עַמָּא לְוָת מֹשֶׁה וַאֲמַרוּ חַבְנָא, אֲרֵי אִתְרָעַמְנָא קֳדָם יְיָ וְעִמָּךְ נְצֵינָא--צַלִּי קֳדָם יְיָ, וְיַעְדֵּי מִנַּנָא יָת חִוְיָא; וְצַלִּי מֹשֶׁה, עַל עַמָּא. 


text:
וַאֲמַר יְיָ לְמֹשֶׁה, עֲבֵיד לָךְ קַלְיָא, וְשַׁו יָתֵיהּ, עַל אָת; וִיהֵי, כָּל דְּיִתְנְכֵית, וְיִחְזֵי יָתֵיהּ, וְיִתְקַיַּם. 


text:
וַעֲבַד מֹשֶׁה חִוְיָא דִּנְחָשָׁא, וְשַׁוְיֵיהּ עַל אָת; וְהָוֵי, כַּד נָכֵית חִוְיָא יָת גֻּבְרָא--וּמִסְתַּכַּל בְּחִוְיָא דִּנְחָשָׁא, וּמִתְקַיַּם. 


text:
וּנְטַלוּ, מֵאוֹבוֹת; וּשְׁרוֹ בִּמְגָזַת עִבְרָאֵי, בְּמַדְבְּרָא דְּעַל אַפֵּי מוֹאָב, מִמַּדְנַח, שִׁמְשָׁא. 


text:
מִתַּמָּן, נְטַלוּ, וּשְׁרוֹ מֵעִבְרָא דְּאַרְנוֹן דִּבְמַדְבְּרָא, דְּנָפֵיק מִתְּחוּם אֱמוֹרָאָה:  אֲרֵי אַרְנוֹן תְּחוּם מוֹאָב, בֵּין מוֹאָב וּבֵין אֱמוֹרָאָה. 


text:
עַל כֵּין, יִתְאֲמַר, בְּסִפְרָא, קְרָבִין עֲבַד יְיָ:  עַל יַמָּא דְּסוּף, וּגְבוּרָן עַל נַחֲלֵי אַרְנוֹן. 


text:
וּמִתַּמָּן, אִתְיְהֵיבַת לְהוֹן בֵּירָא:  הִיא בֵּירָא, דַּאֲמַר יְיָ לְמֹשֶׁה, כְּנוֹשׁ יָת עַמָּא, וְאֶתֵּין לְהוֹן מַיָּא.  {ס}


text:
בֵּירָא דְּחַפְרוּהָא רַבְרְבַיָּא, כְּרוּהָא רֵישֵׁי עַמָּא, סָפְרַיָּא, בְּחֻטְרֵיהוֹן; וּמִמַּדְבְּרָא, אִתְיְהֵיבַת לְהוֹן. 


text:
וּמִדְּאִתְיְהֵיבַת לְהוֹן, נָחֲתָא עִמְּהוֹן לְנַחְלַיָּא; וּמִנַּחְלַיָּא, סָלְקָא עִמְּהוֹן לְרָמָתָא. 


text:
וּמֵרָמָתָא, לְחִלַּיָּא דִּבְחַקְלֵי מוֹאָב--רֵישׁ, רָמְתָא; וּמִסְתַּכְיָא, עַל אַפֵּי בֵּית יְשִׁימוֹן.  {פ}


text:
אֶעְבַּר בְּאַרְעָךְ, לָא נִסְטֵי בַּחֲקַל וּבִכְרַם--לָא נִשְׁתֵּי, מֵי גּוּב:  בְּאוֹרַח מַלְכָּא נֵיזֵיל, עַד דְּנִעְבַּר תְּחוּמָךְ. 


text:
וְלָא שְׁבַק סִיחוֹן יָת יִשְׂרָאֵל, לְמִעְבַּר בִּתְחוּמֵיהּ, וּכְנַשׁ סִיחוֹן יָת כָּל עַמֵּיהּ וּנְפַק לְקַדָּמוּת יִשְׂרָאֵל לְמַדְבְּרָא, וַאֲתָא לְיָהָץ; וַאֲגִיחַ קְרָבָא, בְּיִשְׂרָאֵל. 


text:
וּמְחָהִי יִשְׂרָאֵל, לְפִתְגָם דְּחָרֶב; וִירֵית יָת אַרְעֵיהּ מֵאַרְנוֹנָא, עַד יֻבְקָא עַד בְּנֵי עַמּוֹן--אֲרֵי תַּקִּיף, תְּחוּמָא דִּבְנֵי עַמּוֹן. 


text:
וּנְסֵיב, יִשְׂרָאֵל, יָת כָּל קִרְוַיָּא, הָאִלֵּין; וִיתֵיב יִשְׂרָאֵל בְּכָל קִרְוֵי אֱמוֹרָאָה, בְּחֶשְׁבּוֹן וּבְכָל כַּפְרָנַהָא. 


text:
אֲרֵי חֶשְׁבּוֹן--קַרְתָּא דְּסִיחוֹן מַלְכָּא אֱמוֹרָאָה, הִיא; וְהוּא אֲגִיחַ קְרָבָא, בְּמַלְכָּא דְּמוֹאָב קַדְמָאָה, וּנְסֵיב יָת כָּל אַרְעֵיהּ מִנֵּיהּ, עַד אַרְנוֹן. 


text:
עַל כֵּין יֵימְרוּן מַתָּלַיָּא, עוּלוּ לְחֶשְׁבּוֹן; תִּתְבְּנֵי וְתִשְׁתַּכְלַל, קַרְתָּא דְּסִיחוֹן. 


text:
אֲרֵי קִדּוּם תַּקִּיף כְּאִישָׁא נְפַק מֵחֶשְׁבּוֹן, עָבְדֵי קְרָבָא כְּשַׁלְהָבִיתָא מִקַּרְתָּא דְּסִיחוֹן:  קַטִּילוּ עַמָּא דִּשְׁרוֹ בִּלְחָיַת מוֹאָב, כֻּמְרַיָּא דְּפָלְחִין בֵּית דַּחְלַת רָמָתָא דְּאַרְנוֹן. 


text:
וָי לְכוֹן מוֹאֲבָאֵי, אֲבַדְתּוּן עַמָּא דְּפָלְחִין לִכְמוֹשׁ; מְסַר בְּנוֹהִי צִירִין וּבְנָתֵיהּ בְּשִׁבְיָא, לְמַלְכָּא אֱמוֹרָאָה סִיחוֹן. 


text:
פְּסַקַת מַלְכוּ מֵחֶשְׁבּוֹן, עֲדָא שֻׁלְטָן מִדִּיבוֹן; וְצַדִּיאוּ עַד נֹפַח, דִּסְמִיךְ עַד מֵידְבָא. 


text:
וּשְׁלַח מֹשֶׁה לְאַלָּלָא יָת יַעְזֵר, וּכְבַשׁוּ כַּפְרָנַהָא; וְתָרֵיךְ, יָת אֱמוֹרָאָה דְּתַמָּן. 


text:
וְאִתְפְּנִיאוּ, וּסְלִיקוּ, לְאוֹרַח, מַתְנַן; וּנְפַק עוֹג מַלְכָּא דְּמַתְנַן לְקַדָּמוּתְהוֹן הוּא וְכָל עַמֵּיהּ, לְאָגָחָא קְרָבָא--לְאֶדְרֶעִי. 


text:
וַאֲמַר יְיָ לְמֹשֶׁה, לָא תִּדְחַל מִנֵּיהּ--אֲרֵי בִּידָךְ מְסַרִית יָתֵיהּ וְיָת כָּל עַמֵּיהּ, וְיָת אַרְעֵיהּ; וְתַעֲבֵיד לֵיהּ--כְּמָא דַּעֲבַדְתָּא לְסִיחוֹן מַלְכָּא אֱמוֹרָאָה, דְּיָתֵיב בְּחֶשְׁבּוֹן. 


text:
וּמְחוֹ יָתֵיהּ וְיָת בְּנוֹהִי וְיָת כָּל עַמֵּיהּ, עַד דְּלָא אִשְׁתְּאַר לֵיהּ מְשֵׁיזֵיב; וִירִיתוּ, יָת אַרְעֵיהּ. 


text:
וּנְטַלוּ, בְּנֵי יִשְׂרָאֵל; וּשְׁרוֹ בְּמֵישְׁרַיָּא דְּמוֹאָב, מֵעִבְרָא לְיַרְדְּנָא דִּירִיחוֹ.  {ס}


text:
וּדְחֵיל מוֹאֲבָאָה מִן קֳדָם עַמָּא, לַחְדָּא--אֲרֵי סַגִּי הוּא; וְעַקַת לְמוֹאֲבָאֵי, מִן קֳדָם בְּנֵי יִשְׂרָאֵל. 


text:
וַאֲמַר מוֹאָב לְסָבֵי מִדְיָן, כְּעַן יְשֵׁיצוֹן קְהָלָא יָת כָּל סַחְרָנַנָא, כְּמָא דִּמְלָחֵיךְ תּוֹרָא, יָת יָרוֹקָא דְּחַקְלָא; וּבָלָק בַּר צִפּוֹר מַלְכָּא לְמוֹאָב, בְּעִדָּנָא הַהוּא. 


text:
וּשְׁלַח אִזְגַּדִּין לְוָת בִּלְעָם בַּר בְּעוֹר, לִפְתוֹר אֲרָם דְּעַל פְּרָת אֲרַע בְּנֵי עַמֵּיהּ--לְמִקְרֵי לֵיהּ:  לְמֵימַר, הָא עַמָּא נְפַק מִמִּצְרַיִם הָא חֲפָא יָת עֵין שִׁמְשָׁא דְּאַרְעָא, וְהוּא שָׁרֵי, מִלְּקִבְלִי. 


text:
וּכְעַן אֵיתַא כְּעַן לוּט לִי יָת עַמָּא הָדֵין, אֲרֵי תַּקִּיף הוּא מִנִּי--מָאִם אִכּוֹל לְאָגָחָא בֵּיהּ קְרָב, וַאֲתָרְכִנֵּיהּ מִן אַרְעָא:  אֲרֵי יָדַעְנָא, יָת דִּתְבָרֵיךְ מְבָרַךְ, וְדִתְלוּט, לִיט. 


text:
וַאֲזַלוּ סָבֵי מוֹאָב, וְסָבֵי מִדְיָן, וְקַסָמַיָּא, בִּידֵיהוֹן; וַאֲתוֹ, לְוָת בִּלְעָם, וּמַלִּילוּ עִמֵּיהּ, פִּתְגָמֵי בָּלָק. 


text:
וַאֲמַר לְהוֹן, בִּיתוּ הָכָא בְּלֵילְיָא, וַאֲתֵיב יָתְכוֹן פִּתְגָמָא, כְּמָא דִּימַלֵּיל יְיָ עִמִּי; וְאוֹרִיכוּ רַבְרְבֵי מוֹאָב, עִם בִּלְעָם. 


text:
הָא עַמָּא דִּנְפַק מִמִּצְרַיִם, וַחֲפָא יָת עֵין שִׁמְשָׁא דְּאַרְעָא; כְּעַן, אֵיתַא לוּט לִי יָתֵיהּ--מָאִם אִכּוֹל לְאָגָחָא בֵּיהּ קְרָב, וַאֲתָרְכִנֵּיהּ. 


text:
וְקָם בִּלְעָם, בְּצַפְרָא, וַאֲמַר לְרַבְרְבֵי בָּלָק, אִיזִילוּ לְאַרְעֲכוֹן:  אֲרֵי רַעֲוָא קֳדָם יְיָ, דְּלָא לְמִשְׁבְּקִי לְמֵיזַל עִמְּכוֹן. 


text:
וַאֲתוֹ, לְוָת בִּלְעָם; וַאֲמַרוּ לֵיהּ, כִּדְנָן אֲמַר בָּלָק בַּר צִפּוֹר, לָא כְּעַן תִּתְמְנַע, מִלְּמֵיתֵי לְוָתִי. 


text:
אֲרֵי יַקָּרָא אֲיַקְּרִנָּךְ לַחְדָּא, וְכֹל דְּתֵימַר לִי אַעֲבֵיד; וְאֵיתַא כְּעַן, לוּט לִי, יָת, עַמָּא הָדֵין. 


text:
וַאֲתֵיב בִּלְעָם, וַאֲמַר לְעַבְדֵי בָּלָק, אִם יִתֵּין לִי בָּלָק מְלֵי בֵּיתֵיהּ, כְּסַף וּדְהַב--לֵית לִי רְשׁוּ, לְמִעְבַּר עַל גְּזֵירַת מֵימְרָא דַּייָ אֱלָהִי, לְמֶעֱבַד זְעֵירְתָא, אוֹ רַבְּתָא. 


text:
וּכְעַן, אוֹרִיכוּ כְּעַן הָכָא אַף אַתּוּן--בְּלֵילְיָא; וְאֶדַּע, מָא יוֹסֵיף יְיָ לְמַלָּלָא עִמִּי. 


text:
וַאֲתָא מֵימַר מִן קֳדָם יְיָ לְוָת בִּלְעָם, בְּלֵילְיָא, וַאֲמַר לֵיהּ אִם לְמִקְרֵי לָךְ אֲתוֹ גֻּבְרַיָּא, קוּם אִיזֵיל עִמְּהוֹן; וּבְרַם, יָת פִּתְגָמָא דַּאֲמַלֵּיל עִמָּךְ--יָתֵיהּ תַּעֲבֵיד. 


text:
וּתְקֵיף רֻגְזָא דַּייָ, אֲרֵי אָזֵיל הוּא, וְאִתְעַתַּד מַלְאֲכָא דַּייָ בְּאוֹרְחָא, לְסָטָן לֵיהּ; וְהוּא רָכֵיב עַל אֲתָנֵיהּ, וּתְרֵין עוּלֵימוֹהִי עִמֵּיהּ. 


text:
וַחֲזָת אֲתָנָא יָת מַלְאֲכָא דַּייָ מְעַתַּד בְּאוֹרְחָא, וְחַרְבֵּיהּ שְׁלִיפָא בִּידֵיהּ, וּסְטָת אֲתָנָא מִן אוֹרְחָא, וַאֲזַלַת בְּחַקְלָא; וּמְחָא בִּלְעָם יָת אֲתָנָא, לְאַסְטָיוּתַהּ לְאוֹרְחָא. 


text:
וַחֲזָת אֲתָנָא יָת מַלְאֲכָא דַּייָ, וְאִדְּחֵיקַת עִם כֻּתְלָא, וּדְחַקַת יָת רִגְלָא דְּבִלְעָם, לְכֻתְלָא; וְאוֹסֵיף, לְמִמְחַהּ. 


text:
וְאוֹסֵיף מַלְאֲכָא דַּייָ, עֲבַר; וְקָם בַּאֲתַר עָק, דְּלֵית אוֹרַח לְמִסְטֵי לְיַמִּינָא וְלִסְמָאלָא. 


text:
וַחֲזָת אֲתָנָא יָת מַלְאֲכָא דַּייָ, וּרְבַעַת תְּחוֹת בִּלְעָם; וּתְקֵיף רֻגְזָא דְּבִלְעָם, וּמְחָא יָת אֲתָנָא בְּחֻטְרָא. 


text:
וּפְתַח יְיָ, יָת פֻּמָּא דַּאֲתָנָא; וַאֲמַרַת לְבִלְעָם, מָא עֲבַדִית לָךְ, אֲרֵי מְחֵיתַנִי, דְּנָן תְּלָת זִמְנִין. 


text:
וַאֲמַר בִּלְעָם לַאֲתַנָא, אֲרֵי חַיֵּיכְתְּ בִּי; אִלּוּ פּוֹן אִית חַרְבָּא בִּידִי, אֲרֵי כְּעַן קְטַלְתִּיךְ. 


text:
וַאֲמַרַת אֲתָנָא לְבִלְעָם, הֲלָא אֲנָא אֲתָנָךְ דִּרְכֵיבְתְּ עֲלַי מִדְּאִיתָךְ עַד יוֹמָא הָדֵין--הֲמֵילָף אֲלֵיפְנָא, לְמֶעֱבַד לָךְ כְּדֵין; וַאֲמַר, לָא. 


text:
וּגְלָא יְיָ, יָת עֵינֵי בִּלְעָם, וַחֲזָא יָת מַלְאֲכָא דַּייָ מְעַתַּד בְּאוֹרְחָא, וְחַרְבֵּיהּ שְׁלִיפָא בִּידֵיהּ; וּכְרַע וּסְגֵיד, לְאַפּוֹהִי. 


text:
וַאֲמַר לֵיהּ, מַלְאֲכָא דַּייָ, עַל מָא מְחֵיתָא יָת אֲתָנָךְ, דְּנָן תְּלָת זִמְנִין; הָא אֲנָא נְפַקִית לְסָטָן, אֲרֵי גְּלֵי קֳדָמַי דְּאַתְּ רָעֵי לְמֵיזַל בְּאוֹרְחָא לְקִבְלִי. 


text:
וַחֲזָתְנִי, אֲתָנָא, וּסְטָת מִן קֳדָמַי, דְּנָן תְּלָת זִמְנִין; אִלּוּ פּוֹן לָא סְטָת מִן קֳדָמַי, אֲרֵי כְּעַן אַף יָתָךְ קְטַלִית וְיָתַהּ קַיֵּימִית. 


text:
וַאֲמַר בִּלְעָם לְמַלְאֲכָא דַּייָ, חַבִית--אֲרֵי לָא יְדַעִית, אֲרֵי אַתְּ מְעַתַּד לְקַדָּמוּתִי בְּאוֹרְחָא; וּכְעַן אִם בִּישׁ בְּעֵינָךְ, אֲתוּב לִי. 


text:
וַאֲמַר מַלְאֲכָא דַּייָ לְבִלְעָם, אִיזֵיל עִם גֻּבְרַיָּא, וּבְרַם יָת פִּתְגָמָא דַּאֲמַלֵּיל עִמָּךְ, יָתֵיהּ תְּמַלֵּיל; וַאֲזַל בִּלְעָם, עִם רַבְרְבֵי בָּלָק. 


text:
וּשְׁמַע בָּלָק, אֲרֵי אֲתָא בִּלְעָם; וּנְפַק לְקַדָּמוּתֵיהּ לְקַרְתָּא דְּמוֹאָב, דְּעַל תְּחוּם אַרְנוֹן--דְּבִסְטַר תְּחוּמָא. 


text:
וַאֲמַר בָּלָק לְבִלְעָם, הֲלָא מִשְׁלָח שְׁלַחִית לְוָתָךְ לְמִקְרֵי לָךְ--לְמָא לָא אֲתֵיתָא, לְוָתִי; הַבְּקֻשְׁטָא הֲוֵיתָא אָמַר, לֵית אֲנָא יָכֵיל לְיַקָּרוּתָךְ. 


text:
וַאֲמַר בִּלְעָם לְבָלָק, הָא אֲתֵיתִי לְוָתָךְ--כְּעַן, הֲמֵיכָל יָכֵילְנָא לְמַלָּלָא מִדָּעַם:  פִּתְגָמָא, דִּישַׁוֵּי יְיָ בְּפֻמִּי--יָתֵיהּ אֲמַלֵּיל. 


text:
וַהֲוָה בְּצַפְרָא--וּדְבַר בָּלָק יָת בִּלְעָם, וְאַסְּקֵיהּ לְרָמַת דַּחְלְתֵיהּ; וַחֲזָא מִתַּמָּן, קְצָת מִן עַמָּא. 


text:
וַאֲמַר בִּלְעָם לְבָלָק, בְּנֵי לִי הָכָא שִׁבְעָא מַדְבְּחִין; וְאַתְקֵין לִי הָכָא, שִׁבְעָא תּוֹרִין וְשִׁבְעָא דִּכְרִין. 


text:
וַעֲבַד בָּלָק, כְּמָא דְּמַלֵּיל בִּלְעָם; וְאַסֵּיק בָּלָק וּבִלְעָם תּוֹר וּדְכַר, עַל כָּל מַדְבַּח. 


text:
וַאֲמַר בִּלְעָם לְבָלָק, אִתְעַתַּד עַל עֲלָתָךְ, וַאֲהָךְ מָאִם יְעָרַע מֵימַר מִן קֳדָם יְיָ לְקַדָּמוּתִי, וּפִתְגָמָא דְּיַחְזֵינַנִי וַאֲחַוֵּי לָךְ; וַאֲזַל, יְחִידָאי. 


text:
וְעָרַע מֵימַר מִן קֳדָם יְיָ, בְּבִלְעָם; וַאֲמַר קֳדָמוֹהִי, יָת שִׁבְעָא מַדְבְּחִין סַדַּרִית, וְאַסֵּיקִית תּוֹר וּדְכַר, עַל כָּל מַדְבַּח. 


text:
וּנְטַל מַתְלֵיהּ, וַאֲמַר:  מִן אֲרַם דַּבְּרַנִי בָּלָק מַלְכָּא דְּמוֹאָב, מִטּוּרֵי מַדְנְחָא--אֵיתַא לוּט לִי יַעֲקוֹב, וְאֵיתַא תָּרֵיךְ לִי יִשְׂרָאֵל. 


text:
אֲרֵי מֵרֵישׁ טוּרַיָּא חֲזֵיתֵיהּ, וּמְרָמָתָא סְכֵיתֵיהּ:  הָא עַמָּא בִּלְחוֹדֵיהוֹן עֲתִידִין דְּיַחְסְנוּן עָלְמָא, וּבְעַמְמַיָּא לָא יִתְּדָנוּן גְּמִירָא. 


text:
מַאן יִכּוֹל לְמִמְנֵי דַּעְדְּקַיָּא דְּבֵית יַעֲקוֹב דַּאֲמִיר עֲלֵיהוֹן יִסְגּוֹן כְּעַפְרָא דְּאַרְעָא, אוֹ חֲדָא מֵאַרְבַּע מַשְׁרְיָתָא דְּיִשְׂרָאֵל; תְּמוּת נַפְשִׁי מוֹתָא דְּקַשִּׁיטוֹהִי, וִיהֵי סוֹפִי כְּוָתְהוֹן. 


text:
וַאֲמַר בָּלָק לְבִלְעָם, מָא עֲבַדְתְּ לִי:  לִמְלָט סָנְאַי דְּבַרְתָּךְ, וְהָא בָּרָכָא מְבָרֵיכְתְּ לְהוֹן. 


text:
וַאֲמַר לֵיהּ בָּלָק, אֵיתַא כְּעַן עִמִּי לַאֲתַר אָחֳרָן דְּתִחְזֵינֵיהּ מִתַּמָּן--לְחוֹד קְצָתֵיהּ תִּחְזֵי, וְכֻלֵּיהּ לָא תִּחְזֵי; וּתְלוּטֵיהּ לִי, מִתַּמָּן. 


text:
וְדַבְרֵיהּ לַחֲקַל סָכוּתָא, לְרֵישׁ רָמְתָא; וּבְנָא שִׁבְעָא מַדְבְּחִין, וְאַסֵּיק תּוֹר וּדְכַר עַל כָּל מַדְבַּח. 


text:
וְעָרַע מֵימַר מִן קֳדָם יְיָ בְּבִלְעָם, וְשַׁוֵּי פִּתְגָמָא בְּפֻמֵּיהּ; וַאֲמַר תּוּב לְוָת בָּלָק, וּכְדֵין תְּמַלֵּיל. 


text:
וַאֲתָא לְוָתֵיהּ, וְהָא מְעַתַּד עַל עֲלָתֵיהּ, וְרַבְרְבֵי מוֹאָב, עִמֵּיהּ; וַאֲמַר לֵיהּ בָּלָק, מָא מַלֵּיל יְיָ. 


text:
לָא כְּמִלֵּי בְּנֵי אֲנָשָׁא מֵימַר אֱלָהָא, בְּנֵי אֲנָשָׁא אָמְרִין וּמְכַדְּבִין, וְאַף לָא כְּעוּבָדֵי בְּנֵי בִּסְרָא, דְּאִנּוּן גָּזְרִין לְמֶעֱבַד וְתָיְבִין וּמִתְמַלְכִין; הוּא אָמַר וְעָבֵיד, וְכָל מֵימְרֵיהּ מִתְקַיַּם. 


text:
אִסְתַּכַּלִית וְלֵית פָּלְחֵי גִּלּוּלִין בִּדְבֵית יַעֲקוֹב, וְאַף לָא עָבְדֵי לֵיאוּת שְׁקַר בְּיִשְׂרָאֵל; מֵימְרָא דַּייָ אֱלָהֲהוֹן בְּסַעְדְּהוֹן, וּשְׁכִינַת מַלְכְּהוֹן בֵּינֵיהוֹן. 


text:
אֲרֵי לָא נַחָשַׁיָּא צָבַן דְּיִיטַב לִדְבֵית יַעֲקוֹב, וְאַף לָא קַסָמַיָּא רָעַן בִּרְבוּת בֵּית יִשְׂרָאֵל; כְּעִדָּן, יִתְאֲמַר לְיַעֲקוֹב וּלְיִשְׂרָאֵל, מָא עֲבַד, אֱלָהָא. 


text:
הָא עַמָּא כְּלֵיתָא שְׁרֵי, וּכְאַרְיָא יִתְנַטַּל; לָא יִשְׁרֵי בְּאַרְעֵיהּ עַד דְּיִקְטוֹל קְטוֹל, וְנִכְסֵי עַמְמַיָּא יֵירַת. 


text:
וַאֲתֵיב בִּלְעָם, וַאֲמַר לְבָלָק:  הֲלָא, מַלֵּילִית עִמָּךְ לְמֵימַר, כֹּל דִּימַלֵּיל יְיָ, יָתֵיהּ אַעֲבֵיד. 


text:
וַאֲמַר בָּלָק, לְבִלְעָם, אֵיתַא כְּעַן אֶדְבְּרִנָּךְ, לַאֲתַר אָחֳרָן; מָאִם תְּהֵי רַעֲוָא מִן קֳדָם יְיָ, וּתְלוּטֵיהּ לִי מִתַּמָּן. 


text:
וַחֲזָא בִּלְעָם, אֲרֵי תָּקֵין קֳדָם יְיָ לְבָרָכָא יָת יִשְׂרָאֵל, וְלָא הַלֵּיךְ כִּזְמַן בִּזְמַן, אֱלָהֵין לְקַדָּמוּת נַחָשַׁיָּא; וְשַׁוִּי לְמַדְבְּרָא, אַפּוֹהִי. 


text:
וּזְקַף בִּלְעָם יָת עֵינוֹהִי, וַחֲזָא יָת יִשְׂרָאֵל, שָׁרַן, לְשִׁבְטיֵהוֹן; וּשְׁרָת עֲלוֹהִי, רוּחַ נְבוּאָה מִן קֳדָם יְיָ. 


text:
אֵימַר--דְּשָׁמַע, מֵימַר מִן קֳדָם אֵל:  דְּחֵיזוּ מִן קֳדָם שַׁדַּי חָזֵי, שָׁכֵיב וּמִתְגְּלֵי לֵיהּ. 


text:
כְּנַחְלִין דְּמִדַּבְּרִין, כְּגִנַּת שִׁקְיָא דְּעַל פְּרָת; כְּבֻסְמַיָּא דִּנְצַב יְיָ, כְּאַרְזִין דִּנְצִיבִין עַל מַיָּא. 


text:
יִסְגֵּי מַלְכָּא דְּיִתְרַבַּא מִבְּנוֹהִי, וְיִשְׁלוֹט בְּעַמְמִין סַגִּיאִין; וְיִתַּקַּף מֵאֲגַג מַלְכֵּיהּ, וְתִנַּטַּל מַלְכוּתֵיהּ. 


text:
אֵל דְּאַפֵּיקִנּוּן מִמִּצְרַיִם, תֻּקְפָא וְרוּמָא דִּילֵיהּ; יֵיכְלוּן בֵּית יִשְׂרָאֵל נִכְסֵי עַמְמַיָּא סָנְאֵיהוֹן, וּבְבִזַּת מַלְכֵיהוֹן יִתְפַּנְּקוּן--וְאַרְעָתְהוֹן יַחְסְנוּן. 


text:
יְנוּחַ יִשְׁרֵי בִּתְקוֹף כְּאַרְיָא וּכְלֵיתָא, וְלֵית דִּיקִימִנֵּיהּ; בְּרִיכָךְ יְהוֹן בְּרִיכִין, וְלִיטָךְ יְהוֹן לִיטִין. 


text:
וּתְקֵיף רֻגְזָא דְּבָלָק בְּבִלְעָם, וּשְׁקַפִנּוּן לִידוֹהִי; וַאֲמַר בָּלָק לְבִלְעָם, לִמְלָט סָנְאַי קְרֵיתָךְ, וְהָא בָּרָכָא מְבָרֵיכְתְּ לְהוֹן, דְּנָן תְּלָת זִמְנִין. 


text:
וַאֲמַר בִּלְעָם, לְבָלָק:  הֲלָא, אַף עִם אִזְגַּדָּךְ דִּשְׁלַחְתָּא לְוָתִי--מַלֵּילִית לְמֵימַר. 


text:
אִם יִתֵּין לִי בָּלָק מְלֵי בֵּיתֵיהּ, כְּסַף וּדְהַב--לֵית לִי רְשׁוּ לְמִעְבַּר עַל גְּזֵירַת מֵימְרָא דַּייָ, לְמֶעֱבַד טָבְתָא אוֹ בִּשְׁתָּא מֵרְעוּתִי:  דִּימַלֵּיל יְיָ, יָתֵיהּ אֲמַלֵּיל. 


text:
וּכְעַן, הָאֲנָא אָזֵיל לְעַמִּי; אֵיתַא, אֶמְלְכִנָּךְ מָא דְּתַעֲבֵיד, וַאֲחַוֵּי לָךְ מָא דְּיַעֲבֵיד עַמָּא הָדֵין לְעַמָּךְ, בְּסוֹף יוֹמַיָּא. 


text:
אֵימַר, דְּשָׁמַע מֵימַר מִן קֳדָם אֵל, וְיָדַע, מַדַּע מִן קֳדָם עִלָּאָה; חֵיזוּ מִן קֳדָם שַׁדַּי חָזֵי, שָׁכֵיב וּמִתְגְּלֵי לֵיהּ. 


text:
חֲזֵיתֵיהּ וְלָא כְּעַן, סְכֵיתֵיהּ וְלָא אִיתוֹהִי קָרִיב; כַּד יְקוּם מַלְכָּא מִיַּעֲקוֹב, וְיִתְרַבַּא מְשִׁיחָא מִיִּשְׂרָאֵל, וִיקַטֵּיל רַבְרְבֵי מוֹאָב, וְיִשְׁלוֹט בְּכָל בְּנֵי אֲנָשָׁא. 


text:
וִיהֵי אֱדוֹם יְרֻתָּא, וִיהֵי יְרֻתָּא שֵׂעִיר--לְבַעֲלֵי דְּבָבוֹהִי; וְיִשְׂרָאֵל, יַצְלַח בְּנִכְסִין. 


text:
וַחֲזָא, יָת עֲמָלְקָאָה, וּנְטַל מַתְלֵיהּ, וַאֲמַר:  רֵישׁ קְרָבַיָּא דְּיִשְׂרָאֵל הֲוָה עֲמָלֵק, וְסוֹפֵיהּ לְעָלְמָא יֵיבַד. 


text:
וַחֲזָא, יָת שָׁלְמָאָה, וּנְטַל מַתְלֵיהּ, וַאֲמַר:  תַּקִּיף, בֵּית מוֹתְבָךְ, וְשַׁו בִּכְּרָךְ תַּקִּיף, מְדוֹרָךְ. 


text:
וְסִיעָן יִצְטָרְחָן מֵרוֹמָאֵי, וִיעַנּוֹן לְאַתּוּר וִישַׁעְבְּדוּן לְעֵבֶר פְּרָת; וְאַף אִנּוּן, לְעָלְמָא יֵיבְדוּן. 


text:
וַאֲמַר יְיָ לְמֹשֶׁה, דְּבַר יָת כָּל רֵישֵׁי עַמָּא, וְדוּן וּקְטוֹל דְּחַיָּב קְטוֹל קֳדָם יְיָ, לָקֳבֵיל שִׁמְשָׁא; וִיתוּב תְּקוֹף רֻגְזָא דַּייָ, מִיִּשְׂרָאֵל. 


text:
וַאֲמַר מֹשֶׁה, לְדַיָּנֵי יִשְׂרָאֵל:  קְטוּלוּ גְּבַר גֻּבְרוֹהִי, דְּאִתְחַבַּרוּ לְבַעְלָא פְּעוֹר. 


text:
וְהָא גֻּבְרָא מִבְּנֵי יִשְׂרָאֵל אֲתָא, וְקָרֵיב לְוָת אֲחוֹהִי יָת מִדְיַנֵיתָא, לְעֵינֵי מֹשֶׁה, וּלְעֵינֵי כָּל כְּנִשְׁתָּא דִּבְנֵי יִשְׂרָאֵל; וְאִנּוּן בָּכַן, בִּתְרַע מַשְׁכַּן זִמְנָא. 


text:
וַחֲזָא, פִּינְחָס בַּר אֶלְעָזָר, בַּר אַהֲרוֹן, כָּהֲנָא; וְקָם מִגּוֹ כְּנִשְׁתָּא, וּנְסֵיב רֻמְחָא בִּידֵיהּ. 


text:
וְעָאל בָּתַר גֻּבְרָא בַּר יִשְׂרָאֵל לְקֻבְּתָא, וּבַזַּע יָת תַּרְוֵיהוֹן--יָת גֻּבְרָא בַּר יִשְׂרָאֵל, וְיָת אִתְּתָא בִּמְעַהָא; וְאִתְכְּלִי, מוֹתָנָא, מֵעַל, בְּנֵי יִשְׂרָאֵל. 


text:
פִּינְחָס בַּר אֶלְעָזָר בַּר אַהֲרוֹן כָּהֲנָא, אֲתֵיב יָת חִמְתִּי מֵעַל בְּנֵי יִשְׂרָאֵל, בִּדְקַנִּי יָת קִנְאֲתִי, בֵּינֵיהוֹן; וְלָא שֵׁיצִיתִי יָת בְּנֵי יִשְׂרָאֵל, בְּקִנְאֲתִי. 


text:
וּתְהֵי לֵיהּ וְלִבְנוֹהִי בָּתְרוֹהִי, קְיָם כְּהֻנַּת עָלַם--חֲלָף, דְּקַנִּי קֳדָם אֱלָהֵיהּ, וְכַפַּר, עַל בְּנֵי יִשְׂרָאֵל. 


text:
וְשׁוֹם גֻּבְרָא בַּר יִשְׂרָאֵל קְטִילָא, דְּאִתְקְטִיל עִם מִדְיַנֵיתָא--זִמְרִי, בַּר סָלוּא:  רַב בֵּית בָּא, לְבֵית שִׁמְעוֹן. 


text:
וְשׁוֹם אִתְּתָא דְּאִתְקְטֵילַת מִדְיַנֵיתָא, כָּזְבִּי בַּת צוּר:  רֵישׁ אֻמֵּי בֵּית אַבָּא בְּמִדְיָן, הוּא.  {פ}


text:
אֲרֵי מְעִיקִין אִנּוּן לְכוֹן, בְּנִכְלֵיהוֹן דְּנַכִּילוּ לְכוֹן עַל עֵיסַק פְּעוֹר; וְעַל עֵיסַק כָּזְבִּי בַּת רַבָּא דְּמִדְיָן, אֲחָתְהוֹן, דְּאִתְקְטֵילַת בְּיוֹמָא דְּמוֹתָנָא, עַל עֵיסַק פְּעוֹר. 


text:
וַהֲוָה, בָּתַר מוֹתָנָא;  {פ}   וַאֲמַר יְיָ לְמֹשֶׁה, וּלְאֶלְעָזָר בַּר אַהֲרוֹן כָּהֲנָא לְמֵימַר. 


text:
קַבִּילוּ יָת חֻשְׁבַּן כָּל כְּנִשְׁתָּא דִּבְנֵי יִשְׂרָאֵל, מִבַּר עַסְרִין שְׁנִין וּלְעֵילָא--לְבֵית אֲבָהָתְהוֹן:  כָּל נָפֵיק חֵילָא, בְּיִשְׂרָאֵל. 


text:
וּמַלֵּיל מֹשֶׁה וְאֶלְעָזָר כָּהֲנָא, אֲמַרוּ לְמִמְנֵי יָתְהוֹן--בְּמֵישְׁרַיָּא דְּמוֹאָב:  עַל יַרְדְּנָא דִּירִיחוֹ, לְמֵימַר. 


text:
מִבַּר עַסְרִין שְׁנִין, וּלְעֵילָא, כְּמָא דְּפַקֵּיד יְיָ יָת מֹשֶׁה וּבְנֵי יִשְׂרָאֵל, דִּנְפַקוּ מֵאַרְעָא דְּמִצְרָיִם. 


text:
רְאוּבֵן, בֻּכְרָא דְּיִשְׂרָאֵל; בְּנֵי רְאוּבֵן, חֲנוֹךְ זַרְעִית חֲנוֹךְ, לְפַלּוּא, זַרְעִית פַּלּוּא. 


text:
אִלֵּין, זַרְעֲיָת רְאוּבֵן; וַהֲווֹ מִנְיָנֵיהוֹן, אַרְבְּעִין וּתְלָתָא אַלְפִין, וּשְׁבַע מְאָה, וּתְלָתִין. 


text:
וּבְנֵי אֱלִיאָב, נְמוּאֵל וְדָתָן וַאֲבִירָם:  הוּא דָּתָן וַאֲבִירָם מְעָרְעֵי כְּנִשְׁתָּא, דְּאִתְכְּנִישׁוּ עַל מֹשֶׁה וְעַל אַהֲרוֹן בִּכְנִשְׁתָּא דְּקֹרַח, בְּאִתְכַּנּוֹשֵׁיהוֹן, עַל יְיָ. 


text:
וּפְתַחַת אַרְעָא יָת פֻּמַּהּ, וּבְלַעַת יָתְהוֹן וְיָת קֹרַח--בְּמוֹתָא דִּכְנִשְׁתָּא:  כַּד אֲכַלַת אִישָׁתָא, יָת מָאתַן וְחַמְשִׁין גֻּבְרָא, וַהֲווֹ, לְאָת. 


text:
בְּנֵי שִׁמְעוֹן, לְזַרְעֲיָתְהוֹן--לִנְמוּאֵל זַרְעִית נְמוּאֵל, לְיָמִין זַרְעִית יָמִין; לְיָכִין, זַרְעִית יָכִין. 


text:
בְּנֵי גָּד, לְזַרְעֲיָתְהוֹן--לִצְפוֹן זַרְעִית צְפוֹן, לְחַגִּי זַרְעִית חַגִּי; לְשׁוּנִי, זַרְעִית שׁוּנִי. 


text:
וַהֲווֹ בְּנֵי יְהוּדָה, לְזַרְעֲיָתְהוֹן--לְשֵׁלָה זַרְעִית שֵׁלָה, לְפֶרֶץ זַרְעִית פֶּרֶץ; לְזֶרַח, זַרְעִית זֶרַח. 


text:
בְּנֵי זְבוּלוּן, לְזַרְעֲיָתְהוֹן--לְסֶרֶד זַרְעִית סֶרֶד, לְאֵילוֹן זַרְעִית אֵילוֹן; לְיַחְלְאֵל--זַרְעִית, יַחְלְאֵל. 


text:
בְּנֵי מְנַשֶּׁה, לְמָכִיר זַרְעִית מָכִיר, וּמָכִיר, אוֹלֵיד יָת גִּלְעָד; לְגִלְעָד, זַרְעִית גִּלְעָד. 


text:
וּצְלָפְחָד בַּר חֵפֶר, לָא הֲווֹ לֵיהּ בְּנִין--אֱלָהֵין בְּנָן:  וְשׁוֹם, בְּנָת צְלָפְחָד--מַחְלָה וְנוֹעָה, חָגְלָה מִלְכָּה וְתִרְצָה. 


text:
אִלֵּין בְּנֵי אֶפְרַיִם, לְזַרְעֲיָתְהוֹן--לְשׁוּתֶלַח זַרְעִית שׁוּתֶלַח, לְבֶכֶר זַרְעִית בֶּכֶר; לְתַחַן, זַרְעִית תַּחַן. 


text:
אִלֵּין זַרְעֲיָת בְּנֵי אֶפְרַיִם לְמִנְיָנֵיהוֹן, תְּלָתִין וּתְרֵין אַלְפִין וַחֲמֵישׁ מְאָה; אִלֵּין בְּנֵי יוֹסֵף, לְזַרְעֲיָתְהוֹן.  {ס}


text:
בְּנֵי בִּנְיָמִין, לְזַרְעֲיָתְהוֹן--לְבֶלַע זַרְעִית בֶּלַע, לְאַשְׁבֵּל זַרְעִית אַשְׁבֵּל; לַאֲחִירָם, זַרְעִית אֲחִירָם. 


text:
אִלֵּין בְּנֵי בִּנְיָמִין, לְזַרְעֲיָתְהוֹן; וּמִנְיָנֵיהוֹן, אַרְבְּעִין וְחַמְשָׁא אַלְפִין וְשֵׁית מְאָה.  {ס}


text:
אִלֵּין בְּנֵי דָּן, לְזַרְעֲיָתְהוֹן--לְשׁוּחָם, זַרְעִית שׁוּחָם; אִלֵּין זַרְעֲיָת דָּן, לְזַרְעֲיָתְהוֹן. 


text:
בְּנֵי אָשֵׁר, לְזַרְעֲיָתְהוֹן--לְיִמְנָה זַרְעִית יִמְנָה, לְיִשְׁוִי זַרְעִית יִשְׁוִי; לִבְרִיעָה, זַרְעִית בְּרִיעָה. 


text:
אִלֵּין זַרְעֲיָת בְּנֵי אָשֵׁר, לְמִנְיָנֵיהוֹן--חַמְשִׁין וּתְלָתָא אַלְפִין, וְאַרְבַּע מְאָה.  {ס}


text:
אִלֵּין זַרְעֲיָת נַפְתָּלִי, לְזַרְעֲיָתְהוֹן; וּמִנְיָנֵיהוֹן, אַרְבְּעִין וְחַמְשָׁא אַלְפִין וְאַרְבַּע מְאָה. 


text:
לְסַגִּיאֵי, תַּסְגּוֹן אַחְסָנַתְהוֹן, וְלִזְעֵירֵי, תַּזְעֲרוּן אַחְסָנַתְהוֹן:  גְּבַר לְפֹם מִנְיָנוֹהִי, תִּתְיְהֵיב אַחְסָנְתֵיהּ. 


text:
וְאִלֵּין מִנְיָנֵי לֵיוָאֵי, לְזַרְעֲיָתְהוֹן--לְגֵרְשׁוֹן זַרְעִית גֵּרְשׁוֹן, לִקְהָת זַרְעִית קְהָת; לִמְרָרִי, זַרְעִית מְרָרִי. 


text:
אִלֵּין זַרְעֲיָת לֵוִי, זַרְעִית לִבְנִי זַרְעִית חֶבְרוֹן זַרְעִית מַחְלִי זַרְעִית מוּשִׁי, זַרְעִית, קֹרַח; וּקְהָת, אוֹלֵיד יָת עַמְרָם. 


text:
וְשׁוֹם אִתַּת עַמְרָם, יוֹכֶבֶד בַּת לֵוִי, דִּילֵידַת יָתַהּ לְלֵוִי, בְּמִצְרָיִם; וִילֵידַת לְעַמְרָם, יָת אַהֲרוֹן וְיָת מֹשֶׁה, וְיָת, מִרְיָם אֲחָתְהוֹן. 


text:
וַהֲווֹ מִנְיָנֵיהוֹן, עַסְרִין וּתְלָתָא אַלְפִין--כָּל דְּכוּרָא, מִבַּר יַרְחָא וּלְעֵילָא:  אֲרֵי לָא אִתְמְנִיאוּ, בְּגוֹ בְּנֵי יִשְׂרָאֵל, אֲרֵי לָא אִתְיְהֵיבַת לְהוֹן אַחְסָנָא, בְּגוֹ בְּנֵי יִשְׂרָאֵל. 


text:
אִלֵּין מִנְיָנֵי מֹשֶׁה, וְאֶלְעָזָר כָּהֲנָא--דִּמְנוֹ יָת בְּנֵי יִשְׂרָאֵל, בְּמֵישְׁרַיָּא דְּמוֹאָב, עַל, יַרְדְּנָא דִּירִיחוֹ. 


text:
וּבְאִלֵּין, לָא הֲוָה גְּבַר, מִמִּנְיָנֵי מֹשֶׁה, וְאַהֲרוֹן כָּהֲנָא--דִּמְנוֹ יָת בְּנֵי יִשְׂרָאֵל, בְּמַדְבְּרָא דְּסִינָי. 


text:
אֲרֵי אֲמַר יְיָ לְהוֹן, מְמָת יְמוּתוּן בְּמַדְבְּרָא; וְלָא אִשְׁתְּאַר מִנְּהוֹן, אֲנָשׁ--אֱלָהֵין כָּלֵב בַּר יְפֻנֶּה, וִיהוֹשׁוּעַ בַּר נוּן.  {ס}


text:
וּקְרִיבָא בְּנָת צְלָפְחָד, בַּר חֵפֶר בַּר גִּלְעָד בַּר מָכִיר בַּר מְנַשֶּׁה, לְזַרְעֲיָת, מְנַשֶּׁה בַּר יוֹסֵף; וְאִלֵּין, שְׁמָהָת בְּנָתֵיהּ--מַחְלָה נוֹעָה, וְחָגְלָה וּמִלְכָּה וְתִרְצָה. 


text:
וְקָמָא קֳדָם מֹשֶׁה, וּקְדָם אֶלְעָזָר כָּהֲנָא, וּקְדָם רַבְרְבַיָּא, וְכָל כְּנִשְׁתָּא--בִּתְרַע מַשְׁכַּן זִמְנָא, לְמֵימַר. 


text:
אֲבוּנָא, מִית בְּמַדְבְּרָא, וְהוּא לָא הֲוָה בְּגוֹ כְּנִשְׁתָּא דְּאִזְדָּמַנוּ עַל יְיָ, בִּכְנִשְׁתָּא דְּקֹרַח:  אֲרֵי בְּחוֹבֵיהּ מִית, וּבְנִין לָא הֲווֹ לֵיהּ. 


text:
לְמָא יִתְמְנַע שְׁמָא דַּאֲבוּנָא מִגּוֹ זַרְעִיתֵיהּ, אֲרֵי לֵית לֵיהּ בַּר; הַב לַנָא אַחְסָנָא, בְּגוֹ אֲחֵי אֲבוּנָא. 


text:
יָאוּת, בְּנָת צְלָפְחָד מְמַלְּלָן--מִתָּן תִּתֵּין לְהוֹן אֲחֻדַּת אַחְסָנָא, בְּגוֹ אֲחֵי אֲבוּהוֹן; וְתַעְבַּר יָת אַחְסָנַת אֲבוּהוֹן, לְהוֹן. 


text:
וְעִם בְּנֵי יִשְׂרָאֵל, תְּמַלֵּיל לְמֵימַר:  גְּבַר אֲרֵי יְמוּת, וּבַר לֵית לֵיהּ--וְתַעְבְּרוּן יָת אַחְסָנְתֵיהּ, לִבְרַתֵּיהּ. 


text:
וְאִם לֵית אַחִין, לַאֲבוּהִי--וְתִתְּנוּן יָת אַחְסָנְתֵיהּ לְקָרִיבֵיהּ דְּקָרִיב לֵיהּ מִזַּרְעִיתֵיהּ, וְיֵירַת יָתַהּ; וּתְהֵי לִבְנֵי יִשְׂרָאֵל, לִגְזֵירַת דִּין, כְּמָא דְּפַקֵּיד יְיָ, יָת מֹשֶׁה.  {פ}


text:
וַאֲמַר יְיָ לְמֹשֶׁה, סַק לְטוּרָא דְּעִבְרָאֵי הָדֵין; וַחְזִי, יָת אַרְעָא, דִּיהַבִית, לִבְנֵי יִשְׂרָאֵל. 


text:
כְּמָא דְּסָרֵיבְתּוּן עַל מֵימְרִי בְּמַדְבְּרָא דְּצִין, בְּמַצּוּת כְּנִשְׁתָּא, לְקַדָּשׁוּתִי בְּמַיָּא, לְעֵינֵיהוֹן:  אִנּוּן מֵי מַצּוּת רְקַם, מַדְבְּרָא דְּצִין.  {ס}


text:
דְּיִפּוֹק קֳדָמֵיהוֹן, וּדְיֵיעוֹל קֳדָמֵיהוֹן, וּדְיַפֵּיקִנּוּן, וּדְיַעֵילִנּוּן; וְלָא תְּהֵי, כְּנִשְׁתָּא דַּייָ, כְּעָנָא, דְּלֵית לְהוֹן רָעֵי. 


text:
וַאֲמַר יְיָ לְמֹשֶׁה, סַב לָךְ יָת יְהוֹשׁוּעַ בַּר נוּן--גְּבַר, דְּרוּחַ נְבוּאָה בֵּיהּ; וְתִסְמוֹךְ יָת יְדָךְ, עֲלוֹהִי. 


text:
וּתְקִים יָתֵיהּ, קֳדָם אֶלְעָזָר כָּהֲנָא, וּקְדָם, כָּל כְּנִשְׁתָּא; וּתְפַקֵּיד יָתֵיהּ, לְעֵינֵיהוֹן. 


text:
וְתִתֵּין מִזִּיוָךְ, עֲלוֹהִי--בְּדִיל דִּיקַבְּלוּן מִנֵּיהּ, כָּל כְּנִשְׁתָּא דִּבְנֵי יִשְׂרָאֵל. 


text:
וּקְדָם אֶלְעָזָר כָּהֲנָא יְקוּם, וְיִשְׁאַל לֵיהּ בְּדִין אוּרַיָּא קֳדָם יְיָ:  עַל מֵימְרֵיהּ יְהוֹן נָפְקִין וְעַל מֵימְרֵיהּ יְהוֹן עָלִין, הוּא וְכָל בְּנֵי יִשְׂרָאֵל עִמֵּיהּ--וְכָל כְּנִשְׁתָּא. 


text:
וַעֲבַד מֹשֶׁה, כְּמָא דְּפַקֵּיד יְיָ יָתֵיהּ; וּדְבַר יָת יְהוֹשׁוּעַ, וַאֲקִימֵיהּ קֳדָם אֶלְעָזָר כָּהֲנָא, וּקְדָם, כָּל כְּנִשְׁתָּא. 


text:
פַּקֵּיד יָת בְּנֵי יִשְׂרָאֵל, וְתֵימַר לְהוֹן:  יָת קֻרְבָּנִי לְחֵים סִדּוּר לְקֻרְבָּנַי, לְאִתְקַבָּלָא בְּרַעֲוָא, תִּטְּרוּן, לְקָרָבָא קֳדָמַי בְּזִמְנֵיהּ. 


text:
וְתֵימַר לְהוֹן--דֵּין קֻרְבָּנָא, דִּתְקָרְבוּן קֳדָם יְיָ:  אִמְּרִין בְּנֵי שְׁנָא שַׁלְמִין תְּרֵין לְיוֹמָא, עֲלָתָא תְּדִירָא. 


text:
וְחַד מִן עַסְרָא בִּתְלָת סְאִין סֻלְתָּא, לְמִנְחָתָא, דְּפִילָא בִּמְשַׁח כָּתִישָׁא, רַבְעוּת הִינָא. 


text:
עֲלַת, תְּדִירָא--דְּאִתְעֲבֵידַת, בְּטוּרָא דְּסִינַי, לְאִתְקַבָּלָא בְּרַעֲוָא, קֻרְבָּנָא קֳדָם יְיָ. 


text:
וְנִסְכֵּיהּ רַבְעוּת הִינָא, לְאִמְּרָא חַד; בְּקֻדְשָׁא, יִתְנַסַּךְ נִסּוּךְ דַּחֲמַר עַתִּיק--קֳדָם יְיָ. 


text:
וְיָת אִמְּרָא תִּנְיָנָא, תַּעֲבֵיד בֵּין שִׁמְשַׁיָּא:  כְּמִנְחַת צַפְרָא וּכְנִסְכֵּיהּ תַּעֲבֵיד, קֻרְבַּן דְּמִתְקַבַּל בְּרַעֲוָא קֳדָם יְיָ.  {פ}


text:
וּבְיוֹמָא, דְּשַׁבְּתָא--תְּרֵין אִמְּרִין בְּנֵי שְׁנָא, שַׁלְמִיןִ; וּתְרֵין עֶסְרוֹנִין, סֻלְתָּא מִנְחָתָא דְּפִילָא בִּמְשַׁח--וְנִסְכֵּיהּ. 


text:
וּבְרֵישֵׁי, יַרְחֵיכוֹן--תְּקָרְבוּן עֲלָתָא, קֳדָם יְיָ:  תּוֹרֵי בְּנֵי תּוֹרֵי תְּרֵין וּדְכַר חַד, אִמְּרִין בְּנֵי שְׁנָא שִׁבְעָא שַׁלְמִין. 


text:
וּתְלָתָא עֶסְרוֹנִין, סֻלְתָּא מִנְחָתָא דְּפִילָא בִּמְשַׁח, לְתוֹרָא, חַד; וּתְרֵין עֶסְרוֹנִין, סֻלְתָּא מִנְחָתָא דְּפִילָא בִּמְשַׁח, לְדִכְרָא, חַד. 


text:
וְעֶסְרוֹנָא עֶסְרוֹנָא, סֻלְתָּא מִנְחָתָא דְּפִילָא בִּמְשַׁח, לְאִמְּרָא, חַד; עֲלָתָא לְאִתְקַבָּלָא בְּרַעֲוָא, קֻרְבָּנָא קֳדָם יְיָ. 


text:
וְנִסְכֵּיהוֹן, פַּלְגוּת הִינָא יְהֵי לְתוֹרָא וְתַלְתוּת הִינָא לְדִכְרָא וְרַבְעוּת הִינָא לְאִמְּרָא--חַמְרָא:  דָּא עֲלַת רֵישׁ יַרְחָא בְּאִתְחַדָּתוּתֵיהּ, כֵּין לְכָל רֵישֵׁי יַרְחֵי שַׁתָּא. 


text:
וּצְפִיר בַּר עִזִּין חַד לְחַטָּתָא, קֳדָם יְיָ, עַל עֲלַת תְּדִירָא יִתְעֲבֵיד, וְנִסְכֵּיהּ.  {ס}


text:
וּתְקָרְבוּן קֻרְבָּנָא עֲלָתָא קֳדָם יְיָ, תּוֹרֵי בְּנֵי תּוֹרֵי תְּרֵין וּדְכַר חַד; וְשִׁבְעָא אִמְּרִין בְּנֵי שְׁנָא, שַׁלְמִין יְהוֹן לְכוֹן. 


text:
וּמִנְחָתְהוֹן--סֻלְתָּא, דְּפִילָא בִּמְשַׁח:  תְּלָתָא עֶסְרוֹנִין לְתוֹרָא, וּתְרֵין עֶסְרוֹנִין לְדִכְרָא--תַּעְבְּדוּן. 


text:
כְּאִלֵּין תַּעְבְּדוּן לְיוֹמָא, שִׁבְעָא יוֹמִין--לְחֵים קֻרְבַּן דְּמִתְקַבַּל בְּרַעֲוָא, קֳדָם יְיָ; עַל עֲלַת תְּדִירָא יִתְעֲבֵיד, וְנִסְכֵּיהּ. 


text:
וּבְיוֹמָא, שְׁבִיעָאָה--מְעָרַע קַדִּישׁ, יְהֵי לְכוֹן:  כָּל עֲבִידַת פֻּלְחָן, לָא תַּעְבְּדוּן.  {ס}


text:
וּבְיוֹמָא דְּבִכּוּרַיָּא, בְּקָרוֹבֵיכוֹן מִנְחָתָא חֲדַתָּא קֳדָם יְיָ--בְּעַצְרָתְכוֹן:  מְעָרַע קַדִּישׁ יְהֵי לְכוֹן, כָּל עֲבִידַת פֻּלְחַן לָא תַּעְבְּדוּן. 


text:
וּתְקָרְבוּן עֲלָתָא לְאִתְקַבָּלָא בְּרַעֲוָא, קֳדָם יְיָ--תּוֹרֵי בְּנֵי תּוֹרֵי תְּרֵין, דְּכַר חַד; שִׁבְעָא אִמְּרִין, בְּנֵי שְׁנָא. 


text:
וּמִנְחָתְהוֹן--סֻלְתָּא, דְּפִילָא בִּמְשַׁח:  תְּלָתָא עֶסְרוֹנִין, לְתוֹרָא חַד, תְּרֵין עֶסְרוֹנִין, לְדִכְרָא חַד. 


text:
וּבְיַרְחָא שְׁבִיעָאָה בְּחַד לְיַרְחָא, מְעָרַע קַדִּישׁ יְהֵי לְכוֹן--כָּל עֲבִידַת פֻּלְחַן, לָא תַּעְבְּדוּן:  יוֹם יַבָּבָא, יְהֵי לְכוֹן. 


text:
וְתַעְבְּדוּן עֲלָתָא לְאִתְקַבָּלָא בְּרַעֲוָא, קֳדָם יְיָ--תּוֹר בַּר תּוֹרֵי חַד, דְּכַר חַד; אִמְּרִין בְּנֵי שְׁנָא שִׁבְעָא, שַׁלְמִין. 


text:
וּמִנְחָתְהוֹן--סֻלְתָּא, דְּפִילָא בִּמְשַׁח:  תְּלָתָא עֶסְרוֹנִין לְתוֹרָא, תְּרֵין עֶסְרוֹנִין לְדִכְרָא. 


text:
בָּר מֵעֲלַת יַרְחָא וּמִנְחָתַהּ, וַעֲלַת תְּדִירָא וּמִנְחָתַהּ, וְנִסְכֵּיהוֹן, כְּדַחְזֵי לְהוֹן:  לְאִתְקַבָּלָא בְּרַעֲוָא, קֻרְבָּנָא קֳדָם יְיָ.  {ס}


text:
וּבְעַסְרָא לְיַרְחָא שְׁבִיעָאָה הָדֵין, מְעָרַע קַדִּישׁ יְהֵי לְכוֹן, וּתְעַנּוֹן, יָת נַפְשָׁתְכוֹן; כָּל עֲבִידָא, לָא תַּעְבְּדוּן. 


text:
וּתְקָרְבוּן עֲלָתָא קֳדָם יְיָ לְאִתְקַבָּלָא בְּרַעֲוָא, תּוֹר בַּר תּוֹרֵי חַד דְּכַר חַד; אִמְּרִין בְּנֵי שְׁנָא שִׁבְעָא, שַׁלְמִין יְהוֹן לְכוֹן. 


text:
וּמִנְחָתְהוֹן--סֻלְתָּא, דְּפִילָא בִּמְשַׁח:  תְּלָתָא עֶסְרוֹנִין, לְתוֹרָא, תְּרֵין עֶסְרוֹנִין, לְדִכְרָא חַד. 


text:
צְפִיר בַּר עִזִּין חַד, חַטָּתָא; בָּר מֵחַטַּת כִּפּוּרַיָּא, וַעֲלַת תְּדִירָא, וּמִנְחָתַהּ, וְנִסְכֵּיהוֹן.  {ס}


text:
וּבַחֲמֵישְׁתְּ עַסְרָא יוֹמָא לְיַרְחָא שְׁבִיעָאָה, מְעָרַע קַדִּישׁ יְהֵי לְכוֹן--כָּל עֲבִידַת פֻּלְחַן, לָא תַּעְבְּדוּן; וְתֵיחֲגוּן חַגָּא קֳדָם יְיָ, שִׁבְעָא יוֹמִין. 


text:
וּתְקָרְבוּן עֲלָתָא קֻרְבַּן דְּמִתְקַבַּל בְּרַעֲוָא, קֳדָם יְיָ--תּוֹרֵי בְּנֵי תּוֹרֵי תְּלָת עֲסַר, דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין יְהוֹן. 


text:
וּמִנְחָתְהוֹן--סֻלְתָּא, דְּפִילָא בִּמְשַׁח:  תְּלָתָא עֶסְרוֹנִין לְתוֹרָא חַד, לִתְלָת עֲסַר תּוֹרִין, תְּרֵין עֶסְרוֹנִין לְדִכְרָא חַד, לִתְרֵין דִּכְרִין. 


text:
וּבְיוֹמָא תִּנְיָנָא, תּוֹרֵי בְּנֵי תּוֹרֵי תְּרֵי עֲסַר--דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין. 


text:
וּבְיוֹמָא תְּלִיתָאָה תּוֹרֵי חַד עֲסַר, דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין. 


text:
וּבְיוֹמָא רְבִיעָאָה תּוֹרֵי עַסְרָא, דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין. 


text:
וּבְיוֹמָא חֲמִישָׁאָה תּוֹרֵי תִּשְׁעָא, דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין. 


text:
וּבְיוֹמָא שְׁתִיתָאָה תּוֹרֵי תְּמָנְיָא, דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין. 


text:
וּבְיוֹמָא שְׁבִיעָאָה תּוֹרֵי שִׁבְעָא, דִּכְרִין תְּרֵין; אִמְּרִין בְּנֵי שְׁנָא אַרְבְּעַת עֲסַר, שַׁלְמִין. 


text:
וּמִנְחָתְהוֹן וְנִסְכֵּיהוֹן לְתוֹרֵי לְדִכְרֵי וּלְאִמְּרֵי, בְּמִנְיָנֵיהוֹן--כְּדַחְזֵי לְהוֹן. 


text:
וּתְקָרְבוּן עֲלָתָא קֻרְבַּן דְּמִתְקַבַּל בְּרַעֲוָא, קֳדָם יְיָ--תּוֹר חַד, דְּכַר חַד; אִמְּרִין בְּנֵי שְׁנָא שִׁבְעָא, שַׁלְמִין. 


text:
אִלֵּין תַּעְבְּדוּן קֳדָם יְיָ, בְּמוֹעֲדֵיכוֹן--בָּר מִנִּדְרֵיכוֹן וְנִדְבָתְכוֹן, לַעֲלָוָתְכוֹן וּלְמִנְחָוָתְכוֹן, וּלְנִסְכֵּיכוֹן, וּלְנִכְסַת קֻדְשֵׁיכוֹן. 


text:
וּמַלֵּיל מֹשֶׁה עִם רֵישֵׁי שִׁבְטַיָּא, לִבְנֵי יִשְׂרָאֵל לְמֵימַר:  דֵּין פִּתְגָמָא, דְּפַקֵּיד יְיָ. 


text:
גְּבַר אֲרֵי יִדַּר נְדַר קֳדָם יְיָ, אוֹ יְקַיֵּים קְיָם לְמֵיסַר אִסָּר עַל נַפְשֵׁיהּ--לָא יְבַטֵּיל, פִּתְגָמֵיהּ:  כְּכָל דְּיִפּוֹק מִפֻּמֵּיהּ, יַעֲבֵיד. 


text:
וְיִשְׁמַע אֲבוּהָא יָת נִדְרַהּ, וַאֲסָרַהּ דַּאֲסַרַת עַל נַפְשַׁהּ, וְיִשְׁתּוֹק לַהּ, אֲבוּהָא--וִיקוּמוּן, כָּל נִדְרַהָא, וְכָל אֲסָרֵי דַּאֲסַרַת עַל נַפְשַׁהּ, יְקוּמוּן. 


text:
וְאִם אַעְדִּי אֲבוּהָא יָתְהוֹן, בְּיוֹמָא דִּשְׁמַע--כָּל נִדְרַהָא וַאֲסָרַהָא דַּאֲסַרַת עַל נַפְשַׁהּ, לָא יְקוּמוּן; וּמִן קֳדָם יְיָ, יִשְׁתְּבֵיק לַהּ, אֲרֵי אַעְדִּי אֲבוּהָא, יָתְהוֹן. 


text:
וְאִם מִהְוָה תִּהְוֵי לִגְבַר, וְנִדְרַהָא עֲלַהּ, אוֹ פֵּירוּשׁ סִפְוָתַהָא, דַּאֲסַרַת עַל נַפְשַׁהּ. 


text:
וְיִשְׁמַע בַּעְלַהּ בְּיוֹמָא דִּשְׁמַע, וְיִשְׁתּוֹק לַהּ:  וִיקוּמוּן נִדְרַהָא, וַאֲסָרַהָא דַּאֲסַרַת עַל נַפְשַׁהּ--יְקוּמוּן. 


text:
וְאִם בְּיוֹמָא דִּשְׁמַע בַּעְלַהּ, אַעְדִּי יָתְהוֹן, וּבַטֵּיל יָת נִדְרַהּ דַּעֲלַהּ, וְיָת פֵּירוּשׁ סִפְוָתַהָא דַּאֲסַרַת עַל נַפְשַׁהּ--וּמִן קֳדָם יְיָ, יִשְׁתְּבֵיק לַהּ. 


text:
וְיִשְׁמַע בַּעְלַהּ וְיִשְׁתּוֹק לַהּ, לָא אַעְדִּי יָתְהוֹן--וִיקוּמוּן, כָּל נִדְרַהָא, וְכָל אֲסָרֵי דַּאֲסַרַת עַל נַפְשַׁהּ, יְקוּמוּן. 


text:
וְאִם בַּטָּלָא יְבַטֵּיל יָתְהוֹן בַּעְלַהּ, בְּיוֹמָא דִּשְׁמַע--כָּל אַפָּקוּת סִפְוָתַהָא לְנִדְרַהָא וּלְאִסַּר נַפְשַׁהּ, לָא יְקוּמוּן:  בַּעְלַהּ בְּטֵילִנּוּן, וּמִן קֳדָם יְיָ יִשְׁתְּבֵיק לַהּ. 


text:
כָּל נְדַר וְכָל קִיּוּמַת אִסָּר, לְסַגָּפָא נְפַשׁ--בַּעְלַהּ יְקַיֵּימִנּוּן, וּבַעְלַהּ יְבַטֵּילִנּוּן. 


text:
וְאִם מִשְׁתָּק יִשְׁתּוֹק לַהּ בַּעְלַהּ, מִיּוֹם לְיוֹם, וִיקַיֵּים יָת כָּל נִדְרַהָא, אוֹ יָת כָּל אֲסָרַהָא דַּעֲלַהּ--קַיֵּים יָתְהוֹן, אֲרֵי שְׁתֵיק לַהּ בְּיוֹמָא דִּשְׁמַע. 


text:
אִתְפְּרַע, פֻּרְעָנוּת בְּנֵי יִשְׂרָאֵל, מִן, מִדְיַנָאֵי; בָּתַר כֵּין, תִּתְכְּנֵישׁ לְעַמָּךְ. 


text:
וּמַלֵּיל מֹשֶׁה עִם עַמָּא לְמֵימַר, זָרִיזוּ מִנְּכוֹן גֻּבְרִין לְחֵילָא; וִיהוֹן, עַל מִדְיָן, לְמִתַּן פֻּרְעָנוּת דִּין עַמֵּיהּ דַּייָ, בְּמִדְיָן. 


text:
וְאִתְבְּחַרוּ מֵאַלְפַיָּא דְּיִשְׂרָאֵל, אַלְפָא לְשִׁבְטָא--תְּרֵי עֲסַר אַלְפִין, מְזָרְזֵי חֵילָא. 


text:
וּשְׁלַח יָתְהוֹן מֹשֶׁה אַלְפָא לְשִׁבְטָא, לְחֵילָא:  יָתְהוֹן וְיָת פִּינְחָס בַּר אֶלְעָזָר כָּהֲנָא, לְחֵילָא, וּמָנֵי קֻדְשָׁא וַחֲצוֹצְרָת יַבָּבְתָא, בִּידֵיהּ. 


text:
וְיָת מַלְכֵי מִדְיָן קְטַלוּ עַל קְטִילֵיהוֹן, יָת אֱוִי וְיָת רֶקֶם וְיָת צוּר וְיָת חוּר וְיָת רֶבַע--חַמְשָׁא, מַלְכֵי מִדְיָן; וְיָת בִּלְעָם בַּר בְּעוֹר, קְטַלוּ בְּחַרְבָּא. 


text:
וּשְׁבוֹ בְּנֵי יִשְׂרָאֵל יָת נְשֵׁי מִדְיָן, וְיָת טַפְלְהוֹן; וְיָת כָּל בְּעִירְהוֹן וְיָת כָּל גֵּיתֵיהוֹן וְיָת כָּל נִכְסֵיהוֹן, בַּזוּ. 


text:
וְאֵיתִיאוּ לְוָת מֹשֶׁה וּלְוָת אֶלְעָזָר כָּהֲנָא וּלְוָת כְּנִשְׁתָּא דִּבְנֵי יִשְׂרָאֵל, יָת שִׁבְיָא וְיָת דְּבַרְתָּא וְיָת עֲדַאָה--לְמַשְׁרִיתָא:  לְמֵישְׁרַיָּא דְּמוֹאָב, דְּעַל יַרְדְּנָא דִּירִיחוֹ.  {ס}


text:
וּנְפַקוּ מֹשֶׁה וְאֶלְעָזָר כָּהֲנָא, וְכָל רַבְרְבֵי כְּנִשְׁתָּא--לְקַדָּמוּתְהוֹן:  לְמִבַּרָא, לְמַשְׁרִיתָא. 


text:
וּרְגֵיז מֹשֶׁה, עַל דִּמְמֻנַּן עַל חֵילָא, רַבָּנֵי אַלְפֵי וְרַבָּנֵי מָאוָתָא, דַּאֲתוֹ מֵחֵיל קְרָבָא. 


text:
הָא אִנִּין הֲוַאָה לִבְנֵי יִשְׂרָאֵל, בְּעֵיצַת בִּלְעָם, לְשַׁקָּרָא שְׁקַר קֳדָם יְיָ, עַל עֵיסַק פְּעוֹר; וַהֲוָת מַחֲתָא, בִּכְנִשְׁתָּא דַּייָ. 


text:
וּכְעַן, קְטוּלוּ כָּל דְּכוּרָא בְּטַפְלָא; וְכָל אִתְּתָא, דִּידַעַת גְּבַר לְמִשְׁכְּבֵי דְּכוּרָא--קְטוּלוּ. 


text:
וְאַתּוּן, שְׁרוֹ מִבַּרָא לְמַשְׁרִיתָא--שִׁבְעָא יוֹמִין:  כֹּל דִּקְטַל נַפְשָׁא וְכֹל דִּקְרַב בִּקְטִילָא, תַּדּוֹן עֲלוֹהִי בְּיוֹמָא תְּלִיתָאָה וּבְיוֹמָא שְׁבִיעָאָה--אַתּוּן, וּשְׁבִיכוֹן. 


text:
וְכָל לְבוּשׁ וְכָל מָן דִּמְשַׁךְ וְכָל עוֹבָד דְּמַעְזֵי, וְכָל מָן דְּאָע--תַּדּוֹן עֲלוֹהִי.  {ס}


text:
וַאֲמַר אֶלְעָזָר כָּהֲנָא לְגֻבְרֵי חֵילָא, דַּאֲתוֹ לִקְרָבָא:  דָּא גְּזֵירַת אוֹרָיְתָא, דְּפַקֵּיד יְיָ יָת מֹשֶׁה. 


text:
כָּל מִדָּעַם דְּמִתָּעַל בְּנוּרָא, תַּעְבְּרוּנֵּיהּ בְּנוּרָא וְיִדְכֵּי--בְּרַם, בְּמֵי אַדָּיוּתָא יִתַּדֵּי; וְכֹל דְּלָא מִתָּעַל בְּנוּרָא, תַּעְבְּרוּנֵּיהּ בְּמַיָּא. 


text:
וּתְחַוְּרוּן לְבוּשֵׁיכוֹן בְּיוֹמָא שְׁבִיעָאָה, וְתִדְכּוֹן; וּבָתַר כֵּין, תֵּיעֲלוּן לְמַשְׁרִיתָא.  {ס}


text:
קַבֵּיל, יָת חֻשְׁבַּן דָּבְרַת שִׁבְיָא, בַּאֲנָשָׁא, וּבִבְעִירָא--אַתְּ וְאֶלְעָזָר כָּהֲנָא, וְרֵישֵׁי אֲבָהָת כְּנִשְׁתָּא. 


text:
וּתְפַלֵּיג, יָת דְּבַרְתָּא, בֵּין גֻּבְרֵי מְגִיחֵי קְרָבָא, דִּנְפַקוּ לְחֵילָא--וּבֵין, כָּל כְּנִשְׁתָּא. 


text:
וְתַפְרֵישׁ נְסִיבָא קֳדָם יְיָ, מִן גֻּבְרֵי מְגִיחֵי קְרָבָא דִּנְפַקוּ לְחֵילָא--חֲדָא נַפְשָׁא, מֵחֲמֵישׁ מְאָה:  מִן אֲנָשָׁא, וּמִן תּוֹרֵי, וּמִן חֲמָרֵי, וּמִן עָנָא. 


text:
וּמִפַּלְגוּת בְּנֵי יִשְׂרָאֵל תִּסַּב חַד דְּאִתָּחַד מִן חַמְשִׁין, מִן אֲנָשָׁא מִן תּוֹרֵי מִן חֲמָרֵי וּמִן עָנָא--מִכָּל בְּעִירָא; וְתִתֵּין יָתְהוֹן, לְלֵיוָאֵי, נָטְרֵי, מַטְּרַת מַשְׁכְּנָא דַּייָ. 


text:
וַהֲוָת, דְּבַרְתָּא--שְׁאָר בִּזָּא, דְּבַזוּ עַמָּא דִּנְפַקוּ לְחֵילָא:  עָנָא, שִׁית מְאָה וְשִׁבְעִין וְחַמְשָׁא--אַלְפִין. 


text:
וְנַפְשָׁא דַּאֲנָשָׁא--מִן נְשַׁיָּא, דְּלָא יְדַעָא מִשְׁכְּבֵי דְּכוּרָא:  כָּל נַפְשָׁתָא, תְּלָתִין וּתְרֵין אַלְפִין. 


text:
וַהֲוָת, פַּלְגוּתָא--חוּלָק, גֻּבְרַיָּא דִּנְפַקוּ לְחֵילָא:  מִנְיַן עָנָא תְּלָת מְאָה וּתְלָתִין וְשִׁבְעָא אַלְפִין, וַחֲמֵישׁ מְאָה. 


text:
וְנַפְשָׁא דַּאֲנָשָׁא, שִׁתַּת עֲסַר אַלְפִין; וּנְסִיבְהוֹן, קֳדָם יְיָ--תְּלָתִין וּתְרֵין, נַפְשָׁן. 


text:
וִיהַב מֹשֶׁה, יָת נְסִיב אַפְרָשׁוּתָא קֳדָם יְיָ, לְאֶלְעָזָר, כָּהֲנָא--כְּמָא דְּפַקֵּיד יְיָ, יָת מֹשֶׁה. 


text:
וַהֲוָת פַּלְגוּת כְּנִשְׁתָּא, מִן עָנָא--תְּלָת מְאָה וּתְלָתִין וְשִׁבְעָא אַלְפִין, וַחֲמֵישׁ מְאָה. 


text:
וּנְסֵיב מֹשֶׁה מִפַּלְגוּת בְּנֵי יִשְׂרָאֵל, יָת דְּאִתָּחַד חַד מִן חַמְשִׁין--מִן אֲנָשָׁא, וּמִן בְּעִירָא; וִיהַב יָתְהוֹן לְלֵיוָאֵי, נָטְרֵי מַטְּרַת מַשְׁכְּנָא דַּייָ, כְּמָא דְּפַקֵּיד יְיָ, יָת מֹשֶׁה. 


text:
וַאֲמַרוּ, לְמֹשֶׁה, עַבְדָךְ קַבִּילוּ יָת חֻשְׁבַּן גֻּבְרֵי מְגִיחֵי קְרָבָא, דְּעִמַּנָא; וְלָא שְׁגָא מִנַּנָא, אֲנָשׁ. 


text:
וְקָרֵיבְנָא יָת קֻרְבָּנָא דַּייָ, גְּבַר דְּאַשְׁכַּח מָן דִּדְהַב שֵׁירִין וְשַׁבִּין, עִזְקָן, קְדָשִׁין וּמָחוֹךְ--לְכַפָּרָא עַל נַפְשָׁתַנָא, קֳדָם יְיָ. 


text:
וַהֲוָה כָּל דְּהַב אַפְרָשׁוּתָא, דְּאַפְרִישׁוּ קֳדָם יְיָ--שִׁתַּת עֲסַר אַלְפִין שְׁבַע מְאָה וְחַמְשִׁין, סִלְעִין:  מִן רַבָּנֵי אַלְפֵי, וּמִן רַבָּנֵי מָאוָתָא. 


text:
וּנְסֵיב מֹשֶׁה וְאֶלְעָזָר כָּהֲנָא, יָת דַּהְבָּא, מִן רַבָּנֵי אַלְפֵי, וּמָאוָתָא; וְאֵיְתִיאוּ יָתֵיהּ לְמַשְׁכַּן זִמְנָא, דֻּכְרָנָא לִבְנֵי יִשְׂרָאֵל קֳדָם יְיָ.  {פ}


text:
וּבְעִיר סַגִּי, הֲוָה לִבְנֵי רְאוּבֵן וְלִבְנֵי גָּד--תַּקִּיף לַחְדָּא; וַחֲזוֹ יָת אֲרַע יַעְזֵר, וְיָת אֲרַע גִּלְעָד, וְהָא אַתְרָא, אֲתַר כָּשַׁר לְבֵית בְּעִיר. 


text:
וַאֲתוֹ בְּנֵי גָּד, וּבְנֵי רְאוּבֵן; וַאֲמַרוּ לְמֹשֶׁה וּלְאֶלְעָזָר כָּהֲנָא, וּלְרַבְרְבֵי כְּנִשְׁתָּא לְמֵימַר. 


text:
אַרְעָא, דִּמְחָא יְיָ יָת יָתְבַהָא קֳדָם כְּנִשְׁתָּא דְּיִשְׂרָאֵל--אֲרַע כָּשְׁרָא לְבֵית בְּעִיר, הִיא; וּלְעַבְדָךְ, אִית בְּעִיר.  {ס}


text:
וַאֲמַרוּ, אִם אַשְׁכַּחְנָא רַחֲמִין בְּעֵינָךְ--תִּתְיְהֵיב אַרְעָא הָדָא לְעַבְדָךְ, לְאַחְסָנָא:  לָא תַּעְבְּרִנַּנָא, יָת יַרְדְּנָא. 


text:
וַאֲמַר מֹשֶׁה, לִבְנֵי גָּד וְלִבְנֵי רְאוּבֵן:  הַאֲחֵיכוֹן, יֵיתוֹן לְאָגָחָא קְרָבָא, וְאַתּוּן, תִּתְּבוּן הָכָא. 


text:
וּסְלִיקוּ עַד נַחְלָא דְּאֶתְכָּלָא, וַחֲזוֹ יָת אַרְעָא, וְאוֹנִיאוּ, יָת לִבָּא דִּבְנֵי יִשְׂרָאֵל--בְּדִיל דְּלָא לְמֵיעַל, לְאַרְעָא, דִּיהַב לְהוֹן, יְיָ. 


text:
אִם יִחְזוֹן גֻּבְרַיָּא דִּסְלִיקוּ מִמִּצְרַיִם, מִבַּר עַסְרִין שְׁנִין וּלְעֵילָא, יָת אַרְעָא, דְּקַיֵּימִית לְאַבְרָהָם לְיִצְחָק וּלְיַעֲקוֹב:  אֲרֵי לָא אַשְׁלִימוּ, בָּתַר דַּחְלְתִי. 


text:
אֱלָהֵין כָּלֵב בַּר יְפֻנֶּה, קְנִזָּאָה, וִיהוֹשׁוּעַ, בַּר נוּן:  אֲרֵי אַשְׁלִימוּ, בָּתַר דַּחְלְתָא דַּייָ. 


text:
וּתְקֵיף רֻגְזָא דַּייָ, בְּיִשְׂרָאֵל, וְאוֹחַרִנּוּן בְּמַדְבְּרָא, אַרְבְּעִין שְׁנִין--עַד דְּסָף, כָּל דָּרָא, דַּעֲבַד דְּבִישׁ, קֳדָם יְיָ. 


text:
וְהָא קַמְתּוּן, בָּתַר אֲבָהָתְכוֹן--תַּלְמִידֵי, גֻּבְרַיָּא חַיָּבַיָּא:  לְאוֹסָפָא עוֹד, עַל תְּקוֹף רֻגְזָא דַּייָ--עַל יִשְׂרָאֵל. 


text:
אֲרֵי תְּתוּבוּן, מִבָּתַר דַּחְלְתֵיהּ, וְיוֹסֵיף עוֹד, לְאוֹחָרוּתְהוֹן בְּמַדְבְּרָא; וּתְחַבְּלוּן, לְכָל עַמָּא הָדֵין.  {ס}


text:
וּקְרִיבוּ לְוָתֵיהּ וַאֲמַרוּ, חַטְרִין דְּעָן נִבְנֵי לִבְעִירַנָא הָכָא, וְקִרְוִין, לְטַפְלַנָא. 


text:
וַאֲנַחְנָא נִזְדָּרַז מַבְעִין, קֳדָם בְּנֵי יִשְׂרָאֵל, עַד דְּנַעֵילִנּוּן, לַאֲתַרְהוֹן; וְיִתֵּיב טַפְלַנָא בְּקִרְוִין כְּרִיכָן, מִן קֳדָם יָתְבֵי אַרְעָא. 


text:
אֲרֵי לָא נַחְסֵין עִמְּהוֹן, מֵעִבְרָא לְיַרְדְּנָא וּלְהַלְאָה:  אֲרֵי קַבֵּילְנָא אַחְסָנְתַנָא לַנָא, מֵעִבְרָא לְיַרְדְּנָא מַדְנְחָא.  {פ}


text:
וַאֲמַר לְהוֹן מֹשֶׁה, אִם תַּעְבְּדוּן יָת פִּתְגָמָא הָדֵין:  אִם תִּזְדָּרְזוּן קֳדָם עַמָּא דַּייָ, לִקְרָבָא. 


text:
וְיִעְבַּר לְכוֹן כָּל דִּמְזָרַז יָת יַרְדְּנָא, קֳדָם עַמָּא דַּייָ, עַד דִּיתָרֵיךְ יָת בַּעֲלֵי דְּבָבוֹהִי, מִן קֳדָמוֹהִי. 


text:
וְתִתְכְּבֵישׁ אַרְעָא קֳדָם עַמָּא דַּייָ, וּבָתַר כֵּין תְּתוּבוּן--וּתְהוֹן זַכָּאִין קֳדָם יְיָ, וּמִיִּשְׂרָאֵל; וּתְהֵי אַרְעָא הָדָא לְכוֹן, לְאַחְסָנָא--קֳדָם יְיָ. 


text:
וְאִם לָא תַּעְבְּדוּן כֵּין, הָא חַבְתּוּן קֳדָם יְיָ; וְדַעוּ, חוֹבַתְכוֹן, דְּתַשְׁכַּח, יָתְכוֹן. 


text:
בְּנוֹ לְכוֹן קִרְוִין לְטַפְלְכוֹן, וְחַטְרִין לְעָנְכוֹן; וּדְיִפּוֹק מִפֻּמְּכוֹן, תַּעְבְּדוּן. 


text:
וַאֲמַר בְּנֵי גָּד וּבְנֵי רְאוּבֵן, לְמֹשֶׁה לְמֵימַר:  עַבְדָךְ יַעְבְּדוּן, כְּמָא דְּרִבּוֹנִי מְפַקֵּיד. 


text:
וְעַבְדָךְ יִעְבְּרוּן כָּל מְזָרַז חֵילָא, קֳדָם עַמָּא דַּייָ--לִקְרָבָא:  כְּמָא דְּרִבּוֹנִי, מְמַלֵּיל. 


text:
וּפַקֵּיד לְהוֹן, מֹשֶׁה, יָת אֶלְעָזָר כָּהֲנָא, וְיָת יְהוֹשׁוּעַ בַּר נוּן; וְיָת רֵישֵׁי אֲבָהָת שִׁבְטַיָּא, לִבְנֵי יִשְׂרָאֵל. 


text:
וַאֲמַר מֹשֶׁה לְהוֹן, אִם יִעְבְּרוּן בְּנֵי גָּד וּבְנֵי רְאוּבֵן עִמְּכוֹן יָת יַרְדְּנָא כָּל דִּמְזָרַז לִקְרָבָא קֳדָם עַמָּא דַּייָ, וְתִתְכְּבֵישׁ אַרְעָא, קֳדָמֵיכוֹן--וְתִתְּנוּן לְהוֹן יָת אֲרַע גִּלְעָד, לְאַחְסָנָא. 


text:
וַאֲתִיבוּ בְּנֵי גָּד וּבְנֵי רְאוּבֵן, לְמֵימַר:  יָת דְּמַלֵּיל יְיָ לְעַבְדָךְ, כֵּין נַעֲבֵיד. 


text:
נַחְנָא נִעְבַּר מְזָרְזִין קֳדָם עַמָּא דַּייָ, לְאַרְעָא דִּכְנָעַן; וְעִמַּנָא אֲחֻדַּת אַחְסָנְתַנָא, מֵעִבְרָא לְיַרְדְּנָא. 


text:
וִיהַב לְהוֹן מֹשֶׁה לִבְנֵי גָּד וְלִבְנֵי רְאוּבֵן וּלְפַלְגוּת שִׁבְטָא דִּמְנַשֶּׁה בַּר יוֹסֵף, יָת מַלְכוּתֵיהּ דְּסִיחוֹן מַלְכָּא אֱמוֹרָאָה, וְיָת מַלְכוּתֵיהּ, דְּעוֹג מַלְכָּא דְּמַתְנַן:  אַרְעָא, לְקִרְוַהָא בִּתְחוּמִין--קִרְוֵי אַרְעָא, סְחוֹר סְחוֹר. 


text:
וְיָת נְבוֹ וְיָת בַּעַל מְעוֹן, מַקְּפָן שְׁמָהָן--וְיָת שִׂבְמָה; וּקְרוֹ בִּשְׁמָהָן, יָת שְׁמָהָת קִרְוַיָּא דִּבְנוֹ. 


text:
וַאֲזַלוּ בְּנֵי מָכִיר בַּר מְנַשֶּׁה, לְגִלְעָד--וְכַבְשׁוּהָא; וְתָרֵיךְ, יָת אֱמוֹרָאָה דְּבַהּ. 


text:
אִלֵּין מַטְּלָנֵי בְּנֵי יִשְׂרָאֵל, דִּנְפַקוּ מֵאַרְעָא דְּמִצְרַיִם--לְחֵילֵיהוֹן:  בִּידָא דְּמֹשֶׁה, וְאַהֲרוֹן. 


text:
וּכְתַב מֹשֶׁה יָת מַפְּקָנֵיהוֹן, לְמַטְּלָנֵיהוֹן--עַל מֵימְרָא דַּייָ; וְאִלֵּין מַטְּלָנֵיהוֹן, לְמַפְּקָנֵיהוֹן. 


text:
וּנְטַלוּ מֵרַעְמְסֵס בְּיַרְחָא קַדְמָאָה, בַּחֲמֵישְׁתְּ עַסְרָא יוֹמָא לְיַרְחָא קַדְמָאָה:  מִבָּתַר פִּסְחָא, נְפַקוּ בְּנֵי יִשְׂרָאֵל בְּרֵישׁ גְּלֵי--לְעֵינֵי, כָּל מִצְרָאֵי. 


text:
וּמִצְרָאֵי מְקַבְּרִין, יָת דִּקְטַל יְיָ בְּהוֹן--כָּל בֻּכְרָא; וּבְטָעֲוָתְהוֹן, עֲבַד יְיָ דִּינִין. 


text:
וּנְטַלוּ מִן קֳדָם חִירָתָא, וַעֲבַרוּ בְּגוֹ יַמָּא לְמַדְבְּרָא; וַאֲזַלוּ מַהְלַךְ תְּלָתָא יוֹמִין, בְּמַדְבְּרָא דְּאֵיתָם, וּשְׁרוֹ, בְּמָרָה. 


text:
וּנְטַלוּ, מִמָּרָה, וַאֲתוֹ, לְאֵילִים; וּבְאֵילִים תְּרֵי עֲסַר מַבּוּעִין דְּמַיִין, וְשִׁבְעִין דִּקְלִין--וּשְׁרוֹ תַּמָּן. 


text:
וּסְלֵיק אַהֲרוֹן כָּהֲנָא לְהוֹר טוּרָא, עַל מֵימְרָא דַּייָ--וּמִית תַּמָּן:  בִּשְׁנַת אַרְבְּעִין, לְמִפַּק בְּנֵי יִשְׂרָאֵל מֵאַרְעָא דְּמִצְרַיִם, בְּיַרְחָא חֲמִישָׁאָה, בְּחַד לְיַרְחָא. 


text:
וּשְׁמַע, כְּנַעֲנָאָה מַלְכָּא דַּעֲרָד, וְהוּא יָתֵיב בְּדָרוֹמָא, בְּאַרְעָא דִּכְנָעַן--בְּמֵיתֵי, בְּנֵי יִשְׂרָאֵל. 


text:
מַלֵּיל עִם בְּנֵי יִשְׂרָאֵל, וְתֵימַר לְהוֹן:  אֲרֵי אַתּוּן עָבְרִין יָת יַרְדְּנָא, לְאַרְעָא דִּכְנָעַן. 


text:
וּתְתָרְכוּן יָת כָּל יָתְבֵי אַרְעָא, מִן קֳדָמֵיכוֹן, וְתַבְּדוּן, יָת כָּל בֵּית סִגְדַּתְהוֹן; וְיָת כָּל צַלְמֵי מַתְּכָתְהוֹן תַּבְּדוּן, וְיָת כָּל בָּמָתְהוֹן תְּשֵׁיצוֹן. 


text:
וּתְתָרְכוּן יָת יָתְבֵי אַרְעָא, וְתִתְּבוּן בַּהּ:  אֲרֵי לְכוֹן יְהַבִית יָת אַרְעָא, לְמֵירַת יָתַהּ. 


text:
וְתַחְסְנוּן יָת אַרְעָא בְּעַדְבָּא לְזַרְעֲיָתְכוֹן, לְסַגִּיאֵי תַּסְגּוֹן יָת אַחְסָנַתְהוֹן וְלִזְעֵירֵי תַּזְעֲרוּן יָת אַחְסָנַתְהוֹן--לִדְיִפּוֹק לֵיהּ תַּמָּן עַדְבָּא, דִּילֵיהּ יְהֵי:  לְשִׁבְטֵי אֲבָהָתְכוֹן, תַּחְסְנוּן. 


text:
וְאִם לָא תְּתָרְכוּן יָת יָתְבֵי אַרְעָא, מִן קֳדָמֵיכוֹן--וִיהֵי דְּתַשְׁאֲרוּן מִנְּהוֹן, לְסִיעָן נָטְלָן זֵין לְקִבְלְכוֹן וּלְמַשְׁרְיָן מַקְּפָנֵיכוֹן; וִיעִיקוּן לְכוֹן--עַל אַרְעָא, דְּאַתּוּן יָתְבִין בַּהּ. 


text:
פַּקֵּיד יָת בְּנֵי יִשְׂרָאֵל, וְתֵימַר לְהוֹן, אֲרֵי אַתּוּן עָלִין, לְאַרְעָא דִּכְנָעַן:  דָּא אַרְעָא, דְּתִתְפְּלֵיג לְכוֹן בְּאַחְסָנָא, אַרְעָא דִּכְנַעַן, לִתְחוּמַהָא. 


text:
וִיהֵי לְכוֹן רוּחַ דָּרוֹמָא מִמַּדְבְּרָא דְּצִין, עַל תְּחוּמֵי אֱדוֹם; וִיהֵי לְכוֹן תְּחוּם דָּרוֹמָא, מִסְּיָפֵי יַמָּא דְּמִלְחָא קִדּוּמָא. 


text:
וְיַסְחַר לְכוֹן תְּחוּמָא מִדָּרוֹמָא לְמַסְּקַנָא דְּעַקְרַבִּין, וְיִעְבַּר לְצִין, וִיהוֹן מַפְּקָנוֹהִי, מִדָּרוֹמָא לִרְקַם גֵּיאָה; וְיִפּוֹק לַחֲצַר אַדָּר, וְיִעְבַּר לְעַצְמוֹן. 


text:
וּתְחוּם מַעְרְבָא, וִיהֵי לְכוֹן יַמָּא רַבָּא וּתְחוּמֵיהּ; דֵּין יְהֵי לְכוֹן, תְּחוּם מַעְרְבָא. 


text:
וְיִפּוֹק תְּחוּמָא לְזִפְרוֹן, וִיהוֹן מַפְּקָנוֹהִי לַחֲצַר עֵינָן; דֵּין יְהֵי לְכוֹן, תְּחוּם צִפּוּנָא. 


text:
וְיֵיחוֹת תְּחוּמָא מִשְּׁפָם לְרִבְלָה, מִמַּדְנַח לְעָיִן; וְיֵיחוֹת תְּחוּמָא, וְיִמְטֵי עַל כֵּיף יָם גִּנֵּיסַר קִדּוּמָא. 


text:
וְיֵיחוֹת תְּחוּמָא לְיַרְדְּנָא, וִיהוֹן מַפְּקָנוֹהִי לְיַמָּא דְּמִלְחָא; דָּא תְּהֵי לְכוֹן אַרְעָא לִתְחוּמַהָא, סְחוֹר סְחוֹר. 


text:
וּפַקֵּיד מֹשֶׁה, יָת בְּנֵי יִשְׂרָאֵל לְמֵימַר:  דָּא אַרְעָא, דְּתַחְסְנוּן יָתַהּ בְּעַדְבָּא, דְּפַקֵּיד יְיָ, לְמִתַּן לְתִשְׁעַת שִׁבְטִין וּפַלְגוּת שִׁבְטָא. 


text:
אֲרֵי קַבִּילוּ שִׁבְטָא דִּבְנֵי רְאוּבֵן, לְבֵית אֲבָהָתְהוֹן, וְשִׁבְטָא דִּבְנֵי גָּד, לְבֵית אֲבָהָתְהוֹן; וּפַלְגוּת שִׁבְטָא דִּמְנַשֶּׁה, קַבִּילוּ אַחְסָנַתְהוֹן. 


text:
תְּרֵין שִׁבְטִין, וּפַלְגוּת שִׁבְטָא:  קַבִּילוּ אַחְסָנַתְהוֹן, מֵעִבְרָא לְיַרְדְּנָא דִּירִיחוֹ--קִדּוּמָא מַדְנְחָא.  {פ}


text:
אִלֵּין שְׁמָהָת גֻּבְרַיָּא, דְּיַחְסְנוּן לְכוֹן יָת אַרְעָא:  אֶלְעָזָר, כָּהֲנָא, וִיהוֹשׁוּעַ, בַּר נוּן. 


text:
פַּקֵּיד, יָת בְּנֵי יִשְׂרָאֵל, וְיִתְּנוּן לְלֵיוָאֵי מֵאַחְסָנַת אֲחֻדַּתְהוֹן, קִרְוִין לְמִתַּב; וְרֶוַח, לְקִרְוַיָּא סַחְרָנֵיהוֹן, תִּתְּנוּן, לְלֵיוָאֵי. 


text:
וִיְהוֹן קִרְוַיָּא לְהוֹן, לְמִתַּב; וְרַוְחֵיהוֹן, יְהוֹן לִבְעִירְהוֹן וּלְקִנְיָנְהוֹן, וּלְכֹל, חֵיוַתְהוֹן. 


text:
וְרַוְחֵי, קִרְוַיָּא, דְּתִתְּנוֹן, לְלֵיוָאֵי--מִכֹּתֶל קַרְתָּא וּלְבָרָא, אֶלֶף אַמִּין סְחוֹר סְחוֹר. 


text:
וְתִמְשְׁחוּן מִבַּרָא לְקַרְתָּא, יָת רוּחַ קִדּוּמָא תְּרֵין אַלְפִין אַמִּין וְיָת רוּחַ דָּרוֹמָא תְּרֵין אַלְפִין אַמִּין וְיָת רוּחַ מַעְרְבָא תְּרֵין אַלְפִין אַמִּין וְיָת רוּחַ צִפּוּנָא תְּרֵין אַלְפִין אַמִּין--וְקַרְתָּא בִּמְצִיעַ; דֵּין יְהֵי לְהוֹן, רַוְחֵי קִרְוַיָּא. 


text:
וְיָת קִרְוַיָּא, דְּתִתְּנוּן לְלֵיוָאֵי--יָת שֵׁית קִרְוֵי שֵׁיזָבוּתָא, דְּתִתְּנוּן לְמִעְרַק לְתַמָּן קָטוֹלָא; וַעֲלֵיהוֹן תִּתְּנוּן, אַרְבְּעִין וְתַרְתֵּין קִרְוִין. 


text:
כָּל קִרְוַיָּא, דְּתִתְּנוּן לְלֵיוָאֵי--אַרְבְּעִין וְתַמְנֵי, קִרְוִין:  יָתְהוֹן, וְיָת רַוְחֵיהוֹן. 


text:
וְקִרְוַיָּא, דְּתִתְּנוּן מֵאֲחֻדַּת בְּנֵי יִשְׂרָאֵל--מִן סַגִּיאֵי תַּסְגּוֹן, וּמִן זְעֵירֵי תַּזְעֲרוּן:  גְּבַר, כְּפֹם אַחְסָנְתֵיהּ דְּיַחְסְנוּן, יִתֵּין מִקִּרְווֹהִי, לְלֵיוָאֵי.  {פ}


text:
וּתְזָמְנוּן לְכוֹן קִרְוִין, קִרְוֵי שֵׁיזָבוּתָא יִהְוְיָן לְכוֹן; וְיִעְרוֹק לְתַמָּן קָטוֹלָא, דְּיִקְטוֹל נַפְשָׁא בְּשָׁלוּ. 


text:
וְיִהְוְיָן לְכוֹן קִרְוַיָּא לְשֵׁיזָבָא, מִגָּאֵיל דְּמָא; וְלָא יְמוּת קָטוֹלָא, עַד דִּיקוּם קֳדָם כְּנִשְׁתָּא לְדִינָא. 


text:
יָת תְּלָת קִרְוַיָּא, תִּתְּנוּן מֵעִבְרָא לְיַרְדְּנָא, וְיָת תְּלָת קִרְוַיָּא, תִּתְּנוּן בְּאַרְעָא דִּכְנָעַן:  קִרְוֵי שֵׁיזָבוּתָא, יִהְוְיָן. 


text:
לִבְנֵי יִשְׂרָאֵל, וּלְגִיּוֹרַיָּא וּלְתוֹתָבַיָּא דְּבֵינֵיהוֹן, יִהְוְיָן שֵׁית קִרְוַיָּא הָאִלֵּין, לְשֵׁיזָבָא--לְמִעְרַק לְתַמָּן, כָּל דְּיִקְטוֹל נַפְשָׁא בְּשָׁלוּ. 


text:
וְאִם בְּאַבְנָא דְּמִתְנַסְבָּא בְּיַד דְּהִיא כְּמִסַּת דִּימוּת בַּהּ מְחָהִי, וְקַטְלֵיהּ--קָטוֹלָא הוּא:  אִתְקְטָלָא יִתְקְטִיל, קָטוֹלָא. 


text:
אוֹ בְּמָן דְּאָע דְּמִתְנְסֵיב בְּיַד דְּהוּא כְּמִסַּת דִּימוּת בֵּיהּ מְחָהִי, וְקַטְלֵיהּ--קָטוֹלָא הוּא:  אִתְקְטָלָא יִתְקְטִיל, קָטוֹלָא. 


text:
גָּאֵיל דְּמָא, הוּא יִקְטוֹל יָת קָטוֹלָא:  כַּד אִתְחַיַּב לֵיהּ מִן דִּינָא, הוּא יִקְטְלִנֵּיהּ. 


text:
אוֹ בִּדְבָבוּ מְחָהִי בִּידֵיהּ, וְקַטְלֵיהּ--אִתְקְטָלָא יִתְקְטִיל מָחְיָא, קָטוֹלָא הוּא:  גָּאֵיל דְּמָא, יִקְטוֹל יָת קָטוֹלָא--כַּד אִתְחַיַּב לֵיהּ. 


text:
אוֹ בְּכָל אַבְנָא דְּהִיא כְּמִסַּת דִּימוּת בַּהּ, בְּלָא חָזֵי, וּרְמָא עֲלוֹהִי, וּמִית--וְהוּא לָא סָנֵי לֵיהּ, וְלָא תָּבַע בִּשְׁתֵּיהּ. 


text:
וִישֵׁיזְבוּן כְּנִשְׁתָּא יָת קָטוֹלָא, מִיַּד גָּאֵיל דְּמָא, וְיָתִיבוּן יָתֵיהּ כְּנִשְׁתָּא, לְקִרְיַת שֵׁיזָבוּתֵיהּ דַּעֲרַק לְתַמָּן; וְיִתֵּיב בַּהּ, עַד דִּימוּת כָּהֲנָא רַבָּא, דְּרַבִּי יָתֵיהּ, בִּמְשַׁח קֻדְשָׁא. 


text:
וְיַשְׁכַּח יָתֵיהּ, גָּאֵיל דְּמָא, מִבַּרָא, לִתְחוּם קִרְיַת שֵׁיזָבוּתֵיהּ:  וְיִקְטוֹל גָּאֵיל דְּמָא, יָת קָטוֹלָא--לֵית לֵיהּ, דַּם. 


text:
אֲרֵי בְּקִרְיַת שֵׁיזָבוּתֵיהּ יִתֵּיב, עַד דִּימוּת כָּהֲנָא רַבָּא; וּבָתַר דִּימוּת, כָּהֲנָא רַבָּא--יְתוּב קָטוֹלָא, לַאֲרַע אַחְסָנְתֵיהּ. 


text:
כָּל דְּיִקְטוֹל נַפְשָׁא--לְפֹם סָהֲדִין, יִקְטוֹל יָת קָטוֹלָא; וְסָהִיד חַד, לָא יַסְהֵיד בַּאֲנָשׁ לְמִקְטַל. 


text:
וְלָא תְּקַבְּלוּן מָמוֹן עַל אֲנָשׁ קָטוֹל, דְּהוּא חַיָּב לִמְמָת:  אֲרֵי אִתְקְטָלָא, יִתְקְטִיל. 


text:
וְלָא תְּקַבְּלוּן מָמוֹן, לְמִעְרַק לְקִרְיַת שֵׁיזָבוּתֵיהּ, לִמְתָב לְמִתַּב בְּאַרְעָא, עַד דִּימוּת כָּהֲנָא. 


text:
וְלָא תְּחַיְּבוּן יָת אַרְעָא, דְּאַתּוּן בַּהּ, אֲרֵי דְּמָא, הוּא מְחַיֵּיב יָת אַרְעָא; וּלְאַרְעָא לָא מִתְכַּפַּר, עַל דַּם זַכַּאי דְּאִתְאֲשַׁד בַּהּ, אֱלָהֵין, בְּדַם אָשְׁדֵיהּ. 


text:
וְלָא תְּסָאֲבוּן יָת אַרְעָא, דְּאַתּוּן יָתְבִין בַּהּ--דִּשְׁכִינְתִי, שָׁרְיָא בְּגַוַּהּ:  אֲרֵי, אֲנָא יְיָ--שְׁכִינְתִי שָׁרְיָא, בְּגוֹ בְּנֵי יִשְׂרָאֵל.  {פ}


text:
וּקְרִיבוּ רֵישֵׁי אֲבָהָתָא, לְזַרְעִית בְּנֵי גִּלְעָד בַּר מָכִיר בַּר מְנַשֶּׁה--מִזַּרְעֲיָת, בְּנֵי יוֹסֵף; וּמַלִּילוּ קֳדָם מֹשֶׁה, וּקְדָם רַבְרְבַיָּא--רֵישֵׁי אֲבָהָתָא, לִבְנֵי יִשְׂרָאֵל. 


text:
וַאֲמַרוּ, יָת רִבּוֹנִי פַּקֵּיד יְיָ, לְמִתַּן יָת אַרְעָא בְּאַחְסָנָא בְּעַדְבָּא, לִבְנֵי יִשְׂרָאֵל; וְרִבּוֹנִי, אִתְפַּקַּד בְּמֵימְרָא דַּייָ, לְמִתַּן יָת אַחְסָנַת צְלָפְחָד אֲחוּנָא, לִבְנָתֵיהּ. 


text:
וְיִהְוְיָן לְחַד מִבְּנֵי שִׁבְטֵי בְּנֵי יִשְׂרָאֵל, לִנְשִׁין, וְתִתְמְנַע אַחְסָנַתְהוֹן מֵאַחְסָנַת אֲבָהָתַנָא, וְתִתּוֹסַף עַל אַחְסָנַת שִׁבְטָא דְּיִהְוְיָן לְהוֹן; וּמֵעֲדַב אַחְסָנְתַנָא, יִתְמְנַע. 


text:
וְאִם יְהֵי יוֹבֵילָא, לִבְנֵי יִשְׂרָאֵל, וְתִתּוֹסַף אַחְסָנַתְהוֹן, עַל אַחְסָנַת שִׁבְטָא דְּיִהְוְיָן לְהוֹן; וּמֵאַחְסָנַת שִׁבְטָא דַּאֲבָהָתַנָא, תִּתְמְנַע אַחְסָנַתְהוֹן. 


text:
וּפַקֵּיד מֹשֶׁה יָת בְּנֵי יִשְׂרָאֵל, עַל מֵימְרָא דַּייָ לְמֵימַר:  יָאוּת שִׁבְטָא דִּבְנֵי יוֹסֵף, מְמַלְּלִין. 


text:
דֵּין פִּתְגָמָא דְּפַקֵּיד יְיָ, לִבְנָת צְלָפְחָד לְמֵימַר, לִדְתָקֵין בְּעֵינֵיהוֹן, יִהְוְיָן לִנְשִׁין:  בְּרַם, לְזַרְעִית שִׁבְטָא דַּאֲבוּהוֹן--יִהְוְיָן לִנְשִׁין. 


text:
וְלָא תַּסְחַר אַחְסָנָא לִבְנֵי יִשְׂרָאֵל, מִשִּׁבְטָא לְשִׁבְטָא:  אֲרֵי גְּבַר, בְּאַחְסָנַת שִׁבְטָא דַּאֲבָהָתוֹהִי, יִדְבְּקוּן, בְּנֵי יִשְׂרָאֵל. 


text:
וְכָל בְּרַתָּא יָרְתַת אַחְסָנָא, מִשִּׁבְטַיָּא דִּבְנֵי יִשְׂרָאֵל--לְחַד מִזַּרְעִית שִׁבְטָא דַּאֲבוּהָא, תְּהֵי לְאִתּוּ:  בְּדִיל, דְּיֵירְתוּן בְּנֵי יִשְׂרָאֵל, גְּבַר, אַחְסָנַת אֲבָהָתוֹהִי. 


text:
וְלָא תַּסְחַר אַחְסָנָא מִשִּׁבְטָא, לְשִׁבְטָא אֻחְרָנָא:  אֲרֵי גְּבַר, בְּאַחְסָנְתֵיהּ, יִדְבְּקוּן, שִׁבְטַיָּא דִּבְנֵי יִשְׂרָאֵל. 


text:
וַהֲוַאָה מַחְלָה תִּרְצָה, וְחָגְלָה וּמִלְכָּה וְנוֹעָה--בְּנָת צְלָפְחָד:  לִבְנֵי אֲחֵי אֲבוּהוֹן, לִנְשִׁין. 


text:
מִזַּרְעֲיָת בְּנֵי מְנַשֶּׁה בַּר יוֹסֵף, הֲוַאָה לִנְשִׁין; וַהֲוָת, אַחְסָנַתְהוֹן, עַל שֵׁיבַט, זַרְעִית אֲבוּהוֹן. 


text:
אִלֵּין פִּקּוֹדַיָּא וְדִינַיָּא, דְּפַקֵּיד יְיָ בִּידָא דְּמֹשֶׁה--לְוָת בְּנֵי יִשְׂרָאֵל:  בְּמֵישְׁרַיָּא דְּמוֹאָב, עַל יַרְדְּנָא דִּירִיחוֹ.  {ש}


text:
אִלֵּין פִּתְגָמַיָּא, דְּמַלֵּיל מֹשֶׁה עִם כָּל יִשְׂרָאֵל, בְּעִבְרָא, דְּיַרְדְּנָא:  אוֹכַח יָתְהוֹן עַל דְּחָבוּ בְּמַדְבְּרָא וְעַל דְּאַרְגִּיזוּ בְּמֵישְׁרָא לָקֳבֵיל יַם סוּף בְּפָארָן אִתַּפַּלוּ עַל מַנָּא, וּבַחֲצֵירוֹת אַרְגִּיזוּ עַל בִּסְרָא--וְעַל דַּעֲבַדוּ עֵיגֶל דִּדְהַב. 


text:
וַהֲוָה בְּאַרְבְּעִין שְׁנִין, בְּחַד עֲסַר יַרְחִין בְּחַד לְיַרְחָא; מַלֵּיל מֹשֶׁה, עִם בְּנֵי יִשְׂרָאֵל, כְּכֹל דְּפַקֵּיד יְיָ יָתֵיהּ, לְוָתְהוֹן. 


text:
בָּתַר דִּמְחָא, יָת סִיחוֹן מַלְכָּא אֱמוֹרָאָה, דְּיָתֵיב, בְּחֶשְׁבּוֹן--וְיָת, עוֹג מַלְכָּא דְּמַתְנַן, דְּיָתֵיב בְּעַשְׁתָּרוֹת, בְּאֶדְרֶעִי. 


text:
בְּעִבְרָא דְּיַרְדְּנָא, בְּאַרְעָא דְּמוֹאָב, שָׁרִי מֹשֶׁה, פָּרֵישׁ יָת אֻלְפַן אוֹרָיְתָא הָדָא לְמֵימַר. 


text:
יְיָ אֱלָהַנָא מַלֵּיל עִמַּנָא, בְּחוֹרֵב לְמֵימַר:  סַגִּי לְכוֹן דִּיתֵיבְתּוּן, בְּטוּרָא הָדֵין. 


text:
אִתְפְּנוּ וְטוּלוּ לְכוֹן, וְעוּלוּ לְטוּרָא דֶּאֱמוֹרָאָה וּלְכָל מְגִירוֹהִי, בְּמֵישְׁרָא בְּטוּרָא וּבְשָׁפֵילְתָּא וּבְדָרוֹמָא, וּבִסְפַר יַמָּא--אֲרַע כְּנַעֲנָאָה וְלִבְנָן, עַד נַהְרָא רַבָּא נַהְרָא פְּרָת. 


text:
חֲזוֹ דִּיהַבִית קֳדָמֵיכוֹן, יָת אַרְעָא; עוּלוּ, וְאַחְסִינוּ יָת אַרְעָא, דְּקַיֵּים יְיָ לַאֲבָהָתְכוֹן לְאַבְרָהָם לְיִצְחָק וּלְיַעֲקוֹב לְמִתַּן לְהוֹן, וְלִבְנֵיהוֹן בָּתְרֵיהוֹן. 


text:
וַאֲמַרִית לְכוֹן, בְּעִדָּנָא הַהוּא לְמֵימַר:  לֵית אֲנָא יָכֵיל בִּלְחוֹדַי, לְסוֹבָרָא יָתְכוֹן. 


text:
יְיָ אֱלָהָא דַּאֲבָהָתְכוֹן, יוֹסֵיף עֲלֵיכוֹן כְּוָתְכוֹן--אֶלֶף זִמְנִין; וִיבָרֵיךְ יָתְכוֹן, כְּמָא דְּמַלֵּיל לְכוֹן. 


text:
הַבוּ לְכוֹן גֻּבְרִין חַכִּימִין וְסֻכְלְתָנִין, וּמַדְּעָן--לְשִׁבְטֵיכוֹן; וַאֲמַנֵּינוּן, רֵישִׁין עֲלֵיכוֹן. 


text:
וּדְבַרִית יָת רֵישֵׁי שִׁבְטֵיכוֹן, גֻּבְרִין חַכִּימִין וּמַדְּעָן, וּמַנִּיתִי יָתְהוֹן רֵישִׁין, עֲלֵיכוֹן:  רַבָּנֵי אַלְפֵי וְרַבָּנֵי מָאוָתָא, וְרַבָּנֵי חַמְשִׁין וְרַבָּנֵי עֲסוֹרְיָתָא, וְסָרְכִין, לְשִׁבְטֵיכוֹן. 


text:
וּפַקֵּידִית, יָת דַּיָּנֵיכוֹן, בְּעִדָּנָא הַהוּא, לְמֵימַר:  שְׁמַעוּ בֵּין אֲחֵיכוֹן וּתְדִינוּן קֻשְׁטָא, בֵּין גֻּבְרָא וּבֵין אֲחוּהִי וּבֵין גִּיּוֹרֵיהּ. 


text:
לָא תִּשְׁתְּמוֹדְעוּן אַפֵּי בְּדִינָא, מִלֵּי זְעֵירָא כְּרַבָּא תִּשְׁמְעוּן--לָא תִּדְחֲלוּן מִן קֳדָם גֻּבְרָא, אֲרֵי דִּינָא דַּייָ הוּא; וּפִתְגָמָא דְּיִקְשֵׁי מִנְּכוֹן, תְּקָרְבוּן לְוָתִי וְאֶשְׁמְעִנֵּיהּ. 


text:
וּנְטַלְנָא מֵחוֹרֵב, וְהַלֵּיכְנָא יָת כָּל מַדְבְּרָא רַבָּא וּדְחִילָא הַהוּא דַּחֲזֵיתוֹן אוֹרַח טוּרָא דֶּאֱמוֹרָאָה, כְּמָא דְּפַקֵּיד יְיָ אֱלָהַנָא, יָתַנָא; וַאֲתֵינָא, עַד רְקַם גֵּיאָה. 


text:
חֲזִי דִּיהַב יְיָ אֱלָהָךְ, קֳדָמָךְ--יָת אַרְעָא:  סַק אַחְסֵין, כְּמָא דְּמַלֵּיל יְיָ אֱלָהָא דַּאֲבָהָתָךְ לָךְ--לָא תִּדְחַל, וְלָא תִּתְּבַר. 


text:
וּקְרֵיבְתּוּן לְוָתִי, כֻּלְּכוֹן, וַאֲמַרְתּוּן נִשְׁלַח גֻּבְרִין קֳדָמַנָא, וִיאַלְּלוּן לַנָא יָת אַרְעָא; וְיָתִיבוּן יָתַנָא, פִּתְגָמָא--יָת אוֹרְחָא דְּנִסַּק בַּהּ, וְיָת קִרְוַיָּא דְּנֵיעוֹל לְהוֹן. 


text:
וּשְׁפַר בְּעֵינַי, פִּתְגָמָא; וּדְבַרִית מִנְּכוֹן תְּרֵי עֲסַר גֻּבְרִין, גֻּבְרָא חַד לְשִׁבְטָא. 


text:
וּנְסִיבוּ בְּיַדְהוֹן מֵאִבָּא דְּאַרְעָא, וַאֲחִיתוּ לַנָא; וַאֲתִיבוּ יָתַנָא פִּתְגָמָא, וַאֲמַרוּ, טָבָא אַרְעָא, דַּייָ אֱלָהַנָא יָהֵיב לַנָא. 


text:
וְאִתְרָעַמְתּוּן בְּמַשְׁכְּנֵיכוֹן, וַאֲמַרְתּוּן, בִּדְסָנֵי יְיָ יָתַנָא, אַפְּקַנָא מֵאַרְעָא דְּמִצְרָיִם--לְמִמְסַר יָתַנָא בִּידָא דֶּאֱמוֹרָאָה, לְשֵׁיצָיוּתַנָא. 


text:
לְאָן אֲנַחְנָא סָלְקִין, אֲחַנָא תְּבַרוּ יָת לִבַּנָא לְמֵימַר עַם רַב וְתַקִּיף מִנַּנָא, קִרְוִין רַבְרְבָן וּכְּרִיכָן, עַד צֵית שְׁמַיָּא; וְאַף בְּנֵי גִּבָּרָא, חֲזֵינָא תַּמָּן. 


text:
יְיָ אֱלָהֲכוֹן דִּמְדַבַּר קֳדָמֵיכוֹן, מֵימְרֵיהּ יְגִיחַ לְכוֹן:  כְּכֹל דַּעֲבַד עִמְּכוֹן, בְּמִצְרַיִם--לְעֵינֵיכוֹן. 


text:
וּבְמַדְבְּרָא, דַּחֲזֵיתָא, דְּסוֹבְרָךְ יְיָ אֱלָהָךְ, כְּמָא דִּמְסוֹבַר גֻּבְרָא יָת בְּרֵיהּ--בְּכָל אוֹרְחָא דְּהַלֵּיכְתּוּן, עַד מֵיתֵיכוֹן עַד אַתְרָא הָדֵין. 


text:
דִּמְדַבַּר קֳדָמֵיכוֹן בְּאוֹרְחָא, לְאַתְקָנָא לְכוֹן אֲתַר בֵּית מִשְׁרֵי--לְאַשְׁרָיוּתְכוֹן:  בְּעַמּוּדָא דְּאִישָׁתָא בְּלֵילְיָא, לְאַחְזָיוּתְכוֹן בְּאוֹרְחָא דִּתְהָכוּן בַּהּ, וּבְעַמּוּדָא דַּעֲנָנָא, בִּימָמָא. 


text:
אִם יִחְזֵי גְּבַר בְּגֻבְרַיָּא הָאִלֵּין, דָּרָא בִּישָׁא הָדֵין--יָת, אַרְעָא טָבְתָא, דְּקַיֵּימִית, לְמִתַּן לַאֲבָהָתְכוֹן. 


text:
אֱלָהֵין כָּלֵב בַּר יְפֻנֶּה, הוּא יִחְזֵינַהּ, וְלֵיהּ אֶתֵּין יָת אַרְעָא דִּדְרַךְ בַּהּ, וְלִבְנוֹהִי--חֲלָף, דְּאַשְׁלֵים בָּתַר דַּחְלְתָא דַּייָ. 


text:
יְהוֹשׁוּעַ בַּר נוּן דְּקָאֵים קֳדָמָךְ, הוּא יֵיעוֹל לְתַמָּן; יָתֵיהּ תַּקֵּיף, אֲרֵי הוּא יַחְסְנִנַּהּ לְיִשְׂרָאֵל. 


text:
וְטַפְלְכוֹן דַּאֲמַרְתּוּן לְבִזָּא יְהוֹן, וּבְנֵיכוֹן דְּלָא יְדַעוּ יוֹמָא דֵּין טָב וּבִישׁ--אִנּוּן, יֵיעֲלוּן לְתַמָּן; וּלְהוֹן אֶתְּנִנַּהּ, וְאִנּוּן יֵירְתוּנַּהּ. 


text:
וַאֲתֵיבְתּוּן וַאֲמַרְתּוּן לִי, חַבְנָא קֳדָם יְיָ--אֲנַחְנָא נִסַּק וּנְגִיחַ קְרָב, כְּכֹל דְּפַקְּדַנָא יְיָ אֱלָהַנָא; וְזָרֵיזְתּוּן, גְּבַר יָת מָנֵי קְרָבֵיהּ, וְשָׁרִיתוּן, לְמִסַּק לְטוּרָא. 


text:
וַאֲמַר יְיָ לִי, אֵימַר לְהוֹן לָא תִּסְּקוּן וְלָא תְּגִיחוּן קְרָב--אֲרֵי לֵית שְׁכִינְתִי, בֵּינֵיכוֹן; וְלָא, תִּתַּבְרוּן, קֳדָם, בַּעֲלֵי דְּבָבֵיכוֹן. 


text:
וּמַלֵּילִית עִמְּכוֹן, וְלָא קַבֵּילְתּוּן; וְסָרֵיבְתּוּן עַל מֵימְרָא דַּייָ, וְאַרְשַׁעְתּוּן וּסְלֵיקְתּוּן לְטוּרָא. 


text:
וּנְפַק אֱמוֹרָאָה דְּיָתֵיב בְּטוּרָא הַהוּא, לְקַדָּמוּתְכוֹן, וּרְדַפוּ יָתְכוֹן, כְּמָא דְּנָתְזָן דַּבְרַיָתָא; וּטְרַדוּ יָתְכוֹן בְּשֵׂעִיר, עַד חָרְמָה. 


text:
וְאִתְפְּנִינָא וּנְטַלְנָא לְמַדְבְּרָא, אוֹרַח יַמָּא דְּסוּף, כְּמָא דְּמַלֵּיל יְיָ, עִמִּי; וְאַקֵּיפְנָא יָת טוּרָא דְּשֵׂעִיר, יוֹמִין סַגִּיאִין.  {ס}


text:
וְיָת עַמָּא, פַּקֵּיד לְמֵימַר, אַתּוּן עָבְרִין בִּתְחוּם אֲחֵיכוֹן בְּנֵי עֵשָׂו, דְּיָתְבִין בְּשֵׂעִיר; וְיִדְחֲלוּן מִנְּכוֹן, וְתִסְתַּמְרוּן לַחְדָּא. 


text:
לָא תִּתְגָּרַן בְּהוֹן--אֲרֵי לָא אֶתֵּין לְכוֹן מֵאֲרַעְהוֹן, עַד מִדְרַךְ פַּרְסַת רְגַל:  אֲרֵי יְרֻתָּא לְעֵשָׂו, יְהַבִית יָת טוּרָא דְּשֵׂעִיר. 


text:
עֲבוּרָא תִּזְבְּנוּן מִנְּהוֹן בְּכַסְפָּא, וְתֵיכְלוּן; וְאַף מַיָּא תִּזְבְּנוּן מִנְּהוֹן, בְּכַסְפָּא--וְתִשְׁתּוֹן. 


text:
אֲרֵי יְיָ אֱלָהָךְ בָּרְכָךְ, בְּכֹל עוּבָדֵי יְדָךְ--סוֹפֵיק לָךְ צֻרְכָּךְ בִּמְהָכָךְ, יָת מַדְבְּרָא רַבָּא הָדֵין:  דְּנָן אַרְבְּעִין שְׁנִין, מֵימְרָא דַּייָ אֱלָהָךְ בְּסַעֲדָךְ--לָא חֲסַרְתָּא, מִדָּעַם. 


text:
וַעֲבַרְנָא מִלְּוָת אֲחַנָא בְּנֵי עֵשָׂו, דְּיָתְבִין בְּשֵׂעִיר, מֵאוֹרַח מֵישְׁרָא, מֵאֵילַת וּמֵעֶצְיוֹן גָּבֶר;  {ס}  וְאִתְפְּנִינָא, וַעֲבַרְנָא, אוֹרַח, מַדְבְּרָא דְּמוֹאָב. 


text:
וַאֲמַר יְיָ לִי, לָא תְּצוּר עַל מוֹאֲבָאֵי, וְלָא תִּתְגָּרֵי לְמֶעֱבַד עִמְּהוֹן, קְרָב:  אֲרֵי לָא אֶתֵּין לָךְ מֵאַרְעֲהוֹן, יְרֻתָּא--אֲרֵי לִבְנֵי לוֹט, יְהַבִית יָת לְחָיַת יְרֻתָּא. 


text:
וּבְשֵׂעִיר יְתִיבוּ חוֹרָאֵי, מִלְּקַדְמִין, וּבְנֵי עֵשָׂו תָּרִיכוּנוּן וְשֵׁיצִיאוּנוּן מִן קֳדָמֵיהוֹן, וִיתִיבוּ בַּאֲתַרְהוֹן:  כְּמָא דַּעֲבַד יִשְׂרָאֵל, לַאֲרַע יְרֻתְּתֵיהּ, דִּיהַב יְיָ, לְהוֹן. 


text:
וְיוֹמַיָּא דְּהַלֵּיכְנָא מֵרְקַם גֵּיאָה, עַד דַּעֲבַרְנָא יָת נַחְלָא דְּזֶרֶד, תְּלָתִין וְתַמְנֵי, שְׁנִין--עַד דְּסָף כָּל דָּרָא גֻּבְרֵי מְגִיחֵי קְרָבָא, מִגּוֹ מַשְׁרִיתָא, כְּמָא דְּקַיֵּים יְיָ, לְהוֹן. 


text:
וְתִתְקָרַב, לָקֳבֵיל בְּנֵי עַמּוֹן--לָא תְּצוּר עֲלֵיהוֹן, וְלָא תִּתְגָּרֵי לְמֶעֱבַד עִמְּהוֹן קְרָב:  אֲרֵי לָא אֶתֵּין מֵאֲרַע בְּנֵי עַמּוֹן לָךְ, יְרֻתָּא--אֲרֵי לִבְנֵי לוֹט, יְהַבְתַּהּ יְרֻתָּא. 


text:
אֲרַע גִּבָּרַיָּא מִתְחַשְּׁבָא, אַף הִיא:  גִּבָּרִין יְתִיבוּ בַּהּ, מִלְּקַדְמִין, וְעַמּוֹנָאֵי, קָרַן לְהוֹן חַשְׁבָּנֵי. 


text:
עַם רַב וְסַגִּי וְתַקִּיף, כְּגִבָּרַיָּא; וְשֵׁיצִינוּן יְיָ מִן קֳדָמֵיהוֹן, וְתָרִיכוּנוּן וִיתִיבוּ בַּאֲתַרְהוֹן. 


text:
כְּמָא דַּעֲבַד לִבְנֵי עֵשָׂו, דְּיָתְבִין בְּשֵׂעִיר--דְּשֵׁיצִי יָת חוֹרָאֵי, מִן קֳדָמֵיהוֹן, וְתָרִיכוּנוּן וִיתִיבוּ בַּאֲתַרְהוֹן, עַד יוֹמָא הָדֵין. 


text:
וְעַוָּאֵי דְּיָתְבִין בִּרְפִיחַ, עַד עַזָּה--קְפֻטְקָאֵי דִּנְפַקוּ מִקְּפֻטְקְיָא, שֵׁיצִיאוּנוּן וִיתִיבוּ בַּאֲתַרְהוֹן. 


text:
קוּמוּ טוּלוּ, וְעֵיבַרוּ יָת נַחְלָא דְּאַרְנוֹן--חֲזִי דִּמְסַרִית בִּידָךְ יָת סִיחוֹן מַלְכָּא דְּחֶשְׁבּוֹן אֱמוֹרָאָה וְיָת אַרְעֵיהּ, שָׁרִי לְתָרָכוּתֵיהּ; וְתִתְגְּרֵי לְמֶעֱבַד עִמֵּיהּ, קְרָב. 


text:
יוֹמָא הָדֵין, אֲשָׁרֵי לְמִתַּן זֵיעֲתָךְ וְדַחְלְתָךְ, עַל אַפֵּי עַמְמַיָּא, דִּתְחוֹת כָּל שְׁמַיָּא--דְּיִשְׁמְעוּן שִׁמְעָךְ, וִיזוּעוּן וְיִתַּבְרוּן מִן קֳדָמָךְ. 


text:
וּשְׁלַחִית אִזְגַּדִּין מִמִּדְבַּר קְדֵימוֹת, לְוָת סִיחוֹן מַלְכָּא דְּחֶשְׁבּוֹן, פִּתְגָמֵי שְׁלָמָא, לְמֵימַר. 


text:
עֲבוּרָא בְּכַסְפָּא תְּזַבֵּין לִי וְאֵיכוֹל, וּמַיָּא בְּכַסְפָּא תִּתֵּין לִי וְאֶשְׁתֵּי; לְחוֹד, אֶעְבַּר בְּרַגְלָי. 


text:
כְּמָא דַּעֲבַדוּ לִי בְּנֵי עֵשָׂו, דְּיָתְבִין בְּשֵׂעִיר, וּמוֹאֲבָאֵי, דְּיָתְבִין בִּלְחָיַת--עַד דְּאֶעְבַּר, יָת יַרְדְּנָא, לְאַרְעָא, דַּייָ אֱלָהַנָא יָהֵיב לַנָא. 


text:
וְלָא אֲבָא, סִיחוֹן מַלְכָּא דְּחֶשְׁבּוֹן, לְמִשְׁבְּקַנָא לְמִעְבַּר, בִּתְחוּמֵיהּ:  אֲרֵי אַקְשִׁי יְיָ אֱלָהָךְ יָת רוּחֵיהּ, וְתַקֵּיף יָת לִבֵּיהּ, בְּדִיל לְמִמְסְרֵיהּ בִּידָךְ, כְּיוֹמָא הָדֵין.  {ס}


text:
וַאֲמַר יְיָ, לִי, חֲזִי דְּשָׁרִיתִי לְמִמְסַר קֳדָמָךְ, יָת סִיחוֹן וְיָת אַרְעֵיהּ; שָׁרִי לְתָרָכוּתֵיהּ, לְמֵירַת יָת אַרְעֵיהּ. 


text:
וּכְבַשְׁנָא יָת כָּל קִרְווֹהִי, בְּעִדָּנָא הַהוּא, וְגַּמַּרְנָא יָת כָּל קִרְוַיָּא גֻּבְרַיָּא, וּנְשַׁיָּא וְטַפְלָא:  לָא אַשְׁאַרְנָא, מְשֵׁיזֵיב. 


text:
מֵעֲרוֹעֵר דְּעַל כֵּיף נַחְלָא דְּאַרְנוֹן וְקַרְתָּא דִּבְנַחְלָא, וְעַד גִּלְעָד, לָא הֲוָת קַרְתָּא, דִּתְקֵיפַת מִנַּנָא:  יָת כּוֹלָא, מְסַר יְיָ אֱלָהַנָא קֳדָמַנָא. 


text:
לְחוֹד לַאֲרַע בְּנֵי עַמּוֹן, לָא קָרֵיבְתָּא:  כָּל כֵּיף נְחַל יֻבְקָא, וְקִרְוֵי טוּרָא, וְכֹל דְּפַקֵּיד, יְיָ אֱלָהַנָא. 


text:
וְאִתְפְּנִינָא וּסְלֵיקְנָא, לְאוֹרַח מַתְנַן; וּנְפַק עוֹג מַלְכָּא דְּמַתְנַן לְקַדָּמוּתַנָא הוּא וְכָל עַמֵּיהּ, לְאָגָחָא קְרָבָא--לְאֶדְרֶעִי. 


text:
וַאֲמַר יְיָ לִי, לָא תִּדְחַל מִנֵּיהּ--אֲרֵי בִּידָךְ מְסַרִית יָתֵיהּ וְיָת כָּל עַמֵּיהּ, וְיָת אַרְעֵיהּ; וְתַעֲבֵיד לֵיהּ--כְּמָא דַּעֲבַדְתָּא לְסִיחוֹן מַלְכָּא אֱמוֹרָאָה, דְּיָתֵיב בְּחֶשְׁבּוֹן. 


text:
וּמְסַר יְיָ אֱלָהַנָא בִּידַנָא, אַף יָת עוֹג מַלְכָּא דְּמַתְנַן--וְיָת כָּל עַמֵּיהּ; וּמְחֵינָהִי, עַד דְּלָא אִשְׁתְּאַר לֵיהּ מְשֵׁיזֵיב. 


text:
וּכְבַשְׁנָא יָת כָּל קִרְווֹהִי, בְּעִדָּנָא הַהוּא--לָא הֲוָת קַרְתָּא, דְּלָא נְסֵיבְנָא מִנְּהוֹן:  שִׁתִּין קִרְוִין כָּל בֵּית פֶּלֶךְ טְרָכוֹנָא, מַלְכוּתֵיהּ דְּעוֹג בְּמַתְנַן. 


text:
כָּל אִלֵּין קִרְוִין כְּרִיכָן, מַקְּפָן שׁוּר רָם--דִּילְהוֹן דַּשִּׁין וְעָבְרִין:  בָּר מִקִּרְוֵי פַּצְחַיָּא, דְּסַגִּיאָן לַחְדָּא. 


text:
וְגַּמַּרְנָא יָתְהוֹן--כְּמָא דַּעֲבַדְנָא, לְסִיחוֹן מַלְכָּא דְּחֶשְׁבּוֹן:  גַּמַּרְנָא כָּל קִרְוַיָּא גֻּבְרַיָּא, נְשַׁיָּא וְטַפְלָא. 


text:
וּנְסֵיבְנָא בְּעִדָּנָא הַהוּא, יָת אַרְעָא, מִיַּד תְּרֵין מַלְכֵי אֱמוֹרָאָה, דִּבְעִבְרָא דְּיַרְדְּנָא--מִנַּחְלָא דְּאַרְנוֹן, עַד טוּרָא דְּחֶרְמוֹן. 


text:
כֹּל קִרְוֵי מֵישְׁרָא, וְכָל גִּלְעָד וְכָל מַתְנַן, עַד סַלְכָה, וְאֶדְרֶעִי--קִרְוֵי מַלְכוּתֵיהּ דְּעוֹג, בְּמַתְנַן. 


text:
אֲרֵי לְחוֹד עוֹג מַלְכָּא דְּמַתְנַן, אִשְׁתְּאַר מִשְּׁאָר גִּבָּרַיָּא--הָא עַרְסֵיהּ עַרְסָא דְּבַרְזְלָא, הֲלָא הִיא בְּרַבַּת בְּנֵי עַמּוֹן:  תְּשַׁע אַמִּין אֻרְכַּהּ, וְאַרְבַּע אַמִּין פֻּתְיַהּ--בְּאַמַּת מְלַךְ. 


text:
וְיָת אַרְעָא הָדָא יְרֵיתְנָא, בְּעִדָּנָא הַהוּא; מֵעֲרוֹעֵר דְּעַל נַחְלָא דְּאַרְנוֹן, וּפַלְגוּת טוּרָא דְּגִלְעָד וְקִרְווֹהִי--יְהַבִית, לְשֵׁיבַט רְאוּבֵן וּלְשֵׁיבַט גָּד. 


text:
וּשְׁאָר גִּלְעָד וְכָל מַתְנַן, מַלְכוּתֵיהּ דְּעוֹג--יְהַבִית, לְפַלְגוּת שִׁבְטָא דִּמְנַשֶּׁה:  כֹּל בֵּית פֶּלֶךְ טְרָכוֹנָא לְכָל מַתְנַן, הַהוּא מִתְקְרֵי אֲרַע גִּבָּרַיָּא. 


text:
יָאִיר בַּר מְנַשֶּׁה, נְסֵיב יָת כָּל בֵּית פֶּלֶךְ טְרָכוֹנָא, עַד תְּחוּם גְּשׁוּרָאָה, וַאֲפֵיקֵירוֹס; וּקְרָא יָתְהוֹן עַל שְׁמֵיהּ יָת מַתְנַן כַּפְרָנֵי יָאִיר, עַד יוֹמָא הָדֵין. 


text:
וּלְשֵׁיבַט רְאוּבֵן וּלְשֵׁיבַט גָּד יְהַבִית מִן גִּלְעָד, וְעַד נַחְלָא דְּאַרְנוֹן, גּוֹ נַחְלָא, וּתְחוּמֵיהּ--וְעַד יֻבְקָא דְּנַחְלָא, תְּחוּמָא דִּבְנֵי עַמּוֹן. 


text:
וּמֵישְׁרָא, וְיַרְדְּנָא וּתְחוּמֵיהּ--מִגִּנֵּיסַר, וְעַד יַמָּא דְּמֵישְׁרָא יַמָּא דְּמִלְחָא, תְּחוֹת מַשְׁפַּךְ מֵירָמְתָא, מַדְנְחָא. 


text:
וּפַקֵּידִית יָתְכוֹן, בְּעִדָּנָא הַהוּא לְמֵימַר:  יְיָ אֱלָהֲכוֹן, יְהַב לְכוֹן יָת אַרְעָא הָדָא לְמֵירְתַהּ--מְזָרְזִין תִּעְבְּרוּן קֳדָם אֲחֵיכוֹן בְּנֵי יִשְׂרָאֵל, כָּל מְזָרַז חֵילָא. 


text:
לְחוֹד נְשֵׁיכוֹן וְטַפְלְכוֹן, וְבְעִירְכוֹן, יָדַעְנָא, אֲרֵי בְּעִיר סַגִּי לְכוֹן--יִתְּבוּן, בְּקִרְוֵיכוֹן, דִּיהַבִית, לְכוֹן. 


text:
עַד דִּינִיחַ יְיָ לַאֲחֵיכוֹן, כְּוָתְכוֹן, וְיֵירְתוּן אַף אִנּוּן, יָת אַרְעָא דַּייָ אֱלָהֲכוֹן יָהֵיב לְהוֹן בְּעִבְרָא דְּיַרְדְּנָא; וּתְתוּבוּן, גְּבַר לִירֻתְּתֵיהּ, דִּיהַבִית, לְכוֹן. 


text:
וְיָת יְהוֹשׁוּעַ פַּקֵּידִית, בְּעִדָּנָא הַהוּא לְמֵימַר:  עֵינָךְ חֲזָאָה, יָת כָּל דַּעֲבַד יְיָ אֱלָהֲכוֹן לִתְרֵין מַלְכַיָּא הָאִלֵּין--כֵּין יַעֲבֵיד יְיָ לְכָל מַלְכְוָתָא, דְּאַתְּ עָבַר לְתַמָּן. 


text:
יְיָ אֱלֹהִים, אַתְּ שָׁרִיתָא לְאַחְזָאָה יָת עַבְדָּךְ, יָת רְבוּתָךְ, וְיָת יְדָךְ תַּקִּיפְתָא--דְּאַתְּ הוּא אֱלָהָא דִּשְׁכִינְתָךְ בִּשְׁמַיָּא מִלְּעֵילָא וְשַׁלִּיט בְּאַרְעָא, לֵית דְּיַעֲבֵיד כְּעוּבָדָךְ וּכְגִבָּרְוָתָךְ. 


text:
אֶעְבַּר כְּעַן, וְאֶחְזֵי יָת אַרְעָא טָבְתָא--דִּבְעִבְרָא דְּיַרְדְּנָא:  טוּרָא טָבָא הָדֵין, וּבֵית מַקְדְּשָׁא. 


text:
וַהֲוָה רְגַז מִן קֳדָם יְיָ עֲלַי בְּדִילְכוֹן, וְלָא קַבֵּיל מִנִּי; וַאֲמַר יְיָ לִי, סַגִּי לָךְ--לָא תּוֹסֵיף לְמַלָּלָא קֳדָמַי עוֹד, בְּפִתְגָמָא הָדֵין. 


text:
סַק לְרֵישׁ רָמְתָא, וּזְקַף עֵינָךְ לְמַעְרְבָא וּלְצִפּוּנא וּלְדָרוֹמָא וּלְמַדְנְחָא--וַחְזִי בְּעֵינָךְ:  אֲרֵי לָא תִּעְבַּר, יָת יַרְדְּנָא הָדֵין. 


text:
וּפַקֵּיד יָת יְהוֹשׁוּעַ, וְתַקֵּיפְהִי וְעַלֵּימְהִי:  אֲרֵי הוּא יִעְבַּר, קֳדָם עַמָּא הָדֵין, וְהוּא יַחְסֵין יָתְהוֹן, יָת אַרְעָא דְּתִחְזֵי. 


text:
וּכְעַן יִשְׂרָאֵל, שְׁמַע לִקְיָמַיָּא וּלְדִינַיָּא, דַּאֲנָא מַלֵּיף יָתְכוֹן, לְמֶעֱבַד--בְּדִיל דְּתֵיחוֹן, וְתֵיעֲלוּן וְתֵירְתוּן יָת אַרְעָא, דַּייָ אֱלָהָא דַּאֲבָהָתְכוֹן, יָהֵיב לְכוֹן. 


text:
לָא תֵּיסְפוּן, עַל פִּתְגָמָא דַּאֲנָא מְפַקֵּיד יָתְכוֹן, וְלָא תִּמְנְעוּן, מִנֵּיהּ--לְמִטַּר, יָת פִּקּוֹדַיָּא דַּייָ אֱלָהֲכוֹן, דַּאֲנָא, מְפַקֵּיד יָתְכוֹן. 


text:
עֵינֵיכוֹן, חֲזַאָה, יָת דַּעֲבַד יְיָ, בְּפָלְחֵי בַּעְלָא פְּעוֹר:  אֲרֵי כָּל גֻּבְרָא, דְּהַלֵּיךְ בָּתַר בַּעְלָא פְּעוֹר--שֵׁיצְיֵיהּ יְיָ אֱלָהָךְ, מִבֵּינָךְ. 


text:
וְאַתּוּן, דְּאִדְּבֵיקְתּוּן, בְּדַחְלְתָא דַּייָ, אֱלָהֲכוֹן--קַיָּמִין כֻּלְּכוֹן, יוֹמָא דֵּין. 


text:
חֲזוֹ דְּאַלֵּיפִית יָתְכוֹן, קְיָמִין וְדִינִין, כְּמָא דְּפַקְּדַנִי, יְיָ אֱלָהִי:  לְמֶעֱבַד כֵּין--בְּגוֹ אַרְעָא, דְּאַתּוּן עָלִין לְתַמָּן לְמֵירְתַהּ. 


text:
וְתִטְּרוּן, וְתַעְבְּדוּן--אֲרֵי הִיא חָכְמַתְכוֹן וְסֻכְלְתָנוּתְכוֹן, לְעֵינֵי עַמְמַיָּא:  דְּיִשְׁמְעוּן, יָת כָּל קְיָמַיָּא הָאִלֵּין, וְיֵימְרוּן לְחוֹד עַם חַכִּים וְסֻכְלְתָן, עַמָּא רַבָּא הָדֵין. 


text:
אֲרֵי מַאן עַם רַב, דְּלֵיהּ אֱלָהּ קָרִיב לֵיהּ לְקַבָּלָא צְלוֹתֵיהּ בְּעִדָּן עָקְתֵיהּ, כַּייָ אֱלָהַנָא, בְּכָל עִדָּן דַּאֲנַחְנָא מְצַלַּן קֳדָמוֹהִי. 


text:
וּמַאן עַם רַב, דְּלֵיהּ קְיָמִין וְדִינִין קַשִּׁיטִין, כְּכֹל אוֹרָיְתָא הָדָא, דַּאֲנָא יָהֵיב קֳדָמֵיכוֹן יוֹמָא דֵּין. 


text:
לְחוֹד אִסְתְּמַר לָךְ וְטַר נַפְשָׁךְ לַחְדָּא, דִּלְמָא תִּתְנְשֵׁי יָת פִּתְגָמַיָּא דַּחֲזַאָה עֵינָךְ וְדִלְמָא יִעְדּוֹן מִלִּבָּךְ, כֹּל, יוֹמֵי חַיָּךְ; וּתְהוֹדְעִנּוּן לִבְנָךְ, וְלִבְנֵי בְּנָךְ. 


text:
יוֹמָא, דְּקַמְתָּא קֳדָם יְיָ אֱלָהָךְ בְּחוֹרֵב, כַּד אֲמַר יְיָ לִי כְּנוֹשׁ קֳדָמַי יָת עַמָּא, וְאַשְׁמְעִנּוּן יָת פִּתְגָמָי:  דְּיֵילְפוּן לְמִדְחַל קֳדָמַי, כָּל יוֹמַיָּא דְּאִנּוּן קַיָּמִין עַל אַרְעָא, וְיָת בְּנֵיהוֹן, יַלְּפוּן. 


text:
וּקְרֵיבְתּוּן וְקַמְתּוּן, בְּשִׁפּוֹלֵי טוּרָא; וְטוּרָא בָּעֵר בְּאִישָׁתָא, עַד צֵית שְׁמַיָּא--חֲשׁוֹכָא, עֲנָנָא וַאֲמִטְּתָא. 


text:
וּמַלֵּיל יְיָ עִמְּכוֹן, מִגּוֹ אִישָׁתָא:  קָל פִּתְגָמִין אַתּוּן שָׁמְעִין, וּדְמוּ לֵיתֵיכוֹן חָזַן אֱלָהֵין קָלָא. 


text:
וְחַוִּי לְכוֹן יָת קְיָמֵיהּ, דְּפַקֵּיד יָתְכוֹן לְמֶעֱבַד--עַסְרָא, פִּתְגָמִין; וּכְתַבִנּוּן, עַל תְּרֵין לוּחֵי אַבְנַיָּא. 


text:
וְיָתִי פַּקֵּיד יְיָ, בְּעִדָּנָא הַהוּא, לְאַלָּפָא יָתְכוֹן, קְיָמִין וְדִינִין:  לְמֶעֱבַדְכוֹן יָתְהוֹן--בְּאַרְעָא, דְּאַתּוּן עָבְרִין לְתַמָּן לְמֵירְתַהּ. 


text:
וְתִסְתַּמְרוּן לַחְדָּא, לְנַפְשָׁתְכוֹן:  אֲרֵי לָא חֲזֵיתוֹן, כָּל דְּמוּ, בְּיוֹמָא דְּמַלֵּיל יְיָ עִמְּכוֹן בְּחוֹרֵב, מִגּוֹ אִישָׁתָא. 


text:
דִּלְמָא תְּחַבְּלוּן--וְתַעְבְּדוּן לְכוֹן צֵילַם, דְּמוּת כָּל צוּרָא:  דְּמוּת דְּכַר, אוֹ נֻקְבָּא. 


text:
דְּמוּת, כָּל בְּעִירָא דִּבְאַרְעָא; דְּמוּת כָּל צִפַּר גַּפָּא, דְּפָרַח בְּאַוֵּיר רְקִיעַ שְׁמַיָּא. 


text:
וְדִלְמָא תִּזְקוֹף עֵינָךְ לִשְׁמַיָּא, וְתִחְזֵי יָת שִׁמְשָׁא וְיָת סֵיהֲרָא וְיָת כּוֹכְבַיָּא כֹּל חֵילֵי שְׁמַיָּא, וְתִטְעֵי וְתִסְגּוֹד לְהוֹן, וְתִפְלְחִנִּין--דְּזָמֵין יְיָ אֱלָהָךְ, יָתְהוֹן, לְכֹל עַמְמַיָּא, תְּחוֹת כָּל שְׁמַיָּא. 


text:
וְיָתְכוֹן קָרֵיב יְיָ לְדַחְלְתֵיהּ, וְאַפֵּיק יָתְכוֹן מִכּוּרָא דְּבַרְזְלָא מִמִּצְרָיִם, לְמִהְוֵי לֵיהּ לְעַם אַחְסָנָא, כְּיוֹמָא הָדֵין. 


text:
וּמִן קֳדָם יְיָ הֲוָה רְגַז עֲלַי, עַל פִּתְגָמֵיכוֹן; וְקַיֵּים, בְּדִיל דְּלָא לְמִעְבְּרִי יָת יַרְדְּנָא, וּבְדִיל דְּלָא לְמֵיעַל לְאַרְעָא טָבְתָא, דַּייָ אֱלָהָךְ יָהֵיב לָךְ אַחְסָנָא. 


text:
אֲרֵי אֲנָא מָאִית בְּאַרְעָא הָדָא, לֵית אֲנָא עָבַר יָת יַרְדְּנָא; וְאַתּוּן, עָבְרִין, וְתֵירְתוּן, יָת אַרְעָא טָבְתָא הָדָא. 


text:
אִסְתְּמַרוּ לְכוֹן, דִּלְמָא תִּתְנְשׁוּן יָת קְיָמָא דַּייָ אֱלָהֲכוֹן, דִּגְזַר, עִמְּכוֹן; וְתַעְבְּדוּן לְכוֹן צֵילַם דְּמוּת כּוֹלָא, דְּפַקְּדָךְ יְיָ אֱלָהָךְ. 


text:
אֲרֵי תֵּילְדוּן בְּנִין וּבְנֵי בְּנִין, וְתִתְעַתְּקוּן בְּאַרְעָא; וּתְחַבְּלוּן, וְתַעְבְּדוּן צֵילַם דְּמוּת כּוֹלָא, וְתַעְבְּדוּן דְּבִישׁ קֳדָם יְיָ אֱלָהָךְ, לְאַרְגָּזָא קֳדָמוֹהִי. 


text:
אַסְהֵידִית בְּכוֹן יוֹמָא דֵּין יָת שְׁמַיָּא וְיָת אַרְעָא, אֲרֵי מֵיבָד תֵּיבְדוּן בִּפְרִיעַ, מֵעַל אַרְעָא, דְּאַתּוּן עָבְרִין יָת יַרְדְּנָא לְתַמָּן לְמֵירְתַהּ:  לָא תֵּירְכוּן יוֹמִין עֲלַהּ, אֲרֵי אִשְׁתֵּיצָאָה תִּשְׁתֵּיצוֹן. 


text:
וִיבַדַּר יְיָ יָתְכוֹן, בֵּינֵי עַמְמַיָּא; וְתִשְׁתְּאַרוּן, עַם דְּמִנְיָן, בְּעַמְמַיָּא, דִּידַבַּר יְיָ יָתְכוֹן לְתַמָּן. 


text:
וְתִפְלְחוּן תַּמָּן לְעַמְמַיָּא פָּלְחֵי טָעֲוָתָא, עוֹבָד יְדֵי אֲנָשָׁא:  אָעָא וְאַבְנָא--דְּלָא חָזַן וְלָא שָׁמְעִין, וְלָא אָכְלִין וְלָא מְרִיחִין. 


text:
וְתִתְבְּעוּן מִתַּמָּן יָת דַּחְלְתָא דַּייָ אֱלָהָךְ, וְתַשְׁכַּח:  אֲרֵי תִּבְעֵי מִן קֳדָמוֹהִי, בְּכָל לִבָּךְ וּבְכָל נַפְשָׁךְ. 


text:
כַּד תֵּיעוֹק לָךְ--וְיַשְׁכְּחוּנָּךְ, כֹּל פִּתְגָמַיָּא הָאִלֵּין; בְּסוֹף, יוֹמַיָּא, וּתְתוּב לְדַחְלְתָא דַּייָ אֱלָהָךְ, וּתְקַבֵּיל לְמֵימְרֵיהּ. 


text:
אֲרֵי אֱלָהָא רַחְמָנָא יְיָ אֱלָהָךְ, לָא יִשְׁבְּקִנָּךְ וְלָא יְחַבְּלִנָּךְ; וְלָא יִתְנְשֵׁי יָת קְיָמָא דַּאֲבָהָתָךְ, דְּקַיֵּים לְהוֹן. 


text:
אֲרֵי שְׁאַל כְּעַן לְיוֹמַיָּא קַדְמָאֵי דַּהֲווֹ קֳדָמָךְ, לְמִן יוֹמָא דִּבְרָא יְיָ אָדָם עַל אַרְעָא, וּלְמִסְּיָפֵי שְׁמַיָּא, וְעַד סְיָפֵי שְׁמַיָּא:  הַהֲוָה, כְּפִתְגָמָא רַבָּא הָדֵין, אוֹ, הֲאִשְׁתְּמַע דִּכְוָתֵיהּ. 


text:
הַשְׁמַע עַמָּא קָל מֵימְרָא דַּייָ מְמַלֵּיל מִגּוֹ אִישָׁתָא, כְּמָא דִּשְׁמַעְתָּא אַתְּ--וְאִתְקַיַּם. 


text:
אוֹ נִסִּין עֲבַד יְיָ, לְאִתְגְּלָאָה לְמִפְרַק לֵיהּ עַם מִגּוֹ עַם, בְּנִסִּין בְּאָתִין וּבְמוֹפְתִין וּבִקְרָבָא וּבִיד תַּקִּיפָא וּבִדְרָעָא מְרָמְמָא, וּבְחֶזְוָנִין רַבְרְבִין:  כְּכֹל דַּעֲבַד לְכוֹן יְיָ אֱלָהֲכוֹן, בְּמִצְרַיִם--לְעֵינֵיכוֹן. 


text:
מִן שְׁמַיּא אַשְׁמְעָךְ יָת קָל מֵימְרֵיהּ, לְאַלָּפוּתָךְ; וְעַל אַרְעָא, אַחְזְיָךְ יָת אִישָׁתֵיהּ רַבְּתָא, וּפִתְגָמוֹהִי שְׁמַעְתָּא, מִגּוֹ אִישָׁתָא. 


text:
וּחְלָף, אֲרֵי רְחֵים יָת אֲבָהָתָךְ, וְאִתְרְעִי בִּבְנֵיהוֹן, בָּתְרֵיהוֹן; וְאַפְּקָךְ בְּמֵימְרֵיהּ בְּחֵילֵיהּ רַבָּא, מִמִּצְרָיִם. 


text:
לְתָרָכָא, עַמְמִין רַבְרְבִין וְתַקִּיפִין מִנָּךְ--מִן קֳדָמָךְ; לְאַעָלוּתָךְ, לְמִתַּן לָךְ יָת אֲרַעְהוֹן אַחְסָנָא--כְּיוֹמָא הָדֵין. 


text:
וְתִדַּע יוֹמָא דֵּין, וְתָתִיב לְלִבָּךְ, אֲרֵי יְיָ הוּא אֱלֹהִים, דִּשְׁכִינְתֵיהּ בִּשְׁמַיָּא מִלְּעֵילָא וְשַׁלִּיט עַל אַרְעָא מִלְּרַע:  לֵית, עוֹד. 


text:
וְתִטַּר יָת קְיָמוֹהִי וְיָת פִּקּוֹדוֹהִי, דַּאֲנָא מְפַקֵּיד לָךְ יוֹמָא דֵּין, דְּיִיטַב לָךְ, וְלִבְנָךְ בָּתְרָךְ--וּבְדִיל דְּתוֹרֵיךְ יוֹמִין עַל אַרְעָא, דַּייָ אֱלָהָךְ יָהֵיב לָךְ כָּל יוֹמַיָּא.  {פ}


text:
לְמִעְרַק לְתַמָּן קָטוֹלָא, דְּיִקְטוֹל יָת חַבְרֵיהּ בְּלָא מַדְּעֵיהּ, וְהוּא לָא סָנֵי לֵיהּ, מֵאֶתְמָלִי וּמִדְּקַמּוֹהִי; וְיִעְרוֹק, לַחֲדָא מִן קִרְוַיָּא הָאִלֵּין--וְיִתְקַיַּם. 


text:
יָת בֶּצֶר בְּמַדְבְּרָא בַּאֲרַע מֵישְׁרָא, לְשֵׁיבַט רְאוּבֵן; וְיָת רָאמוֹת בַּגִּלְעָד לְשֵׁיבַט גָּד, וְיָת גּוֹלָן בְּמַתְנַן לְשִׁבְטָא דִּמְנַשֶּׁה. 


text:
אִלֵּין, סָהִדְוָתָא, וּקְיָמַיָּא, וְדִינַיָּא--דְּמַלֵּיל מֹשֶׁה עִם בְּנֵי יִשְׂרָאֵל, בְּמִפַּקְהוֹן מִמִּצְרָיִם. 


text:
בִּעִבְרָא דְּיַרְדְּנָא בְּחִלְּתָא, לָקֳבֵיל בֵּית פְּעוֹר, בַּאֲרַע סִיחוֹן מַלְכָּא אֱמוֹרָאָה, דְּיָתֵיב בְּחֶשְׁבּוֹן--דִּמְחָא מֹשֶׁה וּבְנֵי יִשְׂרָאֵל, בְּמִפַּקְהוֹן מִמִּצְרָיִם. 


text:
וִירִיתוּ יָת אַרְעֵיהּ וְיָת אֲרַע עוֹג מַלְכָּא דְּמַתְנַן, תְּרֵין מַלְכֵי אֶמוֹרָאָה, דִּבְעִבְרָא, דְּיַרְדְּנָא--מַדְנַח, שִׁמְשָׁא. 


text:
וְכָל מֵישְׁרָא עִבְרָא דְּיַרְדְּנָא, מַדְנְחָא, וְעַד, יַמָּא דְּמֵישְׁרָא--תְּחוֹת, מַשְׁפַּךְ מֵירָמְתָא.  {פ}


text:
וּקְרָא מֹשֶׁה, לְכָל יִשְׂרָאֵל, וַאֲמַר לְהוֹן שְׁמַע יִשְׂרָאֵל יָת קְיָמַיָּא וְיָת דִּינַיָּא, דַּאֲנָא מְמַלֵּיל קֳדָמֵיכוֹן יוֹמָא דֵּין; וְתֵילְפוּן יָתְהוֹן, וְתִטְּרוּן לְמֶעֱבַדְהוֹן. 


text:
לָא עִם אֲבָהָתַנָא, גְּזַר יְיָ יָת קְיָמָא הָדֵין:  אֱלָהֵין עִמַּנָא, אֲנַחְנָא אִלֵּין כָּא יוֹמָא דֵּין כֻּלַּנָא קַיָּמִין. 


text:
אֲנָא הֲוֵיתִי קָאֵים בֵּין מֵימְרָא דַּייָ וּבֵינֵיכוֹן, בְּעִדָּנָא הַהוּא, לְחַוָּאָה לְכוֹן, יָת פִּתְגָמָא דַּייָ:  אֲרֵי דְּחֵילְתּוּן מִן קֳדָם אִישָׁתָא, וְלָא סְלֵיקְתּוּן בְּטוּרָא לְמֵימַר.  {ס}


text:
לָא תַּעֲבֵיד לָךְ צֵילַם, כָּל דְּמוּ, דְּבִשְׁמַיָּא מִלְּעֵילָא, וְדִבְאַרְעָא מִלְּרַע--וְדִבְמַיָּא, מִלְּרַע לְאַרְעָא. 


text:
לָא תִּסְגּוֹד לְהוֹן, וְלָא תִּפְלְחִנִּין:  אֲרֵי אֲנָא יְיָ אֱלָהָךְ, אֵל קַנָּא--מַסְעַר חוֹבֵי אֲבָהָן עַל בְּנִין מָרָדִין וְעַל דָּר תְּלִיתַאי וְעַל דָּר רְבִיעַאי, לְסָנְאָי כַּד מַשְׁלְמִין בְּנַיָּא לְמִחְטֵי בָּתַר אֲבָהָתְהוֹן. 


text:
לָא תֵּימֵי בִּשְׁמָא דַּייָ אֱלָהָךְ, לְמַגָּנָא:  אֲרֵי לָא יְזַכֵּי יְיָ, יָת דְּיֵימֵי בִּשְׁמֵיהּ לְשִׁקְרָא.  {ס}


text:
וְיוֹמָא, שְׁבִיעָאָה--שַׁבְּתָא, קֳדָם יְיָ אֱלָהָךְ:  לָא תַּעֲבֵיד כָּל עֲבִידָא אַתְּ וּבְרָךְ וּבְרַתָּךְ וְעַבְדָּךְ וְאַמְתָּךְ וְתוֹרָךְ וּחְמָרָךְ וְכָל בְּעִירָךְ, וְגִיּוֹרָךְ דִּבְקִרְוָךְ--בְּדִיל דִּינוּחַ עַבְדָּךְ וְאַמְתָּךְ, כְּוָתָךְ. 


text:
וְתִדְכַר, אֲרֵי עַבְדָּא הֲוֵיתָא בְּאַרְעָא דְּמִצְרַיִם, וְאַפְּקָךְ יְיָ אֱלָהָךְ מִתַּמָּן, בְּיַד תַּקִּיפָא וּבִדְרָע מְרָמַם; עַל כֵּין, פַּקְּדָךְ יְיָ אֱלָהָךְ, לְמֶעֱבַד, יָת יוֹמָא דְּשַׁבְּתָא.  {ס}


text:
יַקַּר יָת אֲבוּךְ וְיָת אִמָּךְ, כְּמָא דְּפַקְּדָךְ יְיָ אֱלָהָךְ--בְּדִיל דְּיֵירְכוּן יוֹמָךְ, וּבְדִיל דְּיִיטַב לָךְ, עַל אַרְעָא, דַּייָ אֱלָהָךְ יָהֵיב לָךְ.  {ס}


text:
לָא תִּקְטוּל נְפַשׁ,  {ס}  וְלָא תְּגוּף;  {ס}  וְלָא תִּגְנוּב,  {ס}  וְלָא תַּסְהֵיד בְּחַבְרָךְ סָהֲדוּתָא דְּשִׁקְרָא.  {ס}


text:
וְלָא תַּחְמֵיד, אִתַּת חַבְרָךְ;  {ס}  וְלָא תִּרּוֹג בֵּית חַבְרָךְ, חַקְלֵיהּ וְעַבְדֵּיהּ וְאַמְתֵּיהּ תּוֹרֵיהּ וּחְמָרֵיהּ, וְכֹל, דִּלְחַבְרָךְ.  {ס}


text:
יָת פִּתְגָמַיָּא הָאִלֵּין מַלֵּיל יְיָ עִם כָּל קְהַלְכוֹן בְּטוּרָא, מִגּוֹ אִישָׁתָא עֲנָנָא וַאֲמִטְּתָא--קָל רַב, וְלָא פָּסִיק; וּכְתַבִנּוּן, עַל תְּרֵין לוּחֵי אַבְנַיָּא, וִיהַבִנּוּן, לִי. 


text:
וַהֲוָה, כְּמִשְׁמַעְכוֹן יָת קָלָא מִגּוֹ חֲשׁוֹכָא, וְטוּרָא, בָּעֵר בְּאִישָׁתָא; וּקְרֵיבְתּוּן לְוָתִי, כָּל רֵישֵׁי שִׁבְטֵיכוֹן וְסָבֵיכוֹן. 


text:
וַאֲמַרְתּוּן, הָא אַחְזְיַנָא יְיָ אֱלָהַנָא יָת יְקָרֵיהּ וְיָת רְבוּתֵיהּ, וְיָת קָל מֵימְרֵיהּ שְׁמַעְנָא, מִגּוֹ אִישָׁתָא; יוֹמָא הָדֵין חֲזֵינָא, אֲרֵי מְמַלֵּיל יְיָ עִם אֲנָשָׁא וּמִתְקַיַּם. 


text:
וּכְעַן, לְמָא נְמוּת, אֲרֵי תֵּיכְלִנַּנָא, אִישָׁתָא רַבְּתָא הָדָא; אִם מוֹסְפִין אֲנַחְנָא, לְמִשְׁמַע יָת קָל מֵימְרָא דַּייָ אֱלָהַנָא עוֹד--מָיְתִין אֲנַחְנָא. 


text:
אֲרֵי מַאן כָּל בִּסְרָא דִּשְׁמַע קָל מֵימְרָא דַּייָ קַיָּמָא מְמַלֵּיל מִגּוֹ אִישָׁתָא, כְּוָתַנָא--וְאִתְקַיַּם. 


text:
קְרַב אַתְּ וּשְׁמַע, יָת כָּל דְּיֵימַר יְיָ אֱלָהַנָא; וְאַתְּ תְּמַלֵּיל עִמַּנָא, יָת כָּל דִּימַלֵּיל יְיָ אֱלָהַנָא עִמָּךְ--וּנְקַבֵּיל וְנַעֲבֵיד. 


text:
וּשְׁמִיעַ קֳדָם יְיָ יָת קָל פִּתְגָמֵיכוֹן, בְּמַלָּלוּתְכוֹן עִמִּי; וַאֲמַר יְיָ לִי, שְׁמִיעַ קֳדָמַי יָת קָל פִּתְגָמֵי עַמָּא הָדֵין דְּמַלִּילוּ עִמָּךְ--אַתְקִינוּ, כָּל דְּמַלִּילוּ. 


text:
לְוֵי דִּיהֵי לִבָּא הָדֵין לְהוֹן, לְמִדְחַל קֳדָמַי וּלְמִטַּר יָת כָּל פִּקּוֹדַי--כָּל יוֹמַיָּא:  בְּדִיל דְּיִיטַב לְהוֹן וְלִבְנֵיהוֹן, לְעָלַם. 


text:
וְאַתְּ, הָכָא קוּם קֳדָמַי, וַאֲמַלֵּיל עִמָּךְ יָת כָּל תַּפְקֵידְתָּא וּקְיָמַיָּא וְדִינַיָּא, דְּתַלֵּיפִנּוּן; וְיַעְבְּדוּן בְּאַרְעָא, דַּאֲנָא יָהֵיב לְהוֹן לְמֵירְתַהּ. 


text:
וְתִטְּרוּן לְמֶעֱבַד, כְּמָא דְּפַקֵּיד יְיָ אֱלָהֲכוֹן יָתְכוֹן:  לָא תִּסְטוֹן, לְיַמִּינָא וְלִסְמָאלָא. 


text:
בְּכָל אוֹרְחָא, דְּפַקֵּיד יְיָ אֱלָהֲכוֹן יָתְכוֹן--תְּהָכוּן:  בְּדִיל דְּתֵיחוֹן, וְיִיטַב לְכוֹן, וְתֵירְכוּן יוֹמִין, בְּאַרְעָא דְּתֵירְתוּן. 


text:
וְדָא תַּפְקֵידְתָּא, קְיָמַיָּא וְדִינַיָּא, דְּפַקֵּיד יְיָ אֱלָהֲכוֹן, לְאַלָּפָא יָתְכוֹן--לְמֶעֱבַד בְּאַרְעָא, דְּאַתּוּן עָבְרִין לְתַמָּן לְמֵירְתַהּ. 


text:
בְּדִיל דְּתִדְחַל קֳדָם יְיָ אֱלָהָךְ, לְמִטַּר יָת כָּל קְיָמוֹהִי וּפִקּוֹדוֹהִי דַּאֲנָא מְפַקֵּיד לָךְ, אַתְּ וּבְרָךְ וּבַר בְּרָךְ, כֹּל יוֹמֵי חַיָּךְ--וּבְדִיל, דְּיֵירְכוּן יוֹמָךְ. 


text:
וּתְקַבֵּיל יִשְׂרָאֵל, וְתִטַּר לְמֶעֱבַד, דְּיִיטַב לָךְ, וּדְתִסְגוֹן לַחְדָּא:  כְּמָא דְּמַלֵּיל יְיָ אֱלָהָא דַּאֲבָהָתָךְ, לָךְ--אֲרַע עָבְדָא חֲלָב, וּדְבַשׁ.  {פ}


text:
וּתְתַנֵּינוּן לִבְנָךְ, וּתְמַלֵּיל בְּהוֹן, בְּמִתְּבָךְ בְּבֵיתָךְ וּבִמְהָכָךְ בְּאוֹרְחָא, וּבְמִשְׁכְּבָךְ וּבִמְקִימָךְ. 


text:
וִיהֵי אֲרֵי יַעֵילִנָּךְ יְיָ אֱלָהָךְ, לְאַרְעָא דְּקַיֵּים לַאֲבָהָתָךְ לְאַבְרָהָם לְיִצְחָק וּלְיַעֲקוֹב--לְמִתַּן לָךְ:  קִרְוִין רַבְרְבָן וְטָבָן, דְּלָא בְּנֵיתָא. 


text:
וּבָתִּין מְלַן כָּל טוּב, דְּלָא מְלֵיתָא, וְגֻבִּין פְּסִילָן דְּלָא פְּסַלְתָּא, כַּרְמִין וְזֵיתִין דְּלָא נְצַבְתָּא; וְתֵיכוֹל, וְתִסְבַּע. 


text:
אִסְתְּמַר לָךְ, דִּלְמָא תִּתְנְשֵׁי יָת דַּחְלְתָא דַּייָ, דְּאַפְּקָךְ מֵאַרְעָא דְּמִצְרַיִם, מִבֵּית עַבְדּוּתָא. 


text:
אֲרֵי אֵל קַנָּא יְיָ אֱלָהָךְ, שְׁכִינְתֵיהּ בֵּינָךְ:  דִּלְמָא יִתְקַף רֻגְזָא דַּייָ אֱלָהָךְ, בָּךְ, וִישֵׁיצֵינָךְ, מֵעַל אַפֵּי אַרְעָא.  {ס}


text:
מִטָּר תִּטְּרוּן, יָת פִּקּוֹדַיָּא דַּייָ אֱלָהֲכוֹן, וְסָהִדְוָתֵיהּ וּקְיָמוֹהִי, דְּפַקְּדָךְ. 


text:
וְתַעֲבֵיד דְּכָשַׁר וּדְתָקֵין, קֳדָם יְיָ--בְּדִיל, דְּיִיטַב לָךְ, וְתֵיעוֹל וְתֵירַת יָת אַרְעָא טָבְתָא, דְּקַיֵּים יְיָ לַאֲבָהָתָךְ. 


text:
אֲרֵי יִשְׁאֲלִנָּךְ בְּרָךְ מְחַר, לְמֵימַר:  מָא סָהִדְוָתָא, וּקְיָמַיָּא וְדִינַיָּא, דְּפַקֵּיד יְיָ אֱלָהֲנָא, יָתְכוֹן. 


text:
וְתֵימַר לִבְרָךְ, עַבְדִּין הֲוֵינָא לְפַרְעֹה בְּמִצְרָיִם; וְאַפְּקַנָא יְיָ מִמִּצְרַיִם, בְּיַד תַּקִּיפָא. 


text:
וִיהַב יְיָ אָתִין וּמוֹפְתִין רַבְרְבִין וּבִישִׁין בְּמִצְרַיִם, בְּפַרְעֹה וּבְכָל אֲנָשׁ בֵּיתֵיהּ--לְעֵינַנָא. 


text:
וְיָתַנָא, אַפֵּיק מִתַּמָּן--בְּדִיל, לְאַעָלָא יָתַנָא, לְמִתַּן לַנָא יָת אַרְעָא, דְּקַיֵּים לַאֲבָהָתַנָא. 


text:
וּפַקְּדַנָא יְיָ, לְמֶעֱבַד יָת כָּל קְיָמַיָּא הָאִלֵּין, לְמִדְחַל, קֳדָם יְיָ אֱלָהַנָא--דְּיִיטַב לַנָא כָּל יוֹמַיָּא, לְקַיָּמוּתַנָא כְּיוֹמָא הָדֵין. 


text:
וְזָכוּתָא, תְּהֵי לַנָא:  אֲרֵי נִטַּר לְמֶעֱבַד יָת כָּל תַּפְקֵידְתָּא הָדָא, קֳדָם יְיָ אֱלָהַנָא--כְּמָא דְּפַקְּדַנָא.  {ס}


text:
אֲרֵי יַעֵילִנָּךְ, יְיָ אֱלָהָךְ, לְאַרְעָא, דְּאַתְּ עָלֵיל לְתַמָּן לְמֵירְתַהּ; וִיתָרֵיךְ עַמְמִין סַגִּיאִין מִן קֳדָמָךְ חִתָּאֵי וְגַרְגִּישָׁאֵי וֶאֱמוֹרָאֵי וּכְנַעֲנָאֵי וּפְרִזָּאֵי, וְחִוָּאֵי וִיבוּסָאֵי--שִׁבְעָא עַמְמִין, סַגִּיאִין וְתַקִּיפִין מִנָּךְ. 


text:
וְיִמְסְרִנּוּן יְיָ אֱלָהָךְ, קֳדָמָךְ--וְתִמְחֵינוּן:  גַּמָּרָא תְּגַּמַּר יָתְהוֹן, לָא תִּגְזַר לְהוֹן קְיָם וְלָא תְּרַחֵים עֲלֵיהוֹן. 


text:
אֲרֵי יַטְעֲיָן יָת בְּרָךְ מִבָּתַר פֻּלְחָנִי, וְיִפְלְחוּן לְטָעֲוָת עַמְמַיָּא; וְיִתְקַף רֻגְזָא דַּייָ בְּכוֹן, וִישֵׁיצֵינָךְ בִּפְרִיעַ. 


text:
אֲרֵי אִם כְּדֵין תַּעְבְּדוּן, לְהוֹן--אֵיגוֹרֵיהוֹן תְּתָרְעוּן, וְקָמָתְהוֹן תְּתַבְּרוּן; וַאֲשֵׁירֵיהוֹן, תְּקָצְצוּן, וְצַלְמֵיהוֹן, תֵּיקְדוּן בְּנוּרָא. 


text:
אֲרֵי עַם קַדִּישׁ אַתְּ, קֳדָם יְיָ אֱלָהָךְ:  בָּךְ אִתְרְעִי יְיָ אֱלָהָךְ, לְמִהְוֵי לֵיהּ לְעַם חַבִּיב, מִכֹּל עַמְמַיָּא, דְּעַל אַפֵּי אַרְעָא. 


text:
לָא מִדְּסַגִּיאִין אַתּוּן מִכָּל עַמְמַיָּא, צְבִי יְיָ בְּכוֹן--וְאִתְרְעִי בְּכוֹן:  אֲרֵי אַתּוּן זְעֵירִין, מִכָּל עַמְמַיָּא. 


text:
אֲרֵי מִדְּרָחֵים יְיָ יָתְכוֹן, וּמִדְּנָטַר יָת קְיָמָא דְּקַיֵּים לַאֲבָהָתְכוֹן, אַפֵּיק יְיָ יָתְכוֹן, בְּיַד תַּקִּיפָא; וּפַרְקָךְ מִבֵּית עַבְדּוּתָא, מִיְּדָא דְּפַרְעֹה מַלְכָּא דְּמִצְרָיִם. 


text:
וְתִדַּע, אֲרֵי יְיָ אֱלָהָךְ הוּא אֱלֹהִים:  אֱלָהָא, מְהֵימְנָא--נָטַר קְיָמָא וְחִסְדָּא לְרָחֲמוֹהִי וּלְנָטְרֵי פִּקּוֹדוֹהִי, לְאֶלֶף דָּרִין. 


text:
וּמְשַׁלֵּים לְסָנְאוֹהִי טָבְוָן דְּאִנּוּן עָבְדִין קֳדָמוֹהִי בְּחַיֵּיהוֹן, לְאוֹבוֹדֵיהוֹן:  לָא מְאַחַר עוֹבָד טָב לְסָנְאוֹהִי, טָבְוָן דְּאִנּוּן עָבְדִין קֳדָמוֹהִי בְּחַיֵּיהוֹן מְשַׁלֵּים לְהוֹן. 


text:
וְתִטַּר יָת תַּפְקֵידְתָּא וְיָת קְיָמַיָּא וְיָת דִּינַיָּא, דַּאֲנָא מְפַקֵּיד לָךְ יוֹמָא דֵּין--לְמֶעֱבַדְהוֹן.  {פ}


text:
וִיהֵי חֲלָף דִּתְקַבְּלוּן, יָת דִּינַיָּא הָאִלֵּין, וְתִטְּרוּן וְתַעְבְּדוּן, יָתְהוֹן--וְיִטַּר יְיָ אֱלָהָךְ לָךְ, יָת קְיָמָא וְיָת חִסְדָּא, דְּקַיֵּים, לַאֲבָהָתָךְ. 


text:
וְיִרְחֲמִנָּךְ, וִיבָרְכִנָּךְ וְיַסְגֵּינָךְ; וִיבָרֵיךְ וַלְדָּא דִּמְעָךְ וְאִבָּא דְּאַרְעָךְ עֲבוּרָךְ וְחַמְרָךְ וּמִשְׁחָךְ, בַּקְרֵי תּוֹרָךְ וְעֶדְרֵי עָנָךְ, עַל אַרְעָא, דְּקַיֵּים לַאֲבָהָתָךְ לְמִתַּן לָךְ. 


text:
וְיַעְדֵּי יְיָ מִנָּךְ, כָּל מַרְעִין; וְכָל מַכְתְּשֵׁי מִצְרַיִם בִּישַׁיָּא דִּידַעְתָּא, לָא יְשַׁוֵּינוּן בָּךְ, וְיִתֵּינִנּוּן, בְּכָל סָנְאָךְ. 


text:
וּתְגַּמַּר יָת כָּל עַמְמַיָּא, דַּייָ אֱלָהָךְ יָהֵיב לָךְ--לָא תְּחוּס עֵינָךְ, עֲלֵיהוֹן; וְלָא תִּפְלַח יָת טָעֲוָתְהוֹן, אֲרֵי לְתַקְלָא יְהוֹן לָךְ.  {ס}


text:
אֲרֵי תֵּימַר בְּלִבָּךְ, סַגִּיאִין עַמְמַיָּא הָאִלֵּין מִנִּי; אֵיכְדֵין אִכּוֹל, לְתָרָכוּתְהוֹן. 


text:
לָא תִּדְחַל, מִנְּהוֹן:  אִדְּכָרָא תִּדְכַר, יָת דַּעֲבַד יְיָ אֱלָהָךְ, לְפַרְעֹה, וּלְכָל מִצְרָאֵי. 


text:
נִסִּין רַבְרְבָן דַּחֲזָאָה עֵינָךְ, וְאָתַיָּא וּמוֹפְתַיָּא וִידָא תַּקִּיפְתָא וּדְרָעָא מְרָמְמָא, דְּאַפְּקָךְ, יְיָ אֱלָהָךְ; כֵּין יַעֲבֵיד יְיָ אֱלָהָךְ, לְכָל עַמְמַיָּא, דְּאַתְּ דָּחֵיל, מִן קֳדָמֵיהוֹן. 


text:
וְאַף, יָת עָרָעִיתָא, יְגָרֵי יְיָ אֱלָהָךְ, בְּהוֹן:  עַד דְּיֵיבְדוּן, דְּאִשְׁתְּאַרוּ וּדְאִטְּמַרוּ--מִן קֳדָמָךְ. 


text:
לָא תִּתְּבַר, מִן קֳדָמֵיהוֹן:  אֲרֵי יְיָ אֱלָהָךְ שְׁכִינְתֵיהּ בֵּינָךְ, אֱלָהָא רַבָּא וּדְחִילָא. 


text:
וִיתָרֵיךְ יְיָ אֱלָהָךְ יָת עַמְמַיָּא הָאִלֵּין, מִן קֳדָמָךְ--זְעֵיר זְעֵיר:  לָא תִּכּוֹל לְשֵׁיצָיוּתְהוֹן בִּפְרִיעַ, דִּלְמָא תִּסְגֵּי עֲלָךְ חַיַּת בָּרָא. 


text:
וְיִמְסַר מַלְכֵיהוֹן, בִּידָךְ, וְתוֹבֵיד יָת שׁוֹמְהוֹן, מִתְּחוֹת שְׁמַיָּא:  לָא יִתְעַתַּד אֲנָשׁ קֳדָמָךְ, עַד דִּתְשֵׁיצֵי יָתְהוֹן. 


text:
צַלְמֵי טָעֲוָתְהוֹן, תֵּיקְדוּן בְּנוּרָא; לָא תַּחְמֵיד כַּסְפָּא וְדַהְבָּא דַּעֲלֵיהוֹן, וְתִּסַּב לָךְ--דִּלְמָא תִּתְּקֵיל בֵּיהּ, אֲרֵי מְרַחַק קֳדָם יְיָ אֱלָהָךְ הוּא. 


text:
וְלָא תַּעֵיל דִּמְרַחַק לְבֵיתָךְ, וּתְהֵי חֶרְמָא כְּוָתֵיהּ; שַׁקָּצָא תְּשַׁקְּצִנֵּיהּ וְרַחָקָא תְּרַחֲקִנֵּיהּ, אֲרֵי חֶרְמָא הוּא.  {פ}


text:
כָּל תַּפְקֵידְתָּא, דַּאֲנָא מְפַקֵּיד לָךְ יוֹמָא דֵּין--תִּטְּרוּן לְמֶעֱבַד:  בְּדִיל דְּתֵיחוֹן וְתִסְגּוֹן, וְתֵיעֲלוּן וְתֵירְתוּן יָת אַרְעָא, דְּקַיֵּים יְיָ, לַאֲבָהָתְכוֹן. 


text:
וְתִדְכַר יָת כָּל אוֹרְחָא, דְּדַבְּרָךְ יְיָ אֱלָהָךְ דְּנָן אַרְבְּעִין שְׁנִין--בְּמַדְבְּרָא:  בְּדִיל לְעַנָּיוּתָךְ לְנַסָּיוּתָךְ, לְמִדַּע יָת דִּבְלִבָּךְ הֲתִטַּר פִּקּוֹדוֹהִי--אִם לָא. 


text:
וְעַנְּיָךְ, וְאַכְפְּנָךְ, וְאוֹכְלָךְ יָת מַנָּא דְּלָא יְדַעְתָּא, וְלָא יְדַעוּ אֲבָהָתָךְ:  בְּדִיל לְהוֹדָעוּתָךְ, אֲרֵי לָא עַל לַחְמָא בִּלְחוֹדוֹהִי מִתְקַיַּם אֲנָשָׁא--אֲרֵי עַל כָּל אַפָּקוּת מֵימַר מִן קֳדָם יְיָ, חָיֵי אֲנָשָׁא. 


text:
וְתִדַּע, עִם לִבָּךְ:  אֲרֵי, כְּמָא דְּמַלֵּיף גֻּבְרָא יָת בְּרֵיהּ, יְיָ אֱלָהָךְ, מַלֵּיף לָךְ. 


text:
וְתִטַּר, יָת פִּקּוֹדַיָּא דַּייָ אֱלָהָךְ, לִמְהָךְ בְּאוֹרְחָן דְּתָקְנָן קֳדָמוֹהִי, וּלְמִדְחַל יָתֵיהּ. 


text:
אֲרֵי יְיָ אֱלָהָךְ, מַעֵיל לָךְ לְאַרְעָא טָבְתָא:  אֲרַע, נָגְדָא נַחְלִין דְּמַיִין--מַבּוּעֵי עֵינָוָן וּתְהוֹמִין, נָפְקִין בְּבִקְעָן וּבְטוּרִין. 


text:
אֲרַע חִטִּין וּסְעָרִין, וְגֻפְנִין וְתֵינִין וְרִמּוֹנִין; אַרְעָא דְּזֵיתַהָא עָבְדִין מִשְׁחָא, וְהִיא עָבְדָא דְּבַשׁ. 


text:
אַרְעָא, דְּלָא בְּמִסְכֵּינוּ תֵּיכוֹל בַּהּ לַחְמָא--לָא תֶּחְסַר כָּל מִדָּעַם, בַּהּ; אַרְעָא דְּאַבְנַהָא בַּרְזְלָא, וּמִטּוּרַהָא תִּפְסוּל נְחָשָׁא. 


text:
אִסְתְּמַר לָךְ, דִּלְמָא תִּתְנְשֵׁי יָת דַּחְלְתָא דַּייָ אֱלָהָךְ, בְּדִיל דְּלָא לְמִטַּר פִּקּוֹדוֹהִי וְדִינוֹהִי וּקְיָמוֹהִי, דַּאֲנָא מְפַקֵּיד לָךְ יוֹמָא דֵּין. 


text:
וְיִירַם, לִבָּךְ; וְתִתְנְשֵׁי יָת דַּחְלְתָא דַּייָ אֱלָהָךְ, דְּאַפְּקָךְ מֵאַרְעָא דְּמִצְרַיִם מִבֵּית עַבְדּוּתָא. 


text:
דְּדַבְּרָךְ בְּמַדְבְּרָא רַבָּא וּדְחִילָא, אֲתַר דְּחִיוָוָן קָלַן וְעַקְרַבִּין, וּבֵית צַהְוָנָא, אֲתַר דְּלֵית מַיָּא; דְּאַפֵּיק לָךְ מַיָּא, מִטִּנָּרָא תַּקִּיפָא. 


text:
דְּאוֹכְלָךְ מַנָּא בְּמַדְבְּרָא, דְּלָא יְדַעוּ אֲבָהָתָךְ:  בְּדִיל לְעַנָּיוּתָךְ, וּבְדִיל לְנַסָּיוּתָךְ--לְאוֹטָבָא לָךְ, בְּסוֹפָךְ. 


text:
וְתִדְכַר, יָת יְיָ אֱלָהָךְ--אֲרֵי הוּא יָהֵיב לָךְ עֵיצָא, לְמִקְנֵי נִכְסִין:  בְּדִיל לְקַיָּמָא יָת קְיָמֵיהּ דְּקַיֵּים לַאֲבָהָתָךְ, כְּיוֹמָא הָדֵין.  {פ}


text:
וִיהֵי, אִם אִתְנְשָׁאָה תִּתְנְשֵׁי יָת דַּחְלְתָא דַּייָ אֱלָהָךְ, וּתְהָךְ בָּתַר טָעֲוָת עַמְמַיָּא, וְתִפְלְחִנִּין וְתִסְגּוֹד לְהוֹן--אַסְהֵידִית בְּכוֹן יוֹמָא דֵּין, אֲרֵי מֵיבָד תֵּיבְדוּן. 


text:
כְּעַמְמַיָּא, דַּייָ מוֹבֵיד מִן קֳדָמֵיכוֹן--כֵּין, תֵּיבְדוּן:  חֲלָף דְּלָא קַבֵּילְתּוּן, לְמֵימְרָא דַּייָ אֱלָהֲכוֹן.  {פ}


text:
שְׁמַע יִשְׂרָאֵל, אַתְּ עָבַר יוֹמָא דֵּין יָת יַרְדְּנָא, לְמֵיעַל לְמֵירַת עַמְמִין, רַבְרְבִין וְתַקִּיפִין מִנָּךְ--קִרְוִין רַבְרְבָן וּכְּרִיכָן, עַד צֵית שְׁמַיָּא. 


text:
עַם רַב וְתַקִּיף, בְּנֵי גִּבָּרַיָּא:  דְּאַתְּ יְדַעְתָּא, וְאַתְּ שְׁמַעְתָּא--מַאן יִכּוֹל לִמְקָם, קֳדָם בְּנֵי גִּבָּרָא. 


text:
וְתִדַּע יוֹמָא דֵּין, אֲרֵי יְיָ אֱלָהָךְ הוּא עָבַר קֳדָמָךְ מֵימְרֵיהּ אִישָׁא אָכְלָא--הוּא יְשֵׁיצֵינוּן וְהוּא יְתַבְּרִנּוּן, קֳדָמָךְ; וּתְתָרֵיכִנּוּן וְתוֹבֵידִנּוּן בִּפְרִיעַ, כְּמָא דְּמַלֵּיל יְיָ לָךְ. 


text:
לָא תֵּימַר בְּלִבָּךְ, בִּדְיִתְבַּר יְיָ אֱלָהָךְ יָתְהוֹן מִן קֳדָמָךְ לְמֵימַר, בְּזָכוּתִי אַעֲלַנִי יְיָ, לְמֵירַת יָת אַרְעָא הָדָא:  וּבְחוֹבֵי עַמְמַיָּא הָאִלֵּין, יְיָ מְתָרֵיךְ לְהוֹן מִן קֳדָמָךְ. 


text:
לָא בְּזָכוּתָךְ, וּבְקַשִּׁיטוּת לִבָּךְ, אַתְּ עָלֵיל, לְמֵירַת יָת אֲרַעְהוֹן:  אֲרֵי בְּחוֹבֵי עַמְמַיָּא הָאִלֵּין, יְיָ אֱלָהָךְ מְתָרֵיךְ לְהוֹן מִן קֳדָמָךְ, וּבְדִיל לְקַיָּמָא יָת פִּתְגָמָא דְּקַיֵּים יְיָ לַאֲבָהָתָךְ, לְאַבְרָהָם לְיִצְחָק וּלְיַעֲקוֹב. 


text:
וְתִדַּע, אֲרֵי לָא בְּזָכוּתָךְ יְיָ אֱלָהָךְ יָהֵיב לָךְ יָת אַרְעָא טָבְתָא הָדָא--לְמֵירְתַהּ:  אֲרֵי עַם קְשֵׁי קְדָל, אַתְּ. 


text:
הֱוִי דְּכִיר, לָא תִּתְנְשֵׁי, יָת דְּאַרְגֵּיזְתָּא קֳדָם יְיָ אֱלָהָךְ, בְּמַדְבְּרָא:  לְמִן יוֹמָא דִּנְפַקְתָּא מֵאַרְעָא דְּמִצְרַיִם, עַד מֵיתֵיכוֹן עַד אַתְרָא הָדֵין, מְסָרְבִין הֲוֵיתוֹן, קֳדָם יְיָ. 


text:
בְּמִסְּקִי לְטוּרָא, לְמִסַּב לוּחֵי אַבְנַיָּא לוּחֵי קְיָמָא, דִּגְזַר יְיָ, עִמְּכוֹן; וִיתֵיבִית בְּטוּרָא, אַרְבְּעִין יְמָמִין וְאַרְבְּעִין לֵילָוָן--לַחְמָא לָא אֲכַלִית, וּמַיָּא לָא שְׁתִיתִי. 


text:
וִיהַב יְיָ לִי, יָת תְּרֵין לוּחֵי אַבְנַיָּא--כְּתִיבִין, בְּאֶצְבְּעָא דַּייָ; וַעֲלֵיהוֹן, כְּכָל פִּתְגָמַיָּא דְּמַלֵּיל יְיָ עִמְּכוֹן בְּטוּרָא מִגּוֹ אִישָׁתָא--בְּיוֹמָא דִּקְהָלָא. 


text:
וַהֲוָה, מִסּוֹף אַרְבְּעִין יְמָמִין, וְאַרְבְּעִין, לֵילָוָן; יְהַב יְיָ לִי, יָת תְּרֵין לוּחֵי אַבְנַיָּא--לוּחֵי קְיָמָא. 


text:
וַאֲמַר יְיָ לִי, קוּם חוֹת בִּפְרִיעַ מִכָּא--אֲרֵי חַבֵּיל עַמָּךְ, דְּאַפֵּיקְתָּא מִמִּצְרָיִם:  סְטוֹ בִּפְרִיעַ, מִן אוֹרְחָא דְּפַקֵּידְתִּנּוּן--עֲבַדוּ לְהוֹן, מַתְּכָא. 


text:
אָנַח בָּעוּתָךְ מִן קֳדָמַי, וַאֲשֵׁיצֵינוּן, וְאֶמְחֵי יָת שׁוֹמְהוֹן, מִתְּחוֹת שְׁמַיָּא; וְאַעֲבֵיד, יָתָךְ, לְעַם תַּקִּיף וְסַגִּי, מִנְּהוֹן. 


text:
וְאִתְפְּנִיתִי, וּנְחַתִית מִן טוּרָא, וְטוּרָא, בָּעַר בְּאִישָׁתָא; וּתְרֵין לוּחֵי קְיָמָא, עַל תַּרְתֵּין יְדָי. 


text:
וַחֲזֵית, וְהָא חַבְתּוּן קֳדָם יְיָ אֱלָהֲכוֹן--עֲבַדְתּוּן לְכוֹן, עֵיגֶל מַתְּכָא:  סְטֵיתוֹן בִּפְרִיעַ--מִן אוֹרְחָא, דְּפַקֵּיד יְיָ יָתְכוֹן. 


text:
וַאֲחַדִית, בִּתְרֵין לוּחַיָּא, וּרְמֵיתִנּוּן, מֵעַל תַּרְתֵּין יְדָי; וְתַבַּרְתִנּוּן, לְעֵינֵיכוֹן. 


text:
וְאִשְׁתַּטַּחִית קֳדָם יְיָ כַּד בְּקַדְמֵיתָא, אַרְבְּעִין יְמָמִין וְאַרְבְּעִין לֵילָוָן--לַחְמָא לָא אֲכַלִית, וּמַיָּא לָא שְׁתִיתִי:  עַל כָּל חוֹבַתְכוֹן דְּחַבְתּוּן, לְמֶעֱבַד דְּבִישׁ קֳדָם יְיָ לְאַרְגָּזָא קֳדָמוֹהִי. 


text:
אֲרֵי דְּחֵילִית, מִן קֳדָם רֻגְזָא וְחִמְתָּא, דִּרְגַז יְיָ עֲלֵיכוֹן, לְשֵׁיצָאָה יָתְכוֹן; וְקַבֵּיל יְיָ צְלוֹתִי, אַף בְּזִמְנָא הַהוּא. 


text:
וְעַל אַהֲרוֹן, הֲוָה רְגַז מִן קֳדָם יְיָ לַחְדָּא--לְשֵׁיצָיוּתֵיהּ; וְצַלִּיתִי אַף עַל אַהֲרוֹן, בְּעִדָּנָא הַהוּא. 


text:
וְיָת חוֹבַתְכוֹן דַּעֲבַדְתּוּן יָת עִגְלָא, נְסֵיבִית וְאוֹקֵידִית יָתֵיהּ בְּנוּרָא, וְשַׁפִית יָתֵיהּ בְּשׁוֹפִינָא יָאוּת, עַד דַּהֲוָה דַּקִיק לְעַפְרָא; וּרְמֵית, יָת עַפְרֵיהּ, לְנַחְלָא, דְּנָחֵית מִן טוּרָא. 


text:
וְכַד שְׁלַח יְיָ יָתְכוֹן, מֵרְקַם גֵּיאָה לְמֵימַר, סַקוּ וְאַחְסִינוּ יָת אַרְעָא, דִּיהַבִית לְכוֹן; וְסָרֵיבְתּוּן, עַל מֵימְרָא דַּייָ אֱלָהֲכוֹן, וְלָא הֵימַנְתּוּן לֵיהּ, וְלָא קַבֵּילְתּוּן לְמֵימְרֵיהּ. 


text:
וְאִשְׁתַּטַּחִית קֳדָם יְיָ, יָת אַרְבְּעִין יְמָמִין וְיָת אַרְבְּעִין לֵילָוָן--דְּאִשְׁתַּטַּחִית:  אֲרֵי אֲמַר יְיָ, לְשֵׁיצָאָה יָתְכוֹן. 


text:
וְצַלִּיתִי קֳדָם יְיָ, וַאֲמַרִית, יְיָ אֱלֹהִים לָא תְּחַבֵּיל עַמָּךְ וְאַחְסָנְתָךְ, דִּפְרַקְתָּא בְּתֻקְפָךְ--דְּאַפֵּיקְתָּא מִמִּצְרַיִם, בְּיַד תַּקִּיפָא. 


text:
אִדְּכַר, לְעַבְדָךְ--לְאַבְרָהָם לְיִצְחָק, וּלְיַעֲקוֹב:  לָא תִּתְפְּנֵי, לְקַשָּׁיוּת עַמָּא הָדֵין, וּלְחוֹבֵיהוֹן, וְלִחְטָאֵיהוֹן. 


text:
דִּלְמָא יֵימְרוּן, דָּיְרֵי אַרְעָא דְּאַפֵּיקְתַּנָא מִתַּמָּן, מִדְּלֵית יֻכְלָא קֳדָם יְיָ, לְאַעָלוּתְהוֹן לְאַרְעָא דְּמַלֵּיל לְהוֹן; וּמִדְּסָנֵי יָתְהוֹן, אַפֵּיקִנּוּן לְקַטָּלוּתְהוֹן בְּמַדְבְּרָא. 


text:
בְּעִדָּנָא הַהוּא אֲמַר יְיָ לִי, פְּסָל לָךְ תְּרֵין לוּחֵי אַבְנַיָּא כְּקַדְמָאֵי, וְסַק לִקְדָמַי, לְטוּרָא; וְתַעֲבֵיד לָךְ, אֲרוֹנָא דְּאָעָא. 


text:
וְאֶכְתּוֹב, עַל לוּחַיָּא, יָת פִּתְגָמַיָּא, דַּהֲווֹ עַל לוּחַיָּא קַדְמָאֵי דְּתַבַּרְתָּא; וּתְשַׁוֵּינוּן, בַּאֲרוֹנָא. 


text:
וַעֲבַדִית אֲרוֹנָא דְּאָעֵי שִׁטִּין, וּפְסַלִית תְּרֵין לוּחֵי אַבְנַיָּא כְּקַדְמָאֵי; וּסְלֵיקִית לְטוּרָא, וּתְרֵין לוּחַיָּא בִּידִי. 


text:
וּכְתַב עַל לוּחַיָּא כִּכְתָבָא קַדְמָאָה, יָת עַסְרָא פִּתְגָמִין, דְּמַלֵּיל יְיָ עִמְּכוֹן בְּטוּרָא מִגּוֹ אִישָׁתָא, בְּיוֹמָא דִּקְהָלָא; וִיהַבִנּוּן יְיָ, לִי. 


text:
וְאִתְפְּנִיתִי, וּנְחַתִית מִן טוּרָא, וְשַׁוִּיתִי יָת לוּחַיָּא, בַּאֲרוֹנָא דַּעֲבַדִית; וַהֲווֹ תַּמָּן, כְּמָא דְּפַקְּדַנִי יְיָ. 


text:
וּבְנֵי יִשְׂרָאֵל, נְטַלוּ מִבְּאֵרוֹת בְּנֵי יַעֲקָן--לְמוֹסֵרָה; תַּמָּן מִית אַהֲרוֹן וְאִתְקְבַר תַּמָּן, וְשַׁמֵּישׁ אֶלְעָזָר בְּרֵיהּ תְּחוֹתוֹהִי. 


text:
בְּעִדָּנָא הַהוּא, אַפְרֵישׁ יְיָ יָת שִׁבְטָא דְּלֵוִי, לְמִטַּל, יָת אֲרוֹן קְיָמָא דַּייָ--לִמְקָם קֳדָם יְיָ לְשַׁמָּשׁוּתֵיהּ וּלְבָרָכָא בִּשְׁמֵיהּ, עַד יוֹמָא הָדֵין. 


text:
עַל כֵּין לָא הֲוָה לְלֵוִי, חוּלָק וְאַחְסָנָא--עִם אֲחוֹהִי:  מַתְּנָן דִּיהַב לֵיהּ יְיָ אִנִּין אַחְסָנְתֵיהּ, כְּמָא דְּמַלֵּיל יְיָ אֱלָהָךְ לֵיהּ. 


text:
וַאֲנָא הֲוֵיתִי קָאֵים בְּטוּרָא, כְּיוֹמַיָּא קַדְמָאֵי--אַרְבְּעִין יְמָמִין, וְאַרְבְּעִין לֵילָוָן; וְקַבֵּיל יְיָ צְלוֹתִי, אַף בְּזִמְנָא הַהוּא--לָא אֲבָא יְיָ, לְחַבָּלוּתָךְ. 


text:
וַאֲמַר יְיָ לִי, קוּם אִיזֵיל לְמַטוּל קֳדָם עַמָּא; וְיֵיעֲלוּן וְיֵירְתוּן יָת אַרְעָא, דְּקַיֵּימִית לַאֲבָהָתְהוֹן לְמִתַּן לְהוֹן.  {פ}


text:
וּכְעַן, יִשְׂרָאֵל--מָא יְיָ אֱלָהָךְ, תָּבַע מִנָּךְ:  אֱלָהֵין לְמִדְחַל קֳדָם יְיָ אֱלָהָךְ לִמְהָךְ בְּכָל אוֹרְחָן דְּתָקְנָן קֳדָמוֹהִי, וּלְמִרְחַם יָתֵיהּ, וּלְמִפְלַח קֳדָם יְיָ אֱלָהָךְ, בְּכָל לִבָּךְ וּבְכָל נַפְשָׁךְ. 


text:
לְמִטַּר יָת פִּקּוֹדַיָּא דַּייָ, וְיָת קְיָמוֹהִי, דַּאֲנָא מְפַקֵּיד לָךְ, יוֹמָא דֵּין--דְּיִיטַב, לָךְ. 


text:
לְחוֹד בַּאֲבָהָתָךְ צְבִי יְיָ, לְמִרְחַם יָתְהוֹן; וְאִתְרְעִי בִּבְנֵיהוֹן בָּתְרֵיהוֹן, בְּכוֹן מִכָּל עַמְמַיָּא--כְּיוֹמָא הָדֵין. 


text:
אֲרֵי, יְיָ אֱלָהֲכוֹן--הוּא אֱלָהּ דַּיָּנִין, וּמָרֵי מַלְכִין:  אֱלָהָא רַבָּא גִּבָּרָא, וּדְחִילָא, דְּלֵית קֳדָמוֹהִי מִסַּב אַפִּין, וְאַף לָא לְקַבָּלָא שֻׁחְדָּא. 


text:
יָת יְיָ אֱלָהָךְ תִּדְחַל, וּקְדָמוֹהִי תִּפְלַח; וּלְדַחְלְתֵיהּ תִּתְקָרַב, וּבִשְׁמֵיהּ תְּקַיֵּים. 


text:
הוּא תֻּשְׁבַּחְתָּךְ, וְהוּא אֱלָהָךְ--דַּעֲבַד עִמָּךְ, יָת רַבְרְבָתָא וְיָת חַסִּינָתָא הָאִלֵּין, דַּחֲזַאָה, עֵינָךְ. 


text:
בְּשִׁבְעִין נַפְשָׁן, נְחַתוּ אֲבָהָתָךְ לְמִצְרָיִם; וּכְעַן, שַׁוְּיָךְ יְיָ אֱלָהָךְ, כְּכוֹכְבֵי שְׁמַיָּא, לִסְגֵּי. 


text:
וְתִרְחַם, יָת יְיָ אֱלָהָךְ; וְתִטַּר מַטְּרַת מֵימְרֵיהּ, וּקְיָמוֹהִי וְדִינוֹהִי וּפִקּוֹדוֹהִי--כָּל יוֹמַיָּא. 


text:
וְתִדְּעוּן, יוֹמָא דֵּין, אֲרֵי לָא יָת בְּנֵיכוֹן דְּלָא יְדַעוּ וּדְלָא חֲזוֹ, יָת אֻלְפָנָא דַּייָ אֱלָהֲכוֹן:  יָת רְבוּתֵיהּ--יָת יְדֵיהּ תַּקִּיפְתָא, וּדְרָעֵיהּ מְרָמְמָא. 


text:
וְיָת אָתְוָתֵיהּ, וְיָת עוֹבָדוֹהִי, דַּעֲבַד, בְּגוֹ מִצְרָיִם--לְפַרְעֹה מַלְכָּא דְּמִצְרַיִם, וּלְכָל אַרְעֵיהּ. 


text:
וְדַעֲבַד לְמַשְׁרִית מִצְרָאֵי לְסוּסָוָתְהוֹן וְלִרְתִכֵּיהוֹן, דְּאַטֵּיף יָת מֵי יַמָּא דְּסוּף עַל אַפֵּיהוֹן, בְּמִרְדַּפְהוֹן, בָּתְרֵיכוֹן; וְאַבֵּידִנּוּן יְיָ, עַד יוֹמָא הָדֵין. 


text:
וְדַעֲבַד לְדָתָן וְלַאֲבִירָם, בְּנֵי אֱלִיאָב בַּר רְאוּבֵן, דִּפְתַחַת אַרְעָא יָת פֻּמַּהּ, וּבְלַעַתְנוּן וְיָת אֲנָשׁ בָּתֵּיהוֹן וְיָת מַשְׁכְּנֵיהוֹן--וְיָת כָּל יְקוּמָא דְּעִמְּהוֹן, בְּגוֹ כָּל יִשְׂרָאֵל. 


text:
וְתִטְּרוּן, יָת כָּל תַּפְקֵידְתָּא, דַּאֲנָא מְפַקֵּיד לָךְ, יוֹמָא דֵּין--בְּדִיל דְּתִתַּקְּפוּן, וְתֵיעֲלוּן וְתֵירְתוּן יָת אַרְעָא, דְּאַתּוּן עָבְרִין לְתַמָּן, לְמֵירְתַהּ. 


text:
וּבְדִיל דְּתֵירְכוּן יוֹמִין עַל אַרְעָא, דְּקַיֵּים יְיָ לַאֲבָהָתְכוֹן לְמִתַּן לְהוֹן וְלִבְנֵיהוֹן--אֲרַע עָבְדָא חֲלָב, וּדְבַשׁ.  {ס}


text:
אֲרֵי אַרְעָא, דְּאַתְּ עָלֵיל לְתַמָּן לְמֵירְתַהּ--לָא כְּאַרְעָא דְּמִצְרַיִם הִיא, דִּנְפַקְתּוּן מִתַּמָּן:  דְּתִזְרַע יָת זַרְעָךְ, וּמַשְׁקֵית לֵיהּ בְּרַגְלָךְ כְּגִנַּת יַרְקָא. 


text:
וְאַרְעָא, דְּאַתּוּן עָבְרִין לְתַמָּן לְמֵירְתַהּ--אֲרַע טוּרִין, וּבִקְעָן; לִמְטַר שְׁמַיָּא, שָׁתְיָא מַיָּא. 


text:
אַרְעָא, דַּייָ אֱלָהָךְ תָּבַע יָתַהּ:  תְּדִירָא, עֵינֵי יְיָ אֱלָהָךְ בַּהּ--מֵרֵישַׁהּ דְּשַׁתָּא, וְעַד סוֹפַהּ דְּשַׁתָּא.  {ס}


text:
וִיהֵי, אִם קַבָּלָא תְּקַבְּלוּן לְפִקּוֹדַי, דַּאֲנָא מְפַקֵּיד יָתְכוֹן, יוֹמָא דֵּין--לְמִרְחַם יָת יְיָ אֱלָהֲכוֹן, וּלְמִפְלַח קֳדָמוֹהִי, בְּכָל לִבְּכוֹן, וּבְכָל נַפְשְׁכוֹן. 


text:
וְאֶתֵּין מְטַר אֲרַעְכוֹן בְּעִדָּנֵיהּ, בַּכִּיר וְלַקִּישׁ; וְתִכְנוֹשׁ עֲבוּרָךְ, וְחַמְרָךְ וּמִשְׁחָךְ. 


text:
אִסְתְּמַרוּ לְכוֹן, דִּלְמָא יִטְעֵי לִבְּכוֹן; וְתִסְטוֹן, וְתִפְלְחוּן לְטָעֲוָת עַמְמַיָּא, וְתִסְגְּדוּן, לְהוֹן. 


text:
וְיִתְקַף רֻגְזָא דַּייָ בְּכוֹן, וְיֵיחוֹד יָת שְׁמַיָּא וְלָא יְהֵי מִטְרָא, וְאַרְעָא, לָא תִּתֵּין יָת עֲלַלְתַּהּ; וְתֵיבְדוּן בִּפְרִיעַ, מֵעַל אַרְעָא טָבְתָא, דַּייָ, יָהֵיב לְכוֹן. 


text:
וּתְשַׁוּוֹן יָת פִּתְגָמַי אִלֵּין, עַל לִבְּכוֹן וְעַל נַפְשְׁכוֹן; וְתִקְטְרוּן יָתְהוֹן לְאָת עַל יַדְכוֹן, וִיהוֹן לִתְפִלִּין בֵּין עֵינֵיכוֹן. 


text:
וְתַלְּפוּן יָתְהוֹן יָת בְּנֵיכוֹן, לְמַלָּלָא בְּהוֹן, בְּמִתְּבָךְ בְּבֵיתָךְ וּבִמְהָכָךְ בְּאוֹרְחָא, וּבְמִשְׁכְּבָךְ וּבִמְקִימָךְ. 


text:
בְּדִיל דְּיִסְגּוֹן יוֹמֵיכוֹן, וְיוֹמֵי בְּנֵיכוֹן, עַל אַרְעָא, דְּקַיֵּים יְיָ לַאֲבָהָתְכוֹן לְמִתַּן לְהוֹן--כְּיוֹמֵי שְׁמַיָּא, עַל אַרְעָא.  {ס}


text:
אֲרֵי אִם מִטָּר תִּטְּרוּן יָת כָּל תַּפְקֵידְתָּא הָדָא, דַּאֲנָא מְפַקֵּיד יָתְכוֹן--לְמֶעְבְּדַהּ:  לְמִרְחַם יָת יְיָ אֱלָהֲכוֹן, לִמְהָךְ בְּכָל אוֹרְחָן דְּתָקְנָן קֳדָמוֹהִי--וּלְאִתְקָרָבָא לְדַחְלְתֵיהּ. 


text:
וִיתָרֵיךְ יְיָ יָת כָּל עַמְמַיָּא הָאִלֵּין, מִן קֳדָמֵיכוֹן; וְתֵירְתוּן עַמְמִין, רַבְרְבִין וְתַקִּיפִין מִנְּכוֹן. 


text:
כָּל אַתְרָא, דְּתִדְרוֹךְ פַּרְסַת רַגְלְכוֹן בֵּיהּ--דִּילְכוֹן יְהֵי:  מִן מַדְבְּרָא וְלִבְנָן מִן נַהְרָא נַהְרָא פְּרָת, וְעַד יַמָּא מַעְרְבָאָה--יְהֵי, תְּחוּמְכוֹן. 


text:
לָא יִתְעַתַּד אֲנָשׁ, קֳדָמֵיכוֹן:  דַּחְלַתְכוֹן וְאֵימַתְכוֹן יִתֵּין יְיָ אֱלָהֲכוֹן, עַל אַפֵּי כָּל אַרְעָא דְּתִדְרְכוּן בַּהּ, כְּמָא דְּמַלֵּיל, לְכוֹן.  {ס}


text:
יָת בִּרְכָן--אִם תְּקַבְּלוּן, לְפִקּוֹדַיָּא דַּייָ אֱלָהֲכוֹן, דַּאֲנָא מְפַקֵּיד יָתְכוֹן, יוֹמָא דֵּין. 


text:
וּלְוָטִין, אִם לָא תְּקַבְּלוּן לְפִקּוֹדַיָּא דַּייָ אֱלָהֲכוֹן, וְתִסְטוֹן מִן אוֹרְחָא, דַּאֲנָא מְפַקֵּיד יָתְכוֹן יוֹמָא דֵּין:  לִמְהָךְ, בָּתַר טָעֲוָת עַמְמַיָּא--דְּלָא יְדַעְתּוּן.  {ס}


text:
וִיהֵי, אֲרֵי יַעֵילִנָּךְ יְיָ אֱלָהָךְ, לְאַרְעָא, דְּאַתְּ עָלֵיל לְתַמָּן לְמֵירְתַהּ--וְתִתֵּין יָת מְבָרְכַיָּא עַל טוּרָא דִּגְרִיזִין, וְיָת מְלָטְטַיָּא עַל טוּרָא דְּעֵיבָל. 


text:
הֲלָא אִנּוּן בְּעִבְרָא דְּיַרְדְּנָא, אֲחוֹרֵי אוֹרַח מַעֲלָנֵי שִׁמְשָׁא, בַּאֲרַע כְּנַעֲנָאָה, דְּיָתֵיב בְּמֵישְׁרָא--לָקֳבֵיל, גִּלְגָּלָא, בִּסְטַר, מֵישְׁרֵי מוֹרֶה. 


text:
אֲרֵי אַתּוּן, עָבְרִין יָת יַרְדְּנָא, לְמֵיעַל לְמֵירַת יָת אַרְעָא, דַּייָ אֱלָהֲכוֹן יָהֵיב לְכוֹן; וְתֵירְתוּן יָתַהּ, וְתִתְּבוּן בַּהּ. 


text:
וְתִטְּרוּן לְמֶעֱבַד, יָת כָּל קְיָמַיָּא וְיָת דִּינַיָּא, דַּאֲנָא יָהֵיב קֳדָמֵיכוֹן, יוֹמָא דֵּין. 


text:
אִלֵּין קְיָמַיָּא וְדִינַיָּא, דְּתִטְּרוּן לְמֶעֱבַד, בְּאַרְעָא, דִּיהַב יְיָ אֱלָהָא דַּאֲבָהָתָךְ לָךְ לְמֵירְתַהּ:  כָּל יוֹמַיָּא--דְּאַתּוּן קַיָּמִין, עַל אַרְעָא. 


text:
אַבָּדָא תְּאַבְּדוּן יָת כָּל אַתְרַיָּא דִּפְלַחוּ תַּמָּן עַמְמַיָּא, דְּאַתּוּן יָרְתִין יָתְהוֹן--יָת טָעֲוָתְהוֹן:  עַל טוּרַיָּא רָמַיָּא וְעַל רָמָתָא, וּתְחוֹת כָּל אִילָן עַבּוֹף. 


text:
וּתְתָרְעוּן יָת אֵיגוֹרֵיהוֹן, וּתְתַבְּרוּן יָת קָמָתְהוֹן, וַאֲשֵׁירֵיהוֹן תֵּיקְדוּן בְּנוּרָא, וְצַלְמֵי טָעֲוָתְהוֹן תְּקָצְצוּן; וְתַבְּדוּן יָת שׁוֹמְהוֹן, מִן אַתְרָא הַהוּא. 


text:
אֱלָהֵין לְאַתְרָא דְּיִתְרְעֵי יְיָ אֱלָהֲכוֹן, מִכָּל שִׁבְטֵיכוֹן, לְאַשְׁרָאָה שְׁכִינְתֵיהּ, תַּמָּן--לְבֵית שְׁכִינְתֵיהּ תִּתְבְּעוּן, וְתֵיתוֹן לְתַמָּן. 


text:
וְתַיְתוֹן לְתַמָּן, עֲלָוָתְכוֹן וְנִכְסַת קֻדְשֵׁיכוֹן, וְיָת מַעְסְרֵיכוֹן, וְיָת אַפְרָשׁוּת יַדְכוֹן; וְנִדְרֵיכוֹן, וְנִדְבָתְכוֹן, וּבְכוֹרֵי תּוֹרֵיכוֹן, וְעָנְכוֹן. 


text:
וְתֵיכְלוּן תַּמָּן, קֳדָם יְיָ אֱלָהֲכוֹן, וְתִחְדוֹן בְּכֹל אוֹשָׁטוּת יַדְכוֹן, אַתּוּן וַאֲנָשׁ בָּתֵּיכוֹן--דְּבָרְכָךְ, יְיָ אֱלָהָךְ. 


text:
לָא תַּעְבְּדוּן--כְּכֹל דַּאֲנַחְנָא עָבְדִין כָּא, יוֹמָא דֵּין:  גְּבַר, כָּל דְּכָשַׁר בְּעֵינוֹהִי. 


text:
וְתִעְבְּרוּן, יָת יַרְדְּנָא, וְתִתְּבוּן בְּאַרְעָא, דַּייָ אֱלָהֲכוֹן מַחְסֵין יָתְכוֹן; וִינִיחַ לְכוֹן מִכָּל בַּעֲלֵי דְּבָבֵיכוֹן מִסְּחוֹר סְחוֹר, וְתִתְּבוּן לְרֻחְצָן. 


text:
וִיהֵי אַתְרָא, דְּיִתְרְעֵי יְיָ אֱלָהֲכוֹן בֵּיהּ לְאַשְׁרָאָה שְׁכִינְתֵיהּ תַּמָּן--לְתַמָּן תַּיְתוֹן, יָת כָּל דַּאֲנָא מְפַקֵּיד יָתְכוֹן:  עֲלָוָתְכוֹן וְנִכְסַת קֻדְשֵׁיכוֹן, מַעְסְרֵיכוֹן וְאַפְרָשׁוּת יַדְכוֹן, וְכֹל שְׁפַר נִדְרֵיכוֹן, דְּתִדְּרוּן קֳדָם יְיָ. 


text:
וְתִחְדּוֹן, קֳדָם יְיָ אֱלָהֲכוֹן--אַתּוּן וּבְנֵיכוֹן וּבְנָתְכוֹן, וְעַבְדֵיכוֹן וְאַמְהָתְכוֹן; וְלֵיוָאָה דִּבְקִרְוֵיכוֹן, אֲרֵי לֵית לֵיהּ חוּלָק וְאַחְסָנָא עִמְּכוֹן. 


text:
אֱלָהֵין בְּאַתְרָא דְּיִתְרְעֵי יְיָ, בַּחֲדָא מִן שִׁבְטָךְ--תַּמָּן, תַּסֵּיק עֲלָוָתָךְ; וְתַמָּן תַּעֲבֵיד, כֹּל דַּאֲנָא מְפַקֵּיד לָךְ. 


text:
לְחוֹד בְּכָל רְעוּת נַפְשָׁךְ תִּכּוֹס וְתֵיכוֹל בִּסְרָא, כְּבִרְכְּתָא דַּייָ אֱלָהָךְ דִּיהַב לָךְ--בְּכָל קִרְוָךְ; מְסָאֲבָא וְדָכְיָא יֵיכְלוּנֵּיהּ, כִּבְסַר טַבְיָא וְאַיְלָא. 


text:
לֵית לָךְ רְשׁוּ לְמֵיכַל בְּקִרְוָךְ, מַעְסַר עֲבוּרָךְ וְחַמְרָךְ וּמִשְׁחָךְ, וּבְכוֹרֵי תּוֹרָךְ, וְעָנָךְ; וְכָל נִדְרָךְ דְּתִדַּר, וְנִדְבָתָךְ וְאַפְרָשׁוּת יְדָךְ. 


text:
אֱלָהֵין קֳדָם יְיָ אֱלָהָךְ תֵּיכְלִנֵּיהּ, בְּאַתְרָא דְּיִתְרְעֵי יְיָ אֱלָהָךְ בֵּיהּ--אַתְּ וּבְרָךְ וּבְרַתָּךְ וְעַבְדָּךְ וְאַמְתָּךְ, וְלֵיוָאָה דִּבְקִרְוָךְ; וְתִחְדֵי, קֳדָם יְיָ אֱלָהָךְ, בְּכֹל, אוֹשָׁטוּת יְדָךְ. 


text:
אֲרֵי יַפְתֵּי יְיָ אֱלָהָךְ יָת תְּחוּמָךְ, כְּמָא דְּמַלֵּיל לָךְ, וְתֵימַר אֵיכוֹל בִּסְרָא, אֲרֵי תִּתְרְעֵי נַפְשָׁךְ לְמֵיכַל בִּסְרָא--בָּכל רְעוּת נַפְשָׁךְ, תֵּיכוֹל בִּסְרָא. 


text:
אֲרֵי יִתְרַחַק מִנָּךְ אַתְרָא, דְּיִתְרְעֵי יְיָ אֱלָהָךְ לְאַשְׁרָאָה שְׁכִינְתֵיהּ תַּמָּן, וְתִכּוֹס מִתּוֹרָךְ וּמֵעָנָךְ דִּיהַב יְיָ לָךְ, כְּמָא דְּפַקֵּידְתָּךְ--וְתֵיכוֹל, בְּקִרְוָךְ, בְּכֹל, רְעוּת נַפְשָׁךְ. 


text:
בְּרַם, כְּמָא דְּמִתְאֲכִיל בְּסַר טַבְיָא וְאַיְלָא--כֵּין, תֵּיכְלִנֵּיהּ:  מְסָאֲבָא, וְדָכְיָא, כַּחְדָּא, יֵיכְלִנֵּיהּ. 


text:
לְחוֹד תְּקַף, בְּדִיל דְּלָא לְמֵיכַל דְּמָא, אֲרֵי דְּמָא, הוּא נַפְשָׁא; וְלָא תֵּיכוֹל נַפְשָׁא, עִם בִּסְרָא. 


text:
לָא, תֵּיכְלִנֵּיהּ--בְּדִיל דְּיִיטַב לָךְ וְלִבְנָךְ בָּתְרָךְ, אֲרֵי תַּעֲבֵיד דְּכָשַׁר קֳדָם יְיָ. 


text:
לְחוֹד מַעְסַר קֻדְשָׁךְ דִּיהוֹן לָךְ, וְנִדְרָךְ, תִּטּוֹל וְתֵיתֵי, לְאַתְרָא דְּיִתְרְעֵי יְיָ. 


text:
וְתַעֲבֵיד עֲלָוָתָךְ בִּסְרָא וּדְמָא, עַל מַדְבְּחָא דַּייָ אֱלָהָךְ; וְדַם נִכְסַת קֻדְשָׁךְ, יִשְׁתְּפֵיךְ עַל מַדְבְּחָא דַּייָ אֱלָהָךְ, וּבִסְרָא, תֵּיכוֹל. 


text:
טַר וּתְקַבֵּיל, יָת כָּל פִּתְגָמַיָּא הָאִלֵּין, דַּאֲנָא, מְפַקֵּיד לָךְ:  בְּדִיל דְּיִיטַב לָךְ וְלִבְנָךְ בָּתְרָךְ, עַד עָלְמָא--אֲרֵי תַּעֲבֵיד דְּתַקִּין וּדְכָשַׁר, קֳדָם יְיָ אֱלָהָךְ.  {ס}


text:
אֲרֵי יְשֵׁיצֵי יְיָ אֱלָהָךְ יָת עַמְמַיָּא, דְּאַתְּ עָלֵיל לְתַמָּן לְמֵירַת יָתְהוֹן--מִן קֳדָמָךְ; וְתֵירַת יָתְהוֹן, וְתִתֵּיב בְּאַרְעֲהוֹן. 


text:
אִסְתְּמַר לָךְ, דִּלְמָא תִּתְּקֵיל בָּתְרֵיהוֹן, בָּתַר, דְּיִשְׁתֵּיצוֹן מִן קֳדָמָךְ; וְדִלְמָא תִּתְבַּע לְטָעֲוָתְהוֹן לְמֵימַר, אֵיכְדֵין פָּלְחִין עַמְמַיָּא הָאִלֵּין יָת טָעֲוָתְהוֹן, וְאַעֲבֵיד כֵּין, אַף אֲנָא. 


text:
לָא תַּעֲבֵיד כֵּין, קֳדָם יְיָ אֱלָהָךְ:  אֲרֵי כָּל דִּמְרַחַק קֳדָם יְיָ דְּסָנֵי, עָבְדִין לְטָעֲוָתְהוֹן--אֲרֵי אַף יָת בְּנֵיהוֹן וְיָת בְּנָתְהוֹן, מוֹקְדִין בְּנוּרָא לְטָעֲוָתְהוֹן. 


text:
יָת כָּל פִּתְגָמָא, דַּאֲנָא מְפַקֵּיד יָתְכוֹן--יָתֵיהּ תִּטְּרוּן, לְמֶעֱבַד:  לָא תֵּיסְפוּן עֲלוֹהִי, וְלָא תִּמְנְעוּן מִנֵּיהּ.  {פ}


text:
וְיֵיתֵי אָתָא וּמוֹפְתָא, דְּמַלֵּיל עִמָּךְ לְמֵימַר:  נְהָךְ בָּתַר טָעֲוָת עַמְמַיָּא, דְּלָא יְדַעְתָּנִין--וְנִפְלְחִנִּין. 


text:
לָא תְּקַבֵּיל, לְפִתְגָמֵי נְבִיָּא הַהוּא, אוֹ מִן חָלֵים חֶלְמָא, הַהוּא:  אֲרֵי מְנַסֵּי יְיָ אֱלָהֲכוֹן, יָתְכוֹן, לְמִדַּע הֲאִיתֵיכוֹן רָחֲמִין יָת יְיָ אֱלָהֲכוֹן, בְּכָל לִבְּכוֹן וּבְכָל נַפְשְׁכוֹן. 


text:
בָּתַר פֻּלְחָנָא דַּייָ אֱלָהֲכוֹן תְּהָכוּן, וְיָתֵיהּ תִּדְחֲלוּן; וְיָת פִּקּוֹדוֹהִי תִּטְּרוּן וּלְמֵימְרֵיהּ תְּקַבְּלוּן, וּקְדָמוֹהִי תִּפְלְחוּן וּלְדַחְלְתֵיהּ תִּתְקָרְבוּן. 


text:
וּנְבִיָּא הַהוּא אוֹ חָלֵים חֶלְמָא הַהוּא יִתְקְטִיל, אֲרֵי מַלֵּיל סָטְיָא עַל יְיָ אֱלָהֲכוֹן דְּאַפֵּיק יָתְכוֹן מֵאַרְעָא דְּמִצְרַיִם וּדְפַרְקָךְ מִבֵּית עַבְדּוּתָא--לְאַטְעָיוּתָךְ מִן אוֹרְחָא, דְּפַקְּדָךְ יְיָ אֱלָהָךְ לִמְהָךְ בַּהּ; וּתְפַלֵּי עָבֵיד דְּבִישׁ, מִבֵּינָךְ.  {ס}


text:
אֲרֵי יִמְלְכִנָּךְ אֲחוּךְ בַּר אִמָּךְ אוֹ בְּרָךְ אוֹ בְּרַתָּךְ אוֹ אִתַּת קְיָמָךְ, אוֹ חַבְרָךְ דִּכְנַפְשָׁךְ--בְּסִתְרָא לְמֵימַר:  נְהָךְ, וְנִפְלַח לְטָעֲוָת עַמְמַיָּא, דְּלָא יְדַעְתָּא, אַתְּ וַאֲבָהָתָךְ. 


text:
מִטָּעֲוָת עַמְמַיָּא, דִּבְסַחְרָנֵיכוֹן, דְּקָרִיבִין לָךְ, אוֹ דְּרַחִיקִין מִנָּךְ--מִסְּיָפֵי אַרְעָא, וְעַד סְיָפֵי אַרְעָא. 


text:
לָא תֵּיבֵי לֵיהּ, וְלָא תְּקַבֵּיל מִנֵּיהּ; וְלָא תְּחוּס עֵינָךְ עֲלוֹהִי, וְלָא תְּרַחֵים וְלָא תְּכַסֵּי עֲלוֹהִי. 


text:
אֲרֵי מִקְטָל תִּקְטְלִנֵּיהּ, יְדָךְ תְּהֵי בֵּיהּ בְּקַדְמֵיתָא לְמִקְטְלֵיהּ; וִידָא דְּכָל עַמָּא, בְּבָתְרֵיתָא. 


text:
וְתִרְגְּמִנֵּיהּ בְּאַבְנַיָּא, וִימוּת:  אֲרֵי בְּעָא, לְאַטְעָיוּתָךְ מִדַּחְלְתָא דַּייָ אֱלָהָךְ, דְּאַפְּקָךְ מֵאַרְעָא דְּמִצְרַיִם, מִבֵּית עַבְדּוּתָא. 


text:
וְכָל יִשְׂרָאֵל--יִשְׁמְעוּן, וְיִדְחֲלוּן; וְלָא יֵיסְפוּן לְמֶעֱבַד, כְּפִתְגָמָא בִּישָׁא הָדֵין--בֵּינָךְ.  {ס}


text:
נְפַקוּ גֻּבְרִין בְּנֵי רִשְׁעָא, מִבֵּינָךְ, וְאַטְעִיאוּ יָת יָתְבֵי קַרְתְּהוֹן, לְמֵימַר:  נְהָךְ, וְנִפְלַח לְטָעֲוָת עַמְמַיָּא--דְּלָא יְדַעְתּוּן. 


text:
וְתִתְבַּע וְתִבְדּוֹק וְתִשְׁאַל, יָאוּת; וְהָא קֻשְׁטָא כֵּיוָן פִּתְגָמָא, אִתְעֲבֵידַת תּוֹעֵיבְתָא הָדָא בֵּינָךְ. 


text:
מִמְחָא תִּמְחֵי, יָת יָתְבֵי קַרְתָּא הַהִיא--לְפִתְגָם דְּחָרֶב:  גַּמַּר יָתַהּ וְיָת כָּל דְּבַהּ וְיָת בְּעִירַהּ, לְפִתְגָם דְּחָרֶב. 


text:
וְיָת כָּל עֲדָאַהּ, תִּכְנוֹשׁ לְגוֹ פְּתָאַהּ, וְתוֹקֵיד בְּנוּרָא יָת קַרְתָּא וְיָת כָּל עֲדָאַהּ גְּמִיר, קֳדָם יְיָ אֱלָהָךְ; וּתְהֵי תֵּל חָרוּב לְעָלַם, לָא תִּתְבְּנֵי עוֹד. 


text:
וְלָא יִדְבַּק בִּידָךְ מִדָּעַם, מִן חֶרְמָא--בְּדִיל דִּיתוּב יְיָ מִתְּקוֹף רֻגְזֵיהּ, וְיִתֵּין לָךְ רַחֲמִין וִירַחֵים עֲלָךְ וְיַסְגֵּינָךְ, כְּמָא דְּקַיֵּים, לַאֲבָהָתָךְ. 


text:
בְּנִין אַתּוּן, קֳדָם יְיָ אֱלָהֲכוֹן:  לָא תִּתְהָמְמוּן, וְלָא תְּשַׁוּוֹן מְרַט בֵּין עֵינֵיכוֹן--עַל מִית. 


text:
אֲרֵי עַם קַדִּישׁ אַתְּ, קֳדָם יְיָ אֱלָהָךְ; וּבָךְ אִתְרְעִי יְיָ, לְמִהְוֵי לֵיהּ לְעַם חַבִּיב, מִכֹּל עַמְמַיָּא, דְּעַל אַפֵּי אַרְעָא.  {ס}


text:
וְכָל בְּעִירָא דִּסְדִיקָא פַּרְסְתַהּ, וּמַטְלְפָן טִלְפִין תַּרְתֵּין פַּרְסָתַהּ, מַסְּקָא פִּשְׁרָא, בִּבְעִירָא--יָתַהּ, תֵּיכְלוּן. 


text:
בְּרַם יָת דֵּין לָא תֵּיכְלוּן, מִמַּסְּקֵי פִּשְׁרָא, וּמִסְּדִיקֵי פַּרְסְתָא, מַטְלְפֵי טִלְפַיָּא:  יָת גַּמְלָא וְיָת אַרְנְבָא וְיָת טַבְזָא אֲרֵי מַסְּקֵי פִּשְׁרָא אִנּוּן, וּפַרְסַתְהוֹן לָא סְדִיקָא--מְסָאֲבִין אִנּוּן, לְכוֹן. 


text:
וְיָת חֲזִירָא אֲרֵי סְדִיק פַּרְסְתָא הוּא, וְלָא פָּשַׁר--מְסָאַב הוּא, לְכוֹן; מִבִּסְרְהוֹן לָא תֵּיכְלוּן, וּבִנְבִילַתְהוֹן לָא תִּקְרְבוּן.  {ס}


text:
לָא תֵּיכְלוּן כָּל נְבִילָא לְתוֹתַב עֲרַל דִּבְקִרְוָךְ תִּתְּנִנַּהּ וְיֵיכְלִנַּהּ, אוֹ תְּזַבְּנִנַּהּ לְבַר עַמְמִין--אֲרֵי עַם קַדִּישׁ אַתְּ, קֳדָם יְיָ אֱלָהָךְ; לָא תֵּיכְלוּן בְּסַר, בַּחֲלַב.  {פ}


text:
וְתֵיכוֹל קֳדָם יְיָ אֱלָהָךְ, בְּאַתְרָא דְּיִתְרְעֵי לְאַשְׁרָאָה שְׁכִינְתֵיהּ תַּמָּן, מַעְסַר עֲבוּרָךְ חַמְרָךְ וּמִשְׁחָךְ, וּבְכוֹרֵי תּוֹרָךְ וְעָנָךְ:  בְּדִיל דְּתֵילַף, לְמִדְחַל קֳדָם יְיָ אֱלָהָךְ--כָּל יוֹמַיָּא. 


text:
וַאֲרֵי יִסְגֵּי מִנָּךְ אוֹרְחָא, אֲרֵי לָא תִּכּוֹל לְמִטְּלֵיהּ--אֲרֵי יִתְרַחַק מִנָּךְ אַתְרָא, דְּיִתְרְעֵי יְיָ אֱלָהָךְ לְאַשְׁרָאָה שְׁכִינְתֵיהּ תַּמָּן:  אֲרֵי יְבָרְכִנָּךְ, יְיָ אֱלָהָךְ. 


text:
וְתִתֵּין, בְּכַסְפָּא; וּתְצוּר כַּסְפָּא, בִּידָךְ, וּתְהָךְ לְאַתְרָא, דְּיִתְרְעֵי יְיָ אֱלָהָךְ בֵּיהּ. 


text:
וְתִתֵּין כַּסְפָּא בְּכֹל דְּתִתְרְעֵי נַפְשָׁךְ בְּתוֹרֵי וּבְעָנָא, וּבַחֲמַר חֲדַת וְעַתִּיק, וּבְכֹל דְּתִשְׁאֲלִנָּךְ, נַפְשָׁךְ; וְתֵיכוֹל תַּמָּן, קֳדָם יְיָ אֱלָהָךְ, וְתִחְדֵּי, אַתְּ וַאֲנָשׁ בֵּיתָךְ. 


text:
מִסּוֹף תְּלָת שְׁנִין, תַּפֵּיק יָת כָּל מַעְסַר עֲלַלְתָּךְ, בְּשַׁתָּא, הַהִיא; וְתַצְנַע, בְּקִרְוָךְ. 


text:
וְיֵיתֵי לֵיוָאָה אֲרֵי לֵית לֵיהּ חוּלָק וְאַחְסָנָא עִמָּךְ, וְגִיּוֹרָא וְיַתְמָא וְאַרְמַלְתָּא דִּבְקִרְוָךְ, וְיֵיכְלוּן, וְיִסְבְּעוּן--בְּדִיל דִּיבָרְכִנָּךְ יְיָ אֱלָהָךְ, בְּכָל עוּבָדֵי יְדָךְ דְּתַעֲבֵיד.  {ס}


text:
וְדֵין, פִּתְגָם שְׁמִטְּתָא--דְּיַשְׁמֵיט כָּל גְּבַר מָרֵי רְשׁוּ, דְּיִרְשֵׁי בְּחַבְרֵיהּ:  לָא יִתְבַּע מִן חַבְרֵיהּ וּמִן אֲחוּהִי, אֲרֵי קְרָא שְׁמִטְּתָא קֳדָם יְיָ. 


text:
לְחוֹד, אֲרֵי לָא יְהֵי בָּךְ מִסְכֵּינָא:  אֲרֵי בָּרָכָא יְבָרְכִנָּךְ, יְיָ, בְּאַרְעָא, דַּייָ אֱלָהָךְ יָהֵיב לָךְ אַחְסָנָא לְמֵירְתַהּ. 


text:
לְחוֹד אִם קַבָּלָא תְּקַבֵּיל, לְמֵימְרָא דַּייָ אֱלָהָךְ, לְמִטַּר לְמֶעֱבַד יָת כָּל תַּפְקֵידְתָּא הָדָא, דַּאֲנָא מְפַקֵּיד לָךְ יוֹמָא דֵּין. 


text:
אֲרֵי יְיָ אֱלָהָךְ בָּרְכָךְ, כְּמָא דְּמַלֵּיל לָךְ; וְתוֹזֵיף לְעַמְמִין סַגִּיאִין, וְאַתְּ לָא תְּזִיף, וְתִשְׁלוֹט בְּעַמְמִין סַגִּיאִין, וּבָךְ לָא יִשְׁלְטוּן.  {ס}


text:
אֲרֵי יְהֵי בָּךְ מִסְכֵּינָא חַד מֵאֲחָךְ, בַּחֲדָא מִקִּרְוָךְ, בְּאַרְעָךְ, דַּייָ אֱלָהָךְ יָהֵיב לָךְ--לָא תְּתַקֵּיף יָת לִבָּךְ, וְלָא תִּקְפּוֹץ יָת יְדָךְ, מֵאֲחוּךְ, מִסְכֵּינָא. 


text:
אֲרֵי מִפְתָּח תִּפְתַּח יָת יְדָךְ, לֵיהּ; וְאוֹזָפָא, תּוֹזְפִנֵּיהּ, כְּמִסַּת חֻסְרָנֵיהּ, דְּחַסִּיר לֵיהּ. 


text:
אִסְתְּמַר לָךְ דִּלְמָא יְהֵי פִּתְגָם עִם לִבָּךְ בִּרְשַׁע לְמֵימַר, קְרֵיבַת שַׁתָּא דִּשְׁבִיעֵיתָא שַׁתָּא דִּשְׁמִטְּתָא, וְתִבְאַשׁ עֵינָךְ בַּאֲחוּךְ מִסְכֵּינָא, וְלָא תִּתֵּין לֵיהּ; וְיִקְרֵי עֲלָךְ קֳדָם יְיָ, וִיהֵי בָּךְ חוֹבָא. 


text:
מִתָּן תִּתֵּין לֵיהּ, וְלָא יִבְאַשׁ לִבָּךְ בְּמִתְּנָךְ לֵיהּ:  אֲרֵי בְּדִיל פִּתְגָמָא הָדֵין, יְבָרְכִנָּךְ יְיָ אֱלָהָךְ, בְּכָל עוּבָדָךְ, וּבְכֹל אוֹשָׁטוּת יְדָךְ. 


text:
אֲרֵי לָא יִפְסוּק מִסְכֵּינָא, מִגּוֹ אַרְעָא; עַל כֵּין אֲנָא מְפַקֵּיד לָךְ, לְמֵימַר, מִפְתָּח תִּפְתַּח יָת יְדָךְ לַאֲחוּךְ לְעַנְיָךְ וּלְמִסְכֵּינָךְ, בְּאַרְעָךְ.  {ס}


text:
אֲרֵי יִזְדַּבַּן לָךְ אֲחוּךְ בַּר יִשְׂרָאֵל, אוֹ בַּת יִשְׂרָאֵל--וְיִפְלְחִנָּךְ, שֵׁית שְׁנִין; וּבְשַׁתָּא, שְׁבִיעֵיתָא, תִּפְטְרִנֵּיהּ בַּר חוֹרִין, מֵעִמָּךְ. 


text:
אַפְרָשָׁא תַּפְרֵישׁ, לֵיהּ, מֵעָנָךְ, וּמֵאִדְּרָךְ וּמִמַּעֲצַרְתָּךְ:  דְּבָרְכָךְ יְיָ אֱלָהָךְ, תִּתֵּין לֵיהּ. 


text:
וְתִדְכַר, אֲרֵי עַבְדָּא הֲוֵיתָא בְּאַרְעָא דְּמִצְרַיִם, וּפַרְקָךְ, יְיָ אֱלָהָךְ; עַל כֵּין אֲנָא מְפַקֵּיד לָךְ, יָת פִּתְגָמָא הָדֵין--יוֹמָא דֵּין. 


text:
וִיהֵי אֲרֵי יֵימַר לָךְ, לָא אֶפּוֹק מֵעִמָּךְ:  אֲרֵי רִיחֲמָךְ וְלַאֲנָשׁ בֵּיתָךְ, אֲרֵי טָב לֵיהּ עִמָּךְ. 


text:
וְתִסַּב יָת מַרְצְעָא, וְתִתֵּין בְּאֻדְנֵיהּ וּבְדַשָּׁא, וִיהֵי לָךְ, עֶבֶד פָּלַח לְעָלַם; וְאַף לְאַמְתָּךְ, תַּעֲבֵיד כֵּין. 


text:
לָא יִקְשֵׁי בְּעֵינָךְ, בְּמִפְטְרָךְ יָתֵיהּ בַּר חוֹרִין מֵעִמָּךְ--אֲרֵי עַל חַד תְּרֵין כַּאֲגַר אֲגִירָא, פַּלְחָךְ שֵׁית שְׁנִין; וִיבָרְכִנָּךְ יְיָ אֱלָהָךְ, בְּכֹל דְּתַעֲבֵיד.  {פ}


text:
כָּל בֻּכְרָא דְּיִתְיְלֵיד בְּתוֹרָךְ וּבְעָנָךְ, דִּכְרִין--תַּקְדֵּישׁ, קֳדָם יְיָ אֱלָהָךְ:  לָא תִּפְלַח בְּבֻכְרָא דְּתוֹרָךְ, וְלָא תִּגּוֹז בֻּכְרָא דְּעָנָךְ. 


text:
קֳדָם יְיָ אֱלָהָךְ תֵּיכְלִנֵּיהּ שְׁנָא בִּשְׁנָא, בְּאַתְרָא דְּיִתְרְעֵי יְיָ--אַתְּ, וַאֲנָשׁ בֵּיתָךְ. 


text:
וַאֲרֵי יְהֵי בֵּיהּ מוּמָא, חֲגִיר אוֹ עֲוִיר, כֹּל, מוּם בִּישׁ--לָא תִּכְּסִנֵּיהּ, קֳדָם יְיָ אֱלָהָךְ. 


text:
טַר, יָת יַרְחָא דַּאֲבִיבָא, וְתַעֲבֵיד פִּסְחָא, קֳדָם יְיָ אֱלָהָךְ:  אֲרֵי בְּיַרְחָא דַּאֲבִיבָא, אַפְּקָךְ יְיָ אֱלָהָךְ מִמִּצְרַיִם וַעֲבַד לָךְ נִסִּין--בְּלֵילְיָא. 


text:
וְתִכּוֹס פִּסְחָא קֳדָם יְיָ אֱלָהָךְ מִן בְּנֵי עָנָא, וְנִכְסַת קֻדְשַׁיָּא מִן תּוֹרֵי, בְּאַתְרָא דְּיִתְרְעֵי יְיָ, לְאַשְׁרָאָה שְׁכִינְתֵיהּ תַּמָּן. 


text:
לָא תֵּיכוֹל עֲלוֹהִי חֲמִיעַ, שִׁבְעָא יוֹמִין תֵּיכוֹל עֲלוֹהִי פַּטִּירָא לְחֵים עַנְיֵי:  אֲרֵי בִּבְהִילוּ, נְפַקְתָּא מֵאַרְעָא דְּמִצְרַיִם--בְּדִיל דְּתִדְכַר יָת יוֹם מִפְּקָךְ מֵאַרְעָא דְּמִצְרַיִם, כֹּל יוֹמֵי חַיָּךְ. 


text:
וְלָא יִתַּחְזֵי לָךְ חֲמִיר בְּכָל תְּחוּמָךְ, שִׁבְעָא יוֹמִין; וְלָא יְבִית מִן בִּסְרָא, דְּתִכּוֹס בְּרַמְשָׁא בְּיוֹמָא קַדְמָאָה--לְצַפְרָא. 


text:
אֱלָהֵין בְּאַתְרָא דְּיִתְרְעֵי יְיָ אֱלָהָךְ, לְאַשְׁרָאָה שְׁכִינְתֵיהּ--תַּמָּן תִּכּוֹס יָת פִּסְחָא, בְּרַמְשָׁא:  כְּמֵיעַל שִׁמְשָׁא, זְמָן מִפְּקָךְ מִמִּצְרָיִם. 


text:
וּתְבַשֵּׁיל, וְתֵיכוֹל, בְּאַתְרָא, דְּיִתְרְעֵי יְיָ אֱלָהָךְ בֵּיהּ; וְתִתְפְּנֵי בְּצַפְרָא, וּתְהָךְ לְמַשְׁכְּנָךְ. 


text:
שִׁתָּא יוֹמִין, תֵּיכוֹל פַּטִּירָא; וּבְיוֹמָא שְׁבִיעָאָה, כְּנִישׁ קֳדָם יְיָ אֱלָהָךְ--לָא תַּעֲבֵיד, עֲבִידָא.  {ס}


text:
שִׁבְעָא שָׁבוּעִין, תִּמְנֵי לָךְ:  מִשֵּׁירָיוּת מַגְּלָא, בַּחֲצַד עֻמְרָא דַּאֲרָמוּתָא, תְּשָׁרֵי לְמִמְנֵי, שִׁבְעָא שָׁבוּעִין. 


text:
וְתַעֲבֵיד חַגָּא דְּשָׁבוּעַיָּא, קֳדָם יְיָ אֱלָהָךְ--מִסַּת נִדְבַת יְדָךְ, דְּתִתֵּין:  כְּמָא דִּיבָרְכִנָּךְ, יְיָ אֱלָהָךְ. 


text:
וְתִחְדֵּי קֳדָם יְיָ אֱלָהָךְ, אַתְּ וּבְרָךְ וּבְרַתָּךְ וְעַבְדָּךְ וְאַמְתָּךְ, וְלֵיוָאָה דִּבְקִרְוָךְ, וְגִיּוֹרָא וְיַתְמָא וְאַרְמַלְתָּא דְּבֵינָךְ--בְּאַתְרָא, דְּיִתְרֵעי יְיָ אֱלָהָךְ, לְאַשְׁרָאָה שְׁכִינְתֵיהּ, תַּמָּן. 


text:
וְתִדְכַר, אֲרֵי עַבְדָּא הֲוֵיתָא בְּמִצְרָיִם; וְתִטַּר וְתַעֲבֵיד, יָת קְיָמַיָּא הְאִלֵּין.  {פ}


text:
חַגָּא דִּמְטַלַּיָּא תַּעֲבֵיד לָךְ, שִׁבְעָא יוֹמִין:  בְּמִכְנְשָׁךְ--מֵאִדְּרָךְ, וּמִמַּעֲצַרְתָּךְ. 


text:
וְתִחְדֵּי, בְּחַגָּךְ:  אַתְּ וּבְרָךְ וּבְרַתָּךְ, וְעַבְדָּךְ וְאַמְתָּךְ, וְלֵיוָאָה וְגִיּוֹרָא וְיַתְמָא וְאַרְמַלְתָּא, דִּבְקִרְוָךְ. 


text:
שִׁבְעָא יוֹמִין, תֵּיחוֹג קֳדָם יְיָ אֱלָהָךְ, בְּאַתְרָא, דְּיִתְרְעֵי יְיָ:  אֲרֵי יְבָרְכִנָּךְ יְיָ אֱלָהָךְ, בְּכֹל עֲלַלְתָּךְ וּבְכֹל עוּבָדֵי יְדָךְ, וּתְהֵי, בְּרַם חָדֵי. 


text:
תְּלָת זִמְנִין בְּשַׁתָּא יִתַּחְזוֹן כָּל דְּכוּרָךְ קֳדָם יְיָ אֱלָהָךְ, בְּאַתְרָא דְּיִתְרְעֵי--בְּחַגָּא דְּפַטִּירַיָּא וּבְחַגָּא דְּשָׁבוּעַיָּא, וּבְחַגָּא דִּמְטַלַּיָּא; וְלָא יִתַּחְזוֹן קֳדָם יְיָ, רֵיקָנִין. 


text:
דַּיָּנִין וּפֻרְעָנִין, תְּמַנֵּי לָךְ בְּכָל קִרְוָךְ, דַּייָ אֱלָהָךְ יָהֵיב לָךְ, לְשִׁבְטָךְ; וִידִינוּן יָת עַמָּא, דִּין דִּקְשׁוֹט. 


text:
לָא תַּצְלֵי דִּין, לָא תִּשְׁתְּמוֹדַע אַפִּין; וְלָא תְּקַבֵּיל שֻׁחְדָּא--אֲרֵי שֻׁחְדָּא מְעַוַּר עֵינֵי חַכִּימִין, וּמְקַלְקֵיל פִּתְגָמִין תְּרִיצִין. 


text:
קֻשְׁטָא קֻשְׁטָא, תִּרְדוֹף--בְּדִיל דְּתֵיחֵי וְתֵירַת יָת אַרְעָא, דַּייָ אֱלָהָךְ יָהֵיב לָךְ.  {ס}


text:
לָא תִּכּוֹס קֳדָם יְיָ אֱלָהָךְ תּוֹר וְאִמַּר, דִּיהֵי בֵּיהּ מוּמָא--כֹּל, מִדָּעַם בִּישׁ:  אֲרֵי מְרַחַק קֳדָם יְיָ אֱלָהָךְ, הוּא.  {ס}


text:
אֲרֵי יִשְׁתְּכַח בֵּינָךְ בַּחֲדָא מִן קִרְוָךְ, דַּייָ אֱלָהָךְ יָהֵיב לָךְ:  גְּבַר אוֹ אִתָּא, דְּיַעֲבֵיד יָת דְּבִישׁ קֳדָם יְיָ אֱלָהָךְ--לְמִעְבַּר עַל קְיָמֵיהּ. 


text:
וַאֲזַל, וּפְלַח לְטָעֲוָת עַמְמַיָּא, וּסְגֵיד, לְהוֹן; וּלְשִׁמְשָׁא אוֹ לְסֵיהֲרָא, אוֹ לְכָל חֵילֵי שְׁמַיָּא--דְּלָא פַּקֵּידִית. 


text:
וְיִתְחַוַּא לָךְ, וְתִשְׁמַע; וְתִתְבַּע יָאוּת--וְהָא קֻשְׁטָא כֵּיוָן פִּתְגָמָא, אִתְעֲבֵידַת תּוֹעֵיבְתָא הָדָא בְּיִשְׂרָאֵל. 


text:
וְתַפֵּיק יָת גֻּבְרָא הַהוּא אוֹ יָת אִתְּתָא הַהִיא דַּעֲבַדוּ יָת פִּתְגָמָא בִּישָׁא הָדֵין, לִתְרַע בֵּית דִּינָךְ--יָת גֻּבְרָא, אוֹ יָת אִתְּתָא; וְתִרְגְּמִנּוּן בְּאַבְנַיָּא, וִימוּתוּן. 


text:
עַל מֵימַר תְּרֵין סָהֲדִין, אוֹ תְּלָתָא סָהֲדִין--יִתְקְטִיל דְּחַיָּב קְטוֹל:  לָא יִתְקְטִיל, עַל מֵימַר סָהִיד חַד. 


text:
יְדָא דְּסָהֲדַיָּא תְּהֵי בֵּיהּ בְּקַדְמֵיתָא, לְמִקְטְלֵיהּ, וִידָא דְּכָל עַמָּא, בְּבָתְרֵיתָא; וּתְפַלֵּי עָבֵיד דְּבִישׁ, מִבֵּינָךְ.  {פ}


text:
אֲרֵי יִתְפָּרַשׁ מִנָּךְ פִּתְגָמָא לְדִינָא, בֵּין דַּם לְדַם בֵּין דִּין לְדִין וּבֵין מַכְתָּשׁ סְגִירוּ לְמַכְתָּשׁ סְגִירוּ--פִּתְגָמֵי פְּלֻגַּת דִּינָא, בְּקִרְוָךְ:  וּתְקוּם וְתִסַּק--לְאַתְרָא, דְּיִתְרְעֵי יְיָ אֱלָהָךְ בֵּיהּ. 


text:
וְתֵיתֵי, לְוָת כָּהֲנַיָּא לֵיוָאֵי, וּלְוָת דַּיָּנָא, דִּיהֵי בְּיוֹמַיָּא הָאִנּוּן; וְתִתְבַּע וִיחַוּוֹן לָךְ, יָת פִּתְגָמָא דְּדִינָא. 


text:
וְתַעֲבֵיד, עַל מֵימַר פִּתְגָמָא דִּיחַוּוֹן לָךְ, מִן אַתְרָא הַהוּא, דְּיִתְרְעֵי יְיָ; וְתִטַּר לְמֶעֱבַד, כְּכֹל דְּיַלְּפוּנָּךְ. 


text:
עַל מֵימַר אוֹרָיְתָא דְּיַלְּפוּנָּךְ, וְעַל דִּינָא דְּיֵימְרוּן לָךְ--תַּעֲבֵיד:  לָא תִּסְטֵי, מִן פִּתְגָמָא דִּיחַוּוֹן לָךְ--לְיַמִּינָא וְלִסְמָאלָא. 


text:
וְגֻבְרָא דְּיַעֲבֵיד בִּרְשַׁע, בְּדִיל דְּלָא לְקַבָּלָא מִן כָּהֲנָא דְּקָאֵים לְשַׁמָּשָׁא תַּמָּן קֳדָם יְיָ אֱלָהָךְ, אוֹ, מִן דַּיָּנָא--וְיִתְקְטִיל גֻּבְרָא הַהוּא, וּתְפַלֵּי עָבֵיד דְּבִישׁ מִיִּשְׂרָאֵל. 


text:
אֲרֵי תֵּיעוֹל לְאַרְעָא, דַּייָ אֱלָהָךְ יָהֵיב לָךְ, וְתֵירְתַהּ, וְתִתֵּיב בַּהּ; וְתֵימַר, אֲמַנֵּי עֲלַי מַלְכָּא, כְּכָל עַמְמַיָּא, דִּבְסַחְרָנָי. 


text:
מַנָּאָה תְּמַנֵּי עֲלָךְ מַלְכָּא, דְּיִתְרְעֵי יְיָ אֱלָהָךְ בֵּיהּ:  מִגּוֹ אֲחָךְ, תְּמַנֵּי עֲלָךְ מַלְכָּא--לֵית לָךְ רְשׁוּ לְמַנָּאָה עֲלָךְ גְּבַר נֻכְרַאי, דְּלָא אֲחוּךְ הוּא. 


text:
לְחוֹד, לָא יַסְגֵּי לֵיהּ סוּסָוָן, וְלָא יָתִיב יָת עַמָּא לְמִצְרַיִם, בְּדִיל לְאַסְגָּאָה סוּסָוָן; וַייָ, אֲמַר לְכוֹן, לָא תֵּיסְפוּן לִמְתָב בְּאוֹרְחָא הָדָא, עוֹד. 


text:
וְלָא יַסְגֵּי לֵיהּ נְשִׁין, וְלָא יִטְעֵי לִבֵּיהּ; וְכַסְפָּא וְדַהְבָּא, לָא יַסְגֵּי לֵיהּ לַחְדָּא. 


text:
וִיהֵי כְּמִתְּבֵיהּ, עַל כֻּרְסֵי מַלְכוּתֵיהּ--וְיִכְתּוֹב לֵיהּ יָת פַּרְשְׁגַן אוֹרָיְתָא הָדָא, עַל סִפְרָא, מִן קֳדָם, כָּהֲנַיָּא לֵיוָאֵי. 


text:
וּתְהֵי עִמֵּיהּ, וִיהֵי קָרֵי בֵּיהּ כָּל יוֹמֵי חַיּוֹהִי--בְּדִיל דְּיֵילַף, לְמִדְחַל קֳדָם יְיָ אֱלָהֵיהּ, לְמִטַּר יָת כָּל פִּתְגָמֵי אוֹרָיְתָא הָדָא וְיָת קְיָמַיָּא הָאִלֵּין, לְמֶעֱבַדְהוֹן. 


text:
בְּדִיל דְּלָא יִירַם לִבֵּיהּ מֵאֲחוֹהִי, וּבְדִיל דְּלָא יִסְטֵי מִן תַּפְקֵידְתָּא לְיַמִינָא וְלִסְמָאלָא--בְּדִיל דְּיוֹרֵיךְ יוֹמִין עַל מַלְכוּתֵיהּ הוּא וּבְנוֹהִי, בְּגוֹ יִשְׂרָאֵל.  {ס}


text:
לָא יְהֵי לְכָהֲנַיָּא לֵיוָאֵי כָּל שִׁבְטָא דְּלֵוִי, חוּלָק וְאַחְסָנָא--עִם יִשְׂרָאֵל; קֻרְבָּנַיָּא דַּייָ וְאַחְסָנְתֵיהּ, יֵיכְלוּן. 


text:
וְאַחְסָנָא לָא יְהֵי לֵיהּ, בְּגוֹ אֲחוֹהִי:  מַתְּנָן דִּיהַב לֵיהּ יְיָ אִנִּין אַחְסָנְתֵיהּ, כְּמָא דְּמַלֵּיל לֵיהּ.  {ס}


text:
וְדֵין יְהֵי דְּחָזֵי לְכָהֲנַיָּא מִן עַמָּא, מִן נִכְסֵי נִכְסָתָא--אִם תּוֹר אִם אִמַּר:  וְיִתֵּין, לְכָהֲנָא, דְּרָעָא וְלוּעָא, וְקֵיבְתָא. 


text:
אֲרֵי בֵּיהּ, אִתְרְעִי יְיָ אֱלָהָךְ--מִכָּל שִׁבְטָךְ:  לִמְקָם לְשַׁמָּשָׁא בִּשְׁמָא דַּייָ הוּא וּבְנוֹהִי, כָּל יוֹמַיָּא.  {ס}


text:
וַאֲרֵי יֵיתֵי לֵיוָאָה מֵחֲדָא מִקִּרְוָךְ, מִכָּל יִשְׂרָאֵל, דְּהוּא, דָּר תַּמָּן; וְיֵיתֵי בְּכָל רְעוּת נַפְשֵׁיהּ, לְאַתְרָא דְּיִתְרְעֵי יְיָ. 


text:
וִישַׁמֵּישׁ, בִּשְׁמָא דַּייָ אֱלָהֵיהּ--כְּכָל אֲחוֹהִי, לֵיוָאֵי, דִּמְשַׁמְּשִׁין תַּמָּן, קֳדָם יְיָ. 


text:
חוּלָק כְּחוּלָק, יֵיכְלוּן, בָּר מִמַּטַּרְתָּא דְּיָתַהּ שַׁבְּתָא, דְּכֵין אַתְקִינוּ אֲבָהָתָא.  {ס}


text:
אֲרֵי אַתְּ עָלֵיל לְאַרְעָא, דַּייָ אֱלָהָךְ יָהֵיב לָךְ--לָא תֵּילַף לְמֶעֱבַד, כְּתוֹעֲבָת עַמְמַיָּא הָאִנּוּן. 


text:
לָא יִשְׁתְּכַח בָּךְ, מַעְבַּר בְּרֵיהּ וּבְרַתֵּיהּ בְּנוּרָא, קָסֵים קִסְמִין, מְעָנֵין וּמְנַחֵישׁ וְחָרַשׁ. 


text:
אֲרֵי מְרַחַק קֳדָם יְיָ, כָּל עָבֵיד אִלֵּין; וּבְדִיל, תּוֹעֵיבָתָא הָאִלֵּין, יְיָ אֱלָהָךְ, מְתָרֵיךְ יָתְהוֹן מִן קֳדָמָךְ. 


text:
אֲרֵי עַמְמַיָּא הָאִלֵּין, דְּאַתְּ יָרֵית יָתְהוֹן--מִן מְעָנְנַיָּא וּמִן קַסָמַיָּא, שָׁמְעִין; וְאַתְּ--לָא כֵּין, יְהַב לָךְ יְיָ אֱלָהָךְ. 


text:
כְּכֹל דִּשְׁאֵילְתָּא מִן קֳדָם יְיָ אֱלָהָךְ, בְּחוֹרֵב, בְּיוֹמָא דִּקְהָלָא, לְמֵימַר:  לָא אוֹסֵיף, לְמִשְׁמַע יָת קָל מֵימְרָא דַּייָ אֱלָהִי, וְיָת אִישָׁתָא רַבְּתָא הָדָא לָא אֶחְזֵי עוֹד, וְלָא אֲמוּת. 


text:
נְבִיָּא אֲקִים לְהוֹן מִגּוֹ אֲחֵיהוֹן, כְּוָתָךְ; וְאֶתֵּין פִּתְגְמֵי נְבוּאֲתִי, בְּפֻמֵּיהּ, וִימַלֵּיל עִמְּהוֹן, יָת כָּל דַּאֲפַקְּדִנֵּיהּ. 


text:
וִיהֵי, גֻּבְרָא דְּלָא יְקַבֵּיל לְפִתְגָמַי, דִּימַלֵּיל, בִּשְׁמִי--מֵימְרִי, יִתְבַּע מִנֵּיהּ. 


text:
בְּרַם נְבִיָּא דְּיַרְשַׁע לְמַלָּלָא פִּתְגָמָא בִּשְׁמִי, יָת דְּלָא פַּקֵּידְתֵּיהּ לְמַלָּלָא, וְדִימַלֵּיל, בְּשׁוֹם טָעֲוָת עַמְמַיָּא--וְיִתְקְטִיל, נְבִיָּא הַהוּא. 


text:
דִּימַלֵּיל נְבִיָּא בִּשְׁמָא דַּייָ, וְלָא יְהֵי פִּתְגָמָא וְלָא יִתְקַיַּם--הוּא פִּתְגָמָא, דְּלָא מַלְּלֵיהּ יְיָ:  בִּרְשַׁע מַלְּלֵיהּ נְבִיָּא, לָא תִּדְחֲלוּן מִנֵּיהּ.  {ס}


text:
אֲרֵי יְשֵׁיצֵי יְיָ אֱלָהָךְ, יָת עַמְמַיָּא, דַּייָ אֱלָהָךְ, יָהֵיב לָךְ יָת אֲרַעְהוֹן; וְתֵירְתִנּוּן, וְתִתֵּיב בְּקִרְוֵיהוֹן וּבְבָתֵּיהוֹן. 


text:
תַּתְקֵין לָךְ, אוֹרְחָא, וּתְתַלֵּית יָת תְּחוּם אַרְעָךְ, דְּיַחְסְנִנָּךְ יְיָ אֱלָהָךְ; וִיהֵי, לְמִעְרַק לְתַמָּן כָּל קָטוֹל. 


text:
וְדֵין פִּתְגָם קָטוֹלָא, דְּיִעְרוֹק לְתַמָּן וְיִתְקַיַּם:  דְּיִקְטוֹל יָת חַבְרֵיהּ בְּלָא מַדְּעֵיהּ, וְהוּא לָא סָנֵי לֵיהּ מֵאֶתְמָלִי וּמִדְּקַמּוֹהִי. 


text:
וּדְיֵיעוֹל עִם חַבְרֵיהּ בְּחֻרְשָׁא, לְמִקַּץ אָעִין, וְתִתְמְרֵיג יְדֵיהּ בְּבַרְזְלָא לְמִקְּצֵיהּ אָעָא, וְיִשְׁתְּלֵיף בַּרְזְלָא מִן אָעָא וְיַשְׁכַּח יָת חַבְרֵיהּ וִימוּת:  הוּא, יִעְרוֹק לַחֲדָא מִן קִרְוַיָּא הָאִלֵּין--וְיִתְקַיַּם. 


text:
דִּלְמָא יִרְדּוֹף גָּאֵיל דְּמָא בָּתַר קָטוֹלָא, אֲרֵי יִיחַם לִבֵּיהּ, וְיִדְבְּקִנֵּיהּ אֲרֵי יִסְגֵּי אוֹרְחָא, וְיִקְטְלִנֵּיהּ נְפַשׁ; וְלֵיהּ, לֵית חוֹבַת דִּין דִּקְטוֹל, אֲרֵי לָא סָנֵי הוּא לֵיהּ, מֵאֶתְמָלִי וּמִדְּקַמּוֹהִי. 


text:
וְאִם יַפְתֵּי יְיָ אֱלָהָךְ, יָת תְּחוּמָךְ, כְּמָא דְּקַיֵּים, לַאֲבָהָתָךְ; וְיִתֵּין לָךְ יָת כָּל אַרְעָא, דְּמַלֵּיל לְמִתַּן לַאֲבָהָתָךְ. 


text:
אֲרֵי תִּטַּר יָת כָּל תַּפְקֵידְתָּא הָדָא לְמֶעְבְּדַהּ, דַּאֲנָא מְפַקֵּיד לָךְ יוֹמָא דֵּין, לְמִרְחַם יָת יְיָ אֱלָהָךְ וְלִמְהָךְ בְּאוֹרְחָן דְּתָקְנָן קֳדָמוֹהִי, כָּל יוֹמַיָּא--וְתוֹסֵיף לָךְ עוֹד תְּלָת קִרְוִין, עַל תְּלָת אִלֵּין. 


text:
וְלָא יִשְׁתְּפֵיךְ, דַּם זַכַּאי, בְּגוֹ אַרְעָךְ, דַּייָ אֱלָהָךְ יָהֵיב לָךְ אַחְסָנָא; וִיהֵי עֲלָךְ, חוֹבַת דִּין דִּקְטוֹל.  {פ}


text:
וַאֲרֵי יְהֵי גְּבַר, סָנֵי לְחַבְרֵיהּ, וְיִכְמוֹן לֵיהּ וִיקוּם עֲלוֹהִי, וְיִקְטְלִנֵּיהּ נְפַשׁ וִימוּת; וְיִעְרוֹק, לַחֲדָא מִן קִרְוַיָּא הָאִלֵּין. 


text:
וְיִשְׁלְחוּן סָבֵי קַרְתֵּיהּ, וְיִדְבְּרוּן יָתֵיהּ מִתַּמָּן; וְיִמְסְרוּן יָתֵיהּ, בְּיַד גָּאֵיל דְּמָא--וִימוּת. 


text:
לָא תְּשַׁנֵּי תְּחוּמָא דְּחַבְרָךְ, דְּתַחִימוּ קַדְמָאֵי--בְּאַחְסָנְתָךְ, דְּתַחְסֵין, בְּאַרְעָא, דַּייָ אֱלָהָךְ יָהֵיב לָךְ לְמֵירְתַהּ.  {ס}


text:
לָא יְקוּם סָהִיד חַד בִּגְבַר, לְכָל עֲוָיָן וּלְכָל חוֹבִין, בְּכָל חֵטְא, דְּיִחְטֵי:  עַל מֵימַר תְּרֵין סָהֲדִין, אוֹ עַל מֵימַר תְּלָתָא סָהֲדִין--יִתְקַיַּם פִּתְגָמָא. 


text:
וִיקוּמוּן תְּרֵין גֻּבְרַיָּא דִּילְהוֹן דִּינָא, קֳדָם יְיָ, קֳדָם כָּהֲנַיָּא וְדַיָּנַיָּא, דִּיהוֹן בְּיוֹמַיָּא הָאִנּוּן. 


text:
וְתַעְבְּדוּן לֵיהּ, כְּמָא דְּחַשֵּׁיב לְמֶעֱבַד לַאֲחוּהִי; וּתְפַלֵּי עָבֵיד דְּבִישׁ, מִבֵּינָךְ. 


text:
וּדְיִשְׁתְּאַרוּן, יְשְׁמְעוּן וְיִדְחֲלוּן; וְלָא יֵיסְפוּן לְמֶעֱבַד עוֹד, כְּפִתְגָמָא בִּישָׁא הָדֵין--בֵּינָךְ. 


text:
וְלָא תְּחוּס, עֵינָךְ:  נַפְשָׁא חֲלָף נַפְשָׁא, עֵינָא חֲלָף עֵינָא שִׁנָּא חֲלָף שִׁנָּא, יְדָא חֲלָף יְדָא, רִגְלָא חֲלָף רִגְלָא.  {ס}


text:
אֲרֵי תִּפּוֹק לְאָגָחָא קְרָבָא עַל בַּעֲלֵי דְּבָבָךְ, וְתִחְזֵי סוּסָוָן וּרְתִכִּין עַם סַגִּי מִנָּךְ--לָא תִּדְחַל, מִנְּהוֹן:  אֲרֵי יְיָ אֱלָהָךְ מֵימְרֵיהּ בְּסַעֲדָךְ, דְּאַסְּקָךְ מֵאַרְעָא דְּמִצְרָיִם. 


text:
וְיֵימַר לְהוֹן שְׁמַע יִשְׂרָאֵל, אַתּוּן מִתְקָרְבִין יוֹמָא דֵּין לְאָגָחָא קְרָבָא עַל בַּעֲלֵי דְּבָבֵיכוֹן; לָא יְזוּעַ לִבְּכוֹן, לָא תִּדְחֲלוּן וְלָא תִּתְבַּעְתוּן וְלָא תִּתַּבְרוּן--מִן קֳדָמֵיהוֹן. 


text:
אֲרֵי יְיָ אֱלָהֲכוֹן, דִּמְדַבַּר קֳדָמֵיכוֹן--לְאָגָחָא לְכוֹן קְרָב עִם בַּעֲלֵי דְּבָבֵיכוֹן, לְמִפְרַק יָתְכוֹן. 


text:
וִימַלְּלוּן סָרְכַיָּא, עִם עַמָּא לְמֵימַר, מַאן גֻּבְרָא דִּבְנָא בֵּיתָא חֲדַתָּא וְלָא חַנְכֵיהּ, יְהָךְ וִיתוּב לְבֵיתֵיהּ:  דִּלְמָא יִתְקְטִיל, בִּקְרָבָא, וּגְבַר אָחֳרָן, יַחְנְכִנֵּיהּ. 


text:
וּמַאן גֻּבְרָא דִּנְצַב כַּרְמָא, וְלָא אַחֲלֵיהּ--יְהָךְ, וִיתוּב לְבֵיתֵיהּ:  דִּלְמָא יִתְקְטִיל, בִּקְרָבָא, וּגְבַר אָחֳרָן, יַחֲלִנֵּיהּ. 


text:
וּמַאן גֻּבְרָא דַּאֲרַס אִתְּתָא, וְלָא נַסְבַּהּ--יְהָךְ, וִיתוּב לְבֵיתֵיהּ:  דִּלְמָא יִתְקְטִיל, בִּקְרָבָא, וּגְבַר אָחֳרָן, יִסְּבִנַּהּ. 


text:
וְיֵיסְפוּן סָרְכַיָּא, לְמַלָּלָא עִם עַמָּא, וְיֵימְרוּן מַאן גֻּבְרָא דְּדָחֵיל וּתְבִיר לִבָּא, יְהָךְ וִיתוּב לְבֵיתֵיהּ; וְלָא יִתְבַּר יָת לִבָּא דַּאֲחוֹהִי, כְּלִבֵּיהּ. 


text:
וִיהֵי כַּד יְשֵׁיצוֹן סָרְכַיָּא, לְמַלָּלָא עִם עַמָּא; וִימַנּוֹן רַבָּנֵי חֵילָא, בְּרֵישׁ עַמָּא.  {ס}


text:
וִיהֵי אִם שְׁלָם תַּעֲנֵינָךְ, וְתִפְתַּח לָךְ:  וִיהֵי כָּל עַמָּא דְּיִשְׁתְּכַח בַּהּ, יְהוֹן לָךְ מַסְּקֵי מִסִּין--וְיִפְלְחוּנָּךְ. 


text:
לְחוֹד נְשַׁיָּא וְטַפְלָא וּבְעִירָא וְכֹל דִּיהֵי בְּקַרְתָּא, כָּל עֲדָאַהּ--תִּבּוֹז לָךְ; וְתֵיכוֹל יָת עֲדַי סָנְאָךְ, דִּיהַב יְיָ אֱלָהָךְ לָךְ. 


text:
כֵּין תַּעֲבֵיד לְכָל קִרְוַיָּא, דְּרַחִיקִין מִנָּךְ לַחְדָּא, דְּלָא מִקִּרְוֵי עַמְמַיָּא הָאִלֵּין, אִנִּין. 


text:
לְחוֹד, מִקִּרְוֵי עַמְמַיָּא הָאִלֵּין, דַּייָ אֱלָהָךְ, יָהֵיב לָךְ אַחְסָנָא--לָא תְּקַיֵּים, כָּל נִשְׁמָא. 


text:
אֲרֵי גַּמָּרָא תְּגַּמְּרִנּוּן, חִתָּאֵי וֶאֱמוֹרָאֵי כְּנַעֲנָאֵי וּפְרִזָּאֵי, חִוָּאֵי, וִיבוּסָאֵי--כְּמָא דְּפַקְּדָךְ, יְיָ אֱלָהָךְ. 


text:
בְּדִיל, דְּלָא יַלְּפוּן יָתְכוֹן לְמֶעֱבַד, כְּכֹל תּוֹעֵיבָתְהוֹן, דְּעָבְדִין לְטָעֲוָתְהוֹן; וּתְחוּבוּן, קֳדָם יְיָ אֱלָהֲכוֹן.  {ס}


text:
אֲרֵי תְּצוּר עַל קַרְתָּא יוֹמִין סַגִּיאִין לְאָגָחָא קְרָבָא עֲלַהּ לְמִכְבְּשַׁהּ, לָא תְּחַבֵּיל יָת אִילָנַהּ לְאָרָמָא עֲלוֹהִי בַּרְזְלָא--אֲרֵי מִנֵּיהּ תֵּיכוֹל, וְיָתֵיהּ לָא תְּקוּץ:  אֲרֵי לָא כַּאֲנָשָׁא אִילָן חַקְלָא, לְמֵיעַל מִן קֳדָמָךְ בִּצְיָרָא. 


text:
לְחוֹד אִילָן דְּתִדַּע, אֲרֵי לָא אִילָן דְּמֵיכַל הוּא--יָתֵיהּ תְּחַבֵּיל, וּתְקוּץ; וְתִבְנֵי כַּרְקוֹמִין, עַל קַרְתָּא דְּהִיא עָבְדָא עִמָּךְ קְרָב--עַד דְּתִכְבְּשַׁהּ.  {פ}


text:
אֲרֵי יִשְׁתְּכַח קְטִילָא, בְּאַרְעָא דַּייָ אֱלָהָךְ יָהֵיב לָךְ לְמֵירְתַהּ, רְמִי, בְּחַקְלָא:  לָא יְדִיעַ, מַאן קַטְלֵיהּ. 


text:
וּתְהֵי קַרְתָּא, דְּקָרִיבָא לִקְטִילָא--וְיִסְּבוּן סָבֵי קַרְתָּא הַהִיא עֶגְלַת תּוֹרִין, דְּלָא אִתְפְּלַח בַּהּ, דְּלָא נְגַדַת, בְּנִיר. 


text:
וְיַחֲתוּן סָבֵי קַרְתָּא הַהִיא יָת עֶגְלְתָא, לִנְחַל בְּיָר, דְּלָא אִתְפְּלַח בֵּיהּ, וְלָא יִזְדְּרַע; וְיִקְפוֹן תַּמָּן יָת עֶגְלְתָא, בְּנַחְלָא. 


text:
וְיִתְקָרְבוּן כָּהֲנַיָּא, בְּנֵי לֵוִי--אֲרֵי בְּהוֹן אִתְרְעִי יְיָ אֱלָהָךְ לְשַׁמָּשׁוּתֵיהּ, וּלְבָרָכָא בִּשְׁמָא דַּייָ; וְעַל מֵימַרְהוֹן יְהֵי, כָּל דִּין וְכָל מַכְתָּשׁ סְגִירוּ. 


text:
וְכֹל, סָבֵי קַרְתָּא הַהִיא, דְּקָרִיבִין, לִקְטִילָא--יַסְחוֹן, יָת יְדֵיהוֹן, עַל עֶגְלְתָא, דִּנְקִיפָא בְּנַחְלָא. 


text:
כָּהֲנַיָּא יֵימְרוּן כַּפַּר לְעַמָּךְ יִשְׂרָאֵל דִּפְרַקְתָּא, יְיָ, וְלָא תִּתֵּין חוֹבַת דַּם זַכַּאי, בְּגוֹ עַמָּךְ יִשְׂרָאֵל; וְיִתְכַּפַּר לְהוֹן, עַל דְּמָא. 


text:
אֲרֵי תִּפּוֹק לְאָגָחָא קְרָבָא, עַל בַּעֲלֵי דְּבָבָךְ; וְיִמְסְרִנּוּן יְיָ אֱלָהָךְ, בִּידָךְ--וְתִשְׁבֵּי שִׁבְיְהוֹן. 


text:
וְתַעְדֵּי יָת כְּסוּת שִׁבְיַהּ מִנַּהּ, וְתִתֵּיב בְּבֵיתָךְ, וְתִבְכֵּי יָת אֲבוּהָא וְיָת אִמַּהּ, יְרַח יוֹמִין; וּבָתַר כֵּין תֵּיעוֹל לְוָתַהּ, וְתִבְעֲלִנַּהּ, וּתְהֵי לָךְ, לְאִתּוּ. 


text:
וִיהֵי אִם לָא תִּתְרְעֵי בַּהּ, וְתִפְטְרִנַּהּ לְנַפְשַׁהּ, וְזַבָּנָא לָא תְּזַבְּנִנַּהּ, בְּכַסְפָּא; לָא תִּתַּגַר בַּהּ, חֲלָף דְּעַנִּיתַהּ.  {ס}


text:
אֲרֵי יִהְוְיָן לִגְבַר תַּרְתֵּין נְשִׁין, חֲדָא רְחוּמְתָא וַחֲדָא סְנוּאֲתָא, וִילִידָן לֵיהּ בְּנִין, רְחוּמְתָא וּסְנוּאֲתָא; וִיהֵי בְּרָא בֻּכְרָא, לִסְנִיאֲתָא. 


text:
וִיהֵי, בְּיוֹמָא דְּיַחְסֵין לִבְנוֹהִי, יָת דִּיהֵי, לֵיהּ--לֵית לֵיהּ רְשׁוּ, לְבַכָּרָא יָת בַּר רְחוּמְתָא, עַל אַפֵּי בַּר סְנוּאֲתָא, בֻּכְרָא. 


text:
אֲרֵי יָת בֻּכְרָא בַּר סְנוּאֲתָא יְפָרֵישׁ, לְמִתַּן לֵיהּ תְּרֵין חוּלָקִין, בְּכֹל דְּיִשְׁתְּכַח, לֵיהּ:  אֲרֵי הוּא רֵישׁ תֻּקְפֵיהּ, לֵיהּ חָזְיָא בְּכֵירוּתָא.  {ס}


text:
אֲרֵי יְהֵי לִגְבַר, בַּר סָטֵי וּמָרוֹד--לָיְתוֹהִי מְקַבֵּיל, לְמֵימַר אֲבוּהִי וּלְמֵימַר אִמֵּיהּ; וּמַלְּפִין יָתֵיהּ, וְלָא מְקַבֵּיל מִנְּהוֹן. 


text:
וְיֵיחֲדוּן בֵּיהּ, אֲבוּהִי וְאִמֵּיהּ; וְיַפְּקוּן יָתֵיהּ לִקְדָם סָבֵי קַרְתֵּיהּ, וְלִתְרַע בֵּית דִּין אַתְרֵיהּ. 


text:
וְיֵימְרוּן לְסָבֵי קַרְתֵּיהּ, בְּרַנָא דֵּין סָטֵי וּמָרוֹד--לָיְתוֹהִי מְקַבֵּיל, לְמֵימְרַנָא; זָלֵיל בְּסַר, וְסָבֵי חֲמַר. 


text:
וְיִרְגְּמוּנֵּיהּ כָּל אֲנָשֵׁי קַרְתֵּיהּ בְּאַבְנַיָּא, וִימוּת, וּתְפַלֵּי עָבֵיד דְּבִישׁ, מִבֵּינָךְ; וְכָל יִשְׂרָאֵל, יִשְׁמְעוּן וְיִדְחֲלוּן.  {ס}


text:
לָא תְּבִית נְבִילְתֵיהּ עַל צְלִיבָא, אֲרֵי מִקְבָּר תִּקְבְּרִנֵּיהּ בְּיוֹמָא הַהוּא--אֲרֵי עַל דְּחָב קֳדָם יְיָ, אִצְטְלִיב; וְלָא תְּסַאֵיב, יָת אַרְעָךְ, דַּייָ אֱלָהָךְ, יָהֵיב לָךְ אַחְסָנָא.  {ס}


text:
לָא תִּחְזֵי יָת תּוֹרָא דַּאֲחוּךְ אוֹ יָת אִמְּרֵיהּ, דְּטָעַן, וְתִכְבּוֹשׁ, מִנְּהוֹן:  אָתָבָא תָּתִיבִנּוּן, לַאֲחוּךְ. 


text:
וְאִם לָא קָרִיב אֲחוּךְ לְוָתָךְ, וְלָא יְדַעְתְּ לֵיהּ--וְתִכְנְשִׁנֵּיהּ, לְגוֹ בֵּיתָךְ, וִיהֵי עִמָּךְ עַד דְּיִתְבַּע אֲחוּךְ יָתֵיהּ, וְתָתִיבִנֵּיהּ לֵיהּ. 


text:
וְכֵין תַּעֲבֵיד לִחְמָרֵיהּ, וְכֵין תַּעֲבֵיד לִכְסוּתֵיהּ, וְכֵין תַּעֲבֵיד לְכָל אֲבֵידְתָא דַּאֲחוּךְ דְּתֵיבַד מִנֵּיהּ, וְתַשְׁכְּחִנַּהּ:  לֵית לָךְ רְשׁוּ, לְכַסָּיוּתַהּ.  {ס}


text:
לָא תִּחְזֵי יָת חֲמָרָא דַּאֲחוּךְ אוֹ תּוֹרֵיהּ, רְמַן בְּאוֹרְחָא, וְתִכְבּוֹשׁ, מִנְּהוֹן:  אָקָמָא תָּקִים, עִמֵּיהּ.  {ס}


text:
לָא יְהֵי תִּקּוּן זֵין דִּגְבַר עַל אִתָּא, וְלָא יִתַּקַּן גְּבַר בְּתִקּוּנֵי אִתָּא:  אֲרֵי מְרַחַק קֳדָם יְיָ אֱלָהָךְ, כָּל עָבֵיד אִלֵּין.  {פ}


text:
אֲרֵי תְּעָרַע קִנָּא דְּצִפְּרָא קֳדָמָךְ בְּאוֹרְחָא בְּכָל אִילָן אוֹ עַל אַרְעָא, אֶפְרוֹחִין אוֹ בֵּיעִין, וְאִמָּא רְבִיעָא עַל אֶפְרוֹחִין, אוֹ עַל בֵּיעִין--לָא תִּסַּב אִמָּא, עַל בְּנַיָּא. 


text:
שַׁלָּחָא תְּשַׁלַּח יָת אִמָּא, וְיָת בְּנַיָּא תִּסַּב לָךְ, בְּדִיל דְּיִיטַב לָךְ, וְתוֹרֵיךְ יוֹמִין.  {ס}


text:
אֲרֵי תִּבְנֵי בֵּיתָא חֲדַתָּא, וְתַעֲבֵיד תְּיָקָא לְאִגָּרָךְ; וְלָא תְּשַׁוֵּי חוֹבַת קְטוֹל בְּבֵיתָךְ, אֲרֵי יִפּוֹל דְּנָפֵיל מִנֵּיהּ. 


text:
לָא תִּזְרַע כַּרְמָךְ, עֵירוּבִין:  דִּלְמָא תִּסְתָּאַב, דִּמְעַת זַרְעָךְ דְּתִזְרַע, וְעַלְלַת, כַּרְמָא.  {ס}


text:
וִישַׁוֵּי לַהּ תַּסְקֻפֵּי מִלִּין, וְיַפֵּיק עֲלַהּ שׁוֹם בִּישׁ; וְיֵימַר, יָת אִתְּתָא הָדָא נְסֵיבִית, וְעַלִית לְוָתַהּ, וְלָא אַשְׁכַּחִית לַהּ בְּתוּלִין. 


text:
וְיִסַּב אֲבוּהָא דְּעוּלֵימְתָא, וְאִמַּהּ; וְיַפְּקוּן יָת בְּתוּלֵי עוּלֵימְתָא, לִקְדָם סָבֵי קַרְתָּא--וְלִתְרַע בֵּית דִּין אַתְרָא. 


text:
וְיֵימַר אֲבוּהָא דְּעוּלֵימְתָא, לְסָבַיָּא:  יָת בְּרַתִּי, יְהַבִית לְגֻבְרָא הָדֵין לְאִתּוּ--וּסְנַהּ. 


text:
וְהָא הוּא שַׁוִּי תַּסְקֻפֵּי מִלִּין לְמֵימַר, לָא אַשְׁכַּחִית לִבְרַתָּךְ בְּתוּלִין, וְאִלֵּין, בְּתוּלֵי בְּרַתִּי; וְיִפְרְסוּן, שׁוֹשִׁפָּא, קֳדָם, סָבֵי קַרְתָּא. 


text:
וְיִגְבּוֹן מִנֵּיהּ מְאָה סִלְעִין דִּכְסַף, וְיִתְּנוּן לַאֲבוּהָא דְּעוּלֵימְתָא--אֲרֵי אַפֵּיק שׁוֹם בִּישׁ, עַל בְּתוּלְתָא בַּת יִשְׂרָאֵל; וְלֵיהּ תְּהֵי לְאִתּוּ, לֵית לֵיהּ רְשׁוּ לְמִפְטְרַהּ כָּל יוֹמוֹהִי.  {ס}


text:
וְיַפְּקוּן יָת עוּלֵימְתָא לִתְרַע בֵּית אֲבוּהָא, וְיִרְגְּמוּנַּהּ אֲנָשֵׁי קַרְתַּהּ בְּאַבְנַיָּא וּתְמוּת--אֲרֵי עֲבַדַת קְלָנָא בְּיִשְׂרָאֵל, לְזַנָּאָה בֵּית אֲבוּהָא; וּתְפַלֵּי עָבֵיד דְּבִישׁ, מִבֵּינָךְ.  {ס}


text:
אֲרֵי יִשְׁתְּכַח גְּבַר שָׁכֵיב עִם אִתְּתָא אִתַּת גְּבַר, וְיִתְקַטְלוּן אַף תַּרְוֵיהוֹן--גֻּבְרָא דְּשָׁכֵיב עִם אִתְּתָא, וְאִתְּתָא; וּתְפַלֵּי עָבֵיד דְּבִישׁ, מִיִּשְׂרָאֵל.  {ס}


text:
אֲרֵי תְּהֵי עוּלֵימְתָא בְּתוּלְתָא, דִּמְאָרְסָא לִגְבַר; וְיַשְׁכְּחִנַּהּ גְּבַר בְּקַרְתָּא, וְיִשְׁכּוֹב עִמַּהּ. 


text:
וְתַפְּקוּן יָת תַּרְוֵיהוֹן לִתְרַע קַרְתָּא הַהִיא, וְתִרְגְּמוּן יָתְהוֹן בְּאַבְנַיָּא וִימוּתוּן--יָת עוּלֵימְתָא עַל עֵיסַק דְּלָא צְוַחַת בְּקַרְתָּא, וְיָת גֻּבְרָא עַל עֵיסַק דְּעַנִּי יָת אִתַּת חַבְרֵיהּ; וּתְפַלֵּי עָבֵיד דְּבִישׁ, מִבֵּינָךְ.  {ס}


text:
וְאִם בְּחַקְלָא יַשְׁכַּח גֻּבְרָא, יָת עוּלֵימְתָא דִּמְאָרְסָא, וְיַתְקֵיף בַּהּ גֻּבְרָא, וְיִשְׁכּוֹב עִמַּהּ:  וְיִתְקְטִיל, גֻּבְרָא דִּשָׁכֵיב עִמַּהּ--בִּלְחוֹדוֹהִי. 


text:
וּלְעוּלֵימְתָא לָא תַּעֲבֵיד מִדָּעַם, לֵית לְעוּלֵימְתָא חוֹבַת דִּין דִּקְטוֹל:  אֲרֵי כְּמָא דִּיקוּם גֻּבְרָא עַל חַבְרֵיהּ, וְיִקְטְלִנֵּיהּ נְפַשׁ--כֵּין, פִּתְגָמָא הָדֵין. 


text:
אֲרֵי יַשְׁכַּח גְּבַר, עוּלֵימְתָא בְּתוּלְתָא דְּלָא מְאָרְסָא, וְיַחֲדִנַּהּ, וְיִשְׁכּוֹב עִמַּהּ; וְיִשְׁתַּכְחוּן. 


text:
וְיִתֵּין גֻּבְרָא דְּשָׁכֵיב עִמַּהּ, לַאֲבוּהָא דְּעוּלֵימְתָא--חַמְשִׁין סִלְעִין דִּכְסַף; וְלֵיהּ תְּהֵי לְאִתּוּ, חֲלָף דְּעַנְּיַהּ--לֵית לֵיהּ רְשׁוּ לְמִפְטְרַהּ, כָּל יוֹמוֹהִי.  {ס}


text:
לָא יִדְכֵּי מַמְזֵירָא, לְמֵיעַל בִּקְהָלָא דַּייָ:  אַף דָּרָא עֲסִירָאָה, לָא יִדְכֵּי לֵיהּ לְמֵיעַל בִּקְהָלָא דַּייָ.  {ס}


text:
לָא יִדְכּוֹן עַמּוֹנָאֵי וּמוֹאֲבָאֵי, לְמֵיעַל בִּקְהָלָא דַּייָ:  אַף דָּרָא עֲסִירָאָה, לָא יִדְכֵּי לְהוֹן לְמֵיעַל בִּקְהָלָא דַּייָ עַד עָלְמָא. 


text:
עַל עֵיסַק דְּלָא עָרַעוּ יָתְכוֹן, בְּלַחְמָא וּבְמַיָּא, בְּאוֹרְחָא, בְּמִפַּקְכוֹן מִמִּצְרָיִם; וְדַאֲגַר עֲלָךְ יָת בִּלְעָם בַּר בְּעוֹר, מִפְּתוֹר אֲרַם דְּעַל פְּרָת--לְלָטָטוּתָךְ. 


text:
וְלָא אֲבָא יְיָ אֱלָהָךְ, לְקַבָּלָא מִן בִּלְעָם, וַהֲפַךְ יְיָ אֱלָהָךְ לָךְ יָת לְוָטִין, לְבִרְכָן:  אֲרֵי רִיחֲמָךְ, יְיָ אֱלָהָךְ. 


text:
לָא תְּרַחֵיק אֱדוֹמָאָה, אֲרֵי אֲחוּךְ הוּא; לָא תְּרַחֵיק מִצְרָאָה, אֲרֵי דַּיָּר הֲוֵיתָא בְּאַרְעֵיהּ. 


text:
בְּנִין דְּיִתְיַלְּדוּן לְהוֹן, דָּרָא תְּלִיתָאָה--יִדְכֵּי לְהוֹן, לְמֵיעַל בִּקְהָלָא דַּייָ.  {ס}


text:
אֲרֵי יְהֵי בָּךְ גְּבַר, דְּלָא יְהֵי דְּכֵי מִקְּרֵי לֵילְיָא--וְיִפּוֹק לְמִבַּרָא לְמַשְׁרִיתָא, לָא יֵיעוֹל לְגוֹ מַשְׁרִיתָא. 


text:
וְסִכְּתָא תְּהֵי לָךְ, עַל זֵינָךְ; וִיהֵי, בְּמִתְּבָךְ בְּבָרָא, וְתַחְפַּר בַּהּ, וּתְתוּב וּתְכַסֵּי יָת מַפַּקְתָּךְ. 


text:
אֲרֵי יְיָ אֱלָהָךְ שְׁכִינְתֵיהּ מְהַלְּכָא בְּגוֹ מַשְׁרִיתָךְ, לְשֵׁיזָבוּתָךְ וּלְמִמְסַר סָנְאָךְ קֳדָמָךְ, וּתְהֵי מַשְׁרִיתָךְ, קַדִּישָׁא:  וְלָא יִתַּחְזֵי בָּךְ עֲבֵירַת פִּתְגָם, וִיתוּב מֵימְרֵיהּ מִלְּאֵיטָבָא לָךְ.  {ס}


text:
עִמָּךְ יִתֵּיב בֵּינָךְ, בְּאַתְרָא דְּיִתְרְעֵי בַּחֲדָא מִן קִרְוָךְ--בִּדְיִיטַב לֵיהּ; לָא, תּוֹנֵינֵיהּ.  {ס}


text:
לָא תְּהֵי אִתְּתָא מִבְּנָת יִשְׂרָאֵל, לִגְבַר עֶבֶד; וְלָא יִסַּב גֻּבְרָא מִבְּנֵי יִשְׂרָאֵל, אִתָּא אָמָא. 


text:
לָא תַּעֵיל אֲגַר זָנִיתָא וְחֻלְפַן כַּלְבָּא, לְבֵית מַקְדְּשָׁא דַּייָ אֱלָהָךְ--לְכָל נְדַר:  אֲרֵי מְרַחַק קֳדָם יְיָ אֱלָהָךְ, אַף תַּרְוֵיהוֹן.  {ס}


text:
לְבַר עַמְמִין תְּרַבֵּי, וְלַאֲחוּךְ לָא תְּרַבֵּי--בְּדִיל דִּיבָרְכִנָּךְ יְיָ אֱלָהָךְ, בְּכֹל אוֹשָׁטוּת יְדָךְ, עַל אַרְעָא, דְּאַתְּ עָלֵיל לְתַמָּן לְמֵירְתַהּ.  {ס}


text:
אֲרֵי תִּדַּר נְדַר קֳדָם יְיָ אֱלָהָךְ, לָא תְּאַחַר לְשַׁלָּמוּתֵיהּ:  אֲרֵי מִתְבָּע יִתְבְּעִנֵּיהּ יְיָ אֱלָהָךְ, מִנָּךְ, וִיהֵי בָּךְ, חוֹבָא. 


text:
אַפָּקוּת סִפְוָתָךְ, תִּטַּר וְתַעֲבֵיד:  כְּמָא דִּנְדַרְתָּא קֳדָם יְיָ אֱלָהָךְ, נְדַבְתָּא, דְּמַלֵּילְתָּא, בְּפֻמָּךְ.  {ס}


text:
אֲרֵי תִּתַּגַר בְּכַרְמָא דְּחַבְרָךְ, וְתֵיכוֹל עִנְבִּין כְּנַפְשָׁךְ סִבְעָךְ; וּלְמָנָךְ, לָא תִּתֵּין.  {ס}


text:
אֲרֵי יִסַּב גְּבַר אִתְּתָא, וְיִבְעֲלִנַּהּ; וִיהֵי אִם לָא תַּשְׁכַּח רַחֲמִין בְּעֵינוֹהִי, אֲרֵי אַשְׁכַּח בַּהּ עֲבֵירַת פִּתְגָם--וְיִכְתוֹב לַהּ גֶּט פִּטּוּרִין וְיִתֵּין בִּידַהּ, וְיִפְטְרִנַּהּ מִבֵּיתֵיהּ. 


text:
וְיִסְנֵינַהּ, גֻּבְרָא בָּתְרָאָה, וְיִכְתּוֹב לַהּ גֶּט פִּטּוּרִין וְיִתֵּין בִּידַהּ, וְיִפְטְרִנַּהּ מִבֵּיתֵיהּ; אוֹ אֲרֵי יְמוּת גֻּבְרָא בָּתְרָאָה, דְּנַסְבַּהּ לֵיהּ לְאִתּוּ. 


text:
לֵית לֵיהּ רְשׁוּ לְבַעְלַהּ קַדְמָאָה דְּפַטְרַהּ לִמְתָּב לְמִסְּבַהּ לְמִהְוֵי לֵיהּ לְאִתּוּ, בָּתַר דְּאִסְתָּאַבַת--אֲרֵי מְרַחֲקָא הִיא, קֳדָם יְיָ; וְלָא תְּחַיֵּיב, יָת אַרְעָא, דַּייָ אֱלָהָךְ, יָהֵיב לָךְ אַחְסָנָא.  {ס}


text:
אֲרֵי יִסַּב גְּבַר, אִתְּתָא חֲדַתָּא--לָא יִפּוֹק בְּחֵילָא, וְלָא יִעְבַּר עֲלוֹהִי לְכָל פִּתְגָם:  פְּנִי יְהֵי לְבֵיתֵיהּ, שַׁתָּא חֲדָא, וִיחַדֵּי, יָת אִתְּתֵיהּ דִּנְסֵיב. 


text:
אֲרֵי יִשְׁתְּכַח גְּבַר, גָּנֵיב נַפְשָׁא מֵאֲחוֹהִי מִבְּנֵי יִשְׂרָאֵל, וְיִתַּגַר בֵּיהּ, וִיזַבְּנִנֵּיהּ--וְיִתְקְטִיל גַּנָּבָא הַהוּא, וּתְפַלֵּי עָבֵיד דְּבִישׁ מִבֵּינָךְ.  {ס}


text:
אִסְתְּמַר בְּמַכְתָּשׁ סְגִירוּ לְמִטַּר לַחְדָּא, וּלְמֶעֱבַד:  כְּכֹל דְּיַלְּפוּן יָתְכוֹן כָּהֲנַיָּא לֵיוָאֵי, כְּמָא דְּפַקֵּידְתִּנּוּן--תִּטְּרוּן לְמֶעֱבַד. 


text:
אָתָבָא תָּתִיב לֵיהּ יָת מִשְׁכּוֹנָא כְּמֵיעַל שִׁמְשָׁא, וְיִשְׁכּוֹב בִּכְסוּתֵיהּ וִיבָרְכִנָּךְ; וְלָךְ תְּהֵי זָכוּ, קֳדָם יְיָ אֱלָהָךְ.  {ס}


text:
לָא תַּעְשׁוֹק אֲגִירָא, עַנְיָא וּמִסְכֵּינָא, מֵאֲחָךְ, אוֹ מִגִּיּוֹרָךְ דִּבְאַרְעָךְ בְּקִרְוָךְ. 


text:
בְּיוֹמֵיהּ תִּתֵּין אַגְרֵיהּ וְלָא תֵּיעוֹל עֲלוֹהִי שִׁמְשָׁא, אֲרֵי עַנְיָא הוּא, וְלֵיהּ, הוּא מָסַר יָת נַפְשֵׁיהּ; וְלָא יִקְרֵי עֲלָךְ קֳדָם יְיָ, וִיהֵי בָּךְ חוֹבָא.  {ס}


text:
לָא יְמוּתוּן אֲבָהָן עַל פֹּם בְּנִין, וּבְנִין לָא יְמוּתוּן עַל פֹּם אֲבָהָן:  אֲנָשׁ בְּחוֹבֵיהּ, יְמוּתוּן.  {ס}


text:
וְתִדְכַר, אֲרֵי עַבְדָּא הֲוֵיתָא בְּמִצְרַיִם, וּפַרְקָךְ יְיָ אֱלָהָךְ, מִתַּמָּן; עַל כֵּין אֲנָא מְפַקֵּיד לָךְ, לְמֶעֱבַד, יָת פִּתְגָמָא, הָדֵין.  {ס}


text:
אֲרֵי תִּחְצוּד חֲצָדָךְ בְּחַקְלָךְ וְתִתְנְשֵׁי עֻמְרָא בְּחַקְלָא, לָא תְּתוּב לְמִסְּבֵיהּ--לְגִיּוֹרָא לְיַתְמָא וּלְאַרְמַלְתָּא, יְהֵי:  בְּדִיל דְּיבָרְכִנָּךְ יְיָ אֱלָהָךְ, בְּכֹל עוּבָדֵי יְדָךְ.  {ס}


text:
אֲרֵי תִּקְטוֹף כַּרְמָךְ, לָא תְּעָלֵיל בָּתְרָךְ:  לְגִיּוֹרָא לְיַתְמָא וּלְאַרְמַלְתָּא, יְהֵי. 


text:
וְתִדְכַר, אֲרֵי עַבְדָּא הֲוֵיתָא בְּאַרְעָא דְּמִצְרָיִם; עַל כֵּין אֲנָא מְפַקֵּיד לָךְ, לְמֶעֱבַד, יָת פִּתְגָמָא, הָדֵין.  {ס}


text:
אֲרֵי יְהֵי דִּין בֵּין גֻּבְרַיָּא, וְיִתְקָרְבוּן לְדִינָא וִידִינוּנוּן; וִיזַכּוֹן, יָת זַכָּאָה, וִיחַיְּבוּן, יָת חַיָּבָא. 


text:
וִיהֵי אִם בַּר חַיָּב לְאַלְקָאָה, חַיָּבָא--וְיִרְמֵינֵיהּ דַּיָּנָא וְיַלְקֵינֵיהּ קֳדָמוֹהִי, כְּמִסַּת חוֹבְתֵיהּ בְּמִנְיָן. 


text:
אַרְבְּעִין יַלְקֵינֵיהּ, לָא יוֹסֵיף:  דִּלְמָא יוֹסֵיף לְאַלְקָיוּתֵיהּ עַל אִלֵּין מַחָא רַבָּא, וְיֵיקַל אֲחוּךְ לְעֵינָךְ. 


text:
אֲרֵי יִתְּבוּן אַחִין כַּחְדָּא, וִימוּת חַד מִנְּהוֹן וּבַר לֵית לֵיהּ--לָא תְּהֵי אִתַּת מִיתָא לְבָרָא, לִגְבַר חִילוֹנַי:  יְבָמַהּ יֵיעוֹל עֲלַהּ, וְיִסְּבַהּ לֵיהּ לְאִתּוּ וְיַבְּמִנַּהּ. 


text:
וִיהֵי, בֻּכְרָא דִּתְלִיד--יְקוּם, עַל שְׁמָא דַּאֲחוּהִי מִיתָא; וְלָא יִתְמְחֵי שְׁמֵיהּ, מִיִּשְׂרָאֵל. 


text:
וְאִם לָא יִצְבֵּי גֻּבְרָא, לְמִסַּב יָת יְבִמְתֵּיהּ; וְתִסַּק יְבִמְתֵּיהּ לִתְרַע בֵּית דִּינָא לִקְדָם סָבַיָּא, וְתֵימַר סָרֵיב יְבָמִי לְאָקָמָא לַאֲחוּהִי שְׁמָא בְּיִשְׂרָאֵל--לָא אֲבָא, לְיַבָּמוּתִי. 


text:
וְיִקְרוֹן לֵיהּ סָבֵי קַרְתֵּיהּ, וִימַלְּלוּן עִמֵּיהּ; וִיקוּם וְיֵימַר, לָא רְעֵינָא לְמִסְּבַהּ. 


text:
וְתִתְקָרַב יְבִמְתֵּיהּ לְוָתֵיהּ, לִקְדָם סָבַיָּא, וְתִשְׁרֵי סֵינֵיהּ מֵעַל רַגְלֵיהּ, וְתִרּוֹק בְּאַנְפּוֹהִי; וְתָתִיב, וְתֵימַר, כְּדֵין יִתְעֲבֵיד לְגֻבְרָא, דְּלָא יִבְנֵי יָת בֵּיתָא דַּאֲחוּהִי. 


text:
אֲרֵי יִנְצוֹן גֻּבְרִין כַּחְדָּא, גְּבַר וַאֲחוּהִי, וְתִתְקָרַב אִתַּת חַד, לְשֵׁיזָבָא יָת בַּעְלַהּ מִיַּד מָחוֹהִי; וְתוֹשֵׁיט יְדַהּ, וְתַתְקֵיף בְּבֵית בַּהְתְּתֵיהּ. 


text:
מַתְקָלִין שַׁלְמִין דִּקְשׁוֹט יְהוֹן לָךְ, מְכִילָן שַׁלְמָן דִּקְשׁוֹט יְהוֹן לָךְ--בְּדִיל, דְּיֵירְכוּן יוֹמָךְ, עַל אַרְעָא, דַּייָ אֱלָהָךְ יָהֵיב לָךְ. 


text:
דְּעָרְעָךְ בְּאוֹרְחָא, וְקַטֵּיל בָּךְ כָּל דַּהֲווֹ מִתְאַחֲרִין בָּתְרָךְ--וְאַתְּ, מְשַׁלְהֵי וְלָאֵי; וְלָא דָּחֵיל, מִן קֳדָם יְיָ. 


text:
וִיהֵי כַּד יְנִיחַ יְיָ אֱלָהָךְ לָךְ מִכָּל בַּעֲלֵי דְּבָבָךְ מִסְּחוֹר סְחוֹר, בְּאַרְעָא דַּייָ אֱלָהָךְ יָהֵיב לָךְ אַחְסָנָא לְמֵירְתַהּ--תִּמְחֵי יָת דֻּכְרָנֵיהּ דַּעֲמָלֵק, מִתְּחוֹת שְׁמַיָּא; לָא, תִּתְנְשֵׁי.  {פ}


text:
וִיהֵי, אֲרֵי תֵּיעוֹל לְאַרְעָא, דַּייָ אֱלָהָךְ, יָהֵיב לָךְ אַחְסָנָא; וְתֵירְתַהּ, וְתִתֵּיב בַּהּ. 


text:
וְתִסַּב מֵרֵישׁ כָּל אִבָּא דְּאַרְעָא, דְּתַעֵיל מֵאַרְעָךְ דַּייָ אֱלָהָךְ יָהֵיב לָךְ--וּתְשַׁוֵּי בְּסַלָּא; וּתְהָךְ, לְאַתְרָא, דְּיִתְרְעֵי יְיָ אֱלָהָךְ, לְאַשְׁרָאָה שְׁכִינְתֵיהּ תַּמָּן. 


text:
וְתֵיתֵי, לְוָת כָּהֲנָא, דִּיהֵי, בְּיוֹמַיָּא הָאִנּוּן; וְתֵימַר לֵיהּ, חַוִּיתִי יוֹמָא דֵּין קֳדָם יְיָ אֱלָהָךְ, אֲרֵי עַלִית לְאַרְעָא, דְּקַיֵּים יְיָ לַאֲבָהָתַנָא לְמִתַּן לַנָא. 


text:
וְתָתִיב וְתֵימַר קֳדָם יְיָ אֱלָהָךְ, לָבָן אֲרַמָּאָה בְּעָא לְאַבָּדָא יָת אַבָּא, וּנְחַת לְמִצְרַיִם, וְדָר תַּמָּן בְּעַם זְעֵיר; וַהֲוָה תַּמָּן, לְעַם רַב תַּקִּיף וְסַגִּי. 


text:
וְצַלִּינָא, קֳדָם יְיָ אֱלָהָא דַּאֲבָהָתַנָא; וְקַבֵּיל יְיָ צְלוֹתַנָא, וּגְלֵי קֳדָמוֹהִי עַמְלַנָא וְלֵיאוּתַנָא וְדֻחְקַנָא. 


text:
וְאַפְּקַנָא יְיָ, מִמִּצְרַיִם, בְּיַד תַּקִּיפָא וּבִדְרָע מְרָמַם, וּבְחֶזְוָנָא רַבָּא--וּבְאָתִין, וּבְמוֹפְתִין. 


text:
וּכְעַן, הָא אֵיתִיתִי יָת רֵישׁ אִבָּא דְּאַרְעָא, דִּיהַבתְּ לִי, יְיָ; וְתַחֲתִנֵּיהּ, קֳדָם יְיָ אֱלָהָךְ, וְתִסְגּוֹד, קֳדָם יְיָ אֱלָהָךְ. 


text:
וְתִחְדֵּי בְּכָל טָבְתָא, דִּיהַב לָךְ יְיָ אֱלָהָךְ--וְלַאֲנָשׁ בֵּיתָךְ:  אַתְּ, וְלֵיוָאָה, וְגִיּוֹרָא, דְּבֵינָךְ.  {ס}


text:
אֲרֵי תְּשֵׁיצֵי לְעַסָּרָא יָת כָּל מַעְסַר עֲלַלְתָּךְ, בְּשַׁתָּא תְּלִיתֵיתָא--שְׁנַת מַעְסְרָא:  וְתִתֵּין לְלֵיוָאָה, לְגִיּוֹרָא לְיַתְמָא וּלְאַרְמַלְתָּא, וְיֵיכְלוּן בְּקִרְוָךְ, וְיִסְבְּעוּן. 


text:
וְתֵימַר קֳדָם יְיָ אֱלָהָךְ פַּלִּיתִי קֹדֶשׁ מַעְסְרָא מִן בֵּיתָא, וְאַף יְהַבְתֵּיהּ לְלֵיוָאָה וּלְגִיּוֹרָא לְיַתְמָא וּלְאַרְמַלְתָּא, כְּכָל תַּפְקֵידְתָּךְ, דְּפַקֵּידְתָּנִי:  לָא עֲבַרִית מִפִּקּוֹדָךְ, וְלָא אִתְנְשִׁיתִי. 


text:
לָא אֲכַלִית בְּאֶבְלִי מִנֵּיהּ, וְלָא חַלֵּיפִית מִנֵּיהּ בִּמְסָאַב, וְלָא יְהַבִית מִנֵּיהּ, לְמִית; קַבֵּילִית, לְמֵימְרָא דַּייָ אֱלָהִי--עֲבַדִית, כְּכֹל דְּפַקֵּידְתָּנִי. 


text:
אִסְתַּכִי מִמְּדוֹר קֻדְשָׁךְ מִן שְׁמַיָּא, וּבָרֵיךְ יָת עַמָּךְ יָת יִשְׂרָאֵל, וְיָת אַרְעָא, דִּיהַבְתְּ לַנָא--כְּמָא דְּקַיֵּימְתָּא לַאֲבָהָתַנָא, אֲרַע עָבְדָא חֲלָב וּדְבַשׁ.  {ס}


text:
יוֹמָא הָדֵין, יְיָ אֱלָהָךְ מְפַקְּדָךְ לְמֶעֱבַד יָת קְיָמַיָּא הָאִלֵּין--וְיָת דִּינַיָּא; וְתִטַּר וְתַעֲבֵיד יָתְהוֹן, בְּכָל לִבָּךְ וּבְכָל נַפְשָׁךְ. 


text:
יָת יְיָ חֲטַבְתְּ, יוֹמָא דֵּין:  לְמִהְוֵי לָךְ לֶאֱלָהּ וְלִמְהָךְ בְּאוֹרְחָן דְּתָקְנָן קֳדָמוֹהִי, וּלְמִטַּר קְיָמוֹהִי וּפִקּוֹדוֹהִי וְדִינוֹהִי--וּלְקַבָּלָא למֵימְרֵיהּ. 


text:
וַייָ חַטְבָךְ יוֹמָא דֵּין, לְמִהְוֵי לֵיהּ לְעַם חַבִּיב--כְּמָא דְּמַלֵּיל לָךְ; וּלְמִטַּר, כָּל פִּקּוֹדוֹהִי. 


text:
וּלְמִתְּנָךְ עִלַּאי, עַל כָּל עַמְמַיָּא דַּעֲבַד, לְתֻשְׁבְּחָא, וּלְשׁוֹם וְלִרְבוּ; וּלְמִהְוָךְ עַם קַדִּישׁ קֳדָם יְיָ אֱלָהָךְ, כְּמָא דְּמַלֵּיל.  {פ}


text:
וּפַקֵּיד מֹשֶׁה וְסָבֵי יִשְׂרָאֵל, יָת עַמָּא לְמֵימַר:  טַרוּ, יָת כָּל תַּפְקֵידְתָּא, דַּאֲנָא מְפַקֵּיד יָתְכוֹן, יוֹמָא דֵּין. 


text:
וִיהֵי, בְּיוֹמָא דְּתִעְבְּרוּן יָת יַרְדְּנָא, לְאַרְעָא, דַּייָ אֱלָהָךְ יָהֵיב לָךְ--וּתְקִים לָךְ אַבְנִין רַבְרְבָן, וּתְסוּד יָתְהוֹן בְּסִידָא. 


text:
וְתִכְתּוֹב עֲלֵיהוֹן, יָת כָּל פִּתְגָמֵי אוֹרָיְתָא הָדָא--בְּמִעְבְּרָךְ:  בְּדִיל דְּתֵיעוֹל לְאַרְעָא דַּייָ אֱלָהָךְ יָהֵיב לָךְ, אֲרַע עָבְדָא חֲלָב וּדְבַשׁ, כְּמָא דְּמַלֵּיל יְיָ אֱלָהָא דַּאֲבָהָתָךְ, לָךְ. 


text:
וִיהֵי, בְּמִעְבַּרְכוֹן יָת יַרְדְּנָא, תְּקִימוּן יָת אַבְנַיָּא הָאִלֵּין דַּאֲנָא מְפַקֵּיד יָתְכוֹן יוֹמָא דֵּין, בְּטוּרָא דְּעֵיבָל; וּתְסוּד יָתְהוֹן, בְּסִידָא. 


text:
וְתִבְנֵי תַּמָּן מַדְבְּחָא, קֳדָם יְיָ אֱלָהָךְ:  מַדְבַּח אַבְנִין, לָא תְּרִים עֲלֵיהוֹן בַּרְזְלָא. 


text:
אַבְנִין שַׁלְמָן תִּבְנֵי, יָת מַדְבְּחָא דַּייָ אֱלָהָךְ; וְתַסֵּיק עֲלוֹהִי עֲלָוָן, קֳדָם יְיָ אֱלָהָךְ. 


text:
וּמַלֵּיל מֹשֶׁה וְכָהֲנַיָּא לֵיוָאֵי, עִם כָּל יִשְׂרָאֵל לְמֵימַר:  אַצֵּית וּשְׁמַע, יִשְׂרָאֵל, יוֹמָא הָדֵין הֲוֵיתָא לְעַם, קֳדָם יְיָ אֱלָהָךְ. 


text:
וּתְקַבֵּיל, לְמֵימְרָא דַּייָ אֱלָהָךְ; וְתַעֲבֵיד יָת פִּקּוֹדוֹהִי וְיָת קְיָמוֹהִי, דַּאֲנָא מְפַקֵּיד לָךְ יוֹמָא דֵּין.  {ס}


text:
אִלֵּין יְקוּמוּן לְבָרָכָא יָת עַמָּא, עַל טוּרָא דִּגְרִיזִין, בְּמִעְבַּרְכוֹן, יָת יַרְדְּנָא:  שִׁמְעוֹן וְלֵוִי וִיהוּדָה, וְיִשָּׂשכָר וְיוֹסֵף וּבִנְיָמִין. 


text:
וְאִלֵּין יְקוּמוּן עַל לְוָטַיָּא, בְּטוּרָא דְּעֵיבָל:  רְאוּבֵן גָּד וְאָשֵׁר, וּזְבוּלוּן דָּן וְנַפְתָּלִי. 


text:
לִיט גֻּבְרָא דְּיַעֲבֵיד צֵילַם וּמַתְּכָא מְרַחַק קֳדָם יְיָ, עוֹבָד יְדֵי אֻמָּנָא--וִישַׁוֵּי בְּסִתְרָא; וְיָתִיבוּן כָּל עַמָּא וְיֵימְרוּן, אָמֵן.  {ס}


text:
לִיט, דְּיִשְׁכּוֹב עִם אִתַּת אֲבוּהִי--אֲרֵי גַּלִּי, כַּנְפָא דַּאֲבוּהִי; וְיֵימַר כָּל עַמָּא, אָמֵן.  {ס}


text:
לִיט, דְּיִשְׁכּוֹב עִם אֲחָתֵיהּ--בַּת אֲבוּהִי, אוֹ בַּת אִמֵּיהּ; וְיֵימַר כָּל עַמָּא, אָמֵן.  {ס}


text:
לִיט, דְּלָא יְקַיֵּים יָת פִּתְגָמֵי אוֹרָיְתָא הָדָא--לְמֶעֱבַד יָתְהוֹן; וְיֵימַר כָּל עַמָּא, אָמֵן.  {פ}


text:
וִיהֵי, אִם קַבָּלָא תְּקַבֵּיל לְמֵימְרָא דַּייָ אֱלָהָךְ, לְמִטַּר לְמֶעֱבַד יָת כָּל פִּקּוֹדוֹהִי, דַּאֲנָא מְפַקֵּיד לָךְ יוֹמָא דֵּין--וְיִתְּנִנָּךְ יְיָ אֱלָהָךְ, עִלַּאי, עַל, כָּל עַמְמֵי אַרְעָא. 


text:
וְיֵיתוֹן עֲלָךְ כָּל בִּרְכָתָא הָאִלֵּין, וְיִדְבְּקוּנָּךְ:  אֲרֵי תְּקַבֵּיל, לְמֵימְרָא דַּייָ אֱלָהָךְ. 


text:
בְּרִיךְ וַלְדָּא דִּמְעָךְ וְאִבָּא דְּאַרְעָךְ, וּוַלְדָּא דִּבְעִירָךְ--בַּקְרֵי תּוֹרָךְ, וְעֶדְרֵי עָנָךְ. 


text:
יִתֵּין יְיָ יָת בַּעֲלֵי דְּבָבָךְ דְּקָיְמִין עֲלָךְ, תְּבִירִין קֳדָמָךְ:  בְּאוֹרְחָא חֲדָא יִפְּקוּן לְוָתָךְ, וּבִשְׁבַע אוֹרְחָן יִעְרְקוּן מִן קֳדָמָךְ. 


text:
יְפַקֵּיד יְיָ לָךְ, יָת בִּרְכָן, בְּאוֹצְרָךְ, וּבְכָל אוֹשָׁטוּת יְדָךְ; וִיבָרְכִנָּךְ--בְּאַרְעָא, דַּייָ אֱלָהָךְ יָהֵיב לָךְ. 


text:
יְקִימִנָּךְ יְיָ קֳדָמוֹהִי לְעַם קַדִּישׁ, כְּמָא דְּקַיֵּים לָךְ:  אֲרֵי תִּטַּר, יָת פִּקּוֹדַיָּא דַּייָ אֱלָהָךְ, וּתְהָךְ, בְּאוֹרְחָן דְּתָקְנָן קֳדָמוֹהִי. 


text:
וְיוֹתְרִנָּךְ יְיָ לְטָבָא, בְּוַלְדָּא דִּמְעָךְ וּבְוַלְדָּא דִּבְעִירָךְ וּבְאִבָּא דְּאַרְעָךְ--עַל, אַרְעָא, דְּקַיֵּים יְיָ לַאֲבָהָתָךְ, לְמִתַּן לָךְ. 


text:
יִפְתַּח יְיָ לָךְ יָת אוֹצְרֵיהּ טָבָא יָת שְׁמַיָּא, לְמִתַּן מְטַר אַרְעָךְ בְּעִדָּנֵיהּ, וּלְבָרָכָא, יָת כָּל עוּבָדֵי יְדָךְ; וְתוֹזֵיף לְעַמְמִין סַגִּיאִין, וְאַתְּ לָא תְּזִיף. 


text:
וְיִתְּנִנָּךְ יְיָ תַּקִּיף, וְלָא חַלָּשׁ, וּתְהֵי בְּרַם לְעֵילָא, וְלָא תְּהֵי לְתַחְתָּא:  אֲרֵי תְּקַבֵּיל לְפִקּוֹדַיָּא דַּייָ אֱלָהָךְ, דַּאֲנָא מְפַקֵּיד לָךְ יוֹמָא דֵּין--לְמִטַּר וּלְמֶעֱבַד. 


text:
וְלָא תִּסְטוֹן, מִכָּל פִּתְגָמַיָּא דַּאֲנָא מְפַקֵּיד יָתְכוֹן יוֹמָא דֵּין--לְיַמִּינָא וְלִסְמָאלָא:  לִמְהָךְ, בָּתַר טָעֲוָת עַמְמַיָּא--לְמִפְלַחְהוֹן.  {פ}


text:
וִיהֵי, אִם לָא תְּקַבֵּיל לְמֵימְרָא דַּייָ אֱלָהָךְ, לְמִטַּר לְמֶעֱבַד יָת כָּל פִּקּוֹדוֹהִי וּקְיָמוֹהִי, דַּאֲנָא מְפַקֵּיד לָךְ יוֹמָא דֵּין--וְיֵיתוֹן עֲלָךְ כָּל לְוָטַיָּא הָאִלֵּין, וְיִדְבְּקוּנָּךְ. 


text:
יְשַׁלַּח יְיָ בָּךְ יָת מְאֵירְתָא יָת שִׁגֻּשְׁיָא, וְיָת מַזּוֹפִיתָא, בְּכָל אוֹשָׁטוּת יְדָךְ, דְּתַעֲבֵיד--עַד דְּתִשְׁתֵּיצֵי וְעַד דְּתֵיבַד בִּפְרִיעַ, מִן קֳדָם בִּישׁוּת עוּבָדָךְ דִּשְׁבַקְתָּא דַּחְלְתִי. 


text:
יַדְבֵּיק יְיָ בָּךְ, יָת מוֹתָא--עַד, דִּישֵׁיצֵי יָתָךְ, מֵעַל אַרְעָא, דְּאַתְּ עָלֵיל לְתַמָּן לְמֵירְתַהּ. 


text:
יִמְחֵינָךְ יְיָ בְּשַׁחַפְתָּא וּבְקַדַּחְתָּא וּבִדְלֵיקְתָא, וּבְחַרְחוּרָא וּבְחַרְבָּא, וּבְשַׁדְפָנָא, וּבְיַרְקָנָא; וְיִרְדְּפוּנָּךְ, עַד דְּתֵיבַד. 


text:
וִיהוֹן שְׁמַיָּא דְּעִלָּוֵי רֵישָׁךְ, חַסִּינִין כִּנְחָשָׁא מִלְּאַחָתָא מִטְרָא; וְאַרְעָא דִּתְחוֹתָךְ, תַּקִּיפָא כְּבַרְזְלָא מִלְּמֶעֱבַד פֵּירִין. 


text:
יִתֵּין יְיָ יָת מְטַר אַרְעָךְ, אַבְקָא וְעַפְרָא:  מִן שְׁמַיָּא יֵיחוֹת עֲלָךְ, עַד דְּתִשְׁתֵּיצֵי. 


text:
יִתְּנִנָּךְ יְיָ תְּבִיר, קֳדָם סָנְאָךְ--בְּאוֹרְחָא חֲדָא תִּפּוֹק לְוָתֵיהּ, וּבִשְׁבַע אוֹרְחָן תִּעְרוֹק מִן קֳדָמוֹהִי; וּתְהֵי לִזְיָע, לְכֹל מַלְכְוָת אַרְעָא. 


text:
וּתְהֵי נְבִילְתָךְ מְשֻׁגְּרָא לְמֵיכַל, לְכָל עוֹפָא דִּשְׁמַיָּא וְלִבְעִירָא דְּאַרְעָא; וְלֵית, דְּמַנִּיד. 


text:
יִמְחֵינָךְ יְיָ בְּשִׁחְנָא דְּמִצְרַיִם, וּבִטְחוֹרִין, וּבְגַרְבָּא, וּבַחֲרַס יַבִּישׁ--דְּלָא תִּכּוֹל, לְאִתַּסָּאָה. 


text:
וּתְהֵי מְמַשֵּׁישׁ בְּטֵיהֲרָא, כְּמָא דִּימַשֵּׁישׁ עֲוִירָא בְּקַבְלָא, וְלָא תַּצְלַח, יָת אוֹרְחָתָךְ; וּתְהֵי בְּרַם עֲשִׁיק וַאֲנִיס, כָּל יוֹמַיָּא--וְלֵית דְּפָרִיק. 


text:
אִתְּתָא תֵּירוֹס, וּגְבַר אָחֳרָן יִשְׁכְּבִנַּהּ--בֵּיתָא תִּבְנֵי, וְלָא תִּתֵּיב בֵּיהּ; כַּרְמָא תִּצּוּב, וְלָא תַּחֲלִנֵּיהּ. 


text:
תּוֹרָךְ יְהֵי נְכִיס לְעֵינָךְ, וְלָא תֵּיכוֹל מִנֵּיהּ--חֲמָרָךְ יְהֵי אֲנִיס מִן קֳדָמָךְ, וְלָא יְתוּב לָךְ; עָנָךְ מְסִירָן לְבַעֲלֵי דְּבָבָךְ, וְלֵית לָךְ פָּרִיק. 


text:
בְּנָךְ וּבְנָתָךְ מְסִירִין לְעַם אָחֳרָן, וְעֵינָךְ חָזְיָן, וִיסוּפָן בִּגְלַלְהוֹן, כָּל יוֹמָא; וְלֵית חֵילָא, בִּידָךְ. 


text:
אִבָּא דְּאַרְעָךְ וְכָל לֵיאוּתָךְ, יֵיכוֹל עַם דְּלָא יְדַעְתָּא; וּתְהֵי, בְּרַם עֲשִׁיק וּרְעִיעַ--כָּל יוֹמַיָּא. 


text:
יִמְחֵינָךְ יְיָ בְּשִׁחְנָא בִּישָׁא, עַל רְכֻבִּין וְעַל שָׁקָן, דְּלָא תִּכּוֹל, לְאִתַּסָּאָה--מִפַּרְסַת רַגְלָךְ, וְעַד מוֹחָךְ. 


text:
יַגְלֵי יְיָ יָתָךְ, וְיָת מַלְכָּךְ דִּתְקִים עֲלָךְ, לְעַם, דְּלָא יְדַעְתָּא אַתְּ וַאֲבָהָתָךְ; וְתִפְלַח תַּמָּן לְעַמְמַיָּא פָּלְחֵי טָעֲוָתָא, אָעָא וְאַבְנָא. 


text:
כַּרְמִין תִּצּוּב, וְתִפְלַח; וַחֲמַר לָא תִּשְׁתֵּי וְלָא תִּכְנוֹשׁ, אֲרֵי תֵּיכְלִנֵּיהּ תּוֹלַעְתָּא. 


text:
תּוֹתַב עֲרַל דְּבֵינָךְ, יְהֵי סָלֵיק עֵיל מִנָּךְ לְעֵילָא לְעֵילָא; וְאַתְּ תְּהֵי נָחֵית, לְתַחְתָּא לְתַחְתָּא. 


text:
וְיֵיתוֹן עֲלָךְ כָּל לְוָטַיָּא הָאִלֵּין, וְיִרְדְּפוּנָּךְ וְיִדְבְּקוּנָּךְ, עַד, דְּתִשְׁתֵּיצֵי:  אֲרֵי לָא קַבֵּילְתָּא, לְמֵימְרָא דַּייָ אֱלָהָךְ--לְמִטַּר פִּקּוֹדוֹהִי וּקְיָמוֹהִי, דְּפַקְּדָךְ. 


text:
חֲלָף, דְּלָא פְּלַחְתָּא קֳדָם יְיָ אֱלָהָךְ, בְּחֶדְוָא, וּבְשַׁפִּירוּת לִבָּא--מִסְּגֵי, כּוֹלָא. 


text:
וְתִפְלַח יָת בַּעֲלֵי דְּבָבָךְ, דִּיגָרִנּוּן יְיָ בָּךְ, בְּכַפְנָא וּבְצָהוּתָא וּבְעַרְטִלָּיוּתָא, וּבְחַסִּירוּת כּוֹלָא; וְיִתֵּין נִיר דְּבַרְזֶל, עַל צַוְרָךְ, עַד דִּישֵׁיצֵי, יָתָךְ. 


text:
יַיְתֵי יְיָ עֲלָךְ עַם מֵרַחִיק מִסְּיָפֵי אַרְעָא, כְּמָא דְּמִשְׁתְּדֵי נִשְׁרָא:  עַמָּא, דְּלָא תִּשְׁמַע לִישָׁנֵיהּ. 


text:
וְיֵיכוֹל וַלְדָּא דִּבְעִירָךְ וְאִבָּא דְּאַרְעָךְ, עַד דְּתִשְׁתֵּיצֵי, דְּלָא יַשְׁאַר לָךְ עֲבוּרָא חַמְרָא וּמִשְׁחָא, בַּקְרֵי תּוֹרָךְ וְעֶדְרֵי עָנָךְ--עַד דְּיוֹבֵיד, יָתָךְ. 


text:
וִיעִיק לָךְ בְּכָל קִרְוָךְ, עַד דִּיכַבֵּישׁ שׁוּרָךְ רָמַיָּא וּכְּרִיכַיָּא, דְּאַתְּ רְחִיץ לְאִשְׁתֵּיזָבָא בְּהוֹן, בְּכָל אַרְעָךְ; וִיעִיק לָךְ, בְּכָל קִרְוָךְ, בְּכָל אַרְעָךְ, דִּיהַב יְיָ אֱלָהָךְ לָךְ. 


text:
וְתֵיכוֹל וַלְדָּא דִּמְעָךְ, בְּסַר בְּנָךְ וּבְנָתָךְ, דִּיהַב לָךְ, יְיָ אֱלָהָךְ--בִּצְיָרָא, וּבְעָקְתָא, דִּיעִיק לָךְ, סָנְאָךְ. 


text:
גֻּבְרָא דְּרַכִּיךְ בָּךְ, וְדִמְפֻנַּק לַחְדָּא--תִּבְאַשׁ עֵינֵיהּ בַּאֲחוּהִי וּבְאִתַּת קְיָמֵיהּ, וּבִשְׁאָר בְּנוֹהִי דְּיַשְׁאַר. 


text:
מִלְּמִתַּן לְחַד מִנְּהוֹן, מִבְּסַר בְּנוֹהִי דְּיֵיכוֹל, מִדְּלָא אִשְׁתְּאַר לֵיהּ, כּוֹלָא--בִּצְיָרָא, וּבְעָקְתָא, דִּיעִיק לָךְ סָנְאָךְ, בְּכָל קִרְוָךְ. 


text:
דְּרַכִּיכָא בָּךְ וְדִמְפֻנְּקָא, דְּלָא נַסִּיאַת פַּרְסַת רַגְלַהּ לְאַחָתָא עַל אַרְעָא, מִמְּפֻנְּקוּ, וּמֵרַכִּיכוּ--תִּבְאַשׁ עֵינַהּ בִּגְבַר קְיָמַהּ, וּבִבְרַהּ וּבִבְרַתַּהּ. 


text:
וּבִזְעֵיר בְּנַהָא דְּיִפְּקוּן מִנַּהּ, וּבִבְנַהָא דִּתְלִיד, אֲרֵי תֵּיכְלִנּוּן בְּחַסִּירוּת כּוֹלָא, בְּסִתְרָא--בִּצְיָרָא, וּבְעָקְתָא, דִּיעִיק לָךְ סָנְאָךְ, בְּקִרְוָךְ. 


text:
אִם לָא תִּטַּר לְמֶעֱבַד, יָת כָּל פִּתְגָמֵי אוֹרָיְתָא הָדָא, דִּכְתִיבִין, בְּסִפְרָא הָדֵין:  לְמִדְחַל יָת שְׁמָא יַקִּירָא וּדְחִילָא, הָדֵין--יָת, יְיָ אֱלָהָךְ. 


text:
וְיַפְרֵישׁ יְיָ יָת מַחָתָךְ, וְיָת מַחָת בְּנָךְ:  מַחָן רַבְרְבָן וּמְהֵימְנָן, וּמַכְתָּשִׁין בִּישִׁין וּמְהֵימְנִין. 


text:
וְיָתִיב בָּךְ, יָת כָּל מַכְתָּשֵׁי מִצְרַיִם, דִּדְחֵילְתָּא, מִן קֳדָמֵיהוֹן; וְיִדְבְּקוּן, בָּךְ. 


text:
אַף כָּל מְרַע, וְכָל מַחָא, דְּלָא כְּתִיבִין, בִּסְפַר אוֹרָיְתָא הָדָא--יַיְתֵינוּן יְיָ עֲלָךְ, עַד דְּתִשְׁתֵּיצֵי. 


text:
וְתִשְׁתְּאַרוּן, בְּעַם זְעֵיר, חֲלָף דַּהֲוֵיתוֹן, כְּכוֹכְבֵי שְׁמַיָּא לִסְגֵּי:  אֲרֵי לָא קַבֵּילְתָּא, לְמֵימְרָא דַּייָ אֱלָהָךְ. 


text:
וִיהֵי כְּמָא דַּחְדִּי יְיָ עֲלֵיכוֹן, לְאֵיטָבָא לְכוֹן וּלְאַסְגָּאָה יָתְכוֹן--כֵּין יִחְדֵּי יְיָ עֲלֵיכוֹן, לְאוֹבָדָא יָתְכוֹן וּלְשֵׁיצָאָה יָתְכוֹן; וְתִטַּלְטְלוּן מֵעַל אַרְעָא, דְּאַתְּ עָלֵיל לְתַמָּן לְמֵירְתַהּ. 


text:
וִיבַדְּרִנָּךְ יְיָ בְּכָל עַמְמַיָּא, מִסְּיָפֵי אַרְעָא וְעַד סְיָפֵי אַרְעָא; וְתִפְלַח תַּמָּן לְעַמְמַיָּא פָּלְחֵי טָעֲוָתָא, דְּלָא יְדַעְתָּא אַתְּ וַאֲבָהָתָךְ--אָעָא וְאַבְנָא. 


text:
וּבְעַמְמַיָּא הָאִנּוּן לָא תְּנוּחַ, וְלָא יְהֵי מְנָח לְפַרְסַת רַגְלָךְ; וְיִתֵּין יְיָ לָךְ תַּמָּן לֵב דָּחוּל, וְחַשְׁכוּת עַיְנִין וּמַפְּחָן נְפַשׁ. 


text:
וִיהוֹן חַיָּךְ, תְּלָן לָךְ מִקֳּבֵיל; וּתְהֵי תָּוַהּ בְּלֵילְיָא וּבִימָמָא, וְלָא תְּהֵימֵין בְּחַיָּךְ. 


text:
בְּצַפְרָא תֵּימַר מַאן יִתֵּין רַמְשָׁא, וּבְרַמְשָׁא תֵּימַר מַאן יִתֵּין צַפְרָא--מִתִּוְהַת לִבָּךְ דִּתְהֵי תָּוַהּ, וּמֵחֵיזוּ עֵינָךְ דִּתְהֵי חָזֵי. 


text:
וְיָתִיבִנָּךְ יְיָ לְמִצְרַיִם, בִּסְפִינָן, בְּאוֹרְחָא דַּאֲמַרִית לָךְ, לָא תּוֹסֵיף עוֹד לְמִחְזַהּ; וְתִזְדַּבְּנוּן תַּמָּן לְבַעֲלֵי דְּבָבֵיכוֹן לְעַבְדִּין וּלְאַמְהָן, וְלֵית דְּקָנֵי.  {ס}


text:
וּקְרָא מֹשֶׁה לְכָל יִשְׂרָאֵל, וַאֲמַר לְהוֹן:  אַתּוּן חֲזֵיתוֹן, יָת כָּל דַּעֲבַד יְיָ לְעֵינֵיכוֹן בְּאַרְעָא דְּמִצְרַיִם, לְפַרְעֹה וּלְכָל עַבְדּוֹהִי, וּלְכָל אַרְעֵיהּ. 


text:
וְלָא יְהַב יְיָ לְכוֹן לִבָּא לְמִדַּע, וְעַיְנִין לְמִחְזֵי וְאֻדְנִין לְמִשְׁמַע, עַד, יוֹמָא הָדֵין. 


text:
וְדַבַּרִית יָתְכוֹן אַרְבְּעִין שְׁנִין, בְּמַדְבְּרָא; לָא בְּלִיאַת כְּסוּתְכוֹן מִנְּכוֹן, וּמְסָנָךְ לָא עֲדוֹ מֵעַל רַגְלָךְ. 


text:
לַחְמָא לָא אֲכַלְתּוּן, וַחֲמַר חֲדַת וְעַתִּיק לָא שְׁתֵיתוֹן--בְּדִיל, דְּתִדְּעוּן, אֲרֵי אֲנָא יְיָ, אֱלָהֲכוֹן. 


text:
וַאֲתֵיתוֹן, לְאַתְרָא הָדֵין; וּנְפַק סִיחוֹן מַלְכָּא דְּחֶשְׁבּוֹן וְעוֹג מַלְכָּא דְּמַתְנַן לְקַדָּמוּתַנָא, לְאָגָחָא קְרָבָא--וּמְחֵינָנוּן. 


text:
וּנְסֵיבְנָא, יָת אֲרַעְהוֹן, וִיהַבְנַהּ לְאַחְסָנָא, לְשֵׁיבַט רְאוּבֵן וּלְשֵׁיבַט גָּד--וּלְפַלְגוּת, שִׁבְטָא דִּמְנַשֶּׁה. 


text:
וְתִטְּרוּן, יָת פִּתְגָמֵי קְיָמָא הָדֵין, וְתַעְבְּדוּן, יָתְהוֹן--בְּדִיל דְּתַצְלְחוּן, יָת כָּל דְּתַעְבְּדוּן.  {פ}


text:
אַתּוּן קָיְמִין יוֹמָא דֵּין כֻּלְּכוֹן, קֳדָם יְיָ אֱלָהָכוֹן:  רֵישֵׁיכוֹן שִׁבְטֵיכוֹן, סָבֵיכוֹן וְסָרְכֵיכוֹן, כֹּל, אֲנָשׁ יִשְׂרָאֵל. 


text:
לְאַעָלוּתָךְ, בִּקְיָמָא דַּייָ אֱלָהָךְ--וּבְמוֹמָתֵיהּ:  דַּייָ אֱלָהָךְ, גָּזַר עִמָּךְ יוֹמָא דֵּין. 


text:
בְּדִיל לְקַיָּמָא יָתָךְ יוֹמָא דֵּין קֳדָמוֹהִי לְעַם, וְהוּא יִהְוֵי לָךְ לֶאֱלָהּ--כְּמָא דְּמַלֵּיל לָךְ; וּכְמָא דְּקַיֵּים לַאֲבָהָתָךְ, לְאַבְרָהָם לְיִצְחָק וּלְיַעֲקוֹב. 


text:
אֲרֵי יָת מַאן דְּאִיתוֹהִי הָכָא, עִמַּנָא קָאֵים יוֹמָא דֵּין, קֳדָם, יְיָ אֱלָהַנָא; וְיָת מַאן דְּלָיְתוֹהִי הָכָא, עִמַּנָא יוֹמָא דֵּין. 


text:
אֲרֵי אַתּוּן יְדַעְתּוּן, יָת דִּיתֵיבְנָא בְּאַרְעָא דְּמִצְרָיִם, וְיָת דַּעֲבַרְנָא בֵּינֵי עַמְמַיָּא, דַּעֲבַרְתּוּן. 


text:
וַחֲזֵיתוֹן, יָת שִׁקּוּצֵיהוֹן, וְיָת, טָעֲוָתְהוֹן--אָעָא וְאַבְנָא, כַּסְפָּא וְדַהְבָּא דְּעִמְּהוֹן. 


text:
דִּלְמָא אִית בְּכוֹן גְּבַר אוֹ אִתָּא אוֹ זַרְעִי אוֹ שִׁבְטָא, דְּלִבֵּיהּ פְּנִי יוֹמָא דֵּין מִדַּחְלְתָא דַּייָ אֱלָהַנָא, לִמְהָךְ לְמִפְלַח, יָת טָעֲוָת עַמְמַיָּא הָאִנּוּן:  דִּלְמָא אִית בְּכוֹן, גְּבַר מְהַרְהֵיר חֲטִין--אוֹ זָדוֹן. 


text:
וִיהֵי בְּמִשְׁמְּעֵיהּ יָת פִּתְגָמֵי מוֹמָתָא הָדָא, וִיחַשֵּׁיב בְּלִבֵּיהּ לְמֵימַר שְׁלָמָא יְהֵי לִי--אֲרֵי בְּהַרְהוּר לִבִּי, אֲנָא אָזֵיל:  בְּדִיל לְאוֹסָפָא לֵיהּ חֲטָאֵי שָׁלוּתָא, עַל זֵידָנוּתָא. 


text:
לָא יֵיבֵי יְיָ, לְמִשְׁבַּק לֵיהּ--אֲרֵי בְּכֵין יִתְקַף רֻגְזָא דַּייָ וְחִמְתֵּיהּ בְּגֻבְרָא הַהוּא, וְיִדְבְּקוּן בֵּיהּ כָּל לְוָטַיָּא דִּכְתִיבִין בְּסִפְרָא הָדֵין; וְיִמְחֵי יְיָ יָת שְׁמֵיהּ, מִתְּחוֹת שְׁמַיָּא. 


text:
וְיַפְרְשִׁנֵּיהּ יְיָ לְבִישָׁא, מִכֹּל שִׁבְטַיָּא דְּיִשְׂרָאֵל--כְּכֹל, לְוָטֵי קְיָמָא, דִּכְתִיבִין, בִּסְפַר אוֹרָיְתָא הָדֵין. 


text:
וְיֵימַר דָּרָא בָּתְרָאָה, בְּנֵיכוֹן דִּיקוּמוּן מִבָּתְרֵיכוֹן, וּבַר עַמְמִין, דְּיֵיתֵי מֵאֲרַע רַחִיקָא; וְיִחְזוֹן יָת מַחָתַהּ דְּאַרְעָא הַהִיא, וְיָת מַרְעַהָא, דְּאַמְרַע יְיָ, בַּהּ. 


text:
גֻּפְרֵיתָא וּמִלְחָא, תְּהֵי יָקְדָא כָּל אַרְעָהּ--לָא תִּזְדְּרַע וְלָא תְּצַמַּח, וְלָא יִסַּק בַּהּ כָּל עֵיסֶב:  כַּהֲפֵיכְתָא דִּסְדוֹם וַעֲמוֹרָה, אַדְמָה וּצְבוֹיִים, דַּהֲפַךְ יְיָ, בְּרֻגְזֵיהּ וּבְחִמְתֵּיהּ. 


text:
וְיֵימְרוּן, כָּל עַמְמַיָּא, עַל מָא עֲבַד יְיָ כְּדֵין, לְאַרְעָא הָדָא; מָא תְּקוֹף רֻגְזָא רַבָּא, הָדֵין. 


text:
וְיֵימְרוּן--עַל דִּשְׁבַקוּ, יָת קְיָמָא דַּייָ אֱלָהָא דַּאֲבָהָתְהוֹן:  דִּגְזַר עִמְּהוֹן, בְּאַפָּקוּתֵיהּ יָתְהוֹן מֵאַרְעָא דְּמִצְרָיִם. 


text:
וַאֲזַלוּ, וּפְלַחוּ לְטָעֲוָת עַמְמַיָּא, וּסְגִידוּ, לְהוֹן:  דַּחְלָן דְּלָא יְדַעוּנִין, וְלָא אוֹטִיבָא לְהוֹן. 


text:
וּתְקֵיף רֻגְזָא דַּייָ, בְּאַרְעָא הַהִיא, לְאֵיתָאָה עֲלַהּ יָת כָּל לְוָטַיָּא, דִּכְתִיבִין בְּסִפְרָא הָדֵין. 


text:
וְטַלְטֵילִנּוּן יְיָ מֵעַל אֲרַעְהוֹן, בִּרְגַז וּבִחְמָא וּבִתְקוֹף רַב; וְאַגְלִינוּן לַאֲרַע אֻחְרִי, כְּיוֹמָא הָדֵין. 


text:
דְּמִטַּמְרָן--קֳדָם יְיָ, אֱלָהַנָא; וּדְגַלְיָן לַנָא וְלִבְנַנָא, עַד עָלְמָא--לְמֶעֱבַד, יָת כָּל פִּתְגָמֵי אוֹרָיְתָא הָדָא.  {ס}


text:
וִיהֵי אֲרֵי יֵיתוֹן עֲלָךְ כָּל פִּתְגָמַיָּא הָאִלֵּין, בִּרְכָן וּלְוָטִין, דִּיהַבִית, קֳדָמָךְ; וְתָתִיב, לְלִבָּךְ, בְּכָל עַמְמַיָּא, דְּאַגְלְיָךְ יְיָ אֱלָהָךְ לְתַמָּן. 


text:
וּתְתוּב לְדַחְלְתָא דַּייָ אֱלָהָךְ, וּתְקַבֵּיל לְמֵימְרֵיהּ, כְּכֹל דַּאֲנָא מְפַקֵּיד לָךְ, יוֹמָא דֵּין:  אַתְּ וּבְנָךְ, בְּכָל לִבָּךְ וּבְכָל נַפְשָׁךְ. 


text:
וְיָתִיב יְיָ אֱלָהָךְ יָת שָׁבֵי גָּלְוָתָךְ, וִירַחֵים עֲלָךְ; וִיתוּב, וְיִכְנְשִׁנָּךְ מִכָּל עַמְמַיָּא, דְּבַדְּרָךְ יְיָ אֱלָהָךְ, לְתַמָּן. 


text:
אִם יְהוֹן גָּלְוָתָךְ, בִּסְיָפֵי שְׁמַיָּא--מִתַּמָּן, יִכְנְשִׁנָּךְ יְיָ אֱלָהָךְ, וּמִתַּמָּן, יְקָרְבִנָּךְ. 


text:
וְיַעֵילִנָּךְ יְיָ אֱלָהָךְ, לְאַרְעָא דִּירִיתוּ אֲבָהָתָךְ--וְתֵירְתַהּ; וְיוֹטֵיב לָךְ וְיַסְגֵּינָךְ, מֵאֲבָהָתָךְ. 


text:
וְיַעְדֵּי יְיָ אֱלָהָךְ יָת טַפְשׁוּת לִבָּךְ, וְיָת טַפְשׁוּת לִבָּא דִּבְנָךְ:  לְמִרְחַם יָת יְיָ אֱלָהָךְ, בְּכָל לִבָּךְ וּבְכָל נַפְשָׁךְ--בְּדִיל חַיָּךְ. 


text:
וְיִתֵּין יְיָ אֱלָהָךְ, יָת כָּל לְוָטַיָּא הָאִלֵּין, עַל בַּעֲלֵי דְּבָבָךְ וְעַל סָנְאָךְ, דְּרַדְפוּךְ. 


text:
וְאַתְּ תְּתוּב, וּתְקַבֵּיל לְמֵימְרָא דַּייָ; וְתַעֲבֵיד, יָת כָּל פִּקּוֹדוֹהִי, דַּאֲנָא מְפַקֵּיד לָךְ, יוֹמָא דֵּין. 


text:
וְיוֹתְרִנָּךְ יְיָ אֱלָהָךְ בְּכֹל עוּבָדֵי יְדָךְ, בְּוַלְדָּא דִּמְעָךְ וּבְוַלְדָּא דִּבְעִירָךְ וּבְאִבָּא דְּאַרְעָךְ--לְטָבָא:  אֲרֵי יְתוּב יְיָ, לְמִחְדֵּי עֲלָךְ לְטָב, כְּמָא דַּחְדִּי, עַל אֲבָהָתָךְ. 


text:
אֲרֵי תְּקַבֵּיל, לְמֵימְרָא דַּייָ אֱלָהָךְ, לְמִטַּר פִּקּוֹדוֹהִי וּקְיָמוֹהִי, דִּכְתִיבִין בִּסְפַר אוֹרָיְתָא הָדֵין:  אֲרֵי תְּתוּב לְדַחְלְתָא דַּייָ אֱלָהָךְ, בְּכָל לִבָּךְ וּבְכָל נַפְשָׁךְ.  {ס}


text:
אֲרֵי תַּפְקֵידְתָּא הָדָא, דַּאֲנָא מְפַקֵּיד לָךְ יוֹמָא דֵּין--לָא מְפָרְשָׁא הִיא מִנָּךְ, וְלָא רַחִיקָא הִיא. 


text:
לָא בִּשְׁמַיָּא, הִיא:  לְמֵימַר, מַאן יִסַּק לַנָא לִשְׁמַיָּא וְיִסְּבַהּ לַנָא, וְיַשְׁמְעִנַּנָא יָתַהּ, וְנַעְבְּדִנַּהּ. 


text:
וְלָא מֵעִבְרָא לְיַמָּא, הִיא:  לְמֵימַר, מַאן יִעְבַּר לַנָא לְעֵיבֶר יַמָּא וְיִסְּבַהּ לַנָא, וְיַשְׁמְעִנַּנָא יָתַהּ, וְנַעְבְּדִנַּהּ. 


text:
דַּאֲנָא מְפַקֵּיד לָךְ, יוֹמָא דֵּין, לְמִרְחַם יָת יְיָ אֱלָהָךְ לִמְהָךְ בְּאוֹרְחָן דְּתָקְנָן קֳדָמוֹהִי, וּלְמִטַּר פִּקּוֹדוֹהִי וּקְיָמוֹהִי וְדִינוֹהִי; וְתֵיחֵי וְתִסְגֵּי--וִיבָרְכִנָּךְ יְיָ אֱלָהָךְ, בְּאַרְעָא דְּאַתְּ עָלֵיל לְתַמָּן לְמֵירְתַהּ. 


text:
וְאִם יִתְפְּנֵי לִבָּךְ, וְלָא תְּקַבֵּיל; וְתִטְעֵי, וְתִסְגּוֹד לְטָעֲוָת עַמְמַיָּא--וְתִפְלְחִנִּין. 


text:
חַוִּיתִי לְכוֹן יוֹמָא דֵּין, אֲרֵי מֵיבַד תֵּיבְדוּן:  לָא תֵּירְכוּן יוֹמִין, עַל אַרְעָא, דְּאַתְּ עָבַר יָת יַרְדְּנָא, לְמֵיעַל לְתַמָּן לְמֵירְתַהּ. 


text:
אַסְהֵידִית בְּכוֹן יוֹמָא דֵּין, יָת שְׁמַיָּא וְיָת אַרְעָא--חַיֵּי וּמוֹתָא יְהַבִית קֳדָמָךְ, בִּרְכָן וּלְוָטִין; וְתִתְרְעֵי, בְּחַיֵּי--בְּדִיל דְּתֵיחֵי, אַתְּ וּבְנָךְ. 


text:
לְמִרְחַם יָת יְיָ אֱלָהָךְ, לְקַבָּלָא לְמֵימְרֵיהּ וּלְאִתְקָרָבָא לְדַחְלְתֵיהּ:  אֲרֵי הוּא חַיָּךְ, וְאוֹרָכוּת יוֹמָךְ--לְמִתַּב עַל אַרְעָא דְּקַיֵּים יְיָ לַאֲבָהָתָךְ לְאַבְרָהָם לְיִצְחָק וּלְיַעֲקוֹב, לְמִתַּן לְהוֹן.  {פ}


text:
וַאֲמַר לְהוֹן, בַּר מְאָה וְעַסְרִין שְׁנִין אֲנָא יוֹמָא דֵּין--לֵית אֲנָא יָכֵיל עוֹד, לְמִפַּק וּלְמֵיעַל; וַייָ אֲמַר לִי, לָא תִּעְבַּר יָת יַרְדְּנָא הָדֵין. 


text:
יְיָ אֱלָהָךְ הוּא עָבַר קֳדָמָךְ, הוּא יְשֵׁיצֵי יָת עַמְמַיָּא הָאִלֵּין מִן קֳדָמָךְ--וְתֵירְתִנּוּן; יְהוֹשׁוּעַ, הוּא עָבַר קֳדָמָךְ--כְּמָא דְּמַלֵּיל יְיָ. 


text:
וְיַעֲבֵיד יְיָ, לְהוֹן, כְּמָא דַּעֲבַד לְסִיחוֹן וּלְעוֹג מַלְכֵי אֱמוֹרָאָה, וְלַאֲרַעְהוֹן--דְּשֵׁיצֵי, יָתְהוֹן. 


text:
וְיִמְסְרִנּוּן יְיָ, קֳדָמֵיכוֹן; וְתַעְבְּדוּן לְהוֹן--כְּכָל תַּפְקֵידְתָּא, דְּפַקֵּידִית יָתְכוֹן. 


text:
תְּקַפוּ וְעֵילַמוּ, לָא תִּדְחֲלוּן וְלָא תִּתַּבְרוּן מִן קֳדָמֵיהוֹן:  אֲרֵי יְיָ אֱלָהָךְ, מֵימְרֵיהּ מְדַבַּר קֳדָמָךְ--לָא יִשְׁבְּקִנָּךְ, וְלָא יְרַחֲקִנָּךְ.  {ס}


text:
וּקְרָא מֹשֶׁה לִיהוֹשׁוּעַ, וַאֲמַר לֵיהּ לְעֵינֵי כָּל יִשְׂרָאֵל תְּקַף וְעֵילַם--אֲרֵי אַתְּ תֵּיעוֹל עִם עַמָּא הָדֵין, לְאַרְעָא דְּקַיֵּים יְיָ לַאֲבָהָתְהוֹן לְמִתַּן לְהוֹן; וְאַתְּ, תַּחְסְנִנַּהּ לְהוֹן. 


text:
וַייָ הוּא מְדַבַּר קֳדָמָךְ, מֵימְרֵיהּ יְהֵי בְּסַעֲדָךְ--לָא יִשְׁבְּקִנָּךְ, וְלָא יְרַחֲקִנָּךְ; לָא תִּדְחַל, וְלָא תִּתְּבַר. 


text:
וּכְתַב מֹשֶׁה, יָת אוֹרָיְתָא הָדָא, וְיַהְבַּהּ לְכָהֲנַיָּא בְּנֵי לֵוִי, דְּנָטְלִין יָת אֲרוֹן קְיָמָא דַּייָ; וּלְכָל סָבֵי, יִשְׂרָאֵל. 


text:
וּפַקֵּיד מֹשֶׁה, יָתְהוֹן לְמֵימַר:  מִסּוֹף שְׁבַע שְׁנִין, בִּזְמָן שַׁתָּא דִּשְׁמִטְּתָא--בְּחַגָּא דִּמְטַלַּיָּא. 


text:
בְּמֵיתֵי כָּל יִשְׂרָאֵל, לְאִתַּחְזָאָה קֳדָם יְיָ אֱלָהָךְ, בְּאַתְרָא, דְּיִתְרְעֵי:  תִּקְרֵי יָת אוֹרָיְתָא הָדָא, קֳדָם כָּל יִשְׂרָאֵל--וְתַשְׁמְעִנּוּן. 


text:
כְּנוֹשׁ יָת עַמָּא, גֻּבְרַיָּא וּנְשַׁיָּא וְטַפְלָא, וְגִיּוֹרָךְ, דִּבְקִרְוָךְ--בְּדִיל דְּיִשְׁמְעוּן וּבְדִיל דְּיֵילְפוּן, וְיִדְחֲלוּן קֳדָם יְיָ אֱלָהֲכוֹן, וְיִטְּרוּן לְמֶעֱבַד, יָת כָּל פִּתְגָמֵי אוֹרָיְתָא הָדָא. 


text:
וּבְנֵיהוֹן דְּלָא יְדַעוּ, יִשְׁמְעוּן וְיֵילְפוּן--לְמִדְחַל, קֳדָם יְיָ אֱלָהֲכוֹן:  כָּל יוֹמַיָּא, דְּאַתּוּן קַיָּמִין עַל אַרְעָא, דְּאַתּוּן עָבְרִין יָת יַרְדְּנָא לְתַמָּן, לְמֵירְתַהּ.  {פ}


text:
וַאֲמַר יְיָ לְמֹשֶׁה, הָא קְרִיבוּ יוֹמָךְ לִמְמָת--קְרֵי יָת יְהוֹשׁוּעַ וְאִתְעַתַּדוּ בְּמַשְׁכַּן זִמְנָא, וַאֲפַקְּדִנֵּיהּ; וַאֲזַל מֹשֶׁה וִיהוֹשׁוּעַ, וְאִתְעַתַּדוּ בְּמַשְׁכַּן זִמְנָא. 


text:
וְאִתְגְּלִי יְיָ בְּמַשְׁכְּנָא, בְּעַמּוּדָא דַּעֲנָנָא; וְקָם עַמּוּדָא דַּעֲנָנָא, עַל תְּרַע מַשְׁכְּנָא. 


text:
וַאֲמַר יְיָ לְמֹשֶׁה, הָא אַתְּ שָׁכֵיב עִם אֲבָהָתָךְ; וִיקוּם עַמָּא הָדֵין וְיִטְעֵי בָּתַר טָעֲוָת עַמְמֵי אַרְעָא, דְּהוּא עָלֵיל לְתַמָּן בֵּינֵיהוֹן, וְיִשְׁבְּקוּן דַּחְלְתִי, וִישַׁנּוֹן יָת קְיָמִי דִּגְזַרִית עִמְּהוֹן. 


text:
וְיִתְקַף רֻגְזִי בְּהוֹן בְּעִדָּנָא הַהוּא וַאֲרַחֵיקִנּוּן וַאֲסַלֵּיק שְׁכִינְתִי מִנְּהוֹן, וִיהוֹן לְמִבַּז, וִיעָרְעָן יָתְהוֹן בִּישָׁן סַגִּיאָן, וְעָקָן; וְיֵימַר, בְּעִדָּנָא הַהוּא, הֲלָא מִדְּלֵית שְׁכִינַת אֱלָהִי בֵּינַי, עָרְעַנִי בִּישָׁתָא הָאִלֵּין. 


text:
וַאֲנָא, סַלָּקָא אֲסַלֵּיק שְׁכִינְתִי מִנְּהוֹן בְּעִדָּנָא הַהוּא, עַל כָּל בִּשְׁתָּא, דַּעֲבַדוּ:  אֲרֵי אִתְפְּנִיאוּ, בָּתַר טָעֲוָת עַמְמַיָּא. 


text:
וּכְעַן, כְּתוּבוּ לְכוֹן יָת תֻּשְׁבַּחְתָּא הָדָא, וְאַלְּפַהּ לִבְנֵי יִשְׂרָאֵל, שַׁוְיַהּ בְּפֻמְּהוֹן:  בְּדִיל דִּתְהֵי קֳדָמַי תֻּשְׁבַּחְתָּא הָדָא, לְסָהִיד--בִּבְנֵי יִשְׂרָאֵל. 


text:
אֲרֵי אַעֵילִנּוּן לְאַרְעָא דְּקַיֵּימִית לַאֲבָהָתְהוֹן, עָבְדָא חֲלָב וּדְבַשׁ, וְיֵיכְלוּן וְיִסְבְּעוּן, וְיִתְפַּנְּקוּן; וְיִתְפְּנוֹן בָּתַר טָעֲוָת עַמְמַיָּא, וְיִפְלְחוּן לְהוֹן, וְיַרְגְּזוּן קֳדָמַי, וִישַׁנּוֹן יָת קְיָמִי. 


text:
וִיהֵי אֲרֵי יְעָרְעָן יָתְהוֹן בִּישָׁן סַגִּיאָן, וְעָקָן, וְתָתִיב תֻּשְׁבַּחְתָּא הָדָא קֳדָמוֹהִי לְסָהִיד, אֲרֵי לָא תִּתְנְשֵׁי מִפֹּם בְּנֵיהוֹן:  אֲרֵי גְּלֵי קֳדָמַי יִצְרְהוֹן, דְּאִנּוּן עָבְדִין יוֹמָא דֵּין, עַד לָא אַעֵילִנּוּן, לְאַרְעָא דְּקַיֵּימִית. 


text:
וּפַקֵּיד יָת יְהוֹשׁוּעַ בַּר נוּן, וַאֲמַר תְּקַף וְעֵילַם--אֲרֵי אַתְּ תַּעֵיל יָת בְּנֵי יִשְׂרָאֵל, לְאַרְעָא דְּקַיֵּימִית לְהוֹן; וּמֵימְרִי, יְהֵי בְּסַעֲדָךְ. 


text:
וַהֲוָה כַּד שֵׁיצִי מֹשֶׁה, לְמִכְתַב יָת פִּתְגָמֵי אוֹרָיְתָא הָדָא--עַל סִפְרָא:  עַד, דִּשְׁלִימוּ. 


text:
סַבוּ, יָת סִפְרָא דְּאוֹרָיְתָא הָדֵין, וּתְשַׁוּוֹן יָתֵיהּ, מִסְּטַר אֲרוֹן קְיָמָא דַּייָ אֱלָהֲכוֹן; וִיהֵי תַּמָּן בָּךְ, לְסָהִיד. 


text:
אֲרֵי אֲנָא יְדַעְנָא יָת סָרְבָנוּתָךְ, וְיָת קְדָלָךְ קַשְׁיָא; הָא עַד דַּאֲנָא קַיָּם עִמְּכוֹן יוֹמָא דֵּין, מְסָרְבִין הֲוֵיתוֹן קֳדָם יְיָ, וְאַף, בָּתַר דַּאֲמוּת. 


text:
כְּנוּשׁוּ לְוָתִי יָת כָּל סָבֵי שִׁבְטֵיכוֹן, וְסָרְכֵיכוֹן; וַאֲמַלֵּיל קֳדָמֵיהוֹן, יָת פִּתְגָמַיָּא הָאִלֵּין, וְאַסְהֵיד בְּהוֹן, יָת שְׁמַיָּא וְיָת אַרְעָא. 


text:
אֲרֵי יְדַעְנָא, בָּתַר דַּאֲמוּת אֲרֵי חַבָּלָא תְּחַבְּלוּן, וְתִסְטוֹן מִן אוֹרְחָא, דְּפַקֵּידִית יָתְכוֹן; וּתְעָרַע יָתְכוֹן בִּשְׁתָא, בְּסוֹף יוֹמַיָּא--אֲרֵי תַּעְבְּדוּן יָת דְּבִישׁ קֳדָם יְיָ, לְאַרְגָּזָא קֳדָמוֹהִי בְּעוּבָדֵי יְדֵיכוֹן. 


text:
וּמַלֵּיל מֹשֶׁה, קֳדָם כָּל קְהָלָא דְּיִשְׂרָאֵל, יָת פִּתְגָמֵי תֻּשְׁבַּחְתָּא, הָדָא--עַד, דִּשְׁלִימוּ.  {ש}


text:
יִבְסַם כְּמִטְרָא אֻלְפָנִי, יִתְקַבַּל כְּטַלָּא מֵימְרִי, כְּרוּחֵי מִטְרָא דְּנָשְׁבִין עַל דִּתְאָה, וְכִרְסִיסֵי מַלְקוֹשָׁא דְּעַל עִסְבָּא. 


text:
תַּקִּיפָא דְּשָׁלְמִין עוֹבָדוֹהִי, אֲרֵי כָּל אוֹרְחָתֵיהּ דִּינָא:  אֱלָהָא מְהֵימְנָא דְּמִן קֳדָמוֹהִי עַוְלָא לָא נָפֵיק, מִן קֳדָם דְּזַכַּאי וְקַשִּׁיט הוּא. 


text:
חַבִּילוּ לְהוֹן לָא לֵיהּ, בְּנַיָּא דִּפְלַחוּ לְטָעֲוָתָא:  דָּרָא דְּאַשְׁנִי עוֹבָדוֹהִי, וְאִשְׁתַּנַּיוּ. 


text:
הָא קֳדָם יְיָ, אַתּוּן גָּמְלִין דָּא--עַמָּא דְּקַבִּילוּ אוֹרָיְתָא, וְלָא חֲכִימוּ:  הֲלָא הוּא אֲבוּךְ אַתְּ דִּילֵיהּ, הוּא עָבְדָךְ וְאַתְקְנָךְ. 


text:
אִדְּכַר יוֹמִין דְּמִן עָלְמָא, אִסְתַּכַּל בִּשְׁנֵי דָּר וְדָר; שְׁאַל אֲבוּךְ וִיחַוֵּי לָךְ, סָבָךְ וְיֵימְרוּן לָךְ. 


text:
בְּאַחְסָנָא עִלָּאָה עַמְמַיָּא, בְּפָרָשׁוּתֵיהּ בְּנֵי אֲנָשָׁא; קַיֵּים תְּחוּמֵי עַמְמַיָּא, לְמִנְיַן בְּנֵי יִשְׂרָאֵל. 


text:
סוֹפֵיק צֻרְכֵּיהוֹן בַּאֲרַע מַדְבְּרָא, וּבֵית צַהְוָנָא אֲתַר דְּלֵית מַיָּא; אַשְׁרִינוּן סְחוֹר סְחוֹר לִשְׁכִינְתֵיהּ, אַלֵּיפִנּוּן פִּתְגָמֵי אוֹרָיְתֵיהּ--נְטַרִנּוּן, כְּבָבַת עֵינְהוֹן. 


text:
כְּנִשְׁרָא דִּמְחִישׁ לְקִנֵּיהּ, עַל בְּנוֹהִי מִתְחָפַף; פָּרֵיס גַּדְפוֹהִי מְקַבֵּילְהוֹן, מְנַטֵּילְהוֹן עַל תְּקוֹף אֶבְרוֹהִי. 


text:
יְיָ, בִּלְחוֹדֵיהוֹן עֲתִיד לְאַשְׁרָיוּתְהוֹן בְּעָלְמָא דְּהוּא עֲתִיד לְחַדָּתָא; וְלָא יִתְקַיַּם קֳדָמוֹהִי, פֻּלְחַן טָעֲוָן. 


text:
אַשְׁרִינוּן עַל תֻּקְפֵי אַרְעָא, וְאוֹכֵילִנּוּן בִּזַּת סָנְאֵיהוֹן; וִיהַב לְהוֹן בִּזַּת שַׁלִּיטֵי קִרְוִין, וְנִכְסֵי יָתְבֵי כַּרְכִין תַּקִּיפִין. 


text:
יְהַב לְהוֹן בִּזַּת מַלְכֵיהוֹן וְשַׁלִּיטֵיהוֹן, עִם עֹתֶר רַבְרְבֵיהוֹן וְתַקִּיפֵיהוֹן, עַמָּא דַּאֲרַעְהוֹן אַחְסָנַתְהוֹן, עִם בִּזַּת חֵילֵיהוֹן וּמַשְׁרְיָתְהוֹן; וְדַם גִּבָּרֵיהוֹן, אִתְאֲשַׁד כְּמַיָּא. 


text:
עֲתַר יִשְׂרָאֵל וּבְעַט, אַצְלַח תְּקוֹף קְנָא נִכְסִין; שְׁבַק פֻּלְחַן אֱלָהָא דְּעָבְדֵיהּ, וְאַרְגֵּיז קֳדָם תַּקִּיפָא פָּרְקֵיהּ. 


text:
דַּבַּחוּ, לְשֵׁידִין דְּלֵית בְּהוֹן צְרוֹךְ--דַּחְלָן, דְּלָא יְדַעוּנִין; חֲדַתָּן דְּמִקָּרִיב אִתְעֲבִידָא, דְּלָא אִתְעַסַּקוּ בְּהוֹן אֲבָהָתְכוֹן. 


text:
וַאֲמַר, אֲסַלֵּיק שְׁכִינְתִי מִנְּהוֹן--גְּלֵי קֳדָמַי, מָא יְהֵי בְּסוֹפְהוֹן:  אֲרֵי דָּרָא דְּאַשְׁנִי אִנּוּן, בְּנַיָּא דְּלֵית בְּהוֹן הֵימָנוּ. 


text:
אִנּוּן אַקְנִיאוּ קֳדָמַי בְּלָא דַּחְלָא, אַרְגִּיזוּ קֳדָמַי בְּטָעֲוָתְהוֹן; וַאֲנָא אַקְנֵינוּן בְּלָא עַם, בְּעַמָּא טַפְשָׁא אַרְגֵּיזִנּוּן. 


text:
אֲרֵי קִדּוּם תַּקִּיף כְּאִישָׁא נְפַק מִן קֳדָמַי בִּרְגַז, שֵׁיצִי עַד שְׁאוֹל אַרְעָיְתָא; אֲסִיף אַרְעָא וַעֲלַלְתַּהּ, שֵׁיצִי עַד סְיָפֵי טוּרַיָּא. 


text:
נְפִיחֵי כְּפַן וַאֲכִילֵי עוּף, וּכְתִישֵׁי רוּחִין בִּישִׁין; וְשֶׁן חַיַּת בָּרָא, אֲגָרֵי בְּהוֹן, עִם חֲמַת, תַּנִּינַיָּא דְּזָחֲלִין בְּעַפְרָא. 


text:
מִבַּרָא, תַּתְכֵּיל חַרְבָּא, וּמִתַּוָּנַיָּא, חַרְגַּת מוֹתָא; אַף עוּלֵימֵיהוֹן, אַף עוּלֵימָתְהוֹן--יָנְקֵיהוֹן, עִם סָבֵיהוֹן. 


text:
אִלּוּ לָא פּוֹן, רֻגְזָא דְּסָנְאָה כְּנִישׁ--דִּלְמָא יִתְרָרַב, בְּעֵיל דְּבָבָא:  דִּלְמָא יֵימְרוּן יְדַנָא תְּקֵיפַת לַנָא, וְלָא מִן קֳדָם יְיָ הֲוָת כָּל דָּא. 


text:
אֵיכְדֵין יִרְדּוֹף חַד, לְאַלְפָא, וּתְרֵין, יְעָרְקוּן לְרִבּוֹתָא:  אֱלָהֵין תַּקִּיפְהוֹן מְסַרִנּוּן, וַייָ אַשְׁלֵימִנּוּן. 


text:
אֲרֵי כְּפֻרְעָנוּת עַמָּא דִּסְדוֹם כָּס פֻּרְעָנוּתְהוֹן, וְלָקוּתְהוֹן כְּעַם עֲמוֹרָה:  מַחָתְהוֹן, בִּישָׁן כְּרֵישֵׁי חִוִּין--וְתֻשְׁלְמַת עוֹבָדֵיהוֹן, כִּמְרָרוּתְהוֹן. 


text:
קֳדָמַי פֻּרְעָנוּתָא וַאֲנָא אֲשַׁלֵּים, בְּעִדָּן דְּיִגְלוֹן מֵאֲרַעְהוֹן:  אֲרֵי קָרִיב יוֹם תְּבָרְהוֹן, וּמַבַּע דַּעֲתִיד לְהוֹן. 


text:
אֲרֵי יְדִין יְיָ דִּינָא דְּעַמֵּיהּ, וּפֻרְעָנוּת עַבְדּוֹהִי צַדִּיקַיָּא יִתְפְּרַע:  אֲרֵי גְּלֵי קֳדָמוֹהִי דִּבְעִדָּן דְּתִתַּקַּף עֲלֵיהוֹן מַחַת סָנְאָה, יְהוֹן מְטֻלְטְלִין וּשְׁבִיקִין. 


text:
דִּתְרַב נִכְסַתְהוֹן הֲווֹ אָכְלִין, שָׁתַן חֲמַר נִסְכֵּיהוֹן; יְקוּמוּן כְּעַן, וִיסַעֲדוּנְכוֹן--יְהוֹן עֲלֵיכוֹן, לְמַגִּין. 


text:
חֲזוֹ כְּעַן, דַּאֲנָא אֲנָא הוּא, וְלֵית אֱלָהּ, בָּר מִנִּי:  אֲנָא מְמִית וּמֵיחֵי, מְחֵינָא וְאַף מַסֵּינָא, וְלֵית מִן יְדִי, מְשֵׁיזֵיב. 


text:
אִם עַל חַד תְּרֵין כְּחֵיזוּ בַּרְקָא מִסּוֹף שְׁמַיָּא וְעַד סוֹף שְׁמַיָּא תִּתְגְּלֵי חַרְבִּי, וְתִתַּקַּף בְּדִינָא יְדִי; אֲתִיב פֻּרְעָנוּתָא לְסָנְאַי, וּלְבַעֲלֵי דְּבָבַי אֲשַׁלֵּים. 


text:
אֲרַוֵּי גִּרַּי מִדְּמָא, וְחַרְבִּי תְּקַטֵּיל בְּעַמְמַיָּא; מִדַּם קְטִילִין וּשְׁבַן, לְאַעְדָּאָה כִּתְרִין מֵרֵישׁ סָנְאָה וּבְעֵיל דְּבָבָא. 


text:
שַׁבַּחוּ עַמְמַיָּא עַמֵּיהּ, אֲרֵי פֻּרְעָנוּת עַבְדּוֹהִי צַדִּיקַיָּא יִתְפְּרַע; וּפֻרְעָנוּתָא יָתִיב לְסָנְאוֹהִי, וִיכַפַּר עַל אַרְעֵיהּ וְעַל עַמֵּיהּ.  {ר}  {ש}


text:
וַאֲתָא מֹשֶׁה, וּמַלֵּיל יָת כָּל פִּתְגָמֵי תֻּשְׁבַּחְתָּא הָדָא--קֳדָם עַמָּא:  הוּא, וְהוֹשֵׁעַ בַּר נוּן. 


text:
וַאֲמַר לְהוֹן, שַׁוּוֹ לִבְּכוֹן, לְכָל פִּתְגָמַיָּא, דַּאֲנָא מַסְהֵיד בְּכוֹן יוֹמָא דֵּין:  דִּתְפַקְּדוּנוּנוּן, יָת בְּנֵיכוֹן, לְמִטַּר לְמֶעֱבַד, יָת כָּל פִּתְגָמֵי אוֹרָיְתָא הָדָא. 


text:
אֲרֵי לָא פִּתְגָם רֵיקָן הוּא, מִנְּכוֹן--אֲרֵי הוּא, חַיֵּיכוֹן; וּבְפִתְגָמָא הָדֵין, תֵּירְכוּן יוֹמִין עַל אַרְעָא, דְּאַתּוּן עָבְרִין יָת יַרְדְּנָא לְתַמָּן, לְמֵירְתַהּ.  {פ}


text:
סַק לְטוּרָא דְּעִבְרָאֵי הָדֵין לְטוּרָא דִּנְבוֹ, דִּבְאַרְעָא דְּמוֹאָב--דְּעַל אַפֵּי יְרֵיחוֹ; וַחְזִי יָת אַרְעָא דִּכְנַעַן, דַּאֲנָא יָהֵיב לִבְנֵי יִשְׂרָאֵל לְאַחְסָנָא. 


text:
וּמוּת, בְּטוּרָא דְּאַתְּ סָלֵיק לְתַמָּן, וְאִתְכְּנֵישׁ, לְעַמָּךְ:  כְּמָא דְּמִית אַהֲרוֹן אֲחוּךְ, בְּהוֹר טוּרָא, וְאִתְכְּנֵישׁ, לְעַמֵּיהּ. 


text:
עַל דְּשַׁקַּרְתּוּן בְּמֵימְרִי, בְּגוֹ בְּנֵי יִשְׂרָאֵל, בְּמֵי מַצּוּת רְקַם, מַדְבְּרָא דְּצִין--עַל דְּלָא קַדִּישְׁתּוּן יָתִי, בְּגוֹ בְּנֵי יִשְׂרָאֵל. 


text:
אֲרֵי מִקֳּבֵיל, תִּחְזֵי יָת אַרְעָא; וּלְתַמָּן, לָא תֵּיעוֹל--לְאַרְעָא, דַּאֲנָא יָהֵיב לִבְנֵי יִשְׂרָאֵל.  {פ}


text:
וַאֲמַר, יְיָ מִסִּינַי אִתְגְּלִי וְזֵיהוֹר יְקָרֵיהּ מִשֵּׂעִיר אִתַּחְזִי לַנָא--אִתְגְּלִי בִּגְבוּרְתֵיהּ עַל טוּרָא דְּפָארָן, וְעִמֵּיהּ רִבְּוָת קַדִּישִׁין; כְּתָב יַמִּינֵיהּ, מִגּוֹ אִישָׁתָא אוֹרָיְתָא יְהַב לַנָא. 


text:
אַף חַבֵּיבִנּוּן לְשִׁבְטַיָּא, כָּל קַדִּישׁוֹהִי בֵּית יִשְׂרָאֵל בִּגְבוּרָא אַפֵּיקִנּוּן מִמִּצְרָיִם; וְאִנּוּן מִדַּבְּרִין תְּחוֹת עֲנָנָךְ, נָטְלִין עַל מֵימְרָךְ. 


text:
וַהֲוָה בְּיִשְׂרָאֵל, מַלְכָּא, בְּאִתְכַּנָּשׁוּת רֵישֵׁי עַמָּא, כַּחְדָּא שִׁבְטַיָּא דְּיִשְׂרָאֵל. 


text:
יֵיחֵי רְאוּבֵן בְּחַיֵּי עָלְמָא, וּמוֹתָא תִּנְיָנָא לָא יְמוּת; וִיקַבְּלוּן בְּנוֹהִי, אַחְסָנַתְהוֹן בְּמִנְיָנְהוֹן.  {ס}


text:
וְדָא לִיהוּדָה, וַאֲמַר, קַבֵּיל יְיָ צְלוֹתֵיהּ דִּיהוּדָה בְּמִפְּקֵיהּ לִקְרָבָא, וּלְעַמֵּיהּ תָּתִיבִנֵּיהּ בִּשְׁלָם; יְדוֹהִי יַעְבְּדָן לֵיהּ פֻּרְעָנוּתָא מִסָּנְאוֹהִי, וְסָעֵיד מִבְּעֵיל דְּבָבָא הֱוִי לֵיהּ.  {פ}


text:
וּלְלֵוִי אֲמַר, תֻּמַּיָּא וְאוּרַיָּא אַלְבֵּישְׁתָּא לִגְבַר דְּאִשְׁתְּכַח חַסִּיד קֳדָמָךְ, דְּנַסִּיתָהִי בְּנִסֵּיתָא וַהֲוָה שְׁלִים, בְּחַנְתָּהִי עַל מֵי מַצּוּתָא וְאִשְׁתְּכַח מְהֵימָן. 


text:
דְּעַל אֲבוּהִי וְעַל אִמֵּיהּ, לָא רְחֵים כַּד חָבוּ מִן דִּינָא, וְאַפֵּי אֲחוֹהִי וּבְנוֹהִי, לָא נְסֵיב:  אֲרֵי נְטַרוּ מַטְּרַת מֵימְרָךְ, וּקְיָמָךְ לָא אַשְׁנִיאוּ. 


text:
כָּשְׁרִין אִלֵּין דְּיַלְּפוּן דִּינָךְ לְיַעֲקוֹב, וְאוֹרָיְתָךְ לְיִשְׂרָאֵל; יְשַׁוּוֹן קְטֹרֶת בֻּסְמִין קֳדָמָךְ, וּגְמִיר לְרַעֲוָא עַל מַדְבְּחָךְ. 


text:
בָּרֵיךְ יְיָ נִכְסוֹהִי, וְקֻרְבַּן יְדוֹהִי קַבֵּיל בְּרַעֲוָא; תַּבַּר חַרְצָא דְּסָנְאוֹהִי, וּדְבַעֲלֵי דְּבָבוֹהִי דְּלָא יְקוּמוּן.  {ס}


text:
לְבִנְיָמִין אֲמַר--רְחִימָא דַּייָ, יִשְׁרֵי לְרֻחְצָן עֲלוֹהִי; יְהֵי מַגֵּין עֲלוֹהִי כָּל יוֹמָא, וּבְאַרְעֵיהּ תִּשְׁרֵי שְׁכִינְתָא.  {ס}


text:
וּלְיוֹסֵף אֲמַר, מְבָרְכָא מִן קֳדָם יְיָ אַרְעֵיהּ, עָבְדָא מַגְדָּנִין מִטַּלָּא דִּשְׁמַיָּא מִלְּעֵילָא, וּמִמַּבּוּעֵי עֵינָוָן וּתְהוֹמִין דְּנָגְדִין מִמַּעֲמַקֵּי אַרְעָא מִלְּרַע. 


text:
וּמִטּוּב, אַרְעָא וּמְלָאַהּ, רְעֵי לֵיהּ דִּשְׁכִינְתֵיהּ בִּשְׁמַיָּא, וְעַל מֹשֶׁה אִתְגְּלִי בַּאֲסַנָּא; יֵיתְיָן כָּל אִלֵּין לְרֵישָׁא דְּיוֹסֵף, גֻּבְרָא פְּרִישָׁא דַּאֲחוֹהִי. 


text:
רַבָּא דִּבְנוֹהִי זִיוָא לֵיהּ, וּגְבוּרָן אִתְעֲבִידָא לֵיהּ מִן קֳדָם דְּתֻקְפָא וְרוּמָא דִּילֵיהּ--בִּגְבוּרְתֵיהּ עַמְמַיָּא יְקַטֵּיל כַּחְדָּא, עַד סְיָפֵי אַרְעָא; וְאִנּוּן רִבְּוָתָא דְּבֵית אֶפְרַיִם, וְאִנּוּן אַלְפַיָּא דְּבֵית מְנַשֶּׁה.  {ס}


text:
וְלִזְבוּלוּן אֲמַר, חֲדִי זְבוּלוּן בְּמִפְּקָךְ לְאָגָחָא קְרָבָא עַל בַּעֲלֵי דְּבָבָךְ; וְיִשָּׂשכָר, בִּמְהָכָךְ לְמֶעֱבַד זִמְנֵי מוֹעֲדַיָּא בִּירוּשְׁלֶם. 


text:
שִׁבְטַיָּא דְּיִשְׂרָאֵל, לְטוּר בֵּית מַקְדְּשָׁא יִתְכַּנְשׁוּן--תַּמָּן, יִכְּסוּן נִכְסַת קֻדְשִׁין לְרַעֲוָא:  אֲרֵי נִכְסֵי עַמְמַיָּא יֵיכְלוּן, וְסִימָן דְּמִטַּמְרָן בְּחָלָא מִתְגַּלְיָן לְהוֹן.  {ס}


text:
וּלְגָד אֲמַר, בְּרִיךְ דְּאַפְתֵּי לְגָד:  כְּלֵיתָא שְׁרֵי, וִיקַטֵּיל שִׁלְטוֹנִין עִם מַלְכִין. 


text:
וְאִתְקַבַּל בְּקַדְמֵיתָא דִּילֵיהּ, אֲרֵי תַּמָּן בְּאַחְסָנְתֵיהּ מֹשֶׁה סָפְרָא רַבָּא דְּיִשְׂרָאֵל קְבִיר; וְהוּא נְפַק, וְעָאל בְּרֵישׁ עַמָּא--זָכְוָן קֳדָם יְיָ עֲבַד, וְדִינוֹהִי עִם יִשְׂרָאֵל.  {ס}


text:
וּלְדָן אֲמַר, דָּן תַּקִּיף כְּגוּר אַרְיָוָן; אַרְעֵיהּ שָׁתְיָא, מִן נַחְלַיָּא דְּנָגְדִין מִן מַתְנַן. 


text:
וּלְנַפְתָּלִי אֲמַר--נַפְתָּלִי סְבַע רַעֲוָא, וּמְלִי בִּרְכָן מִן קֳדָם יְיָ; מַעְרַב יָם גִּנֵּיסַר וְדָרוֹמוֹהִי, יֵירַת.  {ס}


text:
וּלְאָשֵׁר אֲמַר, בְּרִיךְ מִבִּרְכַת בְּנַיָּא אָשֵׁר; יְהֵי רַעֲוָא לְאַחוֹהִי, וְיִתְרַבַּא בְּתַפְנוּקֵי מַלְכִין. 


text:
לֵית אֱלָהּ, אֵלָא אֱלָהָא דְּיִשְׂרָאֵל:  דִּשְׁכִינְתֵיהּ בִּשְׁמַיָּא בְּסַעֲדָךְ, וְתֻקְפֵיהּ בִּשְׁמֵי שְׁמַיָּא. 


text:
מְדוֹר אֱלָהָא דְּמִלְּקַדְמִין, דִּבְמֵימְרֵיהּ אִתְעֲבֵיד עָלְמָא; וְתָרֵיךְ מִן קֳדָמָךְ סָנְאָה, וַאֲמַר שֵׁיצִי. 


text:
וּשְׁרָא יִשְׂרָאֵל לְרֻחְצָן בִּלְחוֹדֵיהוֹן כְּעֵין בִּרְכְתָא דְּבָרֵיכִנּוּן יַעֲקוֹב אֲבוּהוֹן, בַּאֲרַע עָבְדָא עֲבוּר וַחֲמַר; אַף שְׁמַיָּא דְּעִלָּוֵיהוֹן, יְשַׁמְּשׁוּנוּנוּן בְּטַלָּא. 


text:
טוּבָךְ יִשְׂרָאֵל לֵית דִּכְוָתָךְ, עַמָּא דְּפֻרְקָנֵיהּ מִן קֳדָם יְיָ, תְּקוֹף בְּסַעֲדָךְ, וּדְמִן קֳדָמוֹהִי נִצְחָן גִּבָּרְוָתָךְ; וְיִתְכַדְּבוּן סָנְאָךְ לָךְ, וְאַתְּ עַל פִּרְקַת צַוְרֵי מַלְכֵיהוֹן תִּדְרוֹךְ.  {ס}


text:
וּסְלֵיק מֹשֶׁה מִמֵּישְׁרַיָּא דְּמוֹאָב, לְטוּרָא דִּנְבוֹ, רֵישׁ רָמְתָא, דְּעַל אַפֵּי יְרֵיחוֹ; וְאַחְזְיֵיהּ יְיָ יָת כָּל אַרְעָא יָת גִּלְעָד, עַד דָּן. 


text:
וְיָת, כָּל נַפְתָּלִי, וְיָת אֲרַע אֶפְרַיִם, וּמְנַשֶּׁה; וְיָת כָּל אֲרַע יְהוּדָה, עַד יַמָּא מַעְרְבָאָה. 


text:
וַאֲמַר יְיָ לֵיהּ, דָּא אַרְעָא דְּקַיֵּימִית לְאַבְרָהָם לְיִצְחָק וּלְיַעֲקוֹב לְמֵימַר, לִבְנָךְ, אֶתְּנִנַּהּ; אַחְזִיתָךְ בְּעֵינָךְ, וּלְתַמָּן לָא תִּעְבַּר. 


text:
וּקְבַר יָתֵיהּ בְּחִלְּתָא בְּאַרְעָא דְּמוֹאָב, לָקֳבֵיל בֵּית פְּעוֹר; וְלָא יְדַע אֲנָשׁ יָת קְבוּרְתֵיהּ, עַד יוֹמָא הָדֵין. 


text:
וּמֹשֶׁה, בַּר מְאָה וְעַסְרִין שְׁנִין--כַּד מִית; לָא כְּהָת עֵינֵיהּ, וְלָא שְׁנָא זִיו יְקָרָא דְּאַפּוֹהִי. 


text:
וּבְכוֹ בְּנֵי יִשְׂרָאֵל יָת מֹשֶׁה בְּמֵישְׁרַיָּא דְּמוֹאָב, תְּלָתִין יוֹמִין; וּשְׁלִימוּ, יוֹמֵי בְּכִיתָא אֶבְלָא דְּמֹשֶׁה. 


text:
וִיהוֹשׁוּעַ בַּר נוּן, אִתְמְלִי רוּחַ חָכְמָא--אֲרֵי סְמַךְ מֹשֶׁה יָת יְדוֹהִי, עֲלוֹהִי; וְקַבִּילוּ מִנֵּיהּ בְּנֵי יִשְׂרָאֵל וַעֲבַדוּ, כְּמָא דְּפַקֵּיד יְיָ יָת מֹשֶׁה. 


text:
לְכָל אָתַיָּא וּמוֹפְתַיָּא, דְּשַׁלְּחֵיהּ יְיָ, לְמֶעֱבַד, בְּאַרְעָא דְּמִצְרָיִם--לְפַרְעֹה וּלְכָל עַבְדּוֹהִי, וּלְכָל אַרְעֵיהּ. 


text:
וּלְכֹל יְדָא תַּקִּיפְתָא, וּלְכֹל חֶזְוָנָא רַבָּא, דַּעֲבַד מֹשֶׁה, לְעֵינֵי כָּל יִשְׂרָאֵל.  {ש}


